
t  ANTONIE 

DIN  MILA  LUI  DUMNEZEU  ARHIEPISCOP  AL  SIBIULUI 
ŞI  MITROPOLIT  AL  ARDEALULUI ,  CRIŞANEI  ŞI  MARAMUREŞULUI 

Cinului  monahal,  P.C.  protopopi,  P.C.  preoţi  şi  diaconi,  har  şi  ajutor 
de  la  Dumnezeu,  iar  de  la  noi  arhierească  binecuvântare. 

HRISTOS  A  ÎNVIAT! 

Iubiţi  credincioşi , 

Odată  cu  primăvara,  natura  vegetală,  florile  şi  pădurile,  iarba  şi  se¬ 
mănăturile  se  întorc  din  nou  la  viaţă.  Se  întorc  din  ţările  calde,  unde  au 
fost  la  iernat,  berzele,  cocorii  şi  rândunelele.  Tot,  primăvara,  parcă  anume 
rânduită  aşa,  odată  cu  învierea  naturii,  vine  şi  marea  sărbătoare  a  în¬ 
vierii  Domnului. 

Ziua  învierii  —  ziua  bucuriei! 

Căci  dacă  Hristos  a  înviat,  şi  noi  vom  învia.1  Logica  acestei  con¬ 
vingeri  este  de  nezdruncinat.  Ceva  ce  s-a  petrecut  cu  cineva,  se  poate 
petrece  şi  cu  alţii.  Dacă  Hristos  a  înviat,  există  înviere. 

f  •  i  ^ 

Documentele  istorice  scrise  care  ne  asigură  că  Hristos  a  înviat,  pro¬ 
vin  de  la  martori  oculari.  însemnările  le-au  făcut  independenţi  unii  de 
alţii,  cei  care  L-au  văzut  răstignit,  mort  şi  îngropat.  Tot  ei  L-au  văzut 
apoi  înviat.  Au  stat  de  vorbă  cu  El.  Au  mâncat  împreună  cu  El.2  Inau  as¬ 
cultat  învăţăturile,  până  în  ziua  în  care,  sub  privirile  lor  s-a  înălţat 
la  cer. 

Mormântul  a  fost  găsit  gol.3  Maria  Magdalena  a  vorbit  cu  Dânsul  în 
dimineaţa  învierii.4  Apoi  L-a  văzut  Petru.5  Apoi  L-au  văzut  toţi  uce¬ 
nicii.6  Apoi  a  călătorit  împreună  cu  Luca  şi  Cleopa  spre  Emaus.7  Apoi  s-a 
arătat  la  mai  bine  de  cincisute  de  fraţi.8  Există  aşadar  un  „nor  de  martori “ 
ai  învierii,  cum  a  spus  Sf.  Pavel9  în  Epistola  către  Evrei,  cărora,  în  deo¬ 
sebi,  s-a  străduit  să  le  demonstreze  şi  să-i  convingă  că  Iisus  a  fost  Mesia, 
Fiul  lui  Dumnezeu. 

Timp  de  patruzeci  de  zile  între  înviere  şi  înălţare,  Mântuitorul  s-a 


1  I  Cor.  XV,  20.  6  Luca  XXIV,  36-^0. 

2  Luca  XXIV,  41—43.  7  Luca  XXIV,  13— >35. 

3  Matei,  XXVIII,  6,  Luca  XXIV,  3.  8  I  Cor.  XV,  6. 

4  Marcu  XVI,  9.  9  Evrei,  XII,  1. 

5  Luca  XXIV,  34. 

arătat  multora  şi  de  multe  ori.10  S-a  arătat  pe  drumul  Damascului,  lui 
Saul  prigonitorul  care,  după  întâlnirea  cu  Iisus  Cel  înviat,  a  devenit  vii¬ 
torul  mare  apostol  Pavel.* 11  în  sfârşit,  după  opt  zile  de  la  înviere,  şi-a 
lăsat  cercetate  ranele  de  către  Toma,  până  atunci  „necredinciosul**.12 

Izvoarele  istorice  în  care  găsim  toate  aceste  informaţii  sunt  Sfintele 
Evanghelii,  cu  patru  autori  diferiţi,  Matei,  Marcu,  Luca  şi  Ioan,  Cartea 
Faptele  Apostolilor  şi  Epistolele  Sfinţilor:  Pavel,  Petru,  Ioan,  Iacov  şi 
Iuda,  altul  decât  Iscarioteanul,  precum  şi  în  Cartea  Apocalipsei. 

Noi  credem  toţi  că  Hristos  a  înviat  şi  că  El  ne-a  adus  din  cer  învăţă¬ 
tura  cea  adevărată  despre  Dumnezeu  ca  şi  creator  al  universului,  al  lumii 
noastre  şi  al  vieţii.  înviind  El,  ne-a  descoperit  că  şi  noi  suntem  nemuri¬ 
tori.  Ultmul  cuvânt  nu  este  al  morţii.  Vrăjmaşul  cel  din  urmă  care  va  fi 
desfiinţat ,  va  fi  moartea ,  spune  Sf.  Pavel.13 

Ştim  toţi  cât  ne  întristează  moartea  celor  dragi  şi,  cu  câtă  frică  şi 
cutremur  ne  aşteptăm  propria  noastră  moarte.  învierea  Domnului  ne 
aduce  suprema  mângâiere,  liniştea  cea  mare:  nu  murim  de  tot.  Vom 
exista  în  veci.  Ne  vom  întâlni  cu  cei  dragi  ai  noştri.  Vom  reîntineri.  Vom 
scăpa  de  boli.  De  vom  fi  buni,  de  ne  vom  căi  pentru  păcate,  de  vom  pleca 
împăcaţi  şi  iertaţi  cu  toată  lumea,  vom  fi  fericiţi.  Până  şi  umbrele  tris¬ 
teţii  vor  trece.  înţepăturile  durerilor  vor  înceta. 

Vom  renaşte  în  bucurie.  Vom  trăi  veşnic,  dincolo,  în  pace  şi  în  iu¬ 
bire.  Se  va  revărsa  peste  noi  cu  îmbelşugare  iubirea  lui  Dumnezeu,  şi 
noi  îi  vom  răspunde  cu  iubire  desăvârşită-  Şi  ne  vom  iubi  ca  fraţii  şi 
unii  pe  alţii.  De  ură  nu  se  va  mai  şti.  Răutate  nu  va  mai  fi.  Vrajba  nu-şi 
va  mai  afla  nici  un  loc. 

Vă  fac  acum  la  Paşti  tuturor,  şi  îmi  fac  şi  mie,  urarea  aceasta:  să 
auzim  împreună  chemarea  „Veniţi  binecuvântaţii  Părintelui  Meu  şi  moş¬ 
teniţi  împărăţia  cea  gătită  vouă  de  la  facerea  lumii“ ,14  Să  fim  acolo  îm¬ 
preună  cu  Mântuitorul,  cu  Maica  Domnului,  şi  cu  toţi  sfinţii.  Şi  să  fim 
împreună  cu  toţi  cei  din  neamurile  şi  din  neamul  nostru,  şi  din  toata 
neamurile,  în  pace  şi  dragoste,  pentru  ca  bucuria  noastră  să  fie  deplină. 
Să  nu  mai  ştim  pe  nimeni  suferind.  Hristos  să  fie  totul  în  toţi.15 

Iubiţi  fraţi  ortodocşi, 

Cu  prilejul  acestei  mari  sărbători  m-am  gândit  că  e  bine  să  vă  aduc 
aminte  de  una  din  cele  mai  importante  învăţături  ale  Mântuitorului  care, 
fără  îndoială,  va  fi  şi  una  din  cele  mai  importante  căi  de  a  fi  şi  aici  şi 
dincolo  împreună  cu  El,  şi  noi  împreună  încă  de  aici.  Să  luăm  aminte 
la  marea  rugăciune  a  Domnului  pentru  noi:  „ Părinte  sfinte ,  pe  cei  ce  Mi 
i-ai  dat ,  păzeşte-i  în  numele  Tău,  ca  să  fie  una,  precum  Noi  una  sun- 
temtl} 6 

Aşa  s-a  rugat  Mântuitorul.  Dar  în  lume  ce  se  întâmplă? 

Creştinii,  datorită  ambiţiilor,  datorită  căderii  9ub  ispita  duhului  de 


10  Faptele  Ap.  I,  3. 

11  I  Cor.  XV,  8. 

12  Ioan  XX,  27—29. 
13  I  Cor.  XV,  26. 


14  Matei  XXV,  34. 

15  Coloseni  III,  11. 

16  Ioan  XVII,  11,  21. 


PASTORALE  ARHIEREŞTI 


5 


stăpânire,  datorită  mândriei  şi  slavei  deşarte,  în  loc  să  rămână  în  unitate, 
în  Biserica  Ortodoxă  cea  dintru  început,  s-au  împărţit  de-a  lungul  timpu¬ 
lui  în  multe  bisericuţe  şi  confesiuni,  erezii  şi  secte,  aşa  încât  Biserica  lui 
Hristos  n/u  mai  este  una.  Şi  lumea  ne  judecă  pentru  aceasta.  Necredin¬ 
cioşii  îşi  fac  din  dezbinarea  creştinilor  un  argument  pentru  necredinţa 
lor,  pentru  că  numai  în  unitate  am  putea  da  mărturie  -că  ascultăm  cu  ade¬ 
vărat  de  Dumnezeu,  Părintele  unităţii. 

Tatăl  dezbinărilor  este  diavolul.  Nici  o  dezbinare  nu  este  de  la  Dum¬ 
nezeu.  Sfântul  Pavel  spune  limpede:  „Nu  este  decât  un  Domn ,  o  credinţă , 
un  botez V7 

Şi  atunci  ce  este  acolo  unde  apare  dezbinarea?  —  Acolo  e  rătăcire . 

Toate  trecerile  la  secte  sau  la  alte  grupuri  creştine  neortodoxe,  sunt 
rătăciri  ale  unora  care  „răstălmăcesc  Scriptura ".  Aşa  spune  Sfântul 
Apostol  Petru  şi  adaugă:  „Deci,  iubiţilor ,  păziţi-vă  ca  să  nu  vă  lăsaţi  ade¬ 
meniţi  de  rătăcirea  celor  fără  de  lege".1* 

Mântuitorul  ne-a  cerut  cu  claritate:  „ Toţi  să  fie  una ,  pentru  ca  lumea 
să  creadă".79  Toate  despărţirile  de  Biserica  cea  una,  de  Biserica  Orto¬ 
doxă  cea  de  la  început,  sunt  păcate  împotriva  unităţii  şi  neascultare  faţă 
de  Mântuitorul,  chiar  şi  la  acei  care,  cu  falsă  evlavie,  pronunţă  mereu 
numele  Domnului  Iisus.  Aceştia,  spune  Mântuitorul,  „pe  dinăuntim  sunt 
plini  de  făţărnicie  şi  de  fărădelege" . 20  Că  e  chiar  aşa  cum  spune  Mântui¬ 
torul,  se  vede  şi  din  aceea  că  aceşti  rătăciţi  se  cred  numai  ei  mântuiţi 
şi  se  uită  cu  dispreţ  la  ceilalţi.  Văzându-i  pe  unii  care  umblă  pe  la  case  să 
sucească  minţile  oamenilor  cu  învăţături  noi  şi  greşite,  parcă  auzim  cu¬ 
vântul  Mântuitorului:  „Vai  vouă  farisei  şi  cărturari  făţarnici  că  voi  cu - 
treeraţi  marea  şi  uscatul  ca  să  faceţi  un  prozelit  şi  dacă  îl  dobândifi ,  îl 
faceţi  fiu  al  gheenei  îndoit  ca  voi".21 

E  vorba  desigur  de  cei  care  vor  să-i  treacă  pe  unii  la  secte,  sau  să-i 
întoarcă  de  la  credinţa  ortodoxă  spre  alte  credinţe,  străine  de  tradiţia 
veche  a  poporului  nostru. 

Să  ne  punem  cea  mai  simplă  întrebare:  Care  credinţă  din  cele  creş¬ 
tine ,  ortodoxăJ  catolică ,  protestante  şi  sectante  e  cea  adevărată?  Răspun¬ 
sul  nu  e  decât  unul:  cea  mai  veche.  Cea  care  vine  de  la  Mântuitorul  şi  de 
la  Sfinţii  Apostoli.  Cea  care  a  rămas  neschimbată,  aşa  cum  a  fost  pre¬ 
dată  Bisericii  de  la  început  de  către  Sfinţii  Apostoli.  Cea  pentru  care  au 
murit  mii  de  martiri.  Cea  apărată  de  toţi  sfinţii  calendarului.  Cea  în  care 
au  (murit  şi  s-au  mântuit  moşii  şi  strămoşii  noştri,  de  la  formarea  po¬ 
porului  român  până  astăzi.  Cea  pe  care  creştinii  au  avut-o  toţi  în  prima 
mie  de  ani.  Aceasta  e  Ortodoxia,  pe  care  ortodocşii  o  ţin  până  azi. 

Cei  dintâi  s-au  rupt  de  ortodoxie  catolicii,  în  anul  1054.  Din  catolicism 
s-au  rupt  protestanţii  în  secolul  al  XVI-lea.  Din  aceştia  s-au  rupt  apoi 
sectele  moderne  care  trec  de  o  mie  astăzi.  Iată  cum  au  sfâşiat  cămaşa  lui 
Hristos  în  sute  şi  mii  de  bucăţi.  Să  fie  adevărul  cu  mii  de  feţe? 
Nu.  Există  „Un  Domn ,  o  credinţă ,  un  botez".  Restul  e  păcat.  Păcatul 
dezbinării. 


17  Efeseni  IV,  5. 

18  II  Petru,  III,  16 — 17. 

19  loan  XVIII,  21. 


20  Matei  IV,  6. 

21  Matei  XXIII,  15. 

Dar  să  ne  punem  şi  o  altă  întrebare.  Dacă  fiecare  din  aceste  Biserici 
rupte  de  Ortodoxie,  numai  ele  mântuiesc,  înseamnă  că  toţi  moşii  şi  stră¬ 
moşii  noştri,  toţi  sfinţii  martiri,  toţi  sfinţii  nevoitori,  toţi  asceţii,  toţi 
Sfinţii  Păxinţi  nu  s-au  mântuit ,  pentru  că  n-au  avut  şansa  să  trăiască 
până  când  s-au  rupt  de  Ortodoxie  catolicii ,  uniţii ,  protestanţii ,  neoprotes- 
tanţii  şi  sectele? 

Să  fim  serioşi! 

E  drept:  unii  vin  cu  argumente  că  ei  ar  fi  descoperit  adevărul  în 
Scriptură,  şi  au  chipul  evlaviei,  şi  sunt  meşteri  la  vorbă,  şi  vin  cu  Sfânta 
Scriptură  în  mână.  Dar  şi  diavolul  l-a  ispitit  pe  Mântuitorul  cu  Scriptura 
în  mână.  îi  zicea:  „De  eşti  Fiul  lui  Dumnezeu ,  aruncă-Te  jos  (de  pe  aco¬ 
perişul  templului)  că  scris  este  (în  Scriptură):  îngerilor  Săi  va  porunci  pen¬ 
tru  Tine,  şi  pe  mâini  Te  vor  purta,  ca  să  nu-ţi  loveşti  de  piatră  piciorul 
Tău".22 

Sfânta  Scriptură  trebuie  înţeleasă  aşa  cum  o  tâlcuieşte  Biserica.  Tare 
i-a  mai  ghicit  Sfântul  Pavel  pe  răstălmăcitori.  Parcă  i-ar  desene  pe  unii 
din  vremea  noastră.  Iată  ce  spune:  ei  sunt  „trădători,  obraznici,  iubitori 
de  desfătări  mai  mult  decât  iubitori  de  Dumnezeu" . u 

Au  unii  chipul  evlaviei?  Au.  Dar  cum?  Iată  cum  îi  descrie  tot  Sf. 
Pavel:  „au  numai  chipul  evlaviei,  iar  puterea  ei  i-o  tăgăduiesc" .  Şi  încheie 
îndemnând:  „De  aceştia  să  te  fereşti".24  Şi  tot  Sfântul  Pavel  sfătuieşte  cu 
privire  la  învăţătură:  „Dacă  cineva  învaţă  altmintrelea,  şi  nu  urmează 
cuvintele  cele  sănătoase  ale  Domnului  nostru  Iisus  Hristos  şi  învăţătura 
Sa  cea  cuvioasă,  acela  e  un  trufaş  care  nu  ştie  nimic,  dar  e  molipsit  de 
patima  de  a  grăi  mult  şi  de  a  da  război  de  vorbe,  din  care  se  nasc  pisma, 
pricinile,  hulele,  bănuielile,  viclenia,  certurile  deşarte  între  oameni  cu 
mintea  stricată  şi  străină  de  adevăr,  care  socot  că  cuvioşia  ar  servi  la 
câştig".  Şi  iarăşi  îndeamnă:  „De  unii  ca  aceştia  depărtează-te" P 

Sfântul  Pavel  a  prevăzut:  „că  va  veni  o  vreme  când  oamenii  nu  vor 
primi  învăţătura  cea  sănătoasă,  ci  îşi  vor  alege  învăţători  după  poftele 
lor,  care  să  le  gâdile  auzul,  şi-şi  vor  întoarce  urechile  de  la  adevăr  şi  se 
vor  lua  după  basme".26 

Ce  profeţii  exacte! 

Noi  am  dori  să  fim  din  nou  una,  toţi  cei  care  credem  în  Hristos.  A- 
ceasta  urmăreşte  Mişcarea  ecumenică.  Există  o  sete  de  revenire  la  cre¬ 
dinţa  cea  dreaptă.  Cu  unii  suntem  în  dialog  constructiv.  Aceştia  ştiu  că 
numai  întoarcerea  la  credinţa  şi  tradiţia  cea  veche,  e  calea  refacerii  uni¬ 
tăţii.  Şi  acceptă  dialogul.  Nici  noi  nu-1  refuzăm.  Dar  sunt  şi  unii  care  nu 
vor  unitatea.  Şi  o  spun  pe  faţă.  îşi  apără  interesele  şi  mândriile  lor. 

Judece  oricine:  Unde  e  adevărul?  El  nu  poate  fi  decât  acolo  unde  a 
rămas  statornic.  El  nu  poate  fi  acolo  unde  s-a  schimbat  după  mintea  oa¬ 
menilor,  mânaţi  de  mândrie  şi,  în  fapt,  aflaţi  sub  păcat.  El  nu  poate  fi 
acolo  unde  unii  au  acomodat  Sfânta  Scriptură  după  interesele  oamenilor. 


22  Matei  IV,  6. 

23  II  Tim.  III,  4. 

24  II  Tim.  III,  5. 


25  I  Tim.  VI,  3—5. 

26  I  Tim  IV,  3—4. 

Drept  măritori  creştini  ortodocşi, 

•  W  iA  J  jnv  '  a  A  4  W  «  W  */U  A  •/  *  A  44/  •'<*  *  *  *  1  V*4>'  A  1  I  A*  44AI/  *.*  4X4  l  MJ  4  %  ^  '  W»  VJ  «/  v  X  4  *  « 

Ortodoxia  noastră  nu  e  nouă.  Ea  e  veche  de  aproape  două  mii  de  ani. 
Chiar  Roma  catolică  a  renunţat  astăzi  să  mai  pretindă  ortodocşilor  să  se 
facă  romano-catolici  sau  greco-catolici,  uniţi  cu  Roma,  cum  ne  cerea  în 
trecut.  Unirea  cu  Roma,  chiar  Vaticanul  o  consideră  astăzi  o  metodă  de 
unitate  din  trecut,  care  a  fost  greşită  şi  a  deschis  răni  în  trupul  Orto¬ 
doxiei.  Astăzi  uniaţia  nu  mai  poate  fi  acceptată  ca  formă  şi  model  şi  me¬ 
todă  de  unire  între  cele  două  mari  Biserici.  Toate  acestea  au  fost  afir¬ 
mate  în  scris  într-^un  Document  comun  alcătuit1  de  ortodocşi  şi  catolici 
în  lima  iunie  1993,  la  Balamand  în  Liban.  Nu  sunt  numai  părerile  noas¬ 
tre,  ale  ortodocşilor.  Trei  cardinali,  episcopi  şi  profesori  catolici,  au  ac¬ 
ceptat  acest  Document  şi  el  a  fost  recomandat  ca  instrument  de  dialog 
chiar  de  către  S.  S.  Papa  de  la  Roma. 

Acest  Document  cere  tuturor  deocamdată  să  rămână  în  credinţa  în 
care  se  află.  Să  nu  se  uneltească  de  acum  înainte  treceri  la  catolicism- 
uniatism.  Bisericile  să  rămână  celor  care  simt  în  numărul  cel  mai  mare 
într-o  parohie,  pentru  că  ele  sunt  ale  credincioşilor.  Problemele  în  litigiu 
să  nu  se  rezolve  în  tribunale  sau  prin  apelul  ia  guvem-parlament,  ci  să 
fie  rezolvate  între  Biserici,  prin  dialog.  Şi  toate  Bisericile  să  lucreze  po¬ 
trivit  poruncii,  pentru  a  fi  din  nou  una,  cum  au  fost  înainte  de  despărţire. 

Sfântul  nostru  Sinod  a  aprobat  acest  Document  şi  credem  că  princi¬ 
piile  lui,  aprobate  şi  de  Roma,  ar  putea  aduce  pacea  confesională  pe  care 
o  dorim  toţi.* 

-  Orice  argumente  s-ar  încerca  împotriva  acestor  principii,  ele  vor  fi  ar¬ 
gumente  împotriva  adevărului. 

a  Iubiţi  f  raţi  ortodocşi,  ţv 

întâmplări  vrăjmaşe  unităţii  românilor  din  Transilvania  i-au  despăr¬ 
ţit  cândva  cu  forţa  pe  unii  dintre  ei  de  Ortodoxia  lor  tradiţională.  Cato¬ 
licii  le-au  luat  ortodocşilor  începând  cu  anul  1698 — 1701  toate  bisericile. 
Celor  rămaşi  ortodocşi  le-au  interzis  vreme  de  şaizeci  de  ani  între  1701 — 
1761,  să  aibă  episcopi  ortodocşi.  Preoţii  ortodocşi  au  fost  alungaţi,  închişi, 
iar  un  general  catolic  austriac,  Buckow,  a  ars  şi  a  dărâmat  cu  tunul  150 
de  mănăstiri  ortodoxe  în  Transilvania,  pentru  că  monahii  şi  călugăriţele 
n-au  vrut  să  treacă  la  unirea  cu  catolicii.  Şi  chiar  protopopii  şi  mitropolitul 
lor  Atanasie  când  au  fost  obligaţi,  unii  cu  forţa,  să  primească  uniaţia,  au 
întrebat:  Dar  legea  noastră  rămâne?  Care  lege?  Cea  ortodoxă,  bineînţeles. 
Ei  au  acceptat  atunci  o  unire  formală,  nu  credinţa  catolică.  Li  s-a  pro¬ 
mis  că  legea  ortodoxă  rămâne,  dar  au  fost  înşelaţi.  Astăzi  această  Biserică 
nici  nu  se  mai  numeşte  greco-catolică,  adică  ortodoxă-catolică,  pentru  că 
nu  mai  este.  Ea  se  autonumeşte  Biserica  română  unită  cu  Roma. 

Roma  o  numeşte  Biserica  catolică  orientală,  deci  Biserică  catolică  si¬ 
tuată  în  Răsărit,  dar  catolică.  După  un  cuvânt  popular  românesc,  ea  „s-a 


*  (Cine  doreşte  acest  Document  îl  poate  obţine  de  la  Arhiepiscopie,  la  preţul 
unui  ziar,  plus  poşta). 

papistăşit “  in  întregime.  Roma  cere  astăzi  acceptarea  în  întregime  a  învă¬ 
ţăturii  catolice.  Doar  ritul  mai  rămâne  răsăritean,  dar  acesta  nu  e  dogmă. 
Există  multe  rituri,  în  catolicism:  armean,  copt,  bizantin,  dar  toate  sunt 
acum  supuse  dogmelor  catolice. 

Dar  nu  aşa  ne-a  fost  vorba  la  1700!  Cum  rămâne  cu  promisiunea  că 
Legea  ortodoxă  va  rămâne?  Când  în  anii  1744 — 1768  episcopul  unit  Ioan 
Inocenţiu  Micu  Klein  a  cerut  să  i  se  respecte  drepturile  lui  de  episcop 
pe  jumătate  ortodox,  şi  cu  simţirea  în  întregime  ortodoxă  şi  românească 
când  a  cerut  ca  Roma  să  le  respecte  românilor  uniţi  Legea  românească 
(adică  ortodoxă)  veche  şi  Pravilele  ortodoxe,  a  fost  chemat  la  Viena  şi 
apoi  la  Roma,  în  1744,  de  unde  nu  s-a  mai  întors  nici  până  azi.  A  fost  reţi¬ 
nut  la  Roma  24  de  ani  şi  a  murit  în  mizerie  acolo,  în  exil,  într-o  mănăs¬ 
tire  ruteană,  ţinut  ca  şi  închis  de  cei  cu  care  înaintaşii  lui  se  uniseră  la 
1698 — 1701,  şi  cărora  li  se  promisese  marea  cu  sarea,  dar  care  au  fost  în¬ 
şelaţi.  Ioan  Inocenţiu  Micu  Klein  ameninţa  mereu  de  la  Roma  că  va  veni 
în  Transilvania,  că  îşi  va  lua  preoţii  şi  va  trece  cu  ei  în  Valachia  la  fraţii 
români  ortodocşi,  dar  nu  i  s-a  îngăduit  să  se  întoarcă  nici  o  zi  în  24  de  ani. 

Este  de  la  sine  înţeles  că  astăzi  fiecare  este  liber  să  fie  ceea  ce  vrea. 
Cei  care  vor  să  fie  catolici  sau  altceva,  să  fie.  Le  respectăm  propria  lor 
hotărâre.  Dar  avem  şi  noi  dreptul  la  credinţa  noastră  şi  la  apărarea  ei.  Noi 
doar  aceasta  fcem.  Ne  apărăm  credinţa  şi  pe  credincioşii  noştri.  Mai  ales 
că  ne-o  apără  şi  istoria  şi  tradiţiile  trecutului  nostru  bimilenar.  Ortodoxia 
e  de  la  Hristos  şi  de  la  Apostoli.  Noi  n-am  apărut  nici  la  1054  precum 
catolicii,  nici  în  secolul  al  XVI-lea  precum  protestanţii,  nici  în  secolul 
XVII — XVIII  precum  uniţii,  nici  în  secolul  XIX  şi  XX  precum  cultele 
neoprotestante  şi  sectele. 

Nu  vom  putea  să  nu  spunem  că  Ortodoxia  este  credinţa  cu  cele  mai 
adânci  rădăcini  în  istoria  poporului  român.  Nimeni  de  bună  credinţă  nu 
ne-ar  putea  contrazice.  Am  fost  ortodocşi  de  limbă  latină,  acesta  e  un 
adevăr  cu  care  ne  mândrim,  dar  de  credinţă  ortodoxă,  răsăriteană.  Ne 
scade  oare  acesta  ceva  din  nobila  noastră  descendenţă  latină?, Aşa  cum 
printre  slavi  sunt  şi  slavi  catolici,  deşi  majoritatea  slavilor  sunt  ortodocşi, 
de  ce  n-am  putea  fi  şi  noi  latini  ortodocşi?  însuşi  S.  S.  Papa  e  slav  po¬ 
lonez,  nu  e  latin.  Şi  e  catolic.  j;  r  >  , 

în  anii  1698 — 1701  şi  după  aceea,  Habsburgii  au  avut  interes  să  ne 
despartă,  ca  să  ne  pună  să  ne  luptăm  între  noi,  ca  să  ne  stăpânească  mai 
uşor.  Divide  et  impera,  împarte  şi  stăpâneşte.  Asta  au  vrut,  nu  mântuirea 
prin  catolicism  a  sufletelor  transilvănenilor.  Ne-au  despărţit  ca  să-i  poată 
manevra  pe  români  pe  unii  împotriva  altora. 

Iată  de  ce  chem  la  dreaptă  înţelegere  a  evenimentelor  din  trecut, 
ca  să  ne  formăm  o  convingere  puternică  astăzi,  de  credincioşie  faţă  de  or¬ 
todoxia  lovită  şi  oropsită  în  trecut,  faţă  de  sufletul  românesc  supus  divi¬ 
zării  şi  urii  reciproce  pe  motive  confesionale. 

Din  anul  1867  ne-au  stăpânit  şi  ne-au  încurajat  şi  mai  mult  despăr¬ 
ţirea,  cei  care  au  instaurat  în  Transilvania  stăpânirea  dualistă  austro- 
ungară,  care  ne-a  supus  Budapestei  împotriva  voinţei  noastre,  vreme  de 
51  de  ani.  Dumnezeu  a  vrut  să  ne  eliberăm  la  1  decembrie  1918.  Dar, 
din  păcate,  datorită  orbirii  unora,  în  despărţire  religioasă  tot  am  rămas! 

O  încercare  de  unire  între  Ortodoxie  şi  uniatism,  prin  întoarcerea  la  Or¬ 
todoxie,  era  mai,  mai  să  reuşească  în  1939,  dar  a  venit  războiul  şi  a  îm- 
piedicat-o. 

Dar  acum,  cine  mai  are  interes  să  ne  despartă? 

înţeleptul  ţăran  român,  intelectual  cultivat,  mai  au  astăzi  interesul 
să  se  supună  unor  doctrine  şi  obiceiuri  care  nu-s  ale  poporului  nostru, 
care  nu  ni  se  potrivesc,  care  fac  din  unii  imitatori  stângaci  ai  unor  obi¬ 
ceiuri  şi  practici  străine? 

Ne  întristează  când  vedem  şi  ceea  ce  se  petrece  în  Basarabia  unde 
unii  îşi  adoră  călăii,  călăi  care  au  trimis  basarabenii  în  Siberia  şi  au  adus 
în  loc  ruşi  care  acum  se  pretind  localnici  şi  stăpâni.  Cum  vor  intra  slu¬ 
garnicii  faţă  de  Moscova  în  istoria  care  va  fi  dreaptă  şi  va  pedepsi  tră¬ 
darea  şi  îngenuncherea  demnităţii?  Vai  de  capul  lor! 

Iubiţii  mei , 

Fac  un  Apel  călduros,  acum  de  Paşti,  către  toate  minţile  limpezi, 
către  toate  inimile  curate:  cei  care  sunteţi  ortodocşi ,  cei  care  aţi  redevenit 
ortodocşi ,  întorşi  la  credinţa  moşilor  şi  strămoşilor  noştri ,  la  evlavia  stră¬ 
bună  care  ne  leagă  de  acest  pământ  românesc,  care  ne  leagă  de  sfinţii 
noştri,  de  voievozii  noştri  ortodocşi,  apărători  ai  credinţei,  „atleţi  ai  lui 
Hristos “,  cum  l-a  numit  pe  Ştefan  cel  Mare  chiar  un  papă  de  la  Roma, 
ortodoxie  care  ne  leagă  de  fraţii  noştri  de  peste  munţi  din  Moldova,  Ba¬ 
sarabia,  Bucovina,  Muntenia,  Dobrogea,  Oltenia  şi  Banat,  de  o  credinţă 
ortodoxă  cu  noi, 

Fac  apel  de  inimă  către  toţi: 

Rămâneţi  în  sfânta  ortodoxie.  )  -ut 

Să  rămânem  ceea  ce  am  fost  de-a  lungul  a  două  milenii.  Să  rămânem 
solidari  cu  trecutul  nostru  ortodox  şi  românesc.  Să  ne  păstrăm  demnita¬ 
tea  pe  care  ne-au  lăsat-o  strămoşii  noştri,  dacii  şi  romanii.  Oare  Traian 
când  a  adus  în  Dacia,  din  Asia  Mică,  legiunile  în  parte  creştine,  a  adus 
catolicismul?  A  spus  cineva  vreodată  aceasta?  Nici  nu  avea  cum  să-l  a- 
ducă,  pentru  simplul  motiv  că  pe  atunci  catolicismul  nici  nu  exista.  Exista 
numai  ortodoxia.  Catolicismul  s-a  desprins  din  Ortodoxie  şi  a  început  a 
exista  la  anul  1054,  după  o  mie  de  ani  de  la  Hristos.  Oare  Sf.  Andrei 
ne-a  adus  de  la  Ierusalim  catolicismul,  uniatismul,  sau  altă  credinţă? 

Să  păstrăm  şi  să  respectăm  Testamentul  Mântuitorului  nostru  Iisus 
Hristos,  din  a  cărui  învăţătură  şi  din  ale  cărui  poveţe  vine  direct  Orto¬ 
doxia  noastră.  Ea  a  fost  confirmată  vreme  de  secole,  din  anul  325  până  în 
anul  787  de  către  cele  şapte  sinoade  ecumenice  care  în  Răsărit  s-au  ţinut. 
Ortodoxia  ne-a  fost  lăsată  spre  păstrare,  neschimbare  şi  împlinire,  sub 
canoane  grele  pe  care,  de  le  vom  călca,  ne  vom  afla  sub  grea  afurisenie. 

Ortodoxia  nu  este  conservatoare,  învechită.  Ortodoxia  e  vie  şi  fru¬ 
moasă,  tânără  mereu  şi  plină  de  Duh  Sfânt.  Apusenii  care  au  descope- 
rit-o  se  declară  din  ce  în  ce  mai  atraşi  de  ea.  Slujba  ortodoxă  emoţionează. 
Predica  ei  e  adusă  la  nivelul  înţelegerii  noastre  de  azi.  Cântecele  ei  au 
mirosul  de  bună  mireasmă  al  începuturilor  şi  al  timpurilor  mesianice. 

Sfintele  Taine  ne  aduc  mântuirea  şi  bucuria  vieţii  de  la  botez,  până  la 
moarte,  mângâind  trecerea  dincolo  cu  încredinţarea  iertării  şi  a  intrării 
în  Paradis. 

Nu  ne  ridicăm  împotriva  nimănui.  Precum  am  spus,  nu  contestăm  ni¬ 
mănui  dreptul  de  a  fi  ceea  ce  vrea. 

Noi  ne  afirmăm  convingerile  şi  credinţa  noastră  către  credincioşii 
noştri,  şi  voim  să  ne  păstrăm  şi  credinţa,  şi  convingerile,  şi  în  acestea 
să  ne  întărim  unii  pe  alţii. 

Cu  unii  de  alte  confesiuni,  ale  căror  argumente  sunt  numai  injuriile 
şi  blamarea  ortodoxiei  şi  a  ortodocşilor,  vom  sta  de  vorbă  de  îndată  ce  îşi 
vor  însănătoşi  sentimentele  şi  limbajul.  Cu  dreptate  este  să  lăsăm  totul 
la  judecata  lui  Dumnezeu. 

Iubiţii  mei ,  .ţ 

Păstraţi-vă  cu  sfinţenie  toate  bisericile.  Construiţi,  aşa  cum  aţi  în¬ 
ceput  în  multe  locuri,  biserici  noi.  Prin  ele  Domnul  se  va  pogorî  tot  mai 
mult  în  mijlocul  nostru.  Acum  putem  construi,  slavă  Domnului,  şi  sunt 
bucuros  să  văd  cum  răsar  tot  mai  multe  biserici  noi,  şi  peste  15  mănăs¬ 
tiri  noi  în  locul  celor  dărâmate  de  Buckow,  se  află  în  construcţie  numai 
în  eparhia  noastră.  Istoria  ne  mai  dă  şi  satisfacţii! 

Dar  iată  că  în  vremurile  acestea,  ca  şi  în  trecut  de  altfel,  apar  şi  mulţi 
pescuitori  în  ape  tulburi,  cărora  Sf.  Pavel  le  dă  un  nume  de  ocară37  pe 
care  ne  reţinem  chiar  şi  de  a-1  pomeni.  Apar  „ vrăjmaşi  ai  crucii  lui  Hris- 
tos“,  cum  tot  Sf.  Pavel  descoperise  unii  printre  cei  din  oraşul  Filipi.28  A- 
ceştia  sunt  printre  cei  care  dezbină.  Din  păcate  lucrare  de  dezbinare  fac 
şi  unii  care  au  crucea  în  mână,  dar  o  poartă  cu  gând  de  înşelare,  de  cuce¬ 
rire.  Căci  Dumnezeu  şi  Crucea  răstignirii  nu  pot  fi  la  originea  dezbină¬ 
rilor.  Dezbinarea  e  semnul  recunoaşterii  lucrării  celui  rău.  Ni  se  cere 
trezvie  deosebită  şi  capacitate  de  recunoaştere  a  duhurilor  rele,  ascunse 
uneori  şi  în  cuvinte  blajine.  Cuvintele  se  schimbă  însă  când  ei  sunt  re¬ 
cunoscuţi  ca  dezbinători.  Atunci  devin  cei  mai  violenţi  atacatori  ai  celor 
care  nu  gândesc  ca  dânşii.  Şi  acesta  e  un  semn  că  nu  vin  de  la  Dumnezeu. 

Unii  pretind  că  fac  misiune  şi  evanghelizare. 

Cine  vrea  să  facă  misiune  şi  evanghelizare,  s-o  facă  printre  cei  care 
n-au  auzit  încă  de  Hristos,  nu  printre  cei  care  II  au.  Pe  aceştia  vor  să-i 
smintească  din  buna  lor  rânduială  şi  să-i  rătăcească.  Ce  vor  ei?  Să  facă  din 
creştinii  care  sunt  pe  măsura  lui  Hristos  şi  a  Bisericii  Sale,  creştini  pe 
măsura  lor,  fără  Biserică,  fără  preoţi,  fără  cruce,  fără  Taine,  fără  sfinţi, 
fără  frumoasele  noastre  tradiţii  ceştine  româneşti. 

Dacă  îşi  alcătuiesc  şi  ei  unele  tradiţii,  le  au  de  prin  alte  părţi,  din 
afara  tradiţiilor  noastre,  cum  sunt  şi  împărtăşirile  cu  „buline“  şi  altele 
asemenea,  cum  îmi  spunea  indignat  un  credincios  care  a  încercat  o  în¬ 
toarcere  la  ceea  ce  el  nu  fusese  niciodată,  dar  de  care  aparţinuseră  odi¬ 
nioară  părinţii  lui.  El  s-a  reîntors  la  ortodoxie. 


27  II  Cor.  XXVI,  26. 

28  Filipeni  III,  18. 

Iată,  acest  Cuvânt  de  îndemn  la  păstrarea  credinţei  Ortodoxe  m-am 
gândit  să  vi-1  trimit  de  această  Sărbătoare  Sfântă  a  învierii  Domnului, 
care  ne  vrea  pe  toţi  „să  fim  una",29  şi  „să  urmăm  aceeaşi  regulă  (a  cre¬ 
dinţei)  şi  să  cugetăm  la  fel",30  precum  scria  Sf.  Pavel  Filipenilor. 

Fie  ca  Mântuitorul  înviat  să  ocrotească  Ortodoxia  noastră  transilvă¬ 
neană.  Să  ne  dea  puterea  să  fim  mai  buni,  mai  drepţi,  mai  iubitori.  Să  fim 
în  pace  cu  toţi,  dar  mai  ales  cu  dreptatea  şi  adevărul. 

Vă  aduc  tuturor  vestea  cea  mare:  HRISTOS  A  ÎNVIAT! 


Al  vostru  al  tuturor  de  tot  binele  voitor 
şi  pururea  rugător  către  Dumnezeu 


t  ANTONIE 


Arhiepiscop  al  Sibiului  şi  Mitropolit 

al 

Ardealului ,  Crişanei  şi  Maramureşului 

t  BARTOLOMEU  ; 

DIN  MILA  LUI  DUMNEZEU,  ARHIEPISCOP  AL  VADULUI, 

FELEACULUI  ŞI  CLUJULUI 

O'  '  . 1 '  i  i  lU i 

Cinului  monahal,  Prea  Cucernicilor  Protopopi,  Preoţi  şi  Diaconi,  pre¬ 
cum  şi  tuturor  binecredincioşilor  creştini:  har,  pace,  ajutor  şi  milă  de  la 
Dumnezeu,  iar  de  la  noi,  arhiereşti  binecuvântări  şi  creştinească  salutare: 

HRISTOS  A  ÎNVIAT! 

Iubiţii  mei  fii  sufleteşti , 

Nimeni  nu  L-a  văzut  pe  Domnul  înviind,  dar  mulţi  au  fost  cei  ce 
L-au  văzut  înviat. 

Poate  învierea  să  aibă  martori? 

Răspunsul  corect  cere  să  mai  cercetăm  o  dată  Sfintele  Scripturi.  Să 
ne  amintim  mai  întâi  de  fiica  lui  Iair,  moartă  la  vârsta  de  doisprezece  ani. 
Domnul  Iisus  a  înviat-o  în  prezenţa  părinţilor  ei,  de  faţă  fiind  şi  trei  din¬ 
tre  ucenicii  Săi.1 

Să  ne  mai  amintim  de  fiul  văduvei  din  Nain.  Mortul  era  pe  năsălie 
când  îl  duceau  la  groapă.  Aşadar,  un  cortegiu  funerar  cu  lume  destulă, 
oamenii  satului,  mama,  rudele  şi  prietenii  celui  răposat.  Mântuitorul,  în¬ 
tâlnind  alaiul,  l-a  înviat  pe  tânăr  în  văzul  tuturor  şi  l-a  dat  mamei  sale.2 

Să  aducem  acum  în  amintire  învierea  lui  Lazăr,  cea  mai  dramatică 
minune  pe  care  a  săvârşit-o  Domnul.  Lazăr  murise  de  patru  zile  şi  se  afla 
înmormântat  într-o  peşteră  a  cărei  intrare  era  astupată  cu  o  lespede  de 
piatră.  Cadavrul  începuse  să  se  descompună  şi  răspândea’mprejur  mi¬ 
rosul  putred.  Când  Domnul  S’a  apropiat  de  mormânt,  erau  de  faţă  nu  nu¬ 
mai  cele  două  surori  ale  mortului,  Marta  şi  Maria,  dar  şi  foarte  mulţi 
iudei  care  veniseră  să  le  aline  durerea.  în  prezenţa  tuturor  acestora  a 
poruncit  Iisus  să  fie  dată  piatra  la  o  parte  şi  l-a  strigat  pe  Lazăr:  „Vino 
afară!".  Sub  ochii  tuturor  a  apărut  mortul  în  gura  peşterii,  legat  în  feşe 
de  pânză  şi  cu  marama  pe  faţă;  în  văzul  tuturor  s-au  dus  câţiva  şi  l-au 
dezlegat,  lăsându-1  să  umble.  Aşa  stând  lucrurile,  când  anume  s-a  pro¬ 
dus  învierea?  în  clipa-n  care  mortul  a  executat  porunca  Domnului  de  a 
ieşi  afară.  Piatra  de  pe  uşa  peşterii  era  dată  la  o  parte,  lumina  pătrunsese 
înlăuntru,  toţi  cei  de  faţă  l-au  putut  vedea  pe  Lazăr  ridicându-se  şi  apă¬ 
rând  în  uşă.  Aşadar,  şi  aceasta  a  fost  o  înviere  cu  martori.3 

Dar  învierea  Domnului?  A  avut  ea  martori?  întrebăm  pentru  că  mai 
sunt  unii  care  întreabă.  Ei  zic:  Dacă  a  avut,  care  sunt?  Dacă  n-a  avut,  cum 
anume  să  credem? 

în  bună  măsură,  confuzia  vine  de  la  un  tablou  religios  care  a  apărut 
în  Occidentul  creştin  şi  care,  încetul  cu  încetul,  a  pătruns  şi  la  noi,  ispitin- 


1  Mt.  9,  18—26;  Mc.  5,  22—43;  Lc.  8,  41—56. 

2  Lc.  7,  12—15. 

3  In.  11,  1—45. 

du-i  pe  mulţi  pictori  să-l  ia  drept  icoană  şi  să-l  zugrăvească-n  biserici.  El 
se  intitulează  „învierea  Domnului"  şi-L  înfăţişează  pe  Iisus  Hristos  înăl- 
ţându-se  uşor  deasupra  mormântului,  înveşmântat  în  alb  şi  ţinând  în  mână 
un  steag  al  biruinţei;  alături,  îngerul  care  a  ridicat  piatra  de  deasupra 
mormântului,  precum  şi  ostaşii  de  pază,  cu  feţele  la  pământ.  Imaginea 
sugerează  mai  întâi  că  îngerul  a  înlăturat  piatra  pentru  ca  Domnul  să 
poată  ieşi  din  mormânt,  adică  ceva  asemănător  învierii  lui  Lazăr;  în  al 
doilea  rând,  că  ostaşii  L-ar  fi  văzut  pe  Iisus  ieşind  din  groapă  şi  că,  vă- 
zându-L,  s-au  înspăimântat  şi  au  căzut  cu  feţele  la  pământ.  Altfel  spus, 
singurii  martori  ai  învierii  Domnului  şi,  prin  urmare,  cei  dntâi  cărora  li 
s-a  oferit  privilegiul  de  a-L  vedea  pe  Iisus  înviat  ar  fi  fost  tocmai  ostaşii 
din  solda  celor  ce-L  răstigniseră!  . . .  Nimic  nu  poate  fi  mai  greşit. 

Adevărul  e  că  momentul  însuşi  al  învierii  Domnului  nu  a  avut  mar¬ 
tori;  acesta  e  unul  din  elementele  prin  care  ea  se  deosebeşte  radical  de 
celelalte  învieri  pe  care  le-am  pomenit.  Trupul  mort  al  lui  Iisus  se  afla 
în  mormântul  sâpat  în  stâncă,  cu  o  piatră  mare  deasupra  şi  cu  peceţi  pe 
piatră,  străjuit  de  ostaşi.  Atunci,  în  noaptea  aceea  de  Sâmbătă  spre  Du¬ 
minică,  totul  s-a  petrecut  într-o  singură  clipă:  giulgiurile  de  pânză  care 
înfăşurau  trupul  s-au  pomenit  fără  trup;  partea  lor  de  de-asupra  a  că¬ 
zut,  moale,  pe  partea  lor  de  jos;  aşa  au  fost  găsite  dimineaţa,  întinse,  odih- 
nindu-se  pe  locul  de  odihnă  al  trupului  ce  le  părăsise.  Ce  s-a  întâmplat 
cu  trupul?  Ne-o  spune,  indirect,  Sfântul  Apostol  Pavel,  vorbindu-le  Co- 
rmtenilor  despre  învierea  cea  de  obşte4:  într-o  clipire  de  ochi,  trupul  fi¬ 
resc  se  preface-n  trup  duhovnicesc.  Or,  învierea  obştească  va  urma  în¬ 
tocmai  modelul  învierii  Domnului,  fiindcă  aceasta,  tocmai  ea,  consti¬ 
tuie  începutul,  arvuna  şi  garanţia  învierii  noastre.  Aşadar,  acolo,  în  bezna 
mormântului,  trupul  firesc  al  Domnului,  pe  care-1  primise  de  la  Sfânta 
Fecioară  Maria  prin  zămislire  de  la  Duhul  Sfânt,  s-a  transfigurat  în 
trup  duhovnicesc,  îndumnezeindu-se  prin  înviere. 

E  bine  de  ştiut,  iubiţii  mei,  că  trupul  duhovnicesc  nu  e  un  alt  trup, 
ci  tot  cel  dinainte,  numai  că  a  trecut  într-o  altă  stare.  Spre  a  înţelege  mai 
bine,  să  ne  gândim  puţin  la  ordinea  naturală.  Chiar  şi  în  această  ordine, 
materia  poate  să  treacă  dintr-o  stare  în  alta,  cum  este,  de  pildă,  apa:  ea 
poate  fi  în  stare  solidă,  ca  gheaţă,  în  stare  lichidă  ca  şuvoi  isau  în  gazoasă 
ca  abur.  Mai  mult,  există  unele  cristale,  cum  ar  fi  camforul,  care  pot  să 
treacă  direct  din  starea  solidă  în  cea  gazoasă,  adică  să  se  facă  nevăzute 
fără  să  devină  altceva  decât  ceea  ce  sunt.  Aceste  sărmane  analogii  ne 
ajută  să  gândim,  pe  cât  e  omeneşte  cu  putinţă,  ce  anume  şi  cum  s-a  în¬ 
tâmplat  cu  trupul  Domnului  în  ordinea  supranaturală.  Trupul  duhovni¬ 
cesc  al  învierii  e  acelaşi  trup  firesc  în  care  Domnul  S-a  născut  şi  a  trăit, 
cu  care  a  suferit  pe  cruce  şi  S-a  pogorât  în  mormânt,  numai  că  de  acum 
înainte  el  a  căpătat  însuşirile  pe  care  le  cunoaştem  din  arătările  Sale  de 
după  înviere:  însuşirea  de  a  pătrunde  prin  materia  compactă  (de  a  intra 
într-o  încăpere  cu  uşile  încuiate),5  aceea  de  a  mânca  fără  să-i  mai  fie 
foame,6  aceea  de  a-şi  schimba  înfăţişarea  (ca-n  faţa  lui  Luca  şi  Cleopa),7 


4  I  Cor.  15,  42—55. 

5  In.  20,  19—26. 

6  In.  21,  12—15. 

aceea  de  a  apărea  sau  dispăre  după  voie  (precum  în  faţa  mironosiţelor  sau 
în  casa  din  Emaus),8  aceea  de  a  se  oferi  ca  realitate  palpabilă  (precum  lui 
Toma),9  aceea  de  a  fi  imponderabil  (prin  înălţarea  la  cer).10  Date  fiind 
aceste  însuşiri,  e  de  la  sine  înţeles  că  trupul  cel  înviat  nu  mai  avea  ne¬ 
voie  de  o  „uşă  deschisă"  prin  care  să  părăsească  mormântul;  el  l-a  pă¬ 
răsit  prin  toate  părţile  deodată,  prin  toţi  pereţii,  prin  toată  lespedea,  prin 
toţi  grăunţii  materiei,  într-o  dumnezeiască  izbucnire  de  lumină.  Piatra  a 
fost  apoi  înlăturată  de  înger  cu  un  singur  scop:  acela  de  a  le  deschide 
sfintelor  femei  şi  sfinţilor  apostoli  calea  de  acces  în  interiorul  mormân¬ 
tului,  spre  a  se  convinge  că  e  gol.  Cât  despre  ostaşi,  ei  s-au  prăbuşit  nu 
la  vederea  lui  Iisus,  ci  la  vederea  îngerului;  textul  evanghelistului  e 
clar.* 11 

Aşadar,  învierea  Domnului  a  fost  cu  totul  deosebită  de  aceea  a  fiicei 
lui  Iair,  a  tânărului  din  Nain  şi  de  a  lui  Lazăr.  Prin  învierea  acelora,  ma¬ 
teria  trupului  se  întorcea  la  starea  cea  dintâi;  prin  învierea  lui  Iisus,  ea 
a  trecut  intr-o  altă  stare.  In  primele  trei  cazuri  e  vorba  de  revenie ;  în  a- 
cela,  unic,  al  Domnului,  e  vorba  de  devenire.  Aici,  între  revenire  şi  deve¬ 
nire ;  este  hotarul  dintre  lucrarea  lui  Dumnezeu  asupra  oamenilor  şi  lu¬ 
crarea  lui  Dumnezeu  asupra  Sa  însuşi. 

Iubiţii  mei  fii  sufleteşti,  . 

Dacă  Domnul  S-a  pogorât  din  cer  şi  S-a  născut  „pentru,  noi  oame¬ 
nii,  şi  pentru  a  noastră  mântuire",  tot  pentru  noi  şi  mântuirea  noastră  a 
şi  înviat.  Iar  mântuirea  noastră,  a  oamenilor,  a  început  chiar  atunci, 
odată  cu  învierea,  prin  două  mari  deschideri:  pe  de-o  parte,  Domnul  cel 
înviat  a  deschis  raiul,  în  care  l-a  primit  pe  tâlharul  care  se  pocăise  pe 
cruce;  pe  de  altă  parte,  acelaşi  Domn  înviat  a  deschis  iadul,  din  care  i-a 
eliberat  pe  cei  legaţi  din  veac,  părnţii  şi  protopărinţii  neamului  ome¬ 
nesc.  Iată  de  ce  adevărata  icoană  a  învierii  Domnului,  pe  care  noi,  orto¬ 
docşii,  o  moştenim  din  vechimea  noastră,  creştină,  este  aceea  care-L  în¬ 
făţişează  pe  Domnul  Iisus  pogorând  la  neamuri,  ca  biruitor  al  iadului: 
porţile  acestuia,  cu  zăvoarele  sparte,  zac  la  picioarele  Lui,  în  timp  ce  El, 
Domnul,  şi-a  întins  mâinile  şi-i  trage  afară  pe  strămoşii  Adam  şi  Eva, 
urmaţi  de  imensa  mulţime  a  celor  ce  aşteptau  acolo,  prizonieri  ai  păcatului 
nostru  dintâi.  \ 

Domnul  a  înviat  nu  de  dragul  paznicilor  care  aveau  să-I  tăgăduiască 
învierea,  ci  de  dragul  celor  ce  aveau  să  i-o  adeverească  prin  învierea  pro¬ 
priilor  lor  trupuri,  devenite  duhovniceşti.  Aceasta  este  icoana  învierii: 
Domnul  între  neamuri,  Domnul  in  mijlocul  lumii  pe  care  a  creat-o.  Dom¬ 
nul  Cel  ce  Şi-a  dat  viaţa  pentru  ca  printr-însa  să  avem  noi  viaţă. 


7  Lc.  24,  16. 

8  Mt.  28,  9;  Lc.  24,  31. 

9  In.  20,  27. 

10  Mc.  16,  19;  Lc.  24,  51. 

11  Mt.  28,  2 -A. 

Iubiţii  mei  fii  sufleteşti, 

•'v  # 

Dacă  întunecatul  mormânt  al  Domnului  s-a  luminat  într-o  clipă  prin 
înviere,  lumina  învierii  a  pătruns  odată  cu  Domnul  şi  în  bezna  iadului 
descătuşat,  şi  în  cenuşiul  raiului  deschis.  Lumina  izvora  din  însăşi  fiinţa 
Domnului,  a  Celui  ce  strigase:  „Eu  sunt  Lumina  lumii", n  O  singură  dată 
îşi  mai  arătase  El  această  lumină,  în  clipele  schimbării  Sale  la  faţă  pe 
muntele  Taborului,  în  mod  cu  totul  tainic  şi  numai  pentru  trei  din 
ucenicii  Săi.  De  data  aceasta  El  o  arată  lumii-ntregi  şi  o  revarsă  peste-n- 
treaga  făptură.  Cântările  noastre  pascale  sunt  ele  însele  scăldate  în  bel¬ 
şugul  acestei  lumini.  Ascultaţi:  „Acum  toate  s-au  umplut  de  lumină,  şi 
cerul  şi  pământul  şi  cele  de  dedesubt sau:  „Hristoase,  Cel  ce  cu  patima 
Ta  ai  întunecat  soarele  şi  cu  lumina  învierii  Tale  ai  luminat  toate";  sau: 
„Ziua  învierii ,  popoare  sâ  ne  lumnâm!“ ;  saiu:  „Lumineazâ-te,  luminea - 
ză-te,  noule  Ierusalime ,  că  slava  Domnului  peste  tine-a  răsărit ",  Totul  se 
bucură-n  lumină,  căci  „Zumuia  lui  Hristos  luminează  tuturor ",  Aşadar, 
„ veniţi  de  primiţi  lumină!". 

Nimic  mai  firesc,  iubiţii  mei,  decât  ca  şi  noi,  cei  ce  credem  în  învierea 
Domnului,  să  ne  bucurăm  întru  lumina  ei.  Pentru  aceasta  însă  mai  e 
nevoie  de  ceva,  iar  acest  ceva  ne  este  înfăţişat  tot  de  o  cântare  pascală: 
„Sâ  ne  curăţim  simţirile  şi  să-L  vedem  pe  Hristos  strălucind  cu  neapro¬ 
piata  lumină  a  Învierii",  Aşadar,  Hristos  Cel  înviat  nu  poate  fi  văzut  ori¬ 
cum  şi  de  oricine,  ci  numai  de  cei  ce  s-au  pregătit  curăţindu-şi  simţirile. 
Prin  „simţiri"  se  înţeleg  atât  simţurile  cât  şi  sentimentele;  e  vorba  deci 
nu  numai  de  purificarea  trupului  prin  înfrânare,  ci  şi  de  aceea  a  sufle¬ 
tului  prin  rugăciune.  Şansa  acestei  curăţiri  ne-a  fost  oferită,  prin  Bise¬ 
rică,  de  sfântul  şi  marele  Post,  pe  care,  iată,  l-am  trecut  cu  bine  spre  a  ne 
regăsi  laolaltă  în  marea  bucurie  <a  învierii.  Iată,  „Paştile  cele  sfinte  as¬ 
tăzi  nouă  s-au  arătat ,  Paştile  cele  de  taină ,  PaştzZe  cele  preacinstite,  Pas¬ 
tile  cele  fără  de  prihană ,  Paştile  cele  mari ,  Paştile  credincioşilor ,  Paştile 
care  ne-au  deschis  uşile  raiului ,  Paştile  cele  ce-i  sfinţesc  pe  toţi  credin¬ 
cioşii!", 

încă  o  dată,  tuturor  celor  de  faţă  şi  celor  ce  din  binecuvântate  pri¬ 
cini  nu  s-au  întâmplat  aici:  Hristos  a  înviat!. 


-Dată  în  reşedinţa  noastră  din  Cluj -Nap oca,  la  sărbătoarea  Sfintelor 
Paşti  ale  anului  1994. 


t  BARTOLOMEU 
Arhiepiscopul  Vadului,  Poleacului  şi  Clujului 

DIN  MILA  LUI  DUMNEZEU ,  EPISCOPUL  ALBA  IULIEI 

Iubitului  cler,  cinului  monahal  şi  dragilor  noştri  credincioşi,  Har  şi 
bucurie  de  la  Domnul  cel  înviat  din  morţi,  iar  de  la  Noi  arhierească  bine¬ 
cuvântare. 

: *  jlt  \  t  'r  nun-  iai  j  ruj  c  ţa  >  ’1  i?  eG ..'fcc  i 

„ Veniţi  să  bem  băutură  nouă ,  nu  din 
piatră  stearpă  făcută  cu  minuni ,  ci  din 
izvorul  nestricăciunii ,  ceZ  izvorât  din 
mormântul  lui  Hristos,  întru  care  ne 
întărim ". 


(Din  Canonul  învierii!) 


Preaiubiţi  fraţi! 


Cea  mai  mare  sărbătoare  creştină  este  sărbătoarea  Sfintelor  Paşti. 
Cuvântul  „Paşti"  vine  din  ebraică  şi  înseamnă  „trecere".  Evreii  îşi  aduc 
aminte  că  la  Paştile  lor  Dumnezeu  i-a  scos  cu  mână  tare  şi  cu  braţ  înalt 
din  robia  lui  Faraon  şi,  sub  conducerea  lui  Moise,  i-a  trecut  prin  Marea 
Roşie,  prin  pustiul  Sinai  şi  i-a  dus  în  pământul  făgăduinţei.  Ceea  ce  s-a 
întâmplat  atunci  preînchipuia  în  mod  umbros  istoria  mântuirii  neamului 
omenesc. 

La  Paştile  creştin  noi  sărbătorim  eliberarea  oamenilor  din  robia 
faraonului  celui  înţelegător,  diavolul,  răscumpărarea  lor  din  robia  pă¬ 
catului  şi  a  morţii  prin  jertfa  Crucii  lui  Hristos  şi  trecerea  lor  „de  la 
moarte  la  viaţă  şi  de  pe  pământ  la  cer".  Nu  zadarnic  cântăm  în  slujba  în¬ 
vierii:  „ ieri  m-am  îngropat  împreună  cu  Tine ,  Hristoase;  astăzi  mă  ridic 
împreună  cu  Tine ,  Cel  ce  ai  înviat.  Râstignitu-m-am  ieri  împreună  cu 
Tine;  însuţi  împreună  mă  preamăreşte ,  Mântuitorule ,  întru  împărăţia  Ta". 

Evreii  se  bucură  la  Paştile  lor  şi  se  ospătează  din  mielul  pascal.  Şi 
noi  creştinii  ne  bucurăm  la  Paştile  noastre  şi  ne  adunăm  la  „ospăţul  cre¬ 
dinţei".  Suntem  conştienţi  de  faptul  că  „Paştile  nostru  Hristos  S-a  jert¬ 
fit  pentru  noi"  (I  Cor.  5,  7),  că  El  este  „Mielul  lui  Dumnezeu ,  Cel  ce  ri¬ 
dică  păcatul  lumii  (Ioan  1,  29).  Este  drept  că  şi  la  Paşti,  ca  şi  la  Crăciun 
sau  alte  mari  sărbători,  de  mai  multe  ori  creştinii  noştri  amestecă  sărbă¬ 
toarea  cu  fărădelegea  şi  transformă  cel  mai  mare  praznic  duhovnicesc  în- 
tr-un  banal  prilej  de  petrecere  pământească.  Ori  Sfântul  Apostol  ne  în¬ 
vaţă  „să  umblăm  cuviincios ,  ca  ziua :  nu  în  ospeţe  şi  în  beţii ,  nu  în  des¬ 
frânăm  şi  în  fapte  de  ruşine ,  nu  în  ceartă  şi  în  pizmă "  (Rom.  13,  13). 

Şi  totuşi,  este  cea  mai  mare  sărbătoare  şi  nu  se  poate  să  nu  ne  os¬ 
pătăm.  în  cuvântul  de  învăţătură  la  luminata  zi  a  învierii,  Sfântul  Ioan 
Gură  de  Aur  ne  îndeamnă  zicându-ne:  „masa  este  plină ,  ospătaţi-vă  toţi. 
Viţelul  este  mult,  nimeni  să  nu  iasă  flămând".  Dar  de  ce  ospăţ  este  vorba? 
Ne  lămureşte  acelaşi  Sfânt  Părinte:  „gustaţi  toţi  din  ospăţul  credinţei". 

Iubiţi  credincioşi , 

Tocmai  despre  acest  ospăţ  al  credinţei  doresc  să  vă  vorbesc  cu  pri¬ 
lejul  Sfintelor  Paşti;  aoest  ospăţ  al  credinţei  care  este  îmbrăcat  în  lumină 
strălucitoare  la  Paşti,  dar  la  care  suntem  invitaţi  în  feoare  duminică,  pen¬ 
tru  că  fiecare  duminică  este  o  zi  a  învierii. 

Ospăţul  credinţei  se  numeşte  „ Sfânta  Liturghie “.  Instituită  de  Mân¬ 
tuitorul  în  joia  patimilor,  Sfânta  Liturghie  este  Cina  cea  de  taină,  este 
Răstignirea  mântuitoare  şi  învierea  triumfătoare,  este  înfăţişarea  tainică 
a  istoriei  mântuirii,  este  calea  pe  care  a  urmat-o  Domnul  Hristos  de  la 
moarte  şi  până  la  înălţare,  este  Jertfa  Crucii  şi  Taina  tainelor,  este  os¬ 
păţul  credinţei.  Nu  mă  opresc  acum  asupra  aspectului  de  Jertfă  reală  pe 
cere-1  are  Liturghia,  ci  asupra  celui  de  Taină,  de  ospăţ  al  credinţei. 

Sfântul  evanghelist  Matei  ne  istoriseşte  că  în  joia  mare  „pe  când 
mâncau  ei,  Iisus,  luând  pâine  şi  binecuvântând ,  a  frânt  şi,  dând  ucenicilor t 
a  zis:  Luaţi,  mâncaţi,  acesta  este  trupul  Meu .  Şi  luând  paharul  şi  mulţu¬ 
mind,  le-a  dat ,  zicând:  Beţi  dintru  acesta  toţi .  Că  acesta  este  Sângele  Meu, 
al  Legii  celei  noi ,  care  pentru  mulţi  se  varsă  spre  iertarea  păcatelor 
(Matei  26,  27 — 28).  Apoi  Mântuitorul  a  adăugat  în  mod  expres:  „ Aceasta 
să  faceţi  spre  pomenirea  meau  (Luca  22,  19). 

:  Dacă  Sfânta  Liturghie,  slujba  noastră  religioasă  cea  mai  importantă, 
â  ajuns  să  fie  plictisitoare  şi  desconsiderată  este  pentru  faptul  că  nu-i 
mai  înţelegem  rostul  şi  nu  participăm  la  ea  activ.  Sfânta  Liturghie  este 
ospăţul  credinţei .  Masa  Sfântului  Altar,  frumos  împodobită,  are  pe  ea 
farfurie  cu  pâine  şi  pahar  cu  vin  —  discul  şi  potirul  —  iar  preotul  şi 
credincioşii  sunt  chemaţi  să  se  nutrească  din  „ Mielul  lui  Dumnezeu 
Cel  ce  rdică  păcatul  lumii“  şi  să  se  adape  cu  „băutură  nouâ“  izvorâtă  din 
coasta  cea  străpunsă  a  lui  Hristos.  Este  un  mare  adevăr  şi  o  profundă 
Taină  aceasta:  la  Liturghie  în  chip  minunat,  în  mod  supranatural,  pres¬ 
cura  şi  vinul  se  prefac  în  Trupul  şi  Sângele  Domnului. 

Ce  se  face  la  un  ospăţ?  Ştie  oricine.  Se  crează  o  puternică  comu¬ 
niune  în  dragoste,  se  discută,  se  cântă  şi  se  mănâncă.  Aşa  se  întâmplă 
şi  la  Liturghie.  Prin  rugăcune  intrăm  în  dialog  cu  Dumnezeu  şi  cu  toţi 
sfinţii  Lui;  prin  cuvânt  ne  hrănim  spirtual,  auzindu-L  pe  Mântuitorul 
spunând  că  „nu  numai  cu  pâine  va  trăi  omul,  ci  cu  tot  cuvântul  care  iese 
din  gura  lui  Dumnezeu “  (Matei  4,);  prin  cântare  în  camuniune  cu  semenii 
noştri  împreună  preamărindu-L  pe  Dumnezeu  ne  exprimăm  bucuria  su¬ 
fletească,  împlinind  îndemnul  Sfântului  Iacob  ca  cei  „cu  inimă  bună  să 
cânte  psalmiu  (Iacob  5,  13);  dar  mai  ales  ne  nutrim  cu  Trupul  şi  Sân¬ 
gele  Domnului,  El  însuşi  subliniind  faptul  că  „Trupul  Său  este  adevărata 
mâncare  şi  Sângele  Său ,  adevărată  băutură “  (Ioan  6,  55). 

Atunci  când  eşti  chemat  la  un  ospăţ,  la  o  anversare,  te  pregăteşti  cum 
se  cuvine.  Te  speli,  te  îmbraci  în  haină  curată  de  sărbătoare,  nu  bei  şi  nu 
mănânci  pentru  că  ar  fi  o  impoliteţe  ca  ajuns  acolo  să  nu  poţi  gusta  din 
bunurile  oferite  de  gazdă,  ba  iei  şi  un  buchet  de  flori  sau  o  altă  atenţie. 
Aşa  faci  şi  când  te  duci  la  ospăţul  credinţei.  Te  primeneşti  trupeşte  şi 
sufleteşte;  sufletul  ţi-1  speli  prin  spovedanie,  conştient  fiind  de  faptul  că 
„ dacă  zicem  că  păcat  nu  avem  ne  angajăm  pe  noi  înşine  şi  adevărul  nu 


2  —  Revista  Teologici 


18 


REVISTA  TEOLOGICA 


este  întru  noi.  Dacă  mărturisim  păcatele  noastre ,  El  este  credincios  si 
drept  ca  să  ne  ierte  păcatele  şi  să  ne  curăţească  pe  noi  de  toată  nedrep¬ 
tatea'1  (1  Ioan  1,  8 — 9).  Apoi  pentru  a  fi  atent  cu  gazda  duci  o  floare,  o 
prescură,  pui  o  lumânare  . . .  Nu  vom  uita  ce  ne  învaţă  Domnul  Hristos  în 
acest  sens:  „ dacă  îţi  vei  aduce  darul  tău  la  altar  şi  acolo  îţi  vei  aduce  a - 
minte  că  fratele  tău  are  ceva  împotriva  ta,  lasă  darul  tău  acolo,  înaintea 
altarului  şi  mergi  mai  întâi  şi  împacâ-te  cu  fratele  tău  şi  apoi,  venind  adu 
darul  tău “  (Matei  5,  23—24). 

Când  te  duci  la  casa  celui  ce  te-a  invitat  la  ospăţ  întâi  saluţi  gazda, 
îi  dai  darul,  apoi  dai  mâna  cu  ceilalţi  invitaţi  sosiţi  înaintea  ta.  Aşa  faci 
şi  când  te  invită  Dumnezeu  la  ospăţul  credinţei:  mai  întâi  te  închini  la 
icoana  de  pe  tetrapod,  oferi  darul  tău,  apoi  discret  te  înclini  înspre 
cei  prezenţi  salutându-i.  Urmează  conversaţii  plăcute  cu  gazda  şi  cu  invi¬ 
taţii;  se  spun  necazuri  şi  bucurii,  se  fac  mulţumiri,  se  fac  cereri.  Similar 
la  începutul  Liturghiei  ne  facem  rugăciunile  dialogând  cu  Dumnezeu,  cu 
Maica  Stăpânului,  Născătoarea  de  Dumnezeu,  cu  Sfinţii  Săi,  fraţii  noştri 
mai  mari,  prezenţi  tainic  în  biserică,  cântăm  dimpreună  cu  strana,  sau 
repetăm  în  gând  dimpreună  cu  preotul  ecteniile  prin  care  îl  preamărim 
pe  Domnul,  îi  mulţumim  şi  îi  facem  cereri.  Aşa  se  desfăşoară  prima 
parte  a  Liturghiei,  cu  cele  trei  antifoane,  cu  ectenii  şi  rugăciuni. 

După  ce  marea  parte  a  invitaţilor  au  sosit,  unul  dintre  participanţi,  re¬ 
prezentativ,  ţine  un  cuvânt  omagiindu-1  pe  stăpânul  casei  şi  subliniind 
importanţa  festivităţii.  Este  momentul  citirii  Apostolului.  în  numele  nos¬ 
tru,  şi  pentru  noi,  vorbeşte  Sfântul  Pavel,  Sfântul  Ioan  sau  alt  apostol. 
Răspunde  apoi  însuşi  Stăpânul  casei,  gazda  care  ne-a  invitat:  se  citeşte 
Evanghelia,  ni  se  adresează  Dumnezeu,  Domnul  Iisus  Hristos. 

Festivitatea  înaintează  înspre  punctul  ei  culminant.  Stăpânul  ne-a 
spus  lucruri  importante,  iar  noi  cei  prezenţi  ne  mărturisim  credinţa  în 
El,  rostind  împreună  Crezul.  Domnul  întinde  masa  şi  ne  invită:  „ Luaţi 
mâncaţi ,  acesta  este  Trupul  Meu . . .  beţi  dintru  acesta  toţi,  acesta  este 
Sângele  Meu . . .“.  Noi  îngenunchem  cu  reculegere  şi  în  timp  ce  Duhul 
Sfânt  preface  prescura  şi  vinul  în  Trupul  şi  Sângele  lui  Hristos  cântăm 
„Pe  Tine  Te  Lăudăm,  pe  Tine  bine  Te  cuvântăm,  Ţie  Iţi  mulţumim  Doam¬ 
ne  şi  ne  rugăm  Ţie ,  Dumnezeul  nostru11.  Apoi  o  preamărim  pe  Stăpâna, 
Maica  Domnului,  prezentă  cu  noi  la  ospăţul  credinţei  şi  după  ce  spunem 
Tatăl  nostru,  îl  auzim  din  nou  pe  Stăpânul  îndemnându-ne:  „Cu  frică  de 
Dumnezeu,  cu  credinţă  şi  cu  dragoste  să  vă  apropiaţi !“ 

Vă  închipuiţi  cum  se  simte  gazda  dacă  în  acest  moment  toţi  încep  să  se 
scuze:  eu  n-am  avut  timp  să  mă  pregătesc  şi  sunt  murdar  trupeşte  şi  su¬ 
fleteşte;  eu  sunt  certat  cu  fratele  meu;  eu  am  mâncat  acasă  că  sunt  ne¬ 
putincios  şi  nu  pot  ajuna  până  la  amiază  când  plec  de  la  biserică;  eu  pur 
şi  smplu  nu  vreau  să  mănânc!  Rămâne  masa  încărcată  şi  Stăpânul  su¬ 
părat. 

Este  adevărat  că  nici  apropierea  de  cele  sfinte,  cuminecarea  cu  Sfân¬ 
tul  Trup  şi  Sânge,  nu-i  posibilă  fără  o  pregătire  necesară.  Sfântul  Pavel 
ne  spune:  „Să  se  cerceteze  însă  omul  pe  sine  şi  aşa  să  mănânce  din  pâine 
şi  să  bea  din  pahar.  Căci  cel  ce  mănâncă  şi  bea  cu  nevrednicie,  osândă  îşi 
mănâncă  şi  bea,  nesocotind  trupul  Domnului.  De  aceea,  mulţi  dintre  voi 

sunt  neputincioşi  şi  bolnavi  şi  mulfi  au  miirit“  (I  Cor.  11,  28 — 30). 

Dar  de  aici  şi  până  la  a  fi  duminici  la  rând  în  care  nu  se  împărtăşeşte 
nimeni  e  cale  lungă.  în  fiecare  sâmbătă  seara  ar  trebui  să  se  spovedească 
zeci  de  persoane,  iar  dacă  duhovnicul  constată  că  n-au  făcut  păcate  care 
cer  o  anumită  canonisire  şi  îndepărtare  pentru  un  timp  de  la  cuminecare, 
1  a  doua  zi  să  se  împărtăşească.  Mai  sunt  apoi  copiii  până  la  şapte  ani,  care 
se  pot  cumineca  cu  o  singură  condiţie:  să  nu  mănânce  de  sâmbătă  noaptea 
de  la  ora  24,  până  după  ce  se  cuminecă. 

La  începutul  creştinismului  mai  toţi  cei  ce  participau  la  Liturghie, 
la  ospăţul  credinţei,  se  împărtăşeau.  Cine  avea  vreun  păcat  mare  era  sub 
*  canon  şi  stătea  în  tinda  bisericii  dimpreună  cu  catehumenii. 


Iubift  fii  duhovniceşti , 


Ştim  că  acum,  în  preajma  Sfintelor  Paşti,  mai  toţi  v-aţi  spovedit, 
pregătindu-vă  pentru  aceasta  prin  post  şi  rugăciune,  şi  aţi  gustat  şi  aţi 
văzut  ce  bun  este  Domnul.  Să  nu  lăsaţi  însă  lucrul  acesta  nerepetat  până 
la  anul.  Este  prea  rar.  Lumea  în  care  trăim  noi  trece  printr-o  mare  criză, 
şi  nu  atât  economică,  cât  moral-spirituală.  Lumea  —  chiar  cea  creştină  — 
duce  o  viaţă  îndepărtată  de  Dumnezeu  şi  de  Biserica  Lui.  Te  îngrozeşte 
nu  numai  ura  şi  vrăjmăşia  pe  care  o  întâlneşti  la  tot  pasul,  sângele  văr¬ 
sat  în  războaie,  sângele  de  prunci  nevinovaţi  vărsat  de  mame  ucigaşe  în 
clinicile  ginecologice,  desfrâul,  fumatul,  beţia,  perversiunile  de  tot  felul, 
culminând  cu  homosexualitatea,  ci  şi  răscoala  împotriva  lui  Dumnezeu 
şi  a  împărăţiei  Lui,  căci  nu  Dumnezeu  ci  omul  a  devenit  măsura  tuturor 
lucrurilor.  :  n  r.  *  < . .vu  \ 


Noi  propunem  soluţionarea  crizei  existente  în  lume  prin  Hristos1  cel' 
înviat  din  morţi,  prin  Creştinism.  însă  nu  un  creştinism  teoretic,  ci  un 
creştinism  trăit  în  Duh  şi  Adevăr,  un  creştinism  al  înţelepciunii  şi  al  iu¬ 
birii.  Nu  o  teorie  despre  Dumnezeu  şi  despre  Iisus  Hristos,  ci  o  întâlnire 
vie  cu  Hristos  şi  o  trăire  în  El.  Această  întâlnire  se  realizează  în  Bise¬ 
rică,  la  Sfânta  Liturghie,  prin  cuminecare.  Liturghia,  ospăţul  credinţei, 
este  calea  spre  împărăţia  lui  Dumnezeu,  iar  haina  albă  necesară  partid 
cipării  la  cină  o  primim  spovedindu-ne. 

Exclamând  dimpreună  cu  Sfântul  Ioan  Daimaschinul:  JfOt  Pcişîile  cele 
mari  şi  preasf iuţite  Hristoase!  O,  înţelepciunea  şi  Cuvântul  şi  puterea  lui 
Dumnezeu.  Dd-ne  nouă  să  ne  împărtăşim  cu  Tine ,  mai  adevărat,  în  ziua : 
cea  neîns erată  a  împărăţiei  Tale“. 

Vă  îmbrăţişez  cu  părintească  dragoste  şi,  dorindu-vă  sărbători  fe¬ 
ricite,  vă  zic: 


HRISTOS  A  ÎNVIAT! 


f  ANDREI 
Episcopul  Alba  Iul  iei 


2* 


20 


REVISTA  TEOLOGICA 


t  IO  AN 

DIN  MILA  LUI  DUMNEZEU ,  EPISCOPUL  DE  DUMNEZEU  PĂZITEI 

EPISCOPII  ORTODOXE  ROMÂNE  A  ORADIEI 

Iubitului  cler,  cinului  monahal  şi  drepteredmeioşilor  creştini  har, 
milă  şi  pace  de  la  Dumnezeu-Tatăl  şi  de  la  Domnul  nostru  Iisus  Hristos, 
iar  de  la  smerenia  noastră  arhiereşti  binecuvântări. 

„Să  aveţi  în  voi  simţirea  care  a  fost 
şi  în  Hristos  Iisus . . .  care  S-a  smerit 
pe  Sine  ascultător  făcându-se  până  la 
moarte  . . .  De  aceea  şi  Dumnezeu  L-a 
preaînălţat11 . 

(Filip.  2,  5—9) 

Iubiţi  credincioşi, 

După  meditaţiile  pline  de  adâncul  părerii  de  rău  din  Săptămâna  Pa¬ 
timilor  am  ajuns  şi  la  bucuriile  Învierii,  la  bucuriile  Sfintelor  Paşti,  pline 
de  frumuseţile  naturii  şi  totodată  prin  darurile  aduse  de  Hri-stosul  cel  în¬ 
gropat  şi  înviat,  ni  se  umplu  şi  sufletele  noastre  de  frumuseţile  dum¬ 
nezeieşti.  /{ 

Pentru  aceasta  se  cade  a  le  întâmpina  şi  cu  florile  frumoase  ale 
învăţăturilor  Bisericii  noastre.  încercăm  să  dezbatem  împreună  subiectul 
cu  titlul  „de  la  mândrie  la  smerenie,  de  la  smerenie  la  iubire“. 

Nicolae  Cabasila,  înţeleptul  tâlcuitor  al  Sfintei  Liturghii  şi  al  Sfin¬ 
telor  Taine,  ne  spune  că  „orice  păcat  începe  în  spirit,  nu  în  materie“.  So¬ 
cotim  că  are  multă  dreptate,  deoarece  primul  păcat  s-a  săvârşit  de  către 
o  fiinţă  spirituală,  de  către  Lueifer,  numit  şi  luceafărul  cel  ce  a  căzut,  şi 
acest  păcat  a  fost  mândria  sau  copacul  mândriei,  cum  mi-a  plăcut  să-l 
numesc.  De  ce  copac?  Pentru  că  fiecare  copac  are  rădăcină,  tulpină, 
crengi,  crenguţe,  frunze  şi  nervuri  etc.  Tot  aşa  şi  copacul  mândriei  este 
unul,  dar  cu  foarte  multe  nuanţe,  ca:  rădăcina  ambiţiei,  tulpina  slavei  de¬ 
şarte,  ramurile  clevetirii,  frunzele  dispreţuirii  şi  nervurile  înjosirii.  Toate 
aceste  nuanţe  ale  mândriei  le  poartă  în  sine  Lueifer  care  a  căzut,  adică 
satana.  Mândria  mai  are  o  nuanţă  destul  de  pronunţată,  pe  cea  a  invidiei, 
fapt  pentru  care  satana  nu  s-a  putut  răbda  ca  să  rămână  numai  el  şi 
ceata  lui  în  întunericul  mândriei.  Astfel  privind  din  întunericul  mândriei 
sale  spre  lumina  raiului,  spre  frumuseţea  duhovnicească  a  lui  Adam,  nu 
a  avut  alinare  până  ce  printr-o  amăgitoare  înşelare,  târându^se  fără  zgo¬ 
mot  ca  un  şarpe,  a  şoptit  la  urechea  sufletului  lui  Adam  şi  l-a  convins  să 
creadă  minciunile  sale  şi  astfel  mândria  ca  păcat  spiritual  coboară  şi  în 
materie,  în  lucruri,  în  om.  Aşa  s-a  ajuns  la  primejdioasa  complicare  a 
mândriei  cu  materia,  cu  plăcerea.  Şi  dintr-un  singur  păcat,  dintr-un  sin¬ 
gur  copac,  cel  al  mândriei,  a  trecut  încă  în  alţi  doi,  în  cel  al  plăcerii,  legat 
de  trup  şi  în  cel  al  lăcomiei,  legat  de  materie.  Urmărind  întinderea  pri- 

mejdiei,  Dumnezeu  a  pus  pe  arhanghelul  Mihail  eu  sabie  de  foc,  ca  să  nu 
ajungă  satana  şi  la  pomul  vieţii,  cel  din  mijlocul  raiului.  Aşa  a  ajuns  bietul 
om  de  şi-a  complicat  starea  lui  lăuntrică,  ajungând  de  la  echilibrul  să- 
nătos  din  grădina  raiului,  la  dezordinea  lăuntrică,  la  întunecimea  ce  o 
dă  „pofta  trupului,  pofta  ochilor  şi  trufia  vieţii4*,  după  cuvântul  Evanghe¬ 
listului  Ioan,  urmând  ca  să-şi  câştige  cu  sudoarea  frunţii  pâinea  cea  de 
toate  zilele. 


Iubiţi  credincioşi , 

Dacă  mândria  în  toate  nuanţele  ei  e  plină  de  toată  întunecimea,  iu¬ 
birea  în  toate  nuanţele  ei  e  plină  de  frumuseţile  luminii  dumnezeieşti. 
Aceste  frumuseţi  ale  iubirii  le  întâlnim  şi  în  inima  de  tată  şi  de  mamă. 
Care  tată  sau  mamă  văzându-şi  copilul  în  mare  primejdie,  poate  sta  nepă¬ 
sător.  Tot  aşa  şi  Dumnezeu  Tatăl  nostru  al  tuturora,  plin  de  iubirea  pă¬ 
rintească,  nu  putea  să  privească  nepăsător  la  drama  omului,  la  chinul  lui, 
la  dezechilibrul  să-u  sufletesc.  Şi  cum  iubirea  nu  are  astâmpăr  atâta  vre¬ 
me  cât  cel  pe  care-1  iubeşte  este  în  primejdie,  nici  Dumnezeu  nu  a  avut 
odihnă  până  ce  nu  l-a  salvat  pe  om.  Aşa  s-a  ajuns  ca  în  sfatul  Sfintei 
Treimi  să  se  hotărască  salivarea  omului  prin  trimiterea  la  noi  a  celei  de 
a  doua  Persoane  a  Sfintei  Treimi,  pe  Domnul  nostru  lisus  Hristos.  Dar 
această  venire  a  Fiului  lui  Dumnezeu  trebuia  să  se  deosebească  de  cea  a 
lui  Lucifer.  In  locul  mândriei,  să  se  coboare  intr-un  adânc  de  smerenie, 
fapt  pentru  care  „S-a  deşertat  pe  Siine,  chipul  robului  luând**  (Filip.  2,  7) 
în  locul  plăcerii  s-a  întrupat  „de  ia  Duhul  Sfânt**  (Luca  1,  35)  străin  de 
cele  lumeşti  „dar  plin  de  har  şi  de  adevăr**  (Ioan  .... 

Neastâmpăratul  satana  încearcă  şi  cu  Fiul  lui  Dumnezeu,  ca  al  doilea 
Adam,  ceea  ce  a  încercat  cu  primul  Adam,  să-L  amăgească  ca  să-L  des¬ 
partă  de  iubirea  de  Dumnezeu,  prin  alipirea  de  lucruri,  de  plăcerile  tre¬ 
cătoare  sau  să-L  înstrăineze  de  iubirea  faţă  de  om.  De  data  aceasta  s-a 
înşelat  pentru  că  nu  avea  în  faţa  sa  doar  un  om  oarecare,  ci  un  „om  ade¬ 
vărat  şi  Dumnezeu  adevărat**  şi  care  aşa  cum  zice  românul  i-a  închis 
uşa  în  nas  prin  acel  categoric  răspuns:  „înapoia  Mea  satano!**.  Dar  ispi¬ 
titorul  nu  s-a  astâmpărat  în  tot  decursul  drumului  său  de  pe  pământ,  me¬ 
reu  a  căutat  să-L  ispitească,  să  I  se  împotrivească,  fie  prin  ispitele  pof¬ 
tei  din  Carantania,  fie  prin  ispita  fricii  din  Ghetsimani,  fie  prin  răzvră¬ 
tirea  oamenilor  săi  contra  Sa.  Toate  acestea  aveau  un  singur  scop,  ca  să-L 
facă  să  renunţe  la  înfricoşatele  Lui  patimi  şi  la  jertfa  Lui  cea  pentru  noi. 
Nu  l-a  fost  uşor  şi  nici  simplu  urcuşul  spre  marea  Jertfă,  dair  le-a  purtat 
pe  toate  cu  calm,  blândeţe  şi  răbdare  până  în  ceasul  plinirii  lor,  până  la 
acel  „săvârşitu-s-a“,  adică  s-a  săvârşit  mântuirea  cea  pentru  noi. 

Dacă  lucrările  mântuitoare  ale  Domnului  nostru  lisus  Hristos  s-ar 
fi  oprit  doar  la  răstignire,  mântuirea  noastră  ar  fi  fost  privită  ca  o  pli¬ 
nire  sumbră,  pesimistă,  aşa  cum  mereu  o  scot  în  evidenţă  alte  confesiuni 
care-L  prezintă  pe  Hristos  încununat  cu  spini  din  care  curg  şiroaie  de 
sânge,  cu  coasta  străpunsă  de  suliţă  şi  cu  rănile  sângerânde  ale  piroane- 
lor.  Ortodoxia,  cu  o  teologie  plină  de  echilibru  şi  în  lucrările  mântuitoare, 
nu  se  opreşte  la  răstignire,  ci  urcă  cu  optimism  spre  Sfânta  înviere.  Prin 

înviere,  firea  omenească  din  Hristos  s-a  îndumnezeit  în  cel  mai  înalt 
grad,  urmând  ca  şi  noi  să  ne  învrednicim  de  această  strălucire  a  învierii 
in  viaţa  veşnică.  E  de  notat  faptul  că  unii  Sfinţi  ai  Bisericii  noastre,  chiar 
de  aici  de  pe  pământ  s-au  învrednicit  de  această  strălucire.  în  învăţătura 
Bisericii  noastre  în  ceea  ce  priveşte  desăvârşirea  creştinilor  se  pune  ac¬ 
cent  nu  numai  pe  asceză,  ci  mai  ales  pe  urcuşul  spre  îndumnezeire,  i\ dică 
de  la  adâncul  umilineţi,  spre  culmile  îndumnezeirii,  pline  de  strălucirea 
învierii  spre  care  se  cade  să  încercăm  să  urcăm  cât  e  posibil  omeneşte,  cu 
ajutorul  harului  adus  de  Mântuitorul  prin  înviere. 

Trupul  Lui  nu  a  rămas  întru  stricăciune,  ci  „Dumnezeu  L-a  prea- 
înălţat  şi  I-a  dăruit  Lui  nume  care  e  mai  presus  de  orice  nume,  ca  in  nu¬ 
mele  lui  Iisus  tot  genunchiul  să  se  plece,  a  celor  cereşti  şi  a  celor  pămân¬ 
teşti  şi  al  celor  dedesubt,  şi  să  mărturisească  toată  limba  că  Domnul  este 
Iisus  Hristos  întru  slava  lui  Dumnezeu  Tatăl44  (Filip.  2,  9 — 11),  cu  alte  cu¬ 
vinte,  de  la  smerenia  deşertării,  la  strălucirea  învierii,  de  la  Crucea  răs¬ 
tignirii,  la  slava  înverii  celei  veşnice. 

Iubiţi  credincioşi , 

Istoria  vieţii  şi  mântuirii  noastre  este  asemenea  istoriei  mântuirii  a- 
dusă  pentru  noi  de  către  Domnul  Iisus  Hristos.  Ne  zămislim  în  pântecele 
mamei  noastre  cu  ajutorul  harului  dumnezeiesc,  ni  se  fundamentează  în 
vatra  persoanei  noastre  „chipul  lui  Dumnezeu44,  ne  naştem  cu  moştenirea 
lui  Adam,  dar  prin  Sfânta  Biserică,  „Hristos  cel  înviat  ne  dă  har  peste 
har44  prin  Sfintele  Taine,  spre  intr-ajutorare,  ca  atunci  când  pe  cărările 
vieţii  ne  întâlnim  şi  noi  cu  satana,  să  putem  şi  noi  să  ne  împotrivim  ispi¬ 
telor  lui  aduse  prn  „pofta  trupului,  pofta  ochilor  şi  trufia  vieţii44.  Poate  nu 
vom  avea  totdeauna  în  faţa  acestuia  acel  categoric  de  care  a  dat  dovadă 
Mântuitorul  nostru  şi  chiar  dacă  vom  cădea,  să  ne  ridicăm  prin  Sfânta 
Taină  a  Spovedaniei  şi  a  Sfintei  Cumnecături  în  adânc  de  smerenie.  Une¬ 
ori  ne  cercetează  Dumnezeiescul  Doctor  prin  suferinţă,  ca  astfel  să  nu  ne- 
legăm  prea  tare  de  lucruri  şi  de  trup,  ci  străini  de  mândrie  şi  de  plăceri, 
să  ne  ridicăm  şi  noi  prin  smerenie  la  iubirea  Sfintei  învieri. 

După  toate  acestea,  o  întrebare:  înţelegem  noi  marea  valoare  a  sme¬ 
reniei?  Poate  mai  greu,  pentru  că  nu  o  prea  practicăm.  Să  nu  uităm  pe 
oamenii  care  au  primit  un  aşa  de  mare  dar  prin  smerenie,  ca  tâlharul, 
vameşul,  păcătoasa,  cananianca  ş.a.  Să  credem  că  e  singura  virtute  sigură 
prin  care  dobândim  mântuirea,  pentru  că  faptele  aşa-zis  bune  s-ar  putea 
să  nu  se  înscrie  în  cer  ca  fapte  bune,  fiind  făcute  nu  „din  dragoste  curată 
şi  cuget  bun  şi  credinţă  nefăţarnică44. 

Apoi,  să  nu  uităm  folosul  smereniei  pentru  viaţa  de  familie,  bineştiind 
că  cele  mai  multe  neînţelegri  vin  din  lipsa  de  smerenie  a  membrilor  ei, 
atunci  când  fiecare  crede  că  el  a  făcut,  el  a  dres.  Aproape  fiecare  dintre 
noi,  în  plineţea  sa  de  sine,  nu  suferă  să  fie  deloc  ofensat,  dar  aceeaşi 
rânduială  o  aplicăm  noi  de  multe  ori  semenilor  noştri.  Vai  nouă!  Cât  de 
repede  uităm  noi  că  Mântuitorul  a  spălat  picioarele  ucenicilor  săi.  Avem 
destule  motive  ca  să  ne  smerim.  Dacă  ne  gândim  că  n-am  venit  în  lume 
cu  vrerea  noastră.  Dacă  ne  gândim  la  toate  ce  le-am  făcut  din  tinereţele 

noastre,  la  gândul  morţii  şi  la  atâtea  şi  atâtea  altele.  Ucenicul  din  Pateric 
rămâne  iun  exemplu  viu,  grăitor  şi  pentru  noi.  El  se  adresează  părintelui 
său  sufletesc  şi-i  spune:  „Părinte,  mă  stăpânesc  gândurile  mândriei".  La 
oare  părintele  îi  răspunde:  „Bine  faci  fiule,  că  tu  ai  făcut  cerul  şi  pă¬ 
mântul!".  Dacă  nu  ne  coborâm  din  întunericul  mândriei  în  adâncul  smere¬ 
niei,  ca  să  urcăm  spre  piscul  iubirii,  dacă  nu  lăsăm  plăcerea  şi  nu  urcăm 
prin  înfrânare  spre  înţeleaptă  cumpătare,  s-ar  putea  întâmpla  sa  rămâ¬ 
nem  în  tufişurile  înguste  ale  lucrurilor  şi  să  auzim  ca  un  ecou  de  departe, 
din  istorie,  pe  marele  Eminescu:  „trăind  în  cercul  vostru  strâmt. . ■  :'■{ 

Până  când  atâtea  amăgiri?  Până  când  atâta  nehotărâre?  Până  când 
atâta  îngustime?  Până  când  atâta  nefericire?  Oare,  nu  ne-am  săturat  de 
gustul  amar  al  roşcovelor,  din  pilda  fiului  rătăcit?  Până  când  voi  uita  că 
suint  fiul  lui  Dumnezeu  după  har?  Că  sunt  îmbrăcat  în  luminile  harului 
prin  Sfintele  Taine?  Că  sunt  din  neamul  lui  Dumnezeu  şi  moştean  al  îm¬ 
părăţiei  cerurilor?  Când  voi  ajunge  ca  punând  toate  acestea  faţă  în  faţă 
să  ajung  la  înălţimea  smereniei  exprimată  prin  cuvintele,  „greşit-am 
tată  la  cer  şi  înaintea  Ta"  şi  de  la  poalele  muntelui  cu  umilinţă  să  urc 
spre  piscul  strălucitor  al  luminii  învierii,  spre  Taborul  Fericirii,  ca  să  pot 
zice  cu  Sfinţii  Apostoli:  „Doamne  ce  bine  îmi  e  mie  aici"! 

Mi-e  greu  urcuşul,  că  nici  cei  din  jur  nu  mă  ajută,  că  în  drumul  spre 
Europa  noi  româniii  din  punct  de  vedere  moral  am  ajuns  rău.  Românul 
care  nu  îndrăznea  să  se  dezbrace  seara  la  culcare  înaintea  copiilor,  să 
audă  că  i  s-a  pus  condiţie  pentru  aceaută  intrare,  cea  despre  care  Sfân¬ 
tul  Apostol  Pavel  zice:  „ce  se  face  de  ei  in  ascuns,  ruşine  este  a  se  şi  grăi". 
Stau  şi  mă  întreb,  mergem  spre  Europa  sau  spre  Sodoma?  Doamne  miluieş- 
te-ne!  Nu  descurajăm.  Avem  alături  pe  Dumnezeu  căruia  ne  rugăm.  Caută 
Doamne  din  cerul  slavei  Tale  spre  noi,  ca  şi  oarecând  spre  Adam.  Nu  ne 
da  pierzării,  ca  să  nu  pierim  de  tot.  Ridică-ne  la  lumina  învierii  Tale,  ca 
să  înviezi  şi  în  sufletele  noastre,  nu  numai  din  mormântul  din  Ghet- 
sdimani. 

Bucuria  învierii  să  vă  stăpânească  sufletele  şi  familiile  Dumneavoas¬ 
tră  şi  la  acest  mare  Praznic. 

Al  vostru  rugător  către  Bunul  Dumnezeu, 

HRISTOS  A  ÎNVIAT! 


f  I  O  A  N 
Episcopul  Oradiei 

JUSTINI  AN 

DIN  MILA  LUI  DUMNEZEU  EPISCOP 
AL  MARAMUREŞULUI  ŞI  S  ATM  ARULUI 

Iubitului  cler,  cinului  monahal  şi  Dreptcredinciosului  popor  român, 
har,  bucurie  şi  pace  de  la  Dumnezeu  Tatăl  şi  de  la  Domnul  nostru  Iisus 
Hristos 

HRISTOS  A  ÎNVIAT! 

„ Aceasta  este  ziua  pe  care  a  făcut-o 
Domnul,  să  ne  bucurăm  şi  să  ne  vese¬ 
lim  întru  ea"  (Ps.  117,  24). 

Acum,  când  ne-a  ajutat  bunul  Dumnezeu  să  terminăm  sfântul  şi  ma¬ 
rele  post  şi  am  ajuns  ziua  cea  mare  a  învierii  Domnului  e  bine  să  ne  amin¬ 
tim  încă  o  dată,  că  suntem  o  ţară  creştină,  un  popor  creştin,  binecuvân¬ 
tat  şi  iubit  de  Dumnezeu.  E  bine  să  ne  amintim  că  poporul  român  nu  este 
creştin  numai  cu  numele,  numai  de  formă,  şi  de  aceea  poporul  nostru  nici¬ 
odată  n-a  făcut  de  ruşine  pe  Iisus  Hristos,  nici  nu  a  pătat  numele  cel 
preafrumos  şi  sfânt  de  creştin  Dreptcredincios. 

Iubiţi  fraţi , 

Eu  mă  rog  cu  umilinţă  mereu  Prea  bunului  Dumnezeu  să  ne  ajute  să 
fim  creştini  cu  fapta,  creştini  cu  inima,  creştni  cu  gândul,  creştini  cu  vorba. 

Zilele  de  post  au  fost  întotdeauna  pentru  noi,  zile  sfinte,  zile  de  bu¬ 
curie  duhovnicească.  Pentru  un  creştin  Dreptcredincios  zilele  de  post  nu 
sunt  zile  de  tristeţe  sau  de  chin,  ci  zile  curate  şi  senine,  aşa  cum  ne-a  în¬ 
demnat  Mântuitorul  zicând:  „Când  postiţi  nu  fiţi  trişti  ca  făţarnicii  . . .“ 
(Mt.  6,  16—17). 

Creştnul  ştie  că  prin  post  şi  rugăciune  se  vindecă  de  tot  ce-i  rău  şi 
neplăcut  lui  Dumnezeu  (Mt.  17,  21). 

Postul  este  o  jertfă  pe  care  un  creştin  o  aduce  lui  Dumnezeu,  cu  cre¬ 
dinţă  şi  cu  dragoste. 

Prin  înfrânare  şi  prin  post,  prin  cumpătare  şi  rugăciune,  noi  ne  fa¬ 
cem  părtaşi  la  patimile  şi  suferinţele  Domnului  nostru  Iisus  Hristos  care 
şi-a  început  activitatea  publică,  după  ce  a  petrecut  în  pustie,  în  post  şi  în 
rugăciune  patruzeci  de  zile  (Lc.  4,  2). 

Prin  post  şi  rugăciune,  îl  biruim  pe  satana,  şi  pornirile  cele  anima¬ 
lice  ale  trupului.  Biruim  plăcerile  cele  necurate  şi  mândria  lumii.  Ne  îm¬ 
blânzim  firea  care  este  mereu  nemulţumită  şi  răzvrătită  împotriva  rân¬ 
duielilor  şi  poruncilor  lui  Dumnezeu. 

Prin  post  o  parte  din  greutatea  cea  nefolositoare  a  trupului  cade  şi 
sufletul  şi  gândul  se  ridică  uşor  spre  cer,  spre  îngeri,  spre  Dumnezeu, 
de  unde  se  coboară  şi  se  revarsă  peste  trupul  şi  peste  sufletul  nostru  o 

undă  de  lumină,  o  rază  de  linişte  şi  bucurie,  care  ne  dă  putere  şi  har  şi 
binecuvântarea  dumnezeiască. 

Roadele  postului  sunt  multe  şi  mari  şi  nemuritoare,  dintre  care  cel 
mai  mare  şi  mai  sfânt  dar  al  postului,  este  învierea  şi  viaţa  veşnică.  De 
aceea  mulţumind  lui  Dumnezeu  care  ne-a  ajutat  pe  mulţi  să  petrecem 
Sfântul  Post  în  cumpătare  şi  în  fapte  bune,  acum,  în  ziua  aceasta  lumi¬ 
nată  a  Sfintelor  Paşti,  Biserica  noastră  ne  cheamă  şi  pe  cei  ce  am  postit 
şi  pe  cei  ce  nu  am  postit  să  primim,  în  potirul  sufletului  nostru,  viaţă 
din  viaţa  lui  Hristos,  care  pentru  noi  s-a  jertfit  şi  a  murit  ca  un  om,  şi  a 
înviat  ca  un  Dumnezeu. 

Dumnezeu  Tatăl  a  creat  viaţa,  Iisus  Hristos  s-a  întrupat  ca  să  salveze 
şi  să  slujească  viaţa,  iar  Duhul  Sfânt,  s-a  coborât  ca  să  sfinţească  şi  să 
umple  de  har  viaţa. 

Patimile,  jertfa  şi  moartea  Domnului  au  rodit  şi  izvorât  viaţă  lumii. 
Viaţa  noastră  fără  Iisus  Hristos,  ar  fi  sortită  întunericului  veşnic. 

Iubiţi  fraţi , 

Pentru  ca  să  cunoască  lumea  că  El  este  Domn  şi  stăpân  al  vieţii 
şi  al  morţii,  Iisus  Hristos,  mai  înainte  de  învierea  Sa,  a  chemat  la  viaţă, 
câteva  suflete  care  fuseseră  răpite  de  moarte. 

Astfel  Iisuis  Hristos  a  înviat  pe  fiica  lui  lair  mai  marele  sinagogi  din 
Capemaum,  pe  fiul  văduvei  din  Nain,  iar  cu  câteva  zile  mai  înainte 
de  patimile  şi  de  moartea  Sa  pe  cruce,  Domnul  a  înviat  pe  Lazăr  din  Be- 
tania,  care  de  patru  zile  zăcea  în  mormânt. 

După  ce  a  spus  ucenicilor  săi  ,, Lazăr,  prietenul  nostru  a  adormit^ 
dar  văzând  că  ucenicii  nu  au  îneţles  că:  ,, Iisus  vorbise  despre  moartea 
lui  . . le-a  spus  lor  pe  faţă:  „Lazăr  a  murit"  (In.  11,  11 — 14). 

După  aceasta  Mântuitorul  vine  în  Betamia,  unde  de  mai  multe  ori  po¬ 
posise  în  casa  lui  Lazăr  şi  a  surorilor  lui  Marta  şi  Maria  dar  acum  prie¬ 
tenul  său  Lazăr  mu  mai  era  acasă  şi  de  aceea  Domnul  a  mers  acolo  unde 
se  afla  trupul  lui  Lazăr.  Aici  era  adunată  o  mare  mulţime  de  iudei;  cu¬ 
noscuţi  şi  necunoscuţi,  prieteni  şi  neprieteni,  pe  care  văzându-i  Domnul 
plângând  ,,u  suspinat  cu  duhul  şi  S-a  tulburat  întru  Sine",  şi  zice  evan¬ 
ghelistul,  „a  lăcrămat  Iisus'4.  (In.  11,  33,  35). 

în  faţa  mormântului  ochii  Domnului  s^au  umplut  de  lacrimi,  văzând 
minunata  Sa  făptură  —  Omul  —  înfrântă  de  moarte  şi  zăcând  în  mormânt 
fara  viaţa. 

Acum  Domnul,  ca  un  Stăpân,  ,,cu  glas  mare  a  strigat:  Lazăre  vino 
afară"  (In.  11,  43)  şi  Lazăr,  înfăşurat  în  giulgiurile  de  îngropare,  a  ieşit 
din  mormânt  viu,  iar  Iisus  le-a  zis  celor  din  jur:  „Dezlegaţi-1  şi  lăsaţi-1  să 
meargă",  atunci  mulţi  din  iudeii  care  văzuseră  ce  a  făcut  Iisus  au  crezut 
în  El".  (In.  11,  43 — 44).  Aceste  minuni  au  fost  ca  o  mărturie  vie  că  după 
învierea  Domnului  nimeni  nu  va  rămâne  în  morminte  p, pentru  ca  însuşi 
Domnul,  întru  poruncă,  la  glasul  arhanghelului  şi  întru  trâmbiţa  lui  Dum¬ 
nezeu  se  va  pogon  din  Cer,  şi  cei  morţi  întru  Hristos  vor  învia".  (I.  Tes. 
4,  16). 

Atunci  moartea  va  fi  biruită  de  viaţă  şi  toate  cetele  cereşti  şi  ome- 

neşti  cu  bucurie  vor  striga:  „Unde  îţi  este  moarte,  biruinţa  ta?  unde  îţi 
este  moarte  boldul  tău?"  (I.  Cor.,  15,  55). 

Niciodată  ca  azi,  în  ziua  învierii  Domnului,  nu  a  fost  mai  preamărită 
viaţa.  Acum  în  această  sfântă  şi  preamărită  zi,  toţi  cei  ce  suntem  a  lui 
Iisus  Hristos  ne  bucurăm  că  viaţa  a  biruit  moartea,  ne  bucurăm  văzând 
că  viaţa  care  a  fost  creată  de  Dumnezeu  nu  a  fost  nimicită  de  boldul 
morţii,  care  este  păcatul  (I  Cor.  15,  56). 

Iubiţi  credincioşi , 

învierea  Domnului,  nu  ne  aduce  numai  bucurie  ci  şi  o  mare  răspun¬ 
dere  faţă  de  viaţă. 

Acum,  iubiţii  mei  fraţi,  înţelegem  mai  bine  decât  oricând  că  viaţa 
noastră  este  cel  mai  de  preţ  dar,  dat  de  Dumnezeu  omului,  pe  care  tre¬ 
buie  să-l  apărăm,  să-l  păstrăm  nestricat  de  cel  mai  mare  duşman  al  vieţii, 
care  este  păcatul. 

Păcatul  este  un  duşman  de  moarte  al  omului.  „Plata  păcatului  este 
moartea",  zice  Scriptura  (Rom.  6,  23).  De  aceea  în  Biserica  Slavei  Sale, 
Iisus  Hristos  a  pus  scaun  de  judecată,  unde  creştinul  se  poate  elibera  de 
păcat,  unde  Harul  Sfântului  Duh  lucrează  prin  ministrul  împărăţiei  lui 
Dumnezeu,  care  este  preotul  duhovnic.  Acesta  a  primit  darul  şi  puterea  de 
la  Hristos  cel  înviat,  de  a  lega  şi  dezlega  păcatele  oamenilor,  (Mt.  18,  18). 
Această  putere,  Taina  aceasta  mare,  căreia  i  se  spune  Taina  pocăinţei, 
Taina  Mărturisirii,  în  care  noi  singuri  ne  judecăm,  şi  condamnăm  păcatele 
in  care  am  căzut,  a  fost  întemeată  de  Mântuitorul,  chiar  în  ziua  învierii 
Sale.  în  această  zi,  spre  seară,  intrând  Domnul  prin  uşile  încuiate,  în 
casa  în  care  erau  ucenicii  adunaţi  de  frica  iudeilor,  le-a  zis:  „Pace  Vouă. 
Precum  m-a  trimis  pe  Mine  Tatăl,  vă  trimit  şi  Eu  pe  voi.  Şi  zicând  aces¬ 
tea,  a  suflat  asupra  lor  şi  le-a  zis:  Luaţi  Duh  Sfânt ,  cărora  veţi  ierta  pa- 
catele ,  le  vor  fi  iertate ,  şi  cărora  le  veţi  ţinea  vor  fi  ţinuteu  (In.  20, 
19—23). 

Vedeţi  iubiţi  creştini,  ce  dar  mare  ne-a  dat  Iisus  Hristos  în  această 
sfântă  şi  luminată  zi  a  învierii  Sale.  Cel  dintâi  dar  pe  care  Mântuitorul 
după  învierea  Sa  din  morţi,  L-a  făcut  oamenilor,  este  această  mare  şi 
sfântă  Taină,  Taina  Preoţiei,  pe  care  a  înzestrat-o  cu  puterea  de  a  eli¬ 
bera  sufletele  oamenilor  prin  Taina  Mărtursirii.  Prin  această  Taină  ne 
salvăm  viaţa  care  este  păcatul,  prin  care  pierdem  legătura  cu  Dumne¬ 
zeu,  pierdem  totul,  dacă  rămânem  sub  stăpânirea  lui. 

Ca  un  împărat,  care  în  ziua  biruinţei  sale  asupra  vrăjmaşului  cel  mai 
întunecat  şi  mai  tare  dă  o  AMNISTIE  generală,  aşa  şi  Mântuitorul  nostru 
Iisus  Hristos,  împăratul  cerului  şi  al  pământului,  în  ziua  biruinţei  Sale,  dă 
acest  dar,  care  este  ca  un  act  de  iertare  şi  de  împăcare  pentru  toată  su¬ 
flarea,  şi  în  chip  minunat,  acest  act  de  împăcare  şi  de  iertare,  nu  îl  acordă 
pe  timp  limitat,  sau  pentru  o  singură  dată,  numai  pentru  un  timp  sau  loc, 
ci  El  dă  cheia,  dreptul  şi  puterea  de  a  lega  sau  dezlega  păcatele  mai  întâi 
primilor  slujitori  ai  împărăţiei  Sale,  sfinţilor  Apostoli,  şi  prin  ei  a  trans¬ 
mis  această  putere  tuturor  slujitorilor  Sfintelor  Altare,  episcopilor  şi  preo¬ 
ţilor,  care  sunt  urmaşii  legitimi  ai  sfinţilor  apostoli,  cărora,  după  ce  îi 

trimite  să  săvârşească  lucrarea  de  învăţători  şi  sfinţitori  ai  oamenilor,  le 
zice:  „Iată,  Eu  cu  voi  sunt  în  toate  zilele,  până  la  sfârşitul  veacurilor" 
(Mt.  28,  18 — 20). 

Din  acest  cuvânt  învăţăm  că  Hristos  este  prezent  lângă  fiecare  sluji- 
tor  al  Altarului-  El  este  prezent  şi  în  scaunul  de  mărturisire,  lângă  preo¬ 
tul  şi  duhovnicul  la  care  ne  mărturisim,  şi  în  faţa  Lui,  în  faţa  Domnului,  ne 
mărturisim  păcatele. 

El,  Hristos  cel  înviat  şi  preamărit,  ne  acordă,  prin  preotul  duhovnic, 
dezlegare  şi  iertare  de  păcate.  Şi  dacă  ne  căim  şi  hotărâm  să  ne  îndrep¬ 
tăm,  oricât  de  mare  ar  fi  sarcina  păcatelor  noastre,  El  se  împacă  cu  noi 
şi  ne  iartă  toate  fărădelegile.  El,  Mântuitorul  lumii,  prin  Duhul  Sfânt,  ne 
curăţă  rănile,  ne  vindecă  patimile,  ne  dă  o  viaţă  nouă  şi  ne  pofteşte,  cum  a 
poftit  Paratele  cel  bun  pe  fiul  cel  rătăcit,  la  ospăţul  cel  dumnezeiesc.  La 
care  ne  hrăneşte  nu  cu  hrană  pământească,  ci  cu  hrană  cerească  —  cu 
însuşi  Trupul  şi  Sângele  Său  cel  preacurat.  Prin  aceasta,  prin  Trupul  şi 
Sângele  Domnului,  noi  dobândim  viaţă,  mântuire  şi  fericire  veşnică,  după 
cum  El,  Mântuitorul  nostru,  ne-a  promis  zicând:  „Cel  ce  mănâncă  trupul 


Meu  şi  bea  sângele  Meu,  are  vaţă  veşnică  şi  Eu  îl  voi  învia  în  ziua  cea  de 


apoi"  (In.  6,  54). 


„Să  se  cerceteze  însă  omul  pe  sine,  zice  Scriptura,  şi  aşa  să  mănânce 
din  pâine  şi  să  bea  din  pahar.  Căci  cel  ce  mănâncă  şi  bea  «cu  nevrednicie, 
osândă  îşi  mănâncă  şi  bea,  nesocotind  (adică  batjocorind,  dispreţuind  şi  pro¬ 
fanând)  trupul  Domnului.  De  aceea,  zice  Duhul  Sfânt,  mulţi  dintre  cei  ce 
se  împărtăşesc  cu  nevrednicie  sunt  neputincioşi  şi  bolnavi  şi  mulţi  mor" 
(I.  Cor.  11,28—30). 


Aşadar,  iubiţii  mei  fraţi,  după  cum  ne- ani  ostenit  şi  am  trecut  prin 
cele  şapte  săptămâni  de  rugăciune  şi  de  post,  pentru  ca  să  ajungem  la 
„Paştile  noastre  Hristos"  (I.  Cor.  5,  7)  şi  să  fim  vrednici  să  ne  apropiem 
de  sfântul  potir,  şi  să  ne  împărtăşim  din  Trupul  şi  Sângele  Domnului,  cu 
vrednicie,  trebuie  să  trecem  prin  focul  pocăinţei,  prin  faţa  scaunului  de 
judecată,  prin  Taina  Mărturisirii  şi  acolo,  în  faţa  duhovncului,  ca  în  faţa 
lui  Iisus  Hristos,  să  ne  smerim,  să  ne  osândim,  să  ne  căim,  să  ne  judecăm 
pe  noi  înşine,  şi  să  spunem  toate  câte  am  greşit  în  faţa  lui  Dumnezeu,  nu¬ 
mai  aşa  ne  vom  vindeca  de  rănile  păcatelor  şi  vom  avea  parte  de  lumina 
învierii  lui  Hristos. 


Iubiţi  fraţi. 

Bucuria  Paştilor  este  împărţită  peste  tot  anul.  în  fiecare  duminică  noi 
creştinii  sărbătorim  învierea  Domnului.  La  fiecare  Liturghie  noi  ne  în¬ 
vrednicim  de  bucuria  Paştilor. 

Chipul  învierii  îl  avem  mereu  eu  noi.  Amintirea  Paştilor,  pe  toţi  cei 
ce  facem  parte  din  Biserica  lui  Hristos,  ne  însoţeşte  prin  Sfânta  Liturghie. 

Inima  Bisericii  Ortodoxe  este  Sfânta  Liturghie. 

în  fiecare  Sf.  Liturghie  Fiul  lui  Dumnezeu,  retrăieşte  toată  viaţa  Sa, 
de  la  Zămislire  până  la  înălţarea  la  Cer. 

Rânduiala  —  Ceremonia,  slujba  cea  văzută  a  Sf.  Liturghii,  nu  este 

altceva,  decât  haina  văzută  a  părţii  Celei  nevăzute  de  ochii  noştri  cei  tru¬ 
peşti. 

Sub  această  frumoasă  haină  văzută,  se  află,  este  prezentă  fiinţa  ne¬ 
văzută  a  lui  Iisus  Hristos  —  care  se  face  văzut  şi  simţit  de  noi,  în  Sfânta 
Euharistie. 

In  timpul  Sfintei  Liturghii  îl  avem  de  faţă  pe  Iisus  Hristos,  în  toate 
ipostazele.  Prunc,  cum  a  fost  în  peştera  Betleemului.  Bărbat  desăvârşit,  aşa 
cum  s-a  arătat  la  râul  Iordanului.  învăţător  ca  pe  muntele  fericirilor. 
Blând  şi  smerit,  aşa  cum  ne-a  îndemnat  să  fim  şi  noi.  Rugându-se  pentru 
noi,  cu  sudori  de  sânge,  cum  s-a  rugat  în  grădina  Ghetsimani  înainte  de 
patimile  Sale,  unde  cel  viu  din  vecii  vecilor,  a  primit  să  bea  din  paharul 
morţii  deşi  sămânţa  morţii,  păcatul,  nu  era  în  El. 

In  chip  umbrit,  acoperit  numai  de  neputinţa  ochilor  noştri,  îl  avem 
pe  Domnul  aici  de  faţă,  în  Sfânta  Liturghie,  stând  în  faţa  Judecătorilor, 
a  celor  ce,  pe  nedrept,  l-au  condamnat  la  moarte.  Batjocorit  şi  chinuit, 
scuipat  şi  pălmuit,  silit  să-şi  poarte  Crucea,  deşi  tot  trupul  Său  era  zdro¬ 
bit  şi  rănit,  aşa  apare  Hristos  în  ochii  noştri  duhvniceşti  în  fiecare  Sfântă 
Liturghie. 

Dar  la  Sfânta  Liturghie  asistăm  şi  la  biruinţa  Sa  care  s-a  realizat  în 
sfânta  şi  dumnezeiasca  înviere  a  Domnului. 

Momentul  acesta  de  strălucire  şi  de  slavă  universală  a  învierii  Dom¬ 
nului,  se  repetă  la  fiecare  Liturghie.  Prin  aceasta  şi  prin  toate  Tainele 
Bisericii  lui  Hrstos,  puterea  şi  viaţa  cea  nemuritoare  se  întăreşte  şi  spo¬ 
reşte  în  sufletul  poporului  lui  Dumnezeu. 

Iubiţi  fraţi , 

în  această  zi  pe  care  a  făcut-o  Domnul  să  ne  bucurăm  şi  să  ne  vese¬ 
lim  într-însa,  rog  din  toată  inima  pe  Iisus  Hristos,  care  zice:  „Am  fost 
mort,  şi  iată,  sunt  viu,  în  vecii  vecilor"  (Apoc.  1,  18)  să  scrie  numele  vos¬ 
tru  în  „Cartea  vieţii"  (Apoc.  20,  12)  şi  să  vă  binecuvinteze  cu  linişte,  bucu¬ 
rie  şi  sănătate,  La  mulţi  ani! 

Darul  Domnului  nostru  Iisus  Hristos,  dragostea  lui  Dumnezeu  Tatăl 
şi  împărtăşirea  Sfântului  Duh,  să  fie  cu  voi,  cu  toţi. 

HRISTOS  A  ÎNVIAT! 

Al  vostru,  al  tuturor,  rugător  şi  doritor  de  tot  binele 

t  JUSTINTAN 
Episcopul  Maramureşului  şi  Sătmarului 

LUCRAREA  SFÂNTULUI  DUH  IN  BISERICA  ŞI  ÎN 
VIAŢA  CREŞTINULUI.  COMBATEREA 
INTERPRETĂRILOR  GREŞITE 

Introducere 

Pentru  a  ajunge  să  înţelegem  în  ce  constă  lucrarea  Sfântului 
Duh  în  Biserică  şi  în  viaţa  creştinului  —  temă  de  pnevmatologie  cu 
însemnate  consecinţe  practice  —  se  cuvine  să  pornim  de  la  consta¬ 
tarea  unei  realităţi  date,  de  la  cunoaşterea  şi  pătrunderea  ei.  E  vorba 
despre  evenimentul  ce  are  loc  la  Cincizecime,  când  apare  în  istorie 
In  mod  vizibil  Sfânta  Biserică.  In  ziua  de  Rusalii,  Sfântul  Duh  po¬ 
goară  în  foişorul  din  Ierusalim,  în  chipul  limbilor  de  foc,  pentru  a  fi 
prezent  în  lume  într-un  fel  deosebit  de  acela  al  prezenţei  şi  lucrării 
Sale  pretutindeni  în  creaţie.  Sionul  devine  Noul  Ierusalim,  Sfânta 
Biserică,  alianţa  definitivă  a  lui  Dumnezeu  cu  oamenii,  locul  în  care 
Dumnezeu  este  de  faţă  cu  adevărat  şi  petrece  împreună  cu  credin¬ 
cioşii  Săi  în  istorie.  Rusaliile  sunt  Paştile  cele  de  foc  care  fac  să  se 
aplece  cerul  pe  pământ  şi  să  se  schimbe  la  faţă  făptura.  E  sărbătoa¬ 
rea  ce  descoperă  în  sine  sensul  profund  al  iconomiei  divine  şi  care 
nu  este  altul  decât  împărtăşirea  omenirii  credincioase  de  Duhul  lui 
Dumnezeu.  Sublimă  în  măreţia  ei,  această  zi  este  priveliştea  existen¬ 
ţei  restabilită  în  frumuseţea  dintâi,  este  arvuna  introducerii  noastre 
in  eonul  învierii,  ceea  ce  e  tot  una  cu  introducerea  în  comuniunea 
iubirii  treimice,  după  cum  este  temeiul  şi  nădejdea  unirii  tuturor 
creştinilor  într-o  singură  şi  mare  familie  a  lui  Dumnezeu.  De  aceea, 
in  cele  ce  urmează  vom  avea  în  vedere  aceste  aspecte  ale  lucrării 
Duhului  ca  prezenţă  a  Lui  în  Biserică  şi  prin  Biserică,  în  trei  mari 
capitole,-  respectiv  vom  privi  Biserica:  a)  în  perspectiva  iconomiei 
Sfântului  Duh,  drept  cosmos  transfigurat;  b)  mijloc  de  introducere  a 
credincioşilor  în  comuniunea  treimică,  precum  şi  spaţiu  de  afirmare 
a  vieţii  creştine  autentice;  c)  un  ultim  capitol  va  fi  consacrat  com¬ 
baterii  unor  interpretări  prevmatologice  greşite,  ca  şi  a  devierilor 
ce  rezultă  din  acestea. 

I.  Prezenţa  Sfântului  Duh  In  Biserică  privită  drept  cosmos 
transfigurat 

1.  Sfânta  Biserică  este  cerul  pe  pământ .  Intr-una  din  cântările 
noastre  bisericeşti  mărturisim  acest  lucru:  „In  Biserica  măririi  Tale 
stând,  în  cer  ni  se  pare  a  sta41.  Intr-adevăr,  pogorârea  Sfântului  Duh, 

la  Cincizecime,  mai  întâi  şi  mai  presus  de  orice,  a  întemeiat  împără¬ 
ţia  lui  Dumnezeu  pe  pământ  în  calitatea  ei  de  fire  restaurată  în  har. 
Evenimentul  revărsării  Duhului  este  descris  în  Faptele  Apostolilor 
(2,  2)  cu  aceste  cuvinte:  „Şi  din  cer,  fără  de  veste,  s-a  făcut  un  vuet, 
ca  de  suflare  de  vânt  ce  vine  repede  şi  a  umplut  toată  casa  unde  şe¬ 
deau  ei  (apostoli)".  Vântul  este  semnul  prezenţei  Duhului  (Cf.  Ioan 
3,  8),  iar  sub  forma  vuetului  ni  se  descoperă  un  caracter  cosmic  şi 
ne  face  să  ne  gândim  la  prezenţa  Duhului  în  actul  creaţiei.  „Duhul 
lui  Dumnezeu  se  purta  pe  deasupra  apelor"  (Gen.  1,  2).  Potrivit  in¬ 
terpretării  date  de  către  Sfinţii  Părinţi,  atât  în  cazul  primei  creaţii, 
cat  şi  în  cazul  celei  de  a  doua  creaţie,  adică  de  la  Cincizecime,  nu 
există  decât  un  singur  principiu  al  existenţelor,  care  creează  totul 
prin  Fiul  şi  desăvârşeşte  totul  prin  Sfântul  Duh.  Această  funcţie  de 
desăvârşire  a  creaţiei,  care  aparţine  Duhului,  este  identică  cu  aceea 
de  sfinţire  a  creaţiei.  Acest  lucru  vrea  sa  ne  spună  că  elementele 
naturii  în  ansamblul  lor,  ca  şi  omul,  sunt  desăvârşite  în  ele  însele 
numai  atunci  când  se  află  în  legătură  nemijlocită  cu  Dumnezeu,  adi¬ 
că  sunt  „pline"  de  Duh.  Pământul  sfinţit  nu  mai  este  numai  pă¬ 
mânt,  ci  este  cerul  pe  pământ.  Intr-adevăr,  la  Cincizecime,  atinsă  de 
un  tainic  dar  perceptibil  har  al  Duhului,  firea  creată  dobândeşte  un 
reflex  de  veşnicie.  în  „lumina  lină"  a  luceafărului  de  seara,  din  cea¬ 
sul  vecerniei,  „întâmpinăm  faţa  Domnului  întru  mărturisire",  cum 
aflăm  dintr-o  rugăciune  din  Liturghier.  De  asemenea,  răsăritul  soa¬ 
relui,  ne  dă  ocazia  să  exclamăm:  „Mărire  Celui  ce  ne-a  dat  nouă  lu¬ 
mina!".  Formula  patristică:  ,,Unde  este  Duhul  Sfânt  acolo  este  Bise¬ 
rica  şi  unde  este  Biserica  este  Sfântul  Duh"  (Sf.  Irineu)  trebuie  să  fie 
evaluată  şi  din  acest  punct  de  vedere.  Căci  dacă  acolo  unde  este  Bi¬ 
serica  este  Sfântul  Duh,  atunci  acolo  unde  este  Duhul  Sfânt  este 
înnoirea  făpturii,  este  un  început  veşnic,  se  arată  zarea  vieţii  celei 
de  taină,  a  zilei  neînserate  a  împărăţiei  lui  Dumnezeu. 

In  acest  sens  afirmăm  că  Biserica  este,  încă  din  această  lume, 
cosmosul  transfigurat,  cerul  însuşi  pe  pământ.  Biserica  există  toc¬ 
mai  pentru  a  fi  permanent  relevarea  unei  realităţi  transcendente  de 
care  ea  este  plină.  Cu  alte  cuvinte,  de  a  fi  revărsarea  a  ceea  ce 
este  nevăzut  în  ceea  ce  este  văzut,  a  ceea  ce  este  ceresc  în  ceea  ce 
este  pământesc,  a  ceea  ce  este  spiritual  în  ceea  ce  este  material. 

2.  Sfânta  Biserică  este  taina  prin  care  Duhul  uneşte  începutul  şi 
stârşitul,  lumea  de  fata  şi  cea  viitoare,  împreunând  şi  cele  două  di¬ 
mensiuni  ale  ei,  cea  cosmică  şi  cea  eshatologică.  Sub  orice  aspect  am 
privi-o,  prezenţa  Sfântului  Duh  în  Biserică  trebuie  să  o  privim  ca 
pe  o  mare  taină.  Această  taină  vrea  să  ne  spună  că  Dumnezeu  nu 
este  numai  în  afară  de  lume,  ci  de  la  Cincizecime  există  într-un  chip 
cu  totul  negrăit  înlăuntrul  ei.  Tradiţia  ortodoxă  ne  învaţă  că  noi  nu 
„posedăm"  Biserica  decât  în  felul  în  care  ,,îl  posedăm"  pe  Sfântul 
Duh  însuşi.  Iar  pe  Duhul  nu-1  avem  decât  ca  o  „arvună",  (cf.  II  Cor. 
1,  22).  Participarea  credincioşilor  la  slava  lui  Dumnezeu  este  văzută, 
in  epistolele  pauline,  în  acelaşi  timp,  actuală  (Rom.  8,  2;  Gal.  2,  16) 
şi  viitoare  (Rom.  5,  10;  6,  5).  Astfel,  şi  Biserica  este  taina  începutului 

şi  a  sfârşitului,  a  lumii  şi  a  împlinirii  ei  ca  împărăţie  a  lui  Dumne¬ 
zeu.  Pe  de  o  parte,  Biserica  este  o  taină  cosmică,  pentru  că  în  lumea 
aceasta  încă  Duhul  ne  descoperă  adevărata  lume  a  lui  Dumnezeu. 
Pe  de  altă  parte,  însă,  este  şi  o  taină  eshatologică,  fiindcă  realitatea 
pe  care  acelaşi  Duh  o  descoperă  este  lumea  salvată  sau  răscumpă¬ 
rată  din  păcat  de  către  Hristos,  având  o  legătură  nemijlocită  cu  sfâr¬ 
şitul  care  face  ca  „Dumnezeu  să  fie  totul  în  toate"  (I  Cor.  15,  23).  Fă¬ 
ră  să  greşim,  putem  spune  că  pogorârea  Duhului  anticipează  desă¬ 
vârşirea  finală  când  Dumnezeu  va  fi  totul  în  toate.  De  fapt,  această 
pogorâre  constituie  marea  realitate  a  Sfintei  Liturghii.  Deocamdată 
ne  vom  referi  doar  la  rânduielile  noastre  tradiţionale,  din  sfintele 
locaşuri  de  închinare,  pentru  a  pune  în  evidenţă  modul  în  care  prin 
ele  se  reflectă  în  Biserică  chipul  noii  creaţii.  Astfel,  împodobirea  lo¬ 
caşului  de  cult,  în  ziua  de  Rusalii,  cu  iarbă,  flori,  frunziş  de  tei,  mes¬ 
teacăn  sau  nuc,  constituie  o  anticipare  a  transfigurării  cosmice.  In 
aceeaşi  ordine,  amintim  şi  de  „marea  binecuvântare  a  apei“  din  ziua 
de  Bobotează.  Ca  element  cosmic  primordial  şi  sursă  de  viaţă  univer¬ 
sală,  apa  este  sfinţită  prin  „puterea,  lucrarea  şi  pogorârea  Sfântului 
Duh“.  Desigur,  realităţile  acestea  transcend  locaşul  de  închinare. 
Prin  sfinţire,  întreaga  natură  devine  slujitoare  omului,  căci  omul 
este  chipul  lui  Dumnezeu.  în  genere,  toate  sărbătorile  se  bucură  de 
darul  revărsării  Duhului  şi  de  efectele  ei. 

3.  Restabilirea  lumii  şi  a  vieţii  în  starea  de  taină  a  creaţiei,  ini¬ 
ţiată  ca  atare  la  Cincizecime,  priveşte  deopotrivă  sfinţirea  naturii  şi 
tainele  mântuirii.  Ne  referim  la  taine  ca  acte  sacramentale.  Taina 
propriu-zisă  însăşi,  potrivit  viziunii  ortodoxe,  ne  descoperă  misterul 
creaţiei,  căci  lumea  a  fost  zidită  şi  încredinţată  omului  pentru  a  pre¬ 
face  viaţa  făpturii  în  viaţă  părtaşă  dumnezeirii  Duhului.  Ceea  ce  s-a 
prefigurat  în  Paradis  s-a  realizat  la  Cincizecime.  Astfel,  în  Biserică, 
datorită  prezenţei  şi  lucrării  Duhului,  apa  de  la  botez  devine  „baia 
naşterii  din  nou",  mirul,  de  la  aceeaşi  slujbă,  se  face  „taina  nădej¬ 
dii",  iar  pâinea  şi  vinul  de  la  Sfânta  Liturghie  prin  miracolul  euha¬ 
ristie  se  prefac  în  Trupul  şi  Sângele  lui  Hristos,  oferindu-ne  „hrana 
nemuririi".  într-un  sens  general  şi  atotcuprinzător,  Sfânta  Biserică- 
cosmos,  transfigurat  —  se  referă  la  creaţie  în  întregul  ei,  prin  crea¬ 
ţia  nouă  noi  înşine  oferindu-ne  lui  Dumnezeu  ca  fiind  ai  lui  Dumne¬ 
zeu:  „Ale  Tale  dintru  ale  Tale ...  de  toate  şi  pentru  toate".  Tot  ceea 
ce  în  lume  dobândeşte  părtăşie  la  viaţa  creştină  îndumnezeită  poa¬ 
te  fi  recunoscut,  descoperit  şi  privit  ca  dar  al  Sfântului  Duh,  tot  el 
fiind  chemat  şi  rânduit  spre  suprema  împlinire:  „să  fie  Dumnezeu 
totul  în  toate". 

II.  Lucrarea  Sfântului  Duh  în  Biserică  ca  mi/foc  de  introducere 
a  credincioşilor  în  comuniunea  treimică. 

1.  Lucrarea  Sfântului  Duh  în  Biserică  şi  prin  Biserică,  pretutin¬ 
deni  şi  totdeauna,  este  creatoare  de  comuniune,  iar  comuniunea 
eclezialâ,  la  rândul  ei,  constituie  un  semn  al  prezenţei  Duhului.  Acest 

adevăr  are  ca  reazim  de  suprem  prestigiu  expresia  paulină  „koino- 
ma  Sfântului  Duh“  (II  Cor.  13,  13).  Pentru  înţelegerea  deplină  a  aces¬ 
tei  expresii  se  cuvine  să  facem  o  precizare.  Potrivit  celor  spuse  în 
Evanghelie,  Duhul  purcede  de  la  Tatăl  (Ioan  15,  26)  şi  se  trimite  în 
lume  de  către  Tatăl  prin  Fiul  (Ioan  14,  16,  26).  Niciodată  nu  vom  în¬ 
tâlni  pe  Duhul  fără  Fiul,  după  cum  nu  întâlnim  pe  Fiul  fără  Duhul. 
Ceea  ce  este  important  pentru  noi,  de  data  aceasta,  este  faptul  că 
Duhul  se  arată  numai  acolo  unde  este  prezent  şi  cunoscut  Fiul  (I  Cor. 
12,  3;  I  Ioan  4,  2).  In  acest  sens,  intervenţia  şi  lucrarea  liberă  a  Du¬ 
sului  în  numele  Fiului  se  descoperă  a  fi  o  comuniune  de  persoane  di¬ 
vine,  în  sânul  căreia  sunt  cuprinse  persoane  umane.  După  Marele 
Apostol  Pavel,  Sfântul  Duh  se  face  instrumentul  unirii  Mântuitorului 
cu  aleşii  Săi  într-o  măsură  atât  de  perfectă,  încât  se  identifică  El  în¬ 
suşi  („koinonia  Duhului")  cu  opera  pe  care  o  realizează.  E  vorba  des¬ 
pre  o  acţiune  structural  fundamentală  a  Duhului,  care  edifică  Trupul 
Iui  Hristos,  adică  Biserica,  printr-o  continuă  şi  tot  mai  deplină  în¬ 
corporare  a  credincioşilor  în  Hristos  cel  tainic.  Conferind  darurile 
mântuirii  câştigate  de  Hristos  pe  cruce,  Duhul  se  împărtăşeşte  per¬ 
soanelor  omeneşti  ce  alcătuiesc  Biserica,  oferindu-se  totodată  şi  pe 
Sine  ca  cel  mai  preţios  dintre  daruri.  „într-un  Duh  ne-am  botezat  noi 
toţi,  ca  să  fim  un  singur  trup"  (I  Cor.  12,  13).  După  cum  Duhul  cre- 
ază  koinonia,  aceasta  din  urmă,  la  rândul  ei,  descoperă  pe  Sfântul 
Duh,\,Roada  Duhului  este  dragostea"  (Gal.  5,  22). 

2.  ,, Koinonia  Sfântului  Duh"  este  o  realitate  ce  nu  poate  fi  iden¬ 
tificată  ca  stare  decât  in  comuniunea  euharistică.  Prin  unul  şi  acelaşi 
termen  de  „koinonie"  pot  fi  desemnate  trei  comuniuni.  Una  este  „co¬ 
muniunea  treimică"  —  ,, comuniunea  Tatălui,  a  Fiului  şi  a  Sfântului" 
— ,  alta  este  „comuniunea  Sfântului  Duh  —  propriu-zisă"  şi  iarăşi 
alta  este  „comuniunea  euharistică".  Dacă  într-un  sens  teologic  ab¬ 
stract  le  putem  distinge  —  şi  chiar  trebuie  să  le  distingem  — ,  în  rea¬ 
litatea  lor  concretă,  ele  formează  o  unitate,  având  acces  la  ea  în¬ 
tr-o  experienţă  spirituală.  E  vorba  despre  una  şi  aceeaşi  comuniune 
liturgică.  Ea  se  formează  liturgic  între  credincioşii  uniţi  în  Sfântul 
Duh  cu  Hristos  euharistie.  De  aici  urmează  că  Biserica  nu  este  în 
mod  simplu  o  comunitate  de  făpturi  umane,  asociate  pentru  a  culti¬ 
va  o  credinţă  şi  a  urmări  un  ţel  comun,  ci  este  o  koinonia  în  Dum¬ 
nezeu  şi  cu  Dumnezeu.  De  asemenea,  dacă  Dumnezeu  însuşi  nu  ar  fi 
o  „kinonia  trinitară",  dacă  nu  ar  fi  Unul  în  Trei  Persoane,  nici  Bise¬ 
rica  nu  ar  fi  o  comuniune  de  neamuri  şi  de  persoane,  ireductibile  nea¬ 
murile  unul  la  altul,  iar  persoanele  una  la  alta.  Participarea  la  viaţa 
divină  nu  ar  fi  nimic  altceva  decât  o  integrare  neoplatonică  sau  bu¬ 
distă  în  ,,unul"  impersonal.  In  fine,  dacă  nu  am  avea  în  vedere,  ca 
tapt  de  experienţă  spirituală,  „comuniunea"  liturgică  ce  se  realizea¬ 
ză  sacramental  între  credincioşi  cu  Hristos  euharistie,  nici  Biserica 
nu  ar  fi  Trupul  tainic  al  Domnului,  ci  numai  o  adunare  a  tuturor 
creştinilor  în  Hristos.  Cu  alte  cuvinte,  Biserica  nu  ar  fi  Trupul  lui 
Hristos,  ci  numai  un  trup  în  Hristos.  Sfinţirea  însăşi  pe  care  ea  o 
împărtăşeşte  nu  ar  putea  fi  concepută  decât  ca  o  dobândire  persona- 

lă,  mai  precis  individuală,  a  mântuirii  obiective  câştigată  de  Hristos 
pentru  noi,  adică  însuşirea  ei  individual-subiectivă,  printr-un  ajutor 
extern  acordat  de  Duhul.  In  această  situaţie,  nu  ne-am  mai  deosebi 
cu  nimic  de  pietişti. 

In  perspectiva  consecinţelor  practice,  nu  putem  sublinia  destul 
valoarea  liturgică  a  „koinoniri  Duhului".  In  calitatea  ei  de  „împăr- 
tăşie  a  Sfântului  Duh"  (II  Cor.  13,  13),  Biserica  se  descoperă,  se  zi¬ 
deşte  şi  se  împlineşte  pe  sine  în  taine,  prin  taine,  şi  înainte  de  toa¬ 
te,  desigur,  prin  „taina  tuturor  tainelor",  Sfânta  Euharistie.  „în  ziua 
aceea  (A  Cincizecimii)  —  spune  Mântuitorul  ucenicilor  Săi  —  veţi 
cunoaşte  că  Eu  sunt  în  Tatăl  Meu,  şi  voi  în  Mine  şi  Eu  în  voi“  (Ioan 
14,  20).  Aşadar,  fără  participare  la  Cina  mesianică  a  lui  Hristos,  în 
împărăţia  Lui,  nu  putem  vorbi  despre  o  reală  comuniune  cu  El.  Pe 
de  altă  parte,  chiar  existenţa  şi  constituirea  acestei  comuniuni,  cu¬ 
noscută  cu  denumirea  de  sinaxă  liturgică,  urmează  să  fie  înţeleasă 
în  legătură  nemijlocită  cu  miracolul  euharistie.  La  epicleză,  Sfântul 
Duh  este  invocat  nu  numai  asupra  „darurilor",  ci  şi  asupra  „noas¬ 
tră".  „Biserica  este  simbolizată  în  Sfintele  Taine  —  scrie  N.  Caba- 
sila  —  nu  ca  în  simboluri,  ci  precum  în  inimă  sunt  simbolizate  mă¬ 
dularele,  ca  în  rădăcinile  unui  copac  ramurile  sale,  şi  după  expresia 
Mântuitorului,  ca  în  viţa  de  vie  mlădiţele  sale.  Căci  aicea  nu  este  nu¬ 
mai  comunitate  de  nume,  ci  identitate  cu  realitatea". 

3.  Modul  în  care  ne  introduce  Sfântul  Duh  in  comuniunea  trei- 
mica,  identică  liturgic  cu  comuniunea  eu haristică,  se  cuvine  să  fie 
Înţeles  în  funcţie  de  relaţiile  în  care  se  află  persoanele  divine  în 
Treime.  Purcezând  de  la  Tatăl,  Sfântul  Duh  este  totdeauna  în  comu¬ 
niune  cu  Tatăl  şi  cu  Fiul.  El  rămâne  etern  între  Tatăl  şi  Fiul,  adică 
nu  purcede  din  Fiul,  nu  pleacă  mai  departe  de  Fiul,  ci  rămâne  legă¬ 
tura  dragostei  dintre  Tatăl  şi  Fiul.  Legătura  aceasta  îşi  păstrează  sen¬ 
sul  şi  în  actul  trimiterii  Duhului  în  lume.  Din  această  cauză,  Duhul 
însuşi  este  un  fel  de  „loc  spiritual",  în  care  se  află  addnaţi  toţi  cre¬ 
dincioşii  (koinonia  Duhului).  De  remarcat  însă  că  această  „comuniu¬ 
ne  a  Duhului"  nu  este  un  simplu  model  al  unităţii  creştine,  ci  este 
chiar  factorul  ei  constitutiv.  Astfel,  Duhul  nu  formează  cu  noi  o  co¬ 
muniune  în  afara  Fiului  sau  în  afara  Sfintei  Treimi.  Actul  prin  care, 
dobândind  Duhul,  ne  sfinţim,  nu  ajunge  decât  logic  până  la  un  anu¬ 
mit  capăt,  căci  de  vreme  ce  primim  pe  Duhul  ne  şi  aflăm  în  poziţia 
in  care  se  află  Fiul  faţă  de  Tatăl.  In  această  poziţie,  Sfântul  Duh  ne 
restituie  imaginea  Fiului  pierdută  prin  păcat,  deşi  nu  integral  pier¬ 
dută,  ne  împărtăşeşte  energia  comună  a  Sfintei  Treimi  şi  ne  ţine  pe 
toţi  într-o  legătură  duhovnicească.  „Sfântul  Duh  voind  să  se  sălăş- 
luiască  înlăuntrul  nostru  face  din  fiinţa  noastră  un  tron  al  Sfintei 
Treimi,  căci  Tatăl  şi  Fiul  sunt  nedespărţiţi  de  fiinţa  Duhului"  (VI. 
Lossky).  El  coboară  până  la  noi  sfera  Treimii  in  care  ne  atrage  şi  ne 
cuprinde.  Duhul  se  uneşte  cu  noi,  pentru  ca  să  ne  unească  tainic  sau 
să  ne  comunice  într-un  grad  maxim  dragostea  intratreimică. 

III.  Lucrarea  Sfanţului  Duh  în  viata  creştinului 

1.  Sfântul  Duh  conferă ,  în  cadrul  comuniunii  ecleziale,  fiecărei 
persoane  umane,  darul  de  a  se  realiza  pe  sine,  după  propriul  ei  mod 
de  a  fi,  mijlocindu-i  sfinţirea  şi  deschizându-i  calea  spre  mântuire. 
După  cum  aflăm  din  Faptele  Apostolilor,  ucenicilor  Domnului  •  la 
Cincizecime:  „li  s-a  arătat,  împărţite,  limbi  ca  de  foc  şi  au  şezut  pe 
fiecare  dintre  ei“  (Fapte  2,  3).  Din  faptul  că  limbile  de  foc  ale  Rusa¬ 
liilor  apar  împărţite  ne  putem  da  seama  de  valoarea  pe  care  o  re¬ 
prezintă  persoana  ca  atare.  Există  o  singură  acţiune  divină,  un  sin¬ 
gur  ţel  al  îndumnezeirii,  o  singură  albie  sau  cale  a  mântuirii,  dar  da¬ 
rurile  sunt  diferite,  ca  şi  îndeplinirile  îndatoririlor,  după  sarcinile  şi 
puterile  fiecăruia.  „Fiecăruia  se  dă  arătarea  Duhului  spre  folos'1  (I 
Cor.  12,  7),  ne  spune  şi  Sfântul  Apostol  Pavel.  Sub  înrâurirea  Duhu¬ 
lui,  natura  umană,  subzistând  atât  în  persoană  cât  şi  în  neam,  nu  e 
pasivă,  ci  o  putere  vie,  condiţionată  de  voinţa  liberă  a  omului  de  a 
trăi  realmente  în  har.  între  om  şi  har,  între  persoană  şi  Duh,  există, 
prin  urmare,  o  colaborare  condiţionată  reciproc  de  voinţa  omului  şi 
de  dragostea  lui  Dumnezeu  spre  mântuirea  sau  îndumnezeirea  na¬ 
turii  omeneşti.  Calificativul  teologic  al  acestei  colaborări  este  tean- 
drismul  sau  sinergismul.  Fără  îndoială,  voinţa  personală  a  credin¬ 
ciosului  este  implicată  direct  în  această  colaborare.  în  viaţa  Biseri¬ 
cii,  Sfântul  Duh  este  o  prezenţă  reală,  focar  al  unui  interes  comun, 
fântână  din  care  toţi  se  adapă.  Dar  acest  adevăr  nu  exclude  faptul 
că  Sfântul  Duh  este  şi  sursă  personală  a  harului  pentru  fiecare  mă¬ 
dular  al  Trupului  tainic,  bucurie  şi  dar  pentru  fiecare  persoană  în 
parte,  în  vederea  unei  edificări  după  propriul  ei  mod  de  a  fi. 

2.  Rolul  Sfântului  Duh  în  viaţa  creştină  este  în  special  acela  de 
a  imprima  în  adâncul  fiinţei  credinciosului  chipul  lui  Hristos.  Duhul 
lui  Dumnezeu  vine,  în  ordinea  eclezială,  să-şi  reverse  tainele  Sale 
în  sufletele  acelora  pe  care  Botezul  i-a  împreunat  cu  moartea  şi  în¬ 
vierea  lui  Hristos.  Acest  lucru  este  tot  una  cu  înnoirea  minţii  şi  pre¬ 
facerea  voinţei  credinciosului  despre  care  ne  aminteşte  Sfântul  Apos¬ 
tol  Pavel.  E  vorba  despre  procesul  prin  care  creştinul,  prin  mijloci¬ 
rea  Duhului,  absoarbe  în  sine  o  imagine  a  lui  Hristos,  făcându-se 
astfel  „asemenea  chipului  Fiului  (lui  Dumnezeu) “  (Rom.  8,  29).  Cu 
fiecare  suflet  se  repetă  oarecum  opera  mântuitoare,  aşa  cum  s-a  să¬ 
vârşit  pentru  tot  neamul  omenesc.  într-adevăr,  scrie  Sfântul  Pavel 
către  Galateni:  (}sunteţi  fii  pentru  că  trimis-a  Dumnezeu  pe  Duhul 
Fiului  Său  în  inimile  voastre44  (Gal.  4,  6).  De  fapt,  această  „asimila¬ 
re*4  a  Domnului  de  către  credincios,  prin  care  el  dobândeşte  filiaţia 
adoptivă  divină,  este  ideea  fundamentală  a  pnevmatologiei  pauline. 
„Duhul  Domnului14  face  pe  credincios  să  se  bucure  de  „slava  Dom¬ 
nului"  (II  Cor.  3,  18).  Marele  Apostol  ne  spune  că  orice  creştin  este 
chemat  să  se  împărtăşească  de  slava  lui  Hristos.  Lumina  cunoştinţei 
acestei  slave  străluceşte  în  inimile  celor  ce  înaintează  în  ea  ca  în- 
tr-un  templu  (cf.  II  Cor.  4,  4).  Dacă  credinciosul  ar  primi  slava  lui 
Dumnezeu  numai  prin  puterile  lui  finite,  esenţa  ei  divină  i-ar  rămâ- 

ne  cu  neputinţă  de  cuprins.  Dar  Duhul  îi  înalţă  spiritul,  îi  sporeşte 
capacitatea  de  înţelegere,  îl  ajută  ca  voinţa  lui  sa  ajungă  de  acord 
cu  voinţa  divină,  îi  potenţează  la  maximum  toate  aptitudinile  sale, 
făcându-se  un  „duh"  cu  ele.  In  aceeaşi  ordine,  ne  spune  Sfântul 
Apostol  Pavel,  „slujirea  Duhului  cea  întru  slavă"  îl  eliberează  pe 
credincios  de  orice  servitute.  „Unde  este  Duhul  Domnului,  acolo  este 
libertate".  (II  Cor.  3,  17).  E  vorba  totuşi  de  o  libertate  care  nu  su¬ 
primă  nici  autoritatea  absolută  divina,  ce  i  se  impune  credinciosului 
din  interior,  iar  nu  din  afară,  şi  nici  responsabilitatea.  Căci  sălăşlui- 
rea  Duhului  în  adâncul  fiinţei  sale,  pe  lângă  faptul  că  îl  eliberează 
de  orice  moralism  subiectiv,  îi  conferă  o  menire  şi  îl  angajează  în- 
tr-o  misiune. 

Se  cuvine  să  adăugăm  şi  cele  subliniate  mai  înainte,  privind 
Sfintele  Taine.  Lucrarea  Sfântului  Duh  în  viaţa  creştinului  asigură 
eficacitatea  concretă  a  mântuirii  adusă  de  Hristos,  dar  numai  prin 
Taine.  Darurile  Duhului  nu  sunt  conferite  individului  care  fărâmi¬ 
ţează  unitatea  eclezială,  ci  numai  persoanei  care  realizează  în  Bise¬ 
rică  o  anumită  consubstanţialitate  „euharistică"  cu  alte  persoane. 
De  aceea  putem  afirma  că  primirea  Duhului  nu  este  pentru  nimeni 
individuală,  ci  personală,  ceea  ce  înseamnă  de  fapt  eclezială. 

Nu  se  cuvine  să  încheiem  acest  şir  de  idei  fără  să  amintim  şi  de 
o  altă  funcţie  a  Duhului  din  viaţa  creştinului.  Ea  ţine  de  expresia 
paulină  „arvuna  Duhului"  (II  Cor.  1,  22).  Slava  lui  Hristos,  la  care 
ne-am  referit  mai  înainte,  nu  este  numai  frumuseţea  şi  bucuria  vieţii 
creştine  prezente,  ci  şi  obiectul  nădejdii  unei  glorificări  după  înviere 
(cf.  Rom.  5,  2).  Puntea  dintre  prezent  şi  eshatologic,  desemnată  de  o 
altă  expresie  paulină:  „din  slavă  în  slavă",  este  aruncată  de  una  şi 
aceeaşi  putere  a  Duhului  ce  sălăşluieşte  în  noi.  Trecerea  de  la  un 
eon  la  altul  este  opera  Paracletului. 

3.  Conlucrarea  Sfântului  Duh  cu  omul  priveşte  deopotrivă  per¬ 
soana  umană  şi  neamul.  Referindu-ne,  mai  întâi,  la  persoana  umană, 
se  cuvine  să  ţinem  seama  de  toate  condiţiile  ei  concrete  de  existen¬ 
ţă.  Una  din  acestea  este  şi  aparenţa  persoanei  la  un  neam  sau  popor. 
Persoana  nu  trebuie  privită  ca  un  atom  al  naturii  închis  într-un  ab¬ 
solut  al  său,  ruptă  aşadar  din  legăturile  sale  fiinţial  etnice.  Caracte¬ 
rul  eminamente  eclezial,  datorită  căruia  credinciosul  devine  purtă¬ 
torul  energiilor  divine  creatoare,  nu  poate  aparţine  decât  aceluia  ce 
se  află  integrat  în  unitatea  spirituală  a  neamului  său,  unitate  care 
exprimă  ea  însăşi  vocaţia  de  a  participa  la  viaţa  în  Dumnezeu.  In 
acest  sens,  se  cade  să  spunem  şi  aceea  că  neamul  sau  poporul  nu 
trebuie  considerat  nici  el  numai  ca  o  unitate  naturală  a  făpturii  ome¬ 
neşti,  unitate  determinată  de  sânge  şi  de  grai,  ci  ca  purtător  al  chipu¬ 
lui  lui  Dumnezeu.  De  la  Sfinţii  Părinţi  aflăm  că  „nu  într-o  parte  a 
naturii  se  află  chipul,  nici  intr-un  membru  se  găseşte  harul,  ci  na¬ 
tura  umană  in  totalitatea  ei  este  chipul  lui  Dumnezeu"  (Sf.  Grigore 
de  Nissa)..  La  Cincizecime,  Sfântul  Duh  însuşi  vorbeşte  prin  Apostoli 
fiecărui  neam  în  graiul  său.  Primind  Botezul  Duhului  şi  fiind  astfel 
transfigurate,  neamurile  se  armonizează  în  noua  ordine  spirituală  a 

Bisericii  universale.  Biserica  universală  însă  nu  anulează  prin  exis¬ 
tenţa  ei  faptică  Bisericile  locale,  de  obicei  Biserici  naţionale.  Mai 
mult  decât  persoanele  ca  atare,  neamurile  care  au  auzit  glasul  Du¬ 
hului,  înţelegându-şi  astfel  menirea,  sunt  acelea  care  îndeplinesc  mi¬ 
siunea  divină  de  ctitorire  a  împărăţiei  lui  Dumnezeu  pe  pământ.  Ma¬ 
rile  fapte  care  aduc  realmente  un  spor  de  bine  omenirii,  în  numele 
Evangheliei  lui  Hristos,  sunt  revărsări  ale  harului  dumnezeiesc,  nu 
atât  în  viaţa  inşilor  singuratici,  cât  a  colectivităţilor  etnice. 


IV.  Interpretările  greşite  privind  lucrarea  Sfântului  Duh  In 
viaţa  creştină.  Combaterea  lor. 

1.  In  general ,  prin  interpretări  greşite  vizăm  acele  concepţii  ca¬ 
re  consideră  că  pot  vorbi  despre  o  prezenţă  şi  lucrare  a  Sfântului 
Duh  in  afară  de  Biserică ,  reducând  in  acelaşi  timp  viaţa  creştină  la 
aceea  a  credinciosului  singular ,  respectiv  la  individul  preocupat  nu¬ 
mai  de  sine.  Pe  această  linie  se  află  toţi  pietiştii,  separatiştii  şi  sec¬ 
tarii.  Unirea  cu  Dumnezeu,  care  este  scopul  suprem  al  dragostei  creş¬ 
tine,  este  unirea  cu  Iisus  Hristos  în  Biserică.  Funcţia  Bisericii,  ce 
atârnă  de  prezenţa  Duhului  în  ea,  este  aceea  de  a  modela  pe  credin¬ 
cios  după  exemplarul  dumnezeiesc  şi  omenesc  care  este  Iisus  Hris¬ 
tos.  Având  aşadar  un  model  unic  şi  sublim,  Biserica  are  la  îndemână 
o  disciplină  stabilă  şi  fără  greş.  Ca  instituţie  de  origine  dumnezeias¬ 
că,  ea  deţine  o  singură  regulă  de  viaţă,  viaţa  însăşi  a  Mântuitorului. 
Cine  caută  mântuirea,  în  sensul  real  al  cuvântului,  nu  are  nevoie  să 
născocească  altă  regulă  personală,  justificându-se  cu  „libertatea  Du¬ 
hului".  Orice  metodă  personală  este  pândită  de  ruperea  din  „unita¬ 
tea  Duhului",  de  unde  rezultă  primejdia  pierderii  „legăturii  păcii" 
(Eefes.  4,  3).  Deoarece  Duhul  nu  lucrează  şi  nu  este  prezent  în  chip 
mântuitor  în  afară  de  Biserică,  se  înţelege  că  nu  există  mântuire  în 
atară  de  ea.  Identitatea  dintre  Hristos  şi  Biserică,  pe  care  nu  ne-o 
asigură  decât  Sfântul  Duh,  este  un  principiu  normativ  cu  caracter 
absolut.  Acest  principiu  este  de  fapt  expresia  legăturii  dintre  Crez, 
Taine  şi  Ierarhie,  care  laolaltă  alcătuiesc  elementele  de  disciplină 
ale  Bisericii. 

2.  Pierderea  credinţei  adevărate,  Îndepărtarea  de  Învăţătura  a- 
postolică,  ceea  ce  e  tot  una  cu  piarderea  mărturiei  unice  a  Sfintei 
Scripturi  şi  a  Sfintei  Tradiţii,  constituie  un  semn  evident  al  părăsirii 
pseudocreştinului  de  către  Sfântul  Duh.  Cine  crede  că  a  dobândit  pe 
Sfântul  Duh  în  afară  de  adevărul  tradiţional  al  Bisericii  se  predă 
unei  iluzii  şi  unei  rătăciri.  Acesta  a  uitat  de  faptul  că  „Duhul  este 
adevărul"  (I  Ioan  5,  6),  ca  şi  de  îndemnul  „nu  daţi  crezare  oricărui 
duh,  ci  ispitiţi  duhurile  ce  sunt  de  la  Dumnezeu"  (I  Ioan  4,  1).  Pentru 
a  se  constitui  într-o  „anti-Biserică“,  mulţi  dintre  aşa-zişi  credincioşi 
se  consideră  „inspiraţi".  Căutând  acel  mod  de  iluminare  divină,  care 
i-ar  putea  călăuzi  spre  aflarea  unor  revelaţii  personale,  ei  se  lasă 
seduşi  de  diverse  entuziasme  efemere  şi  inconsistente.  Orice  revela¬ 
ţie  directă  este  o  simplă  stare  de  cuget  întâmplătoare,  care  aşează  în 


STUDII  ŞI  ARTICOLE 


37 


locul  prezenţei  divine  o  creaţie  subiectiv-omenească  şi  in  care  exal* 
tarea  şi  profetismul  visător  sunt  considerate  ca  acţiuni  ale  Sfântului 
Duh.  Descoperirea  adevărului  absolut  nu  aparţine  decât  Bisericii.  In 
materie  de  credinţă,  erorile  raţiunii  individuale  nu  sunt  numai  sem* 
ne  de  mărginire,  ci  de  orbire. 

3.  Contestarea  valorii  absolute  a  Sfintelor  Taine  în  viaţa  creşti¬ 
na  înseamnă  şi  tăgăduirea  prezenţei  şi  lucrării  Sfântului  Duh  în  ea. 
Tainele  toate,  administrate  de  Biserică,  sunt  căile  unirii  credincioşi¬ 
lor  cu  Hristos.  înlăturarea  lor  aduce  cu  sine  înlăturarea  însăşi  a  co¬ 
muniunii  reale  cu  Sfântul  Duh,  prin  care  Hristos  se  imprimă  ca  chip 
dumnezeiesc  în  noi.  Deşi  s-ar  cuveni  să  vorbim  despre  fiecare  în 
parte,  ne  rezumăm  la  Tainele  de  iniţiere.  în  afară  de  Biserică,  Bo¬ 
tezul  nu  mai  este  o  „naştere  din  apă  şi  din  Duh"  (Ioan  3t  5).  E  mai 
mult  un  angajament  decât  o  taină,  o  simplă  ceremonie,  chiar  şi 
atunci  când  se  susţine  că  ar  fi  sursa  unor  harisme.  In  esenţa  sa,  Tai¬ 
na  Mirungerii  e  necunoscută.  De  asemenea,  Sfânta  împărtăşanie,  lip¬ 
sind  credinţa  în  virtuţiile  Duhului,  nu  mai  e  considerată  „hrana  ne¬ 
muririi",  Sfintele  sfinţilor  nu  mai  sunt  privite  liturgic,  drept  un  foc 
ce  arde  în  asistenţa  nevăzută  a  îngerilor  şi  a  tuturor  drepţilor  din 
lumea  cerească.  Intre  Botez  şi  Euharistie  se  află  toate  celelalte  tai¬ 
ne  şi  ierurgii  ce  călăuzesc  curentul  vieţii  duhovniceşti  în  matca  fă¬ 
ră  greş  a  Bisericii. 

4.  Suprimarea  preoţiei ,  a  demnităţilor  şi  a  slujirilor  ei,  din  orice 
grupare  eretică,  este  dovada  pierderii  esenţei  vieţii  dumnezeieşti  din 
comunitatea  respectivă .  In  Biserică,  toate  demnităţile  preoţeşti  sunt 
funcţii  ale  Sfântului  Duh.  „Pe  unii  i-a  pus  Dumnezeu,  în  Biserică?  în¬ 
tâi  apostoli,  al  doilea  prooroci,  al  treilea  învăţători"  (I  Cor.  12,  20). 
Datorită  unui  dar  special  al  Duhului  cu  care  este  înzestrată  ierarhia, 
ea  are  puterea  de  a  reprezenta  real  pe  Hristos  în  comunitatea  ecle- 
zială.  Preotul  are  darul  de  a  personifica  sinaxa  liturgică,  de  a  o  ex¬ 
prima  înaintea  lui  Dumnezeu.  El  a  dobândit  de  la  Sfântul  Duh  „slu¬ 
jirea  cea  întru  slavă"  (II  Cor.  3,  8).  La  rândul  ei,  comunitatea,  prin 
preot,  se  uneşte  cu  Hristos  în  jertfa  euiaristică,  împărtăşindu-se  în 
mod  real  de  El  şi  însuşindu-şi  factorul  divin  care  o  preface  deplin 
în  Biserică.  De  fapt,  avem  de  a  face  cu  parohia,  iar  parohia  in  nunce 
este  un  neam.  La  baza  gândirii  tuturor  acelora  care  înlătură  preoţia 

din  rosturile  ei,  suprimându-i  demnitatea  şi  slujirea,  stă  ideea  că 
Hristos  rămâne  la  mare  distanţă  faţă  de  om,  fără  o  implicaţie  directă 
in  viaţa  eclezială,  de  aceea  nici  preoţia  lui  personală  nu  are  nevoie 
să  fie  reprezentată  de  nimeni  şi  nici  Sfântul  Duh  să  acorde  cuiva  un 
dar  special.  Fără  îndoială,  o  asemenea  gândire  aduce  cu  sine  „o  în¬ 
tristare  a  Duhului  celui  Sfânt  al  lui  Dumnezeu"  (cf.  Efes.  4,  30).  Căci 
acest  lucru  nu  înseamnă  altceva  decât  o  renunţare  la  ideea  prezen-. 
ţei  mântuitoare  a  Duhului  în  Biserică,  prezenţă  ce  nu  ar  implica  o 
eficienţă  reală  asupra  vieţii,  de  vreme  ce  mântuirea  adusă  de  Dum¬ 
nezeu  nu  ar  produce  o  schimbare  reală  în  oameni. 

5.  Soroacele  privitoare  la  sfârşitul  lumii,  considerate  de  credin¬ 
cioşii  rătăciţi  descoperiri  ale  Duhului,  sunt  de  fapt  un  însemnat  ca¬ 
pitol  de  amăgiri  şi  presupoziţii,  de  afirmaţii  neîntemeiate  şi  înşelări 
repetate.  In  fata  unor  presupuse  descoperiri  profetice,  care  au  fixat 
atât  de  diverse  soroace  în  legătură  cu  sfârşitul  lumii,  este  destul  să 
ne  dăm  seama  că  avem  de  a  face  cu  gândirea  celor  care  încearcă  să 
înlocuiască  credinţa  cu  dorinţa.  Preocupaţi  să  desfiinţeze  timpurile, 
aceştia  consideră  păcatul  care  se  află  ca  un  obstacol  în  faţa  ochilor 
lor  drept  o  lucrare  a  Duhului  Sfânt.  Necunoscând  pe  Duhul  adevă¬ 
rului,  care  numai  în  Biserică  poate  fi  cunoscut,  rămân  pradă  „duhu¬ 
lui  rătăcirii"  (I  Ioan  4,  6).  Criteriul  deosebirii  „duhurilor11  nu-1  poate 
afla  nimeni  decât  în  Biserică. 

Interpretările  greşite  privitoare  la  lucrarea  Sfântului  Duh  în  Bi¬ 
serică  şi  în  lume  sunt  mult  mai  numeroase,  din  motivul  intenţiei  de 
a  face  câteva  exemplificări  ne  oprim  însă  aici. 

V.  Exemplificări  privind  modul  de  constituire  a  sectelor,  prin- 
ir-o  greşită  înţelegere  şi  falsă  interpretare  a  lucrării  Sf.  Duh. 

Revenind,  în  parte,  la  câteva  din  ideile  prezentate  până  acum, 
ne  vom  referi  în  concret  la  unele  grupări  separatiste,  care  pretind  că 
îşi  au  originea  într-o  intervenţie  nemijlocită  a  Sfântului  Duh  în  is¬ 
torie.  Cât  de  uşor  pare  pentru  membrii  acestor  grupări,  cărora  le 
lipseşte  de  fapt  orice  punct  de  orientare  în  memoria  vie  a  creştinis¬ 
mului,  să  considere  că  Sfântul  Duh  însuşi  le-a  întemeiat  aşezămân¬ 
tul  la  care  aparţin.  In  realitate,  se  constată  că  nici  una  dintre  secte 
nu-şi  poate  justifica  apariţia  decât  prin  raportare  la  unica  şi  adevă¬ 
rata  Biserică  a  lui  Hristos.  Dar  în  timp  ce  această  Biserică  are  drept 
temelie  lucrarea  obiectivă,  sfinţitoare  şi  unificatoare,  din  ziua  de 
Rusalii,  ca  o  Cincizecime  perpetuă,  gruparea  sectară  are  la  origine  o 
mişcare  contrară,  vizând  totdeauna  o  dizidenţă  şi  o  separare  de  Bi¬ 
serică.  începând  cu  conjunctura  în  care  secta  ia  naştere  printr-o 
schismă,  în  sensul  precis  al  unui  eveniment  ce  poate  fi  datat,  şi  con¬ 
tinuând  cu  o  atitudine  constantă  de  opoziţie,  secta  se  afirmă  tot¬ 
deauna  printr-un  fel  specific  de  protestare  împotriva  Bisericii,  toc¬ 
mai  datorită  manifestării  acesteia  prin  elementele  bine  definite  ale 
tradiţiei  sale  milenare.  •  t  *  * 

In  situaţia  sa  istorică  concretă,  adevărata  Biserică  nu  poate  fi 
altceva  decât  descoperirea  miresei  lui  Hristos,  în  manifestarea  ei  ne¬ 
întreruptă  (fără  să  fie  o  realitate  încremenită  în  imobilitate);  arăta¬ 
rea  însăşi  a  Ierusalimului  ceresc,  dovedind  astfel  că  poartă  prin  vea¬ 
curi,  cu  sine,  nemijlocita  prezenţă  a  Sfântului  Duh.  In  schimb,  ui¬ 
tând  de  faptul  că  „Duhul  este  adevărul"  (I  Ioan,  V,  6),  ca  şi  de  în¬ 
demnul:  „nu  daţi  crezare  oricărui  Duh,  ci  ispitiţi  duhurile  ce  sunt  de 
ia  Dumnezeu"  (I  Ioan,  IV,  1),  credincioşii  care  formează  o  sectă  se 
consideră  îndreptăţiţi  să  se  constituie  într-o  „anti-Biserică".  înainte 
de  a  fi  o  separare  de  ordin  teologic  şi  dogmatic,  secta  este  o  dezi- 
denţă  de  ordin  esenţial  spiritual.  Sectarul  nu  caută  atât  de  mult  să-şi 
rezolve  probleme  de  natură  teoretică,  ci  «problemele  vieţii  sale  inte¬ 
rioare,  rupându-se  de  însăşi  sursa  vieţii  spirituale.  Pierderea  puterii 

divine  unificatoare  face  ca  o  sectă  odată  constituită  să*  se  divid!, 
mai  departe,  în  alte  secte.  Astfel,  Adventismul  iniţial ,  care  a  avut  la 
bază  Baptismul ,  a  odrăslit,  în  cursul  vremii,  Adventismul  de  ziua  a 
şaptea  şi  Adventismul  reformist,  şi  fără  să  se  încheie  acest  proces, 
RusselismuL  Un  alt  exemplu  îl  avem  la  penticostali/  din  care  au  ie¬ 
şit,  în  zilele  noastre,  penticostalii  dezidenfi,  cu  numeroase  grupări 
având  sedii  în  Europa  şi  în  America  (New  York).  Părăsirea  Duhului 
Sfânt  pe  care  o  constatăm  tocmai  la  cei  ce  se  socotesc  purtaţi  de 
„duhul“  e  un  fapt  dovedit  cu  prisosinţă  de  numeroasele  crize,  nume¬ 
roase  epurări  şi  adesea  dezidenţe  pe  care  le  aflăm  la  sectari. 

Potrivit  învăţăturii  ortodoxe,  însuşirea  adevărului  de  credinţă  e 
însoţită  de  o  veritabilă  naştere  din  nou,  de  o  nouă  devenire  pe  care 
o  săvârşeşte  Sfântul  Duh  în  Biserică,  în  numele  lui  Hristos  odată  cu 
primirea  Sfintelor  Taine.  Numai  pe  temeiul  acestui  criteriu  hristolo- 
gic,  moral  şi  sacramental,  conştiinţa  Creştinului  poate  fi  apărată  de' 
primejdiile  alunecării  în  fantastic.  Credincioşii  din  grupările  aşanu- 
mite  ,rharismaticert,  în  special  penticostalii  dezidenţi,  nesocotind  a- 
ceste  primejdii  care  provin  dintr-o  lucrare  de  surpare  a  duhurilor 
rele,  caută  acel  mod  de  iluminare  divină,  care  i-ar  putea  călăuzi  spre 
aflarea  unor  revelaţii  personale,  independent  de  transmiterea  unui 
adevăr  obiectiv  (în  Iisus  Hristos),  pe  calea  tradiţiei.  Cu  alte  cuvinte, 
ei  cred  într-o  revelaţie  a  Duhului,  deosebită  de  Revelaţia  ce  ne-a 
fost  dată  prin  Fiul  lui  Dumnezeu  întrupat  şi  anume  aceea  a  unei  ope¬ 
raţiuni  spontane,  directe.  Pentru  justificarea  acestei  încercări,  ei  fac 
apel  la  cuvintele  Sfântului  Apostol  Pavel:  „Duhul  să  nu-1  stingheriţi, 
proorocirile  să  nu  le  dispretuitil,  (1  Tes.  5,  19).  Surprinsă  mai  ales 
printr-o  mişcare  a  unui  entuziasm  efemer,  această  revelaţie  directă 
este  o  simplă  stare  ele  cuget  întâmplătoare,  care  aşază  în  locul  pre¬ 
zenţei  divine  o  creaţie  subiectiv-omenească.  :  , 

Căderea  în  transă,  la  penticostali  şi  harismatici,  este  simtomati- 
că.  Mergând  pe  linia  dezvoltării  exclusive  a  activităţilor  religioase 
afective,  ei  ajung  la  forme  patologice.  Se  ştie,  de  exemplu,  că  scă-! 
derea  tensiunii  arteriale  prin  înfometare,  suprimă  lucrarea  conştiin-j 
ţei.  La  aceşti  sectari,  pregătirea  rugăciunii  cu  postiri  excesive  im¬ 
plică  halucinaţii  de  care  fac  atâta  caz  şi  care  sunt  departe  de  expe¬ 
rienţa  spirituală  adevărată.  în  mod  sigur,  cei  care  caută  un  sprijin 
pentru  pretinsele  revelaţii  personale,  în  cuvintele  mai  înainte  amin-’ 
tite  ale  Sfântului  Apostol  Pavel,  uită  că  în  acelaşi  verset  Marele! 
Apostol  al  Neamurilor  spune:  „Cercetaţi  toate  lucrurile  şi  păstraţi 
numai  ce  este  bun"  (I  Tes.  5,  19).  Sfântul  Duh  nu  intervine  doar  in\ 
anumite  momente  de  entuziasm  pe  care  le  trăim  în  cursul  existenţei 
noastre  şi  nu  devine  izvor  de  inspiraţie  numai  pentru  câteva  clipe,. 
Dimpotrivă,  El  lucrează  în  viaţa  noastră  tot  timpul  şi  in  cele  -mâij 
mici  acte,  într-un  mod  al  unei  acţiuni  statornice,  pe  care  nu  o  pu¬ 
tem  avea  decât  prin  rânduielile  ce  au  fost  instituite  de  Hristos. 

în  general,  în  fenomenul  sectar,  exaltarea  şi  prozelitismul,  gene-j 
rator  de  amăgiri,  atât  de  bogat  în  creştinismul  apusean  contempo-j 
ran,  formează  un  mediu  favorabil  introducerii  în  concepţia  privitoa- 

re  la  structurile  ierarhice  ale  Bisericii  a  unor  idei  cu  totul  depăr¬ 
tate  de  gândirea  ei  şi  orientarea  primară  a  creştinismului,  menite  să 
surpe  ordinea  eclezială,  înlăturând  conţinutul  vieţii  harismatice  îm¬ 
părtăşite  de  Duhul  Sfânt  în  tainele  şi  ierurgiile  Bisericii.  Aşa-zisa 
„mişcare  harismatică"  din  America  şi  din  Occident,  deşi  se  afirmă 
in  sânul  unor  comunităţi  creştine  istorice,  se  află  şi  ea  încadrată  pe 
această  linie. 

Referindu-ne  la  toate  grupările  sectare,  putem  spune  că  ele  şi-au 
tăiat  firul  comuniunii  cu  Biserica  Apostolică,  înlăturând  Preoţia  şi 
funcţiunea  Episcopatului,  pierzând  astfel  legătura  cu  însăşi  esen¬ 
ţa  vieţii  dumnezeieşti  din  Biserică,  adică  împărtăşirea  cu  Sfântul  Duh, 
cum  am  văzut  dovada  acestei  pierderi  o  constituie  faptul  că  neopro- 
testanţii  au  înlăturat  toate  Tainele  şi  le-au  socotit  simple  simboluri, 
lipsite  de  o  împărtăşire  reală  cu  Sfântul  Duh.  Luând  ca  model  iarăşi 
pe  penticostali,  observăm  că  aceştia  consideră  botezul  mai  mult  ca 
un  angajament,  decât  ca  o  taină,  o  simplă  ceremonie,  urmărind  îm¬ 
plinirea  lui  cu  dobândirea  unor  harisme  deosebite.  Astfel  ei  zic  că 
„botezul  cu  apă  nu  este  îndestulător,  el  trebuie  întregit  cu  „Duh 
Sfânt  şi  cu  foc",  care  rezervă  diferite  daruri  ale  Duhului,  îndeosebi 
darul  vorbirii  în  limbi,  a  întâlnirii  limbilor  şi  a  proorociei,  cum  s-a 
revărsat  în  Ziua  Cincizecimii.  Întrebarea  e,  dacă  penticostalii  nu 
reuşesc  să  obţină  aceste  daruri,  ce  se  alege  din  „naşterea  din  nou?'4. 
Mai  este  sfântă?  Ce  fel  de  sfinţenie  adaugă  harismele  la  această 
„naştere"?  In  afara  realismului  sacramental,  „dobândirea  Sfântului 
Duh"  e  o  înşelare  ce  îşi  are  izvorul  în  profetismul  iluzoriu. 

Un  alt  aspect  al  harismelor  în  grupările  sectare  se  leagă  de  si¬ 
linţa  unora  să  se  manifeste  ca  organe  ale  Duhului  prin  descoperiri 
profetice,  fapt  consemnat  mai  înainte.  In  general,  toţi  întemeietorii 
grupărilor  neoprotestante  afirmă  că  au  primit  descoperirea  adevăra¬ 
tei  credinţe  printr-o  „iluminare  exterioară4*  ca  o  descoperire  a  Sfân¬ 
tului  Duh.  Ei  pretind  că  au  reluat  legătura  nemijlocită  cu  Duhul,  în¬ 
tocmai  ca  Sfinţii  Apostoli  la  Cincizecime.  La  nazarineni,  Iacob  Virz 
a  început  a  afirma  că  în  anul  1850  s-a  bucurat  de  o  revelaţie  pri¬ 
mind  o  scrisoare  din  cer,  în  urma  căreia  înfiinţează  „biserica  cea 
nouă".  Evangheliştii  şi  Secerătorii  au  apărut  prin  pretenţia  unor  pas¬ 
tori  de  a  avea  darul  unor  tâlcuri  speciale.  Originea  Adventismului  o 
constituie  proorocirea  lui  W.  Miller,  iar  reforma  lui  se  leagă  de  ha¬ 
lucinaţiile  unei  femei  bolnave,  Hellen  White.  Cum  fiecare  comuni¬ 
tate  neoprotestantă  pretinde  că  are  zestrea  ei  de  harisme  şi  ilumi¬ 
naţii  interioare  care  îi  determină  în  mod  deosebit  forma  învăţăturii 
sale  şi  cum  se  constată  că  fiecare  are  o  altă  viaţă  spirituală,  devine 
limpede  faptul  că  ele  nu  au  darurile  din  acelaşi  izvor,  deci  nu  sunt 
inspirate  de  Duhul  Sfânt.  Dimpotrivă,  observăm  că  lipsa  reală  a  Du¬ 
hului  se  caută  a  fi  înlocuită  cu  atâtea  manifestări  duhovniceşti  „sui 
generis"  câte  confesiuni  se  ivesc.  Pe  de  altă  parte,  anumite  acţiuni 
profetice,  cum  sunt  acelea  ale  descoperirii  păcătoşilor  din  comuni¬ 
tatea  religioasă,  la  penticostali,  sunt  provocatoare  de  scandaluri  şi 
neorânduieli  sociale. 


STUDII  ŞI  ARTICOLE 


41 


Fixarea  unor  soroace  despre  sfârşitul  istoriei,  pe  care  le  pretind 
iarăşi  sectarii  ca  descoperiri  ale  Duhului,  în  aşteptarea  împărăţiei  de 
o  mie  de  ani,  aşa  cum  se  întâmplă  cu  russeliştu,  adventiştii ,  penti¬ 
costalii,  inochenfişfii  etc.  e  un  alt  capitol  de  presupoziţii  neînteme¬ 
iate  şi  de  înşelări  repetate  a  unor  credincioşi  rătăciţi  de  la  adevăra¬ 
ta  credinţă.  „Cu  această  dorinţă  de  a  desfiinţa  timpurile,  ei  încetează 
de  a  vedea  ceea  ce  este  în  faţa  lor,  păcatul,  şi  nu-1  pricep  lăuntric, 
alergând  după  bunuri  pe  care  nu  le  putem  primi  acum  pentru  că  nu 
este  curată  firea  pentru  a  primi  îndumnezeirea".  (P.  Florenschi). 

Accentul  pe  care  îl  pun  aceşti  credincioşi  pe  trăirea  după  po¬ 
runcile  evanghelice,  nu  este  de  inspiraţie  dumnezeiască,  pentru  că 
faptele  lor  au  caracter  de  suprafaţă,  de  manifestări  exterioare  fără 
4  a  urmări  printr-o  îndelungată  lucrare  duhovnicească  transforma¬ 
rea  firii  într-un  vas  al  pogorârii  Duhului  Sfânt,  premergătoare  Paru- 
siei. 

Lipsa  de  smerenie  la  ei  este  dovada  lipsei  lucrării  Duhului  în¬ 
suşi.  In  faţa  acestei  evaziuni  şi  devieri,  învăţătura  ortodoxă  nu  se 
desparte  de  înţelepciune  ci,  dimpotrivă,  se  sprijină  pe  obiectivitatea 
datelor  descoperite  de  către  Sfântul  Duh  în  Revelaţia  divină,  oco¬ 
lind  extazul  şi  supunând  unui  control  sever  orice  revelaţie  directă. 
Verificându-se  pe  sine  în  propria  sa  experiere  neîntreruptă  a  reali¬ 
tăţii  dumnezeieşti,  ea  deschide  unicul  drum  care  acordă  siguranţă 
lăuntrică  pătrunderii  la  adevăr  şi  la  trăirea  unei  vieţi  morale  inte¬ 
gre.  Ea  ne  face  să  înţelegem,  că  „rodul  Duhului  este  dragostea,  bu¬ 
curia,  pace,  îndelungă  răbdare,  bunătate,  facere  de  bine,  credinţă, 
blândeţe,  înfrânare  şi  curăţie".  (Gal,  5,  22 — 23). 

Pr.  Ilie  Moldovan 

\  - 

SIMBOLUL  LITURGIC  IN  CÂNTAREA  BISERICEASCA 

ORTODOXA 

/.  CONSIDERAŢII  INTRODUCTIVE  ASUPRA  SIMBOLULUI 

LITURGIC* 


O  circumscriere  caracteristică  şi  actuală  a  simbolului  liturgic 
poate  fi  considerată  cea  a  lui  Al.  Schmemann:  „Rânduielile  şi  actele 
cultului  ortodox  au . . .  şi  o  semnificaţie  mistico-simbolică.  Sensul 
primar  al  simbolului  liturgic  nu  este  acela  de  „a  figura",  de  „a  re¬ 
prezenta"  (ceea  ce  presupune  absenţa  celui  reprezentat)  ci  acela  de 
a  revela  şi  de  a  ne  face  să  participăm  la  ceea  ce  el  descoperă.  Intre  • 
simbol  şi  realitatea  simbolizată  nu  este  o  asemănare  ci  o  comuniu¬ 
ne.  Simbolul  este  o  manifestare  a  unei  realităţi  care,  în  condiţiile 
date,  nu  se  poate  descoperi  decât  prin  simbol.  Contrar  alegorismu¬ 
lui,  simbolul  (în  greceşte:  a  reuni,  a  ţine  împreună)  reuşeşte  două 
realităţi,  empirică  sau  vizibilă  şi  spirituală  nevăzută,  nu  logic  (aceas¬ 
ta  semnifică  aceea),  nici  după  o  relaţie  cauzală  (aceasta  este  cauza 
aceleia),  ci  „epifanic"  (de  la  grecescul:  a  descoperi).  O  realitate  des¬ 
coperă  pe  alta,  dar  (şi  aceasta  este  capital)  numai  în  măsura  în  care 
simbolul  însuşi  stinge  realitatea  spirituală  şi  este  capabil  de  a  o  în- 
trupa”* 1. 

Asemănător  defineşte  simbolul  liturgic  şi  Paul  Evdokimov: 
„Nici  semnul,  nici  alegoria  nu  sunt  deloc  „epifanice". 

Din  contră,  un  simbol,  în  spiritul  Sfinţilor  Părinţi  şi  după  tradi¬ 
ţia  liturgică,  conţine  în  el  prezenţa  a  ceea  ce  simbolizează.  El  înde¬ 
plineşte  o  funcţie  de  revelare  a  „sensului",  şi,  în  acelaşi  timp,  se 
constituie  ca  un  receptacul  expresiv  al  „prezenţei"2. 

Pornind  de  la  caracterul  epifanic  al  simbolului  liturgic  în  ge¬ 
neral,  în  cultul  ortodox,  se  pot  dezvolta  o  serie  de  consideraţii  în  le¬ 
gătură  cu  situaţia  particulară  a  „simbolismului  liturgic1  în  cântarea 
bisericească  ortodoxă  —  care  şi  ea  face  parte  integrantă  din  „rân¬ 
duielile  ...  cultului  ortodox"3. 

Dar  încă  menţinându-ne  la  nivelul  generalizărilor,  să  observăm 
că  sensul  primar,  epifanic,  al  simbolului  liturgic  —  definit  de  autorii 
citaţi  —  nu  exclude,  totuşi,  celelalte  aspecte  menţionate  (logic,  ana¬ 
logic,  cauzal),  cum  ar  rezulta  din  detalierile  anterioare,  oarecum  ne¬ 
gative  şi  tranşante,  din  punct  de  vedere  metodologic.  Aceste  as¬ 
pecte  pot  fi  considerate  „trepte"  ale  apropierii  de  sensul  autentic  al 
simbolului  liturgic*  •  chiar  demersul  discursiv  al  lui  Schmemann  sau 


*  Lucrare  de  seminar,  susţinută  în  cadrul  cursurilor  de  doctorat,  la  catedra  de  Li 
turgică,  sub  îndrumarea  Pr.  Prof.  Dr.  Livîu  Streza,  care  a  dat  avizul  pentru  tipărire. 

1  Pr.  Prof.  Dr.  Liviu  Streza,  Originea  fi  sensu ' 
tropolia  Olteniei14,  Anul  XLI  (1989),  Nr.  3,  p.  48— 
ne ,  sacrament  du  Royaume ,  Paris,  1985,  p.  121  — 122. 

2  Paul  Evdokimov,  L'art  de  Vicone ,  (theologie  de  la  beaute),  Paris,  1972,  p.  143 — 144. 

3  Pr.  Prof.  Dr.  Ene  Branişte,  Liturgica  specială  (pentru  institutele  teologice)  ed.  a 
doua,  Bucureşti,  1985,  p.  15. 

Evdokimov,  referitor  la  simbolul  liturgic,  se  poate  încadra  într-uri 
domeniu  pre-  (sau  para)-simbolic,  cu  caracter  logic  sau  gnoseo-lo- 
gic. 

Pe  de  altă  parte,  în  fiecare  dintre  cele  „inferioare1"  (logic,  ana-, 
logic,  cauzal)  simbolicului  liturgic  descoperim,  măcar  într-o  anumită 
măsură  şi  într-un  sens  larg,  o  „umbră1*  a  elementului  epifanic  (esen-  , 
tial  simbolului  liturgic);  de  fiecare  dată,  o  realitate  descoperă  pe 
alta  (şi  indicaţia  neamului  este  o  „descoperire"),  e  adevărat,  „exte¬ 
rior*1  şi  cu  incomparabil  mai  puţină  „comuniune",  ,,atingere  (spiritu¬ 
ală)",  ,, prezenţă"  sau  ,, întrupare"  a  realităţii  semnificate,  dar  întot-; 
deauna  cu  o  oarecare  împărtăşire  din  acestea  . .  .  Fără  această  mini¬ 
mă,  însă  existentă,  împărtăşire  —  care  constituie  substratul  orică¬ 
rei  încercări  de  cunoaştere  —  orice  relaţie,  orice  legătură  („sămân¬ 
ţă"  de  comuniune),  fie  de  tip  logic,  analogic  sau  cauzal,  ar  fi  impo¬ 
sibilă,  în  acest  sens  se  poate  merge  chiar  până  la  acea  „anumită  con- 
tormitate,  corespondenţă  între  Logosul  divin  şi  logosul  uman,  (care) 
este  fundamentul  ontologic  al  oricărei  cunoaşteri  umane11*. 

Desigur,  epifanismul  ontologic  al  logicului,  analogicului  şi  cau¬ 
zalului  ţine  mai  mult  de  creatorul,  de  natural  (în  legătură  cu  Reve¬ 
laţia  naturală),  de  omenesc...,  diferenţa  calitativă  faţă  de  epifanicul 
simbolului  liturgic  fiind  copleşitoare.  Acesta  din  urmă  este  în  legă¬ 
tură  cu  Descoperirea  în  Iconomia  întrupării  a  însăşi  Celei  de  a  doua 
Persoane  Treimice,  Mântuitorul  nostru  Iisus  Hristos,  Fiul  lui  Dum¬ 
nezeu,  şi  cu  prezenţa  Sa  tainică  în  Biserica,  întru  Duhul  Sfânt,  „pâ¬ 
nă  la  sfârşitul  veacului".  (Mt.  28,  29). 

II.  a)  CUVÂNTUL  $1  ANALOGIA  ÎN  CÂNTAREA 

BISERICEASCA 

înainte  de  a  aborda  simbolismul  liturgic  propriu-zis,  epifanic,  al 
cântării  bisericeşti,  ne  vom  referi  pe  scurt  la  câteva  dintre  celelalte 
aspecte  amintite,  pentru  care  există  o  suficientă  tradiţie  a  explicării 
lor  > . . 

Putem  adopta  (temporar),  pentru  cântarea  bisericească,  o  accep¬ 
ţiune  profană  comună,  mai  tehnică,  a  simbolului:  „ceva  care  repre¬ 
zintă  altceva  . .  ,“5. 

Şi  să.  reamintim  că  în  cântarea  bisericească  ortodoxă  este  pre¬ 
zent  mereu  „cuvântul".  Tradiţia  a  impus  această  realitate  a  nedes¬ 
părţiţi  liniei  melodice  de  cuvânt. 

Insa  cuvântul  este  o  realitate  simbolică  (chiar  şi  în  sensul  pro¬ 
fan)  deosebit  de  complexă.  Pentru  om  este  simbolul  prin  exceienfd, 
deoarece  este  greu,  de  fapt  imposibil,  de  imaginat  vreun  alt  simbol, 
vreo  altă  semnificaţie,  fără  lanţul  nesfârşit  de  „iluminări1'  prin  cu- 


4  Paul  Evdokltnov,  op.  cit.,  p«  46.  ÎV 

5  Colectiv,  Mic  dicţionar  filozofic,  >4^eWeştTy4^9,  p.  339;  sau  Mic  dicţionar  ,  enci¬ 
clopedic,  Bucureşti,  1978,  p.  887.  -  -  / 

vânt,  ce-şi  are  un  capăt  in  primele  cuvinte  rostite  de  om.6 

In  cântarea  bisericească,  cuvântul  „vorbeşte44  cu  înţeles  despre 
lucruri  esenţiale  pentru  orice  om:  viaţă  şi  înviere,  adevăr  şi  fericire, 
iubire  şi  mântuire,  Dumnezeu  ...  —  Orice  cântare  am  alege  ca  exem¬ 
plu  din  cărţile  de  slujbă  (Octoih,  Triod,  Penticostar,  Mineie...),  ca- 
tehetic  şi  omiletic,  pedagogic  şi  explicativ,  cuvântul  îndeplineşte  o 
•  funcţie  gnoseo-logică  . . . 

Un  alt  aspect,  legat  de  nedespărţirea  cuvântului  de  melodie  în 
cântarea  ortodoxă,  este  relevat  de  „metodul  prepoziţiunilor  sau  teze¬ 
lor  melodice4'7.  Conform  acestuia,  linia  melodică  trebuie  să  însoţeas¬ 
că  înţelesul  cuvântului,  ilustrându-1  analogic  şi  constituindu-se  în- 
tr-un  „semnificant  al  unui  mesaj  extramuzicar8 9 10:  „. . .  când  acestea 
(cuvintele  —  n.n.)  exprimă  o  noţiune  de  ridicare,  ca  „înălţare41, 
„munte",  „cer44,  fraza  melodică  este  ascendentă,  în  timp  ce  acelea 
care  evocă  contrariu,  ca  „adâncul",  „infernul41,  coincid  cu  faze  des¬ 
cendente  . . .  Deseori,  de  asemenea,  cuvintele  cheie  ale  textului  sunt 
subliniate  prin  scurte  melisme  44  9. 

Sfârşitul  cântării  „Taina  creştinătăţii44  de  Ion  Popescu-Pasărea 
este  un  exemplu  caracteristic:  se  remarcă  uşor  linia  melodică  des¬ 
cendentă  a  „lumii44,  cea  ascendentă  a  „înălţării44  şi  melisma  culmi¬ 
nantă  a  „slavei". 

II.  b)  „ ETHOSUL “  CÂNTĂRII  BISERICEŞTI  —  UN  SIMBOLISM 

ACTIV ? 

Din  totdeauna  s-a  observat  expresia  specifică  şi  influenţa  deose¬ 
bită  a  diferitelor  genuri  şi  moduri  ale  cântării  asupra  sufletului  ome¬ 
nesc. 

Noţiunea  „ethosului4410  a  vrut  să  surprindă  această  componentă 
sufletească  a  cântării  (a  muzicii  în  general,  în  particular  a  cântării 
bisericeşti),  altfel  destul  de  inefabilă.  Cei  ce  au  stăruit  în  efortul  de 
deosebire  a  stărilor  (o  adevărată  „deosebire  a  duhurilor")  ce  înso¬ 
ţesc  feluritele  tipuri  de  cântare,  au  putut  determina  destul  de  precis 
—  şi  după  efectele,  „roadele44  lor  individuale  şi  sociale  —  care  mo¬ 
duri,  „glasuri44,  ritmuri,  intonaţii,  etc.,  au  un  rol  benefic,  „cathar- 


6  Extrapolări  teologice  imediate  sunt  şi  aici  posibile:  „Dumnezeu  a  făcut  —  pe  om, 
n.  n.  —  după  chipul  şi  asemănarea  Lui,  împărtăşindu-le  şi  din  puterea  cuvântului  Său, 
. . .  fiind  ca  un  fel  de  membre  ale  Cuvântului,  şi  fiind  cuvântători. " 

Sfântul  Atanasie  cel  Mare,  Cuvânt  despre  întruparea  Cuvântului ,  în  voi.  „Scrieri", 
partea  I  (traducere  de  Pr.  Prof.  Dumitru  Stăniloac),  în  colecţia  „Părinţi  şi  scriitori  bi¬ 
sericeşti",  nr.  15,  Bucureşti,  1987,  p.  92. 

7  Ion  Popescu-Pasărea,  Principii  de  muzica  bisericească  —  orientală  (psaltică)t  Bucu¬ 
reşti,  1936,  p.  27 — 28. 

8  Octavian  Nemescu,  Capacităţile  semantice  ale  muzicii ,  Bucureşti,  1983,  p.  46. 

9  Marc  Dragoumis,  L'Eglise  greque  du  XV-e  siecle  a  nos  jours ,  în  „Enciclopedie  des 
musiques  sacrees“,  voi.  III,  Paris,  1968,  p.  175,  col.  I. 

10  Theodore  Gerald,  Les  Peres  de  l’Eglise  et  la  musique,  Paris,  1931,  p.  151 — 157. 

tic"11,  curătitor  de  patimi  şi  care  sunt  nocive  pentru  viaţa  sufleteas¬ 
că... 

Cântarea  bisericească  nu  putea  să  le  reţină  decât  pe  cele  dintâi 
şi  aceasta  este,  foarte  probabil,  una  din  raţiunile  selecţiei  şi  recep¬ 
tării  ecleziale  a  celor  opt  „glasuri",  Octoihul  —  asociat  numelui 
Sfântului  Ioan  Damaschin,  care,  de  fapt,  a  ordonat  doar  selecţia  ecle- 
zială . . .  De  aceea,  nădejdea,  credinţa  şi  optimismul  echilibrat,  seni¬ 
nătatea,  care  sunt  caracteristice  glasurilor  diatonice  (I,  IV,  V,  VIII) 
şi  enarmonice  (III,  VII),  au  făcut  ca  acestea  să  fie  uşor  acceptate  în 
cântarea  Bisericii,  în  timp  ce  cromatismul  glasurilor  II  şi  VI, 
patetic,  câteodată  sfâşietor,12  să  fie  considerat  discutabil  ca  şi  având 
un  „ethos"  specific  creştin,  până  chiar  în  secolul  nostru,13  însă  ico- 
nomia  mântuirii  a  cuprins,  înainte  de  înviere  şi  înălţare,  şi  Patimile 
răstignirii  şi  morţii! 

La  fel  stau  lucrurile  şi  în  cazul  ritmului  sau  al  profilului  interva- 
lic  al  melodiei,  fiind  preferate  sunetele  cu  valori  apropiate  ca  durată, 
fără  „zdruncinături'1  ritmice,  respectiv  intervalele  mai  mici,  fără  sal¬ 
turi  mari,  exagerate  —  deci  urmărindu-se  o  linie  de  ansamblu  a  me¬ 
lodiei  cât  mai  lină  („lumină  lină"),  mai  liniştită. 

Totuşi  pericolul  platitudinii,  ce  poate  pândi  un  „cantus  planus" 
(apusean)  este  evitat?  „sarea"  unei  inflexiuni  dramatice  sau  jubilato¬ 
rii  potenţează  prin  contrast  caracterul  general,  senin  şi  solemn,  al 
cântării,  (Hste  o  mare  deosebire  de  calitate  duhovnicească  între 
„lin"  şi  „plan"  . . .). 

Este  ilustrativă  pentru  cele  arătate  până  acum  cântarea  „Ziua 
învierii"  (în  varianta  rămasă  de  la  Ion  Popescu-Pasărea,  care,  deşi 
compusă  în  glasul  V  —  „unul  din  cele  mai  frumoase  moduri  bizan¬ 
tine  , . ,  (ce)  prezintă  un  plus  de  elan  melodic,  mai  ales  în  variantele 
stihirarică  şi  papadică"14  —  întrebuinţează  şi  inflexiuni  ale  glasului 
VI  când  cântă  despre  „cei  ce  ne  urăsc  pe  noi"  şi  „cei  din  mormân- 
turi".  Apare  şi  un  salt  mare,  de  septimă;  dar  cum  s-ar  fi  putut  ex¬ 
prima  altfel  îndemnul:  „şi  aşa  să  strigăm:  Hristos  a  înviat..."!? 

Aşadar,  anumite  structuri  muzicale  determinând  (sau  mijlocind) 
cu  predilecţie  anumite)  stări  şi  experieri  sufleteşti  (duhovniceşti),  se 
poate  vorbi  —  între  alte  „capacităţi  (nu  numai)  semantice  ale  muzi¬ 
cii  (cântării)15  —  şi  de  o  „funcţie  simbolică  afectivă"  a  acesteia?  iar 
dacă  termenul  „afectiv"  pare  limitativ  şi  reductiv  pentru  profunzi¬ 
mea  trăirilor  respective16,  putem  încerca  să  propunem  un  „simbolism 
sufletesc"  sau  chiar  ,, duhovnicesc"  al  cântării  bisericeşti  —  apropi- 
indu-ne,  în  felul  acesta,  şi  de  „semnificaţia  mistico-simbolică"  din  ci¬ 
tatul  introductiv. 


11  Colectiv,  Dicţionar  de  termeni  muzicali.  Bucureşti,  1984,  p.  165. 

12  Ion  Popescu-Pasărea,  op,  cit,,  p.  27. 

13  Rev.  Pere,  I.  D..  Petrescu,  Let  principes  du  chant  d’eglise  byzantin ,  Sofia,  1935, 

p.  2. 

14  Victor  Giuleanu,  Melodica  bizantina.  Bucureşti,  1981,  p.  233  (s.  n.). 

15  A  se  vedea  Octavian  Nemescu,  op .  cit, 

16.  Pr.  Prof.  Dr.  Dumitru  Staniloae,  Teologia  Morala  Ortodoxa  (pentru  institutele 
teologice  —  Spiritualitatea  Ortodoxă,  voi.  III. 

III.  CÂNTAREA  ORTODOXA  CA  SIMBOL  LITURGIC 

•  .  .  x ' 

Cântarea  bisericească  făcând  parte  din  cultul  Bisericii,  fiind  o  ac¬ 
tivitate  liturgică,  o  „lucrare"  desfăşurată  în  cadrul  comunităţii  şi  a 
comuniunii  bisericeşti,  aspectul  său  simbolic-liturgic  „primar",  epifa- 
nic,  este  indiscutabil.  •'  *  * 

Mai  interesante,  pentru  studiul  nostru,  sunt  îndeosebi  valenţele 
sibolice  specifice  cântării  liturgice  ortodoxe. 

Pentru  a  le  pune  în  evidenţă  este  utilă  o  paralelă  între  cântare 
şi  reprezentarea  plastică  (icoana),  între  văz  şi  auz,  între  spaţialitate 
şi  temporalitate,  ca  percepţie  şi  potenţialitate  simbolică  religioasă, 
epifanică  ...  Şi  va  trebui  să  ţinem  seama  de  caracterul  şi  legile  spe¬ 
ciale  ale  spaţiului  şi  timpului  liturgic,  sacru,  când  ,,un  fragment  de 
timp  sau  de  spaţiu  devine  o  hierofanie,  fără  să  se  schimbe  nimic  în 
ceea  ce  priveşte  aparenţa  sa  fizică,  ce  continuă  să  participe  la  me¬ 
diul  său  empiric  înconjurător."17. 

Intr-o  perspectivă  comună,  nevoia  de  certitudine,  în  „pe¬ 
trecerea"  necontenită  a  celor  lumeşti,  ne  face  să  preferăm  de  obi¬ 
cei  sol.ditatea,  „tăria"  lucrurilor  materiale,  care  pot  fi  văzute  şi  pi- 
păite. 

Cele  văzute  prezintă  şi  avantajul  de  a  putea  fi  uneori  „cuprin¬ 
se"  cu  privirea  în  întregul  lor  —  ceea  ce  pe  plan  sufletesc  ne  dă  de 
asemenea  o  anumită  certitudine  a  unei  cunoaşteri  complete  —  „cu¬ 
prinzătoare".  Astfel,  în  reprezentările  mentale  preferăm  să  operăm  cu 
cele  de  tip  vizual,  care,  în  plus,  pot  fi  adesea  „vizualizate",  „mate¬ 
rializate"  plastic  —  pictural,  sculptural ...  —  pipăitul  putând  con¬ 
firma  şi  el  (apoi  şi  eventual)  durabilitatea  „permanenţa",  „certitudi¬ 
nea"  obiectului ...  m  ;  ‘ 

Dar,  atunci  când  reprezentările  vizuale  („materiale"  sau  „inte¬ 
rioare")  ne  permit  un  oarecare  acces  analogic  şi  simbolic  la  lucruri 
şi  realităţi  dificile  şi  inaccesibile  direct  (cum  este  şi  cazul  celor  reli¬ 
gioase)  folosirea  corectă  a  acestor  reprezentări  se  desparte  de  cea 
greşită,  eronată . . .  Reprezentarea  îndreptăţită,  in  cazul  icoanei  şi  a 
altor  simboluri  liturgice  vizuale  (plastice,  materiale)  —  cu  temei  în 
întruparea  Mântuitorului18,  —  se  desparte  de  confuzia  mentală  (şi  su¬ 
fletească)  pierzătoare  a  idolului .  Folosinţa  simbolică  „iconică"  a  vi¬ 
zualului*  a  spaţiului  (şi  a  „materialului"  chiar)  are  loc  în  cadrul  unui 
etort,  a  unei  tensiuni  spirituale  continue,  întru  menţinerea  unei  trez- 
vii  a  sufletului,  pentru  a  nu  cădea  în  false  certitudini  spirituale  (de 
fapt  „materiale")  ale  solidităţii  şi  durabilităţii  (de  la  „durată"),  ale 
permanenţei  idolului  şi  credinţei  idolatre. 


17  Paul  Evdokimov,  op.  cit.,  p.  108. 

18  Sfântul  Ioan  Damaschin,  Primul  tratat  apologetic  contra  celor  ce  ataca  sfintele 
icoane ,  in  „Cultul  Sfintelor  icoane  —  cele  trei  tratate  contra  iconoclaştilor",  (traducere  de 
D.  Fecioru)  Bucureşti,  1937,  p.  4;  Pr.  Prof.  D.  Staniloae,  Simbolul  ca  anticipare  fi  te¬ 
mei  al  posibilităţii  icoanei ,  în  „Studii  Teologice*1,  seria.  II,  Anul  IX  (1957),  nr.  7 — 8,  sept.- 
oct.,  p.  427. 

Spre  deosebire  de  cele  „ vizuale",  şi  „tactile1",  asociate  îndeosebi 
Spaţiului  —  , timpul"  fiind  interesant  doar  pentru  „durata"  sau 
„schimbarea"  celor  văzute  şi  pipăite  —  situaţia  „sonorului",  mediul 
cântării  şi  al  cuvântului  vorbit,  este  deosebită.  Prin  „viul  curgerii" 
sale,  sonorul  este  mai  puţin  predispus  formării  de  idoli,  care  trebuie 
să  fie  cât  de  cât  „plastici"  (material,  mental)  pentru  a  fi,  şi  prin  a- 
ceasta,  amăgitori. 

Deşi  există  o  oarecare  relaţie  cu  vizualul  şi  tactilul,  totuşi,  pen¬ 
tru  că  nu  există  de  obicei  (conform  experienţei  comune)  sunete  con¬ 
tinuu  asociate  lucrurilor  văzute  sau  pipăite,  domeniul  „sonorului" 
poate  fi  considerat  ca  fiind  cel  al  efemerului,  al  temporarului?  tem¬ 
porarul  însă,  ne  atrage  atenţia  asupra  „ temporalului a  timpului ... 

Sunetul  ne  mijloceşte  cunoaşterea  şi  despre  lucruri  mai  puţin 
„solide11,  mai  curgătoare  şi  chiar  impalpabile  sau  „invizibile1*,  ca  in 
cazul  curgerii  apei  şi  a  valurilor,  respectiv  a  tunetului  şi  a  vântului... 

Dar,  mai  ales,  nu  trebuie  uitat  că  prin  sunet  se  manifestă  cuvân¬ 
tul  —  înainte  de  a  fi  scris,  „plastic",  vizual.  Dacă  sunetul  în  sine,  ab¬ 
stract  fizic,  fără  înţeles  şi  persoană,  „în  spatele  său11,  poate  fi  un 
semn  al  perisabilului,  trecătorului,  sunetul  suport  pentru  cuvânt  şi 
cântare  (acesta  incluzând  cuvântul  sau  cuvântul  şi  cântarea  manifes¬ 
tate  prin  sunet  dezvăluie  (descoperă,  arată)  în  special  devenirea, 
viaţa  persoanei  umane  care  rosteşte  sau  cântă,  comunicând  informa¬ 
ţie  şi  energie  despre  caracterul  dinamic,  desfăşurat  în  prezentul  cli-; 
pei,  al  realităţii  fiinţelor. 

Cuvântul  sonor,  vorbit  şi  cântat,  auzit ,  comunicat,  este  modali¬ 
tatea  simbolică  a  legăturii  cu  un  alt  om,  cu  o  altă  persoană,  iar  în 
cadrul  eclezial,  istoric  şi  sacramental,  cu  însăşi  Persoana  Dumneze¬ 
iască,  Cuvântul  întrupat,  Mântuitorul  nostru  Iisus  Hristos  —  şi  prin 
El  cu  celelalte  Persoane  Treimice:  Tatăl  („cele  ce  vorbesc  Eu,  pre¬ 
cum  Mi-a  spus  Mie  Tatăl,  aşa  vorbesc".  —  In.  12,  50)  şi  Sfântul  Duh 
(„Acela,  Duhul  Adevărului,  vă  va  călăuzi  la  tot  adevărul?  căci  nu  va 
vorbi  de  la  Sine,  ci  câte  va  auzi  va  vorbi11  —  In.  16,  13).  „Prin  ur¬ 
mare,  credinţa  este  din  auzire,  iar  auzirea  prin  cuvântul  lui  Hristos". 
(Rom.  10,  17). 

Şi  cuvântul  liturgic,  ca  şi  Nume  al  lui  Dumnezeu,  este  „ loc  teo - 
fanic  (s.  n.)  prin  excelenţă  . .  ,“19 

„Doamne  îniluieşte",  „Sfinte  Dumnezeule...",  „Unul  Născut,  Fi¬ 
ule  şi  Cuvântul  lui  Dumnezeu...",  „Pe  Tine  Te  lăudăm .. .“  —  toa¬ 
te  implică,  înseamnă  prezenta  Celui  Căruia  ne  adresăm  în  Sfânta  Li¬ 
turghie,  „Dumnezeu  (care)  este  Domnul  şi  S-a  arătat  nouă".  —  Ini¬ 
ţiativa  epifanied  aparţine  lui  Dumnezeu  ... 

* 

*  * 

Pe  când  vizualul  şi  reprezentările  mijlocite  de  el  ne  puteau  da 
impresia  şi  poate  o  oarecare  certitudine  şi  încredere  a  cuprinderii 


19  Paul  Evdokimov,  op.  cit,  p.  92- 

„deodată-,  complete,  dar  statice,  până  şi  a  nemărginitului  (printr-un 
„mărginit-  plastic,  însă,  ce  îşi  pune  o  anumită  amprentă  statică  şi  pe 
viaţa  spirituală  a  naţiunii),  sonorul  cuvântului  şi  cântării  presupune 
şi  propune  o  altă  încredere  în  ceea  ce  urmează,  în  timp,  (nevăzut  şi 
neaşteptat),  să  fie  auzit,  o  credinţă  mai  mare  în  inepuizabilul  tainei 
vieţii  celuilalt20,  care  nu  se  poate  „cuprinde",  „consuma-  _  de¬ 

cât  reducând-o  nepermis  şi  chiar  desfiinţându-1  (spiritual)  pe  celă¬ 
lalt  —  „desfiinţare"  —  în  ceea  ce  este  el  însuşi.  „Taina"  poate  fi  re¬ 
ceptată,  se  poate  descoperi  conform  măsurii  ei  şi  ne  putem  împărtăşi 
de  ea  doar  prin  credinţa  în  nesfârşita  sa  dăruire  „nemonotonă"21, 
când  nu  se  mai  pune  problema  vreunei  „cuprinderi"...  căci  mai  are 
rost  vreun  sens  posesiv  atunci  când  este  vorba  de  un  alt  Eu  —  şi 
încă  în  cazul  unui  Eu  Dumnezeiesc? 

Paradoxal  şi  antinomic,  abia  astfel  se  poate  vorbi  de  o  „cuprin¬ 
dere"  a  nemărginirii  Tainei . . . 

Sonorul,  prin  cuvânt  şi,  mai  mult,  prin  cântare  (e  vorba  de  cân¬ 
tarea  liturgică),  poate  fi  mijlocul  simbolic  adecvat  unei  astfel  de 
descoperiri  şi  împărtăşiri  a  Tainei  Dumnezeieşti . . . 

* 

*  * 

Cuvântul  viu,  „verbul",  este,  în  primul  rând,  cel  „sonor"  şi  — 
(limba  română  permite  această  sugestie)  —  „cu-vânt",  cu  suflare  de 
viaţă  (Fac.  2,  7;  In.  20,  22),  care  implică,  în  cazul  persoanei  umane, 
participarea  „întregului"  ei  sufletesc  şi  trupesc:  sufletesc ,  pentru 
partea  esenţială  a  cuvântului,  care  este  sensul  (nu  doar  mental)  şi 
trupesc ,  prin  elementul  de  neinlocuit,  clipă  de  clipă,  pentru  viaţă, 
care  este  suflarea ,  materială  şi  aflată  la  graniţa  atât  a  influenţelor 
automatismelor  biologice  (mai  „trupeşti",  cât  şi  sub  controlul  conşti¬ 
inţei  şi  voinţei  proprii  (mai  „sufleteşti"). 

Şi  cântarea,  legată  de  cuvânt,  la  fel  ca  şi  rostirea  liturgică  (ci¬ 
tire,  predică)  cu  voce,  şi,  de  ce  nu,  ca  şi  toate  actele  liturgice,  ce  im¬ 
plică  şi  „trupescul"  eclezial  (individual  şi  colectiv,  comunitar),  pri¬ 
veşte  alcătuirea  fundamentală,  dihotomică  şi  trupească,  şi  sufleteas¬ 
că,  a  omului . .  .n. 

* 

*  * 

Revenind  la  perspectiva  cântării  propriu-zise,  experienţa  simţu¬ 
lui  estetic  comun,  al  frumosului,  —  care,  ca  toate  celelalte  potenţe 
sufleteşti  pozitive,  au  fost  dăruite  încă  prin  creaţie  omului  —  ne  face 
să  preferăm,  ca  şi  „bucurie",  „bunătate",  „podoabă",  etc.,  cuvântul 
cântat,  cuvântul  cu  melodie,  melodios,  cuvântul  într-o  stare  comple¬ 
tă  —  starea  cealaltă,  de  simplă  vorbire  „prozaică",  fiind  mult  mai 


20  Pr.  Prof.  Dr.  Dumitru  Staniloae,  Spiritualitate  fi  comuniune  în  Liturghia  Orto¬ 
doxă ,  Craiova,  1986,  p.  432. 

21  Idem,  Teologia  Dogmatică  Ortodoxă  (pentru  Institutele  teologice),  voi.  I,  Bucu¬ 
reşti,  1978,  p.  13. 

22  Paul  Evdokimov,  op.  cit.,  p.  30. 

apropiată  de  sunetul  neînsufleţitului  fizic,  de  zgomot?  computerele 
acestui  sfârşit  de  secol  pot  sintetiza  vorbirea  „prozaică"  într-o  oa-: 
recare  măsură,  nu  însă  şi  cântarea  vie  autentică,  personală. 

Aşa  încât,  folosirea  cu  o  atât  de  mare  pondere  a  cântării  în  sluj¬ 
bele  Bisericii  Ortodoxe  corespunde  nu  unui  aranjament  liturgic  ome¬ 
nesc,  ci  răspunde  unor  resorturi  mai  profunde,  ontologice  şi  teologi¬ 
ce,  unor  „reguli  transcendente  ale  viziunii  ecleziale"a,  potrivit  că¬ 
rora  cuvântul  sonor  cu  înţeles  —  ca  şi  stare  superioară,  „pnevmati- 
sată“,  a  sonorului  —  trebuie  să  se  manifeste  în  starea  sa  cea  mai  „de 
slavă",  cântarea,  aceasta  înţeleasă  nu  doar  ca  un  procedeu  formal  de 
asociere  a  cuvântului  cu  melodia,  ci  ca  o  entitate  simbolică  organică. 

In  acest  fel,  cuvântul  liturgic  cântat  („cântat"  —  în  sensul  gene¬ 
ral,  ce  cuprinde  şi  cazul  limită,  particular,  al  citirii,  rostirii  simple  — 
„cântare  prozaică"),  este  „icoana  sonoră",  simbolul  liturgic  al  Cu¬ 
vântului  care,  prin  „întruparea"  şi  „învierea"  Sa  în  fiecare  citire  şi 
cântare  a  slujbelor  bisericeşti,  este  „binevestit",  descoperit,  comuni¬ 
cat  celorlalţi  —  pentru  a  fi  născător  de  comuniune,  de  Biserică  —  de 
către  omul,  sau  oamenii  care  cântă,  „glăsuiesc"  („glasul  bisericesc" 
—  altă  numire  a  cântării  bisericeşti,  ce  indică  sunetul  caracteristic 
omului,  persoanei,  care,  în  măsura  în  care  Mântuitorul  s-a  întrupat 
ca  om,  poate  fi  şi  Persoana  Dumnezeiască). 

Altfel  spus,  Cuvântul  este  actualizat  liturgic  prin  citirea  şi  cân¬ 
tarea  din  „scripturi",  adică  dintr-o  stare  a  sa  mai  „plasticizată",  în- 
tr-un  fel  mai  „vizuală"  şi  statică . . .  Este  domeniul  „realismului  litur¬ 
gic  şi  simbolic",  al  „simbolismului  epifanic  . .  .u2\ 

* 

*  * 

Există  şi  o  complementaritate  simbolică  (liturgică  şi  epifanică) 
între  vizual  plastic,  iconografic,  şi  sonorul  muzical . . .  Stabilitatea 
materială  mai  îndelungată  a  simbolurilor  vizuale  mijlocesc  mai  adec¬ 
vat  experierea  „neschimbării"  (Iac.  1,  17),  imuabilităţii  celor  Dumne¬ 
zeieşti,  în  timp  ce  prin  cuvânt  şi  cântare  (în  „curgerea"  lor  în  timp) 
ni  se  dezvăluie  şi  trăim  mai  concret  „întruparea"  acestora  şi  viaţa 
energiilor  lor  necreate. 

* 

*  * 

Referitor  la  „materializarea"  contemporană  a  sunetului,  care 
este  înregistrarea  cu  mijloace  tehnice  a  cuvântului  şi  a  cântării  — 
din  punctul  de  vedere  al  simbolului  liturgic,  aceasta  pare  să  fie  nu¬ 
mai  o  amăgire  mai  subtilă,  mai  rafinată,  prin  medierea  prea  îndepăr¬ 
tată  a  comuniunii  şi  chiar  prin  ruperea  sau  ocultarea  ei.  Epifanicul 
(dacă  se  poate  spune  aşa),  este  redus  la  informaţie?  la  fel  ca  şi  scri¬ 
sul  singur,  fără  vederea  „faţă  de  către  faţă"  (I  Cor.  13,  12)  şi  grăi- 
rea  „gură  către  gură"  (III.  In,  14),  la  fel  ca  „scriptura"  izolată,  pfo- 


23  Ibidem,  p.  156. 

24  Ibidem,  p.  22,  30. 

testant,  de  Tradiţie  şi  de  „prezenţa  liturgică"25,  înregistrarea  fizică  a 
sunetului,  în  vederea  repetării  unui  fragment  de  realitate  sonoră  tre¬ 
cută  într-un  oarecare  prezent ,  îi  sustrage  acestuia  din  urmă  relaţia  de 
comuniune  vie  între  persoane  prezente,  care  permanent  îşi  ajustea¬ 
ză  şi  îşi  obiectivează,  prin  dialog,  împărtăşirea  reciprocă  inepuizabi¬ 
lă26.  Imanentismul  instrumental  al  repetării  înregistrării  este  cu  to¬ 
tul  deosebit  de  repetitivitatea  liturgică,  care  este  o  poartă  mereu 
deschisă  către  transcendenţa  veşniciei27.  Inregisrată,  cântarea  liturgi¬ 
că  încetează  a  mai  fi  simbol  epifanic,  pentru  că  încetează  a  mai  fi 
„liturgică". 

Rămânerea  în  „repetarea  monotonă'*28  a  înregistrării  sonore  teh¬ 
nice,  care  îl  „în-registrează"  pe  celălalt  (dar  în  cazul  Celuilalt!?)  în- 
tr-o  părticică  a  sa  până  la  urmă  nesemnificativă,  înseamnă  rămâne¬ 
rea  în  singurătatea  propriilor  atribuiri  de  sens  —  ce  evoluează  per¬ 
vers,  în  lipsa  comuniunii  vii,  reale,  cu  celălalt,  cu  ceilalţi  (în  „litur- 
gia“  creştină  Celălalt  este  şi  Însuşi  Dumnezeu)  spre  o  tot  mai  pro¬ 
nunţată  idolatrizare  egocentrică. 

Participarea  la  slujbă,  împreună  cu  ceilalţi,  la  fel  ca  în  vechime 
şi  în  toate  timpurile,  simplă,  „primitivă"  şi  primară,  şi  cu  trupul  şi 

cu  sufletul,  rămâne  de  neînlocuit . . . 

* 

*  •,  * 

Să  mai  amintim  liniştea,  tăcerea,  non-sunetul,  non-cuvântul  şi 
non-cântarea,  corespondentul  sonor  al  „întunericului"  vizual,  sim¬ 
bolul  inexistenţei,  cea  dinainte  de  Creaţie,  când  —  realitate  actuali¬ 
zată,  în  tăcerea  de  dinaintea  oricărei  slujbe,  de  binecuvântarea  ini¬ 
ţială  a  preotului  —  „la  început  era  Cuvântul"  (In.  1,  1).  Tăcerea,  pre¬ 
gătită  prin  „dizolvarea"  melismatică  a  cuvântului.  în  cântarea  litur¬ 
gică,  mai  este  şi  simbolul  (ulterior)  al  depăşirii  isihaste  şi  apofatice 
a  cuvântului,  simbolul  Cuvântului  înălţat  la  ceruri,  pe  care  nu-L  mai 
poate  cuprinde  rostirea  omenească,  simbolul  „inexistenţei"  pămân¬ 
teşti  pnevmatizate  întru  viaţă  veşnică  . . . 

•  J  ’  '  CONCLUZII  îâ 

Polivalenţa  liturgică  şi  simbolică  a  cântării  bisericeşti  este  de¬ 
parte  de  a  putea  fi  epuizată  în  câteva  pagini . . . 

Cântarea  de  slavă  înălţată  lui  Dumnezeu  a  fost  întotdeauna  sim¬ 
bolul  unei  apropieri,  a  unei  legături  sau  a  unei  întâlniri  şi  comuniuni 
cu  Dumnezeu,  întru  Dumnezeu.  De  la  cântările  Vechiului  Testament 
(cântarea  lui  Moise  —  leş.  15,  a  Anei  —  I.  Reg.  2,  Psalmii...)  pâ¬ 
nă,  la  cele  evanghelice  (o  menţionare  esenţială  este  cântarea  Mântui¬ 
torului  împreună  cu  ucenicii  Săi,  după  Cina  cea  de  Taină  —  Mt.  26, 
— - 

25  ibidem ,  p.  154 — 155. 

26  Pr.  Prof.  Dr.  Dumitru  Staniloae,  Spiritualitate  şi  comuniune . . .,  loc.  cit. 

27  Paul  Evdokimov,  op.  cit.,,  p.  114. 

2S  Pr.  Prof.  Dr.  Dumitru  Staniloae,  Teologia  Dogmatică . . .  voi.  I,  loc.  cit. 

30|  Mc.  14,  26}  şi  până  la  cfele  ale  Apocalipsei,  ca  şi  in  toate  slujbe¬ 
le  Bisericii,  cântarea  a  premers,  a  însoţit  şi  a  urmat,  în  general  a 
simbolizat,  a  arătat  (epifanic)  o  astfel  de  (re)-întâlnire  a  omului  cu 
Dumnezeu. 

Drd.  Vasile  Grăjdiah 

<  • 

f  UNELE  ASPECTE  ECLESIOLOGICE  ÎN  SCRIERILE 

SFÂNTULUI  IO  AN  GURA  DE  AUR* 

întruparea  Fiului  lui  Dumnezeu  este  cea  mai  mare  taină  a  creş- 
tinătăţii  pentru  că  fără  ea  n-ar  fi  fost  posibilă  mântuirea  oamenilor. 

Fără  întrupare  n-ar  fi  existat  înviere. 

Sfântul  Ioan  Gură  de  Aur,  despre  care  s-a  spus  —  în  mod  greşit 
—  că  este  mai  mult  moralist  decât  teolog,  dovedeşte,  prin  nenumă¬ 
ratele  sale  exegeze  pertinente,  pe  texte  biblice,  că  este  nu  numai  cel 
mai  de  seamă  comentator  al  Sfintei  Scripturi  din  toată  perioada  pa¬ 
tristică,  dar  şi  un  fin  analist,  care  „vede  in  Hristos  centrul  mesajului 
biblic,  tema  esenţială  a  mesianismului  şi  a  propovăduirii  apostolice, 
temeiul  noului  aşezământ  al  mântuirii:  Biserica  creştină"1.  Fiind  cel 
mai  mare  orator  pe  care  l-a  dat  epoca  patristică,  teologia  sa  în  spe¬ 
cial  cea  eclesiologică,  trebuie  căutată  cu  răbdare  şi  credinţă  în  omi¬ 
liile  şi  predicile  lui,  adevărate  perle  ale  culturii  vechi  creştine.  Ţe- 
lul  său’nu  a  fost  să  dea  la  iveală  tratate  de  învăţătură  creştină  ci  de 
a-1  „implanta"  pe  Hristos  în  sufletele  ascultătorilor  săi,  însă,  tocmai 
prin  profunzimea  şi  puritatea  „undelor"  sale  hristice  ce  ne  răcoresc 
sufletele  a  creat  adevărate  monumente  ale  literaturii  creştine,  litera¬ 
tură  în  care  pulsează  prezenţa  Duhului  Sfânt. 

Sfântul  Părinte  împleteşte  în  operele  sale  hristologia  cu  soterio- 
logia  şi  eclesiologia,  alcătuind  un  întreg  unitar,  din  care  răzbate  dra-, 
gostea  sa  pentru  Hristos,  pentru  viaţa  de  dincolo  de  această  viaţă. 

1.  Noţiunea  de  Biserică.  Definiţii  ale  ei 

De  la  început  trebuie  precizat  că  Sfântul  Ioan  Hrisostomul  nu 
are  o  lucrare  specială  referitoare  la  Biserică,  şi  aceasta  nu  pentru  că 
nu  l-ar  fi  preocupat  problema :  respectivă,  ci  datorită  faptului  că  nu 
s-au  ivit  neînţelegeri,  sau  discuţii,  „în  jurul  acestui  subiect"  care  să 
necesite  o  abordare  mai  amplă  a  lui,  aşa  cum  s-a  întâmplat  cu  deo- 
fiinţimea  Fiului  lui  Dumnezeu  cu  Tatăl,  motivul  întrunirii  sinodului 
1  ecumenic  de  la  Niceea. 


*  Lucrare  de  Seminar,  susţinuta  la  catedra  de  Patrologie,  sub  îndrumarea  Arhid. 
Prof.  Dr.  C-tin  Voiai,  care  a  dat  şi  avizul  pentru  tipărire. 

1  Doctorand  Pr.  Ilie  Moldovan,  Aspectul  Hristoloţic  şi  pnevmatologic  al  Bisericii 
după  Sfântul  Ioan  Gură  de  Aurt  în  „Studii  Teologice",  Nr.  9 — 10,  1968,  p.  706. 

In  acelaşi  timp,  învăţătura  propovăduită  de  el,  nu  se  rezumă 
aproape  niciodată  la  o  singură  tematică,  ci  îmbracă  o  multitudine  de 
aspecte?  este  o  simbioză  fericită  între  elementul  dogmatic,  riguros,  şi 
cel  moral,  inundat  de  torentele  iubirii  şi  înţelepciunii,  amândouă  re- 
simţindu-se  prin  „gura  de  aur“  a  celui  mai  minunat  predicator  al  Bi¬ 
sericii  creştine. 

Logica  lui  este  impecabilă,  relaţiile  pe  care  le  stabileşte  între 
parte  şi  întreg  având  un  solid  fundament  scripturistic  şi  tradiţional. 

Sfântul  Părinte  defineşte  Biserica,  pe  de  o  parte ,  ca  fiind  „casă 
de  rugăciuni11  pentru  credincioşii  care  se  adună  şi  se  împărtăşesc  de 
cuvântul  lui  Dumnezeu,  pe  de  altă  parte ,  citează  cuvântul  Bisericii 
articulat,  în  sensul  lui  clasic  de  „(Eclitia)  tu  (dimu)“2 

Sfântul  Ioan  Gură  de  Aur  utilizează  cuvântul  („Eclitia")  şi  cu 
alte  sensuri,  mai  speciale,  de  „sinod"  sau  „adunare"3. 

Biserica  are,  în  operele  Sfântului  Ioan,  diferite  denumiri  care,  de¬ 
şi  relative,  sunt,  totuşi,  un  fel  de  indicaţii  pentru  diversele  funcţiuni 
îndeplinite  de  ea4. 

Denumiri  omeneşti  sau  simboluri  „care  ascund  realităţi  dumne¬ 
zeieşti"  ele  nu  trebuie  analizate  în  mod  simplist,  şi  unilateral,  ci  în 
integritatea  şi  dimensiunea  lor  spirituală,  ce  transcede  simţualul  şi 
palpabilul.  In  acest  sens  trebuie  priviţi  termenii  ca:  „mireasă,  fiică, 
fecioară,  roabă,  femeie  stearpă,  grădină  mare"  adresaţi  Bisericii.5 

Este  imposibil  —  spune  Sfântul  Ioan  —  „să  găsim  cuvinte  şi 
imagini"  care  să  permită  raţiunii  umane  înţelegerea  supranaturalu¬ 
lui,  inefabilului.  Oameni  fiind,  vorbim  şi  ne  purtăm  ca  oameni,  având 
„un  limbaj  neputincios  în  a  exprima  infinitul";  la  fel  se  întâmplă  şi 
când  ne  referim  la  trupul  tainic  al  lui  Hristos,  la  Biserică.6 

Biserica  —  potrivit  învăţăturii  lui  —  este  anterioară  întrupării 
Domnului,  ea  există  înainte  de  asumarea  firii  umane  de  către  Hris¬ 
tos,  acest  act  de  smerire  desăvârşită  exprimând  mai  bine  „comuniu¬ 
nea  ideală  a  lui  Dumnezeu  cu  oamenii".7 

Poziţia  Sfântului  Ioan  vine  „ca  o  întâmpinare  la  una  dintre  pro¬ 
blemele  eclesiologice  contemporane"  şi  anume:  determinarea  tim¬ 
pului  în  care  a  luat  fiinţă  Biserica.  Ea  traversează  pragul  materiali¬ 
tăţii  şi  se  înrădăcinează  în  lumea  spiritelor,  lumea  de  dincolo  de  noi, 
in  care  timpul  dobândeşte  alte  dimensiuni. 

In  sens  larg,  Biserica  este  întâlnirea  dintre  tărâmurile  celor  două 
lumi,  este  comunicarea  peste  timp  a  omului  cu  Dumnezeu,  cu  împă¬ 
răţia  sa;  este  banchetul  ceresc  la  care  iau  parte  toate  „netrupeştile 
puteri"  şi  credincioşii  tuturor  veacurilor. 


2  Sfântul  Ioan  Gura  de  Aur,  Omilia  a  27-a  la  1  Corinteni,  Migne,  P.G.,  voi.  LXI, 
Col.  223. 

3  Ibidem. 

4  Magistrand  Vasile  Hristov,  Noţiunea  de  Biserică ,  după  Sfântul  Ioan  Gură  de  Aurt 
in  «Studii  Teologice*1,  Nr.  1 — 2,  1960,  p.  78. 

5  Ibidem. 

6  Ibidem . 

7  Ibidem,  p  .79. 

In  sens  strict,  ea  este  comunitatea  celor  ce  se  deschid  învăţătu¬ 
rii  hristice,  comunitatea  celor  ce-L  primesc  pe  Dumnezeu  în  inima 
lor.  Este  „Biserica  celor  întâi  născuţi,  membre  ale  Cetăţii  lui  Dum¬ 
nezeu  Celui  viu,  pe  care  o  numeşte  Biserica  celor  întâi  născuţi,  a 
celor  din  toată  zidirea  credincioşi  şi  cei  care  sunt  sau  se  fac,  şi  cei 
care  vor  fi". 8 

Biserica  se  situează  in  centrul  creaţiei  lui  Dumnezeu,  este  cea 
mai  iubită  dintre  ele,  „cu  nimic  egală",  este  „arca  sfântă,  cea  de  ne¬ 
numărate  ori  mai  preţioasă  decât  arca  lui  Noe“.9.  Este  piscul  spre 
care  se  îndreaptă  întreaga  creaţie,  este  extensiunea  vieţii  divine  şi  a 
lui  Dumnezeu  însuşi  în  trupul  „unei  mulţimi  de  creaturi".10 

Orice  analogie  i  se  pare  Sfântului  Părinte  prea  măruntă  pentru  a 
putea  exprima  ceea  ce  este  cu  adevărat  Biserica?  pentru  unii,  locaş 
de  închinăciune,  pentru  alţii,  doar  ceva  inefabil,  găzduit  în  paradisul 
cel  ceresc.  „Biserica  nu  constă  în  zidiri.  Ea  nu  se  defineşte  după  as¬ 
pectul  ei  material,  sensibil.  Esenţa  ei  constă  în  aspectul  ei  divin.  Pre¬ 
zenţa  lui  Hristos  în  ea  este  elementul  cel  mai  important  al  Bisericii 
. , .  Aşadar  marea  realitate  a  Bisericii  este  realitatea  divină,  prezenţa 
lui  Hristos  în  sânul  ei".11  In  acelaşi  timp,  însă,  Sfântul  Părinte  vor¬ 
beşte  despre  celălalt  element  constitutiv  al  ei,  şi  anume:  elementul 
uman,  reprezentat  nu  numai  de  apostoli  şi  urmaşii  lor,  episcopi,  pre¬ 
oţi  şi  diaconi  ci,  mai  ales,  de  mulţimea  credincioşilor,  fără  „nici  un 
fel  de  dispreţuire  a  unora  faţă  de  ceilalţi*4.12  Pentru-că  în  trup  „dife¬ 
ritele  organe  împlinesc  lucrări  speciale,  dar  aceste  lucrări  sunt  în  a- 
celaşi  timp  împlinite  cu  ajutorul  întregului  organism  şi  în  folosul  în¬ 
tregului  organism".13  Această  egalitate  paradoxală  a  mădularelor,  în 
cadrul  unităţii  organice,  dată  tocmai  de  deosebirea  lor,  este  exem¬ 
plificată  în  termeni  foarte  clari  de  Sfântul  Părinte:  „Egalitatea  în  cin¬ 
ste  a  mădularelor  vine  de  acolo  că  ele  îndeplinesc  o  munca  comu¬ 
nă,  că  deci  cele  mici  iau  parte  la  împlinirea  unor  lucrări  mari,  îm¬ 
preună  cu  cele  mari?  egalitatea  în  cinste  vine  de  acolo  că  valoarea 
unitară  a  operei  comune,  care  este  executată  în  comun,  iradiază  ca 
o  strălucire  peste  toate  care  au  luat  parte  la  executarea  ei,  căci  în- 
tr-un  trup  nu  se  poate  spune  că  mădularele  mai  mici  îndeplinesc  lu¬ 
crări  mici?  dacă  aceste  prestări  ar  lipsi  cele  mari  ar  fi  păgubite.  Ce 
este  intr-adevăr  mai  mic  din  tot  trupul  ca  părul?  Dacă  însă  părul 
sprâncenelor  sau  al  genelor  ar  fi  smuls,  întreaga  frumuseţe  a  feţei 
ar  fi  distrusă,  şi  ochiul  n-ar  mai  arăta  aşa  de  frumos  ca  înainte.  Deşi 
paguba  ar  fi  mică,  ar  distruge  totuşi  întreaga  frumuseţe?  dar  nu  nu- 


8  Ibidem. 

9  Ibidem ,  p.  80. 

10  Pr.  prof.  D.  Staniloae,  Sinteza  eclesiologică,  în  „Studii  Teologice*,  Nr.  5 — 6,  1955, 
p.  269. 

11  Magistrand  Vasile  Hristov,  Art.  cit.,  p.  80. 

12  Doctorand  Mihai  Enache,  învăţătură  despre  Biserica  după  Sfântul  loan  Gură  de 
Aur ,  în  „  Ortodoxia4* ,  Nr.  î,  1974,  p.  129. 

13.  Pr.  prof,  D.  Staniloae.  Temeiurile  teologice  ale  ierarhiei  şi  ale  sinodalităţn,  în 
„Studii  Teologice",  Nr.  3 — 4,  1970,  p.  175. 

mai  frumuseţea,  ci  şi  dreapta  întrebuinţare  a  ochiului". 14 

Biserica  nu  este  o  asociaţie  simplă  omenească,  întrucât  ea  este 
trupul  lui  Iisus  Hristos,  şi  „există  o  strânsă  legătură  între  Hristos, 
capul  Trupului,  şi  creştini  ca  membre  ale  acestui  trup*'15,  o  armonie 
perfectă. 

-  2.  însuşirile  Bisericii  ;  •  ' 

a)  Unitatea  Bisericii  ' 

Biserica  este  una  pentru  că  Unul  este  Iisus  Hristos,  capul  ei  ne¬ 
văzut.  Comentând  cuvintele  Sfântului  Apostol  Pavei  din  Epistola 
către  Efeseni,  Sfântul  Ioan  Gură  de  Aur  spune:  „El  s-a  făcut  pe  Sine 
capul  întregii  Biserici.  Ridicând-o  ca  şi  cu  o  macara  puternică,  El  o 
aşează  la  înălţimi  incomparabile  chiar  pe  tronul  său.  Unde  se  găseşte 
capul,  acolo  se  găseşte  şi  trupul,  fără  posibilitatea  de  separaţie?  da¬ 
că  ar  exista  vreo  separaţie,  n-ar  mai  fi  un  corp,  n-ar  mai  fi  un  cap 
peste  toate."16 

Nu  există  mai  multe  Biserici  pentru  că  un  trup  nu  are  decât  un 
singur  cap,  între  ele  existând  un  raport  de  complementaritate. 

Trupul  (Biserica)  este  alcătuit  din  toţi  credincioşii  din  lumea  în¬ 
treagă"  „din  cei  care  sunt  credincioşi  acum  şi  din  cei  care  vor  veni, 
dar  şi  din  cei  care  au  fost  primiţ  ichiar  înainte  de  venirea  lui  Hris¬ 
tos"  pentru  că  şi  ei  au  avut  posibilitatea  să-L  cunoască  pe  Fiul  lui 
Dumnezeu.17 

Capul  îşi  găseşte  împlinirea  în  trup,  iar  trupul  ajunge  la  desă¬ 
vârşire  doar  în  măsura  în  care  „suntem  reuniţi  şi  adunaţi  toţi  împre- 
ună“ls  prin  legătura  dragostei ,  legătură  ce  nu  poate  fi  decât  funda¬ 
mentată  pe  o  unică  mărturisire  de  credinţă.19.  Fiecare  mădular  are 
rolul  său  bine  definit  în  acest  „mecanism"  de  o  precizie  uimitoare, 
care  este  Biserica?  pentru  că,  „dacă  unul  n-ar  fi  mână,  altul  piciorul, 
altul  alt  organ,  atunci  trupul  nu  ar  fi  deplin".20 

Cei  care  sunt  înălţaţi  „asemenea  capului"  contemplând  cele  ce¬ 
reşti  să  nu-i  dispreţuiască  pe  cei  de  jos,  iar  cei  de  jos  să  nu-i 
hulească  pe  cei  care  prin  practicarea  virtuţii,  au  ajuns  în  intimitate 
cu  divinul.21 

Toţi  formează  o  unitate  tainică,  toţi  trebuie  să  respire  acelaşi 


14  Ibidem. 

15  Doctorand  Mihai  Enarhe,  art.  cit.,  p.  129. 

16  Sfântul  Ioan  Gură  de  Aur,  Comentar  la  Efeseni,  Omilia  3,  2,  Migne,  P.G.  LXII, 
col.  26. 

17  Arhid.  Prof.  Dr.  Constantin  Voicu,  Sfântul  Ioan  Gură  de  Aur  şi  unitatea  Bise¬ 
ricii ,  în  „Mitropolia  Banatului**,  Nr.  1 — 3,  19S2,  p.  79. 

18  Ibidem. 

19  Magistrand  Vasile  Hristov,  art.  cit.,  p.  84. 

20  Arhid.  Prof.  Dr.  Constantin  Voicu,  art.  cit.,  p.  79.  • 

21  Pr.  Magistrand  Ilie  Negoiţă,  Sfântul  Ioan  Hrisostomul  despre  unitatea  Bisericii 
in  Comentarul  La  Epistola ,  către  Efeseni  a.;  Sfântului  Apostol  Pavei ,  în  „Ortodoxia44,  Nr. 
1—2,  1962,  p.  203. 

aer  impregnat  de  mireasma  harului,  toţi  trebuie  să  se  îmbrace  în  ar¬ 
mura  adevărului,  încălzit  de  iubire  sinceră;  toţi  trebuie  să  umble  pe 
aceiaşi  cale  pentru  că  toţi  ne  datorăm  viaţa  Celui  care  ne-a  creat  şi 
ne  conduce  spre  mântuire. 

Aceasta  nu  înseamnă  că  Biserica  distruge  sau  nimiceşte  indivi¬ 
dualitatea  fiecăruia  dintre  noi,  şi  nici  nu  o  uniformizează  ci  admite 
„o  unitate  simfonică,  o  unitate  de  comunitate,  o  unitate  care  se  îm¬ 
pacă  cu  libertatea  şi  cu  împrejurările  variate  din  diferite  locuri".22 

De  aceea,  spune  Sfântul  Ioan  Gură  de  Aur,  „Bătrânul  şi  tânărul, 
Dogatul  şi  săracul,  copilul  şi  tânărul,  femeia  şi  bărbatul,  toate  sufle¬ 
tele  formează  un  singur  trup,  într-un  mod  aşa  de  perfect,  ca  şi  când 
n-ar  fi  decât  un  singur  corp".2* 

Principiul  care  stă  la  baza  unităţii  Bisericii  —  aşa  cum  am  mai 
subliniat  —  este  dragostea  întreolaltă  şi  mărturisirea  comună  a 
unui  Domn,  a  unei  credinţe  şi  a  unui  botez,  în  legătura  dragostei.  Do¬ 
rind  să  evidenţieze  încă  o  dată  legătura  indestructibilă  dintre  Hris- 
tos  şi  trupul  său  tainic,  Biserica,  Sfântul  Părinte  analizează  compara¬ 
ţia  paulină  dintre  instituţia  amintită  şi  cea  soţ  —  soţie,  ultima  — 
cea  mai  profundă  unire  la  nivel  de  înţelegere  raţional-omenească  ca 
fiind  totuşi  doar  o  palidă  proiecţie  în  afară  a  caracterului  de  „mare 
taină"  dintre  Hristos  şi  Biserică. 

Biserica  nu  este  însă  doar  un  conglomerat  de  individualităţi 
strânse  laolaltă  de  un  liant,  încălzit  de  iubire,  ci  mai  ales  un  paradis 
regăsit  de  transformări  lăuntrice,  un  loc  sfânt  în  care  Fiul  lui  Dum¬ 
nezeu  se  sălăşluieşte  în  sufletele  credincioşilor;  o  recreaţie  în  ha¬ 
rul  Duhului  Sfânt  a  tuturor  celor  ce  se  dezbracă  de  omul  vechi  şi  îl 
primeşte  pe  Hristos  ca  pe  un  împărat  al  vieţii.  Unirea  deplină  a  omu¬ 
lui  credincios  cu  El  se  realizează  însă  în  taina  Sfintei  Euharistii  „ca¬ 
re  este  taina  prin  excelenţă  a  Bisericii".24 

In  Sfânta  împărtăşanie,  Biserica  comunică  în  modul  cel  mai  real 
cu  Iisus  Hristos  şi  „devine  de  acelaşi  trup  cu  El".25  Sfântul  Ioan  Gură 
de  Aur  spune  că  „firea  noastră  cea  dintâi,  cea  plăsmuită  din  pământ, 
datorită  păcatului  a  ajuns  —  lipsită  de  viaţă  —  să  moară,  trupul  Lui 
fiind  de  aceeaşi  fire  cu  acesta,  dar  fără  păcat  şi  plin  de  viaţă,  L-a 
introdus  ca  pe  un  aluat  şi  L-a  dat  tuturor  să  se  împărtăşească  cu  EI, 
ca  hrănindu-se  cu  El  să  îndepărteze  pe  cea  moartă  şi  să  se  înfrupte 
din  această  masă  a  vieţii  şi  a  nemuririi".26 

Toţi  cei  ce  se  împărtăşesc  cu  trupul  Lui  şi  sângele  Lui  Hristos 
devin  una  „datorită  fermentului  şi  duhului  de  viaţă  care  îi  animă".27 

Pornind  de  la  imaginea  Bisericii  pe  care  Sfântul  Apostol  Pavel  o 
asemăna  cu  un  trup,  Sfântul  Părinte  formulează  câteva  opinii: 


22  Pr.  Prof.  D.  Staniloae,  Sinteză ...»  p.  282. 

23  Sfântul  Ioan  Gură  de  Aur,  Comentar  la  Efescni.  Omilia  lXt  cap.  IV,  3,  Mignc, 
P.C.  LXII,  col.  72. 

24  lerom.  drd.  Modest  Zamfir,  Eclesîologia  paulină  reflectata  în  Comentariul  Sfân¬ 
tului  Ioan  Gură  de  Aur  la  Epistola  către  Efeserii,  în  „Ortodoxia"  nr.  4,-  1982,  p.  496. 

25  Sfântul  Ioan  Gură  de  Aur,  Omilia  10,  2  la  Romani,  P.G.,  LXIX,  col.  477. 

26  Ideniţ  Omilia  24 ,  2  la  l  Cor.,  P.G.,  LXI,  col.  201 - 

27  lerom.  drd.  Modest  Zamfir,  art.  cit.,  p.  496. 

1.  Trupul  (Biserica)  nu  este  datorat  hazardului,  ci  „opera  unui 
meşter  iscusit",  dovadă  funcţionarea  lui  ireproşabilă,  nimic  nu-i  lip¬ 
seşte  sau  prisoseşte. 

2.  Fiecare  mădular  al  lui  având  o  misiune  precisă,  intercondiţio- 
narea  tuturor  duce,  în  final,  la  armonia  şi  împlinirea  slujbei  întregu¬ 
lui. 

Dovedindu-se  un  adevărat  poet  al  literaturii  noastre  creştine  de 
o  profunzime  dar,  în  acelaşi  timp,  şi  de  o  precizie  inimitabilă,  Sfân¬ 
tul  Ioan  Hrisostomul  subliniază  simfonia  dintre  mădularele  aceluiaşi 
unic  trup  al  cărui  cap  nevăzut  este  Iisus  Hristos,  Fiul  lui  Dumnezeu. 
„Trupul  —  spune  el  —  nu  este  alcătuit  la  întâmplare,  ci  cu  multă  ar¬ 
tă,  căci  dacă  unul  din  mădulare  nu  este  la  locul  său,  tot  trupul  su¬ 
feră.  De  aceea,  nu  este  de  ajuns  să  fie  unit  cu  trupul  întreg,  ci  se 
cuvine  să-ţi  ocupe  locul  tău,  pentru  că  de  vei  trece  în  alt  loc,  nu 
te-ai  unit,  şi  nici  duhul  nu  te  primeşte41.28 

b)  Sfinţenia 

Sfinţenia  Bisericii  stă  în  legătură  intimă  cu  unitatea  ei.  Cu  cât 
Biserica  este  mai  unită  în  Hristos.  cu  capul  ei  nevăzut,  cu  atât  „este 
mai  sfântă  în  calitate  de  Trup  al  Lui".29 

Cum  Mântuitorul  Hristos  din  fire  este  Sfânt  (I  Petru,  1,  6)  este 
normal  ca  şi  Biserica,  care  alcătuieşte  un  „tot  unitar",  să  fie  sfântă. 
„In  El  toată  clădirea  bine  întocmită,  creşte  ca  să  fie  un  templu  sfânt 
în  Domnul41  (Efeseni  2,  21 J.30 

Starea  ei  de  sfinţenie  izvorăşte  din  jertfa  nepereche  a  Fiului  lui 
Dumnezeu,  prin  care  a  ridicat  la  „o  statură  desăvârşită"  natura  u- 
mană  asumată  în  integralitatea  ei,  în  propriul  ei  ipostas  divin. 

Relaţia  nemijlocită  a  membrelor  Bisericii  cu  Cel  care  Le-a  redat 
viaţa,  umbrită  de  păcatul  protopărinţilor  în  Edem,  topeşte  păcatele 
în  baia  iubirii  divine  şi  disponibilizează  virtuţi  până  atunci  ascunse 
în  ingratitudinea  potenţialităţii. 

începutul  se  face  prin  botez,  calea  sigură  de  a  ajunge  în  infini¬ 
tatea  dumnezeirii  de  a  fi  îmbrăcaţi  în  armura  sfinţeniei.  Acum  păca¬ 
tele  cad  precum  solzii  grei  de  pe  ochii  lui  Saul  în  Damasc,  iar  cre¬ 
dincioşii  „se  renasc  şi  se  sfinţesc  în  numele  Domnului  Hristos  şi  în 
Duhul  lui  Dumnezeu'4  (1  Corinteni  6,  Îl).31 

Sfântul  Părinte  accentuează  caracterul  dinamic  al  sfinţeniei  Bi¬ 
sericii.  Dacă  începutul  ei  este  făcut  de  Duhul  Sfânt,  continuarea  tre¬ 
buie  realizată  de  fiecare  credincios  în  parte. 

Sfinţenia  oricărui  mădular  al  ei  se  dobândeşte  prin  participarea 
Lui  la  sfinţenia  lui  Hristos.  Ea  este  rezultatul  unei  cooperări  a  unei 
colaborări  perpetue  a  omului  cu  harul  divin. 


28  Ibidem,  p.  497. 

29  Pr.  Prof.  Dr.  Dumitru  Stăniloae,  Teologia  Dogmatica  Ortodoxa  pentru  Institu¬ 
tele  Teologice ,  voi.  II,  Bucureşti,  1970,  p.  270. 

30  Ierom.  drd.  Modest  Zamfir,  art.  cit.,  p.  497. 

31  Sfântul  Ioan  Gură  de  Aur,  Omilia  7  la  I  Cor.,  P.G.,  LXI,  col.  53 — 56. 

Referindu-se  la  aceasta,  Sfântul  Ioan  Gură  de  Aur  spunea,  în- 

tr-una  din  epistolele  sale  . să  nu  ne  lenevim  pentru  că  Dumnezeu 

. . .  cere  şi  conlucrarea  noastră.  Pentru  că  zicând:  pe  cei  ce  mă  slă¬ 
vesc  îi  voi  slăvi,  iar  cei  ce  mă  dispreţuiesc  vor  fi  dispreţuiţi  (I  Regi 
2,  20),  trebuie  să  luăm  aminte  că  El  cere  şi  ceea  ce  se  cade  din  par¬ 
tea  noastră".32 

Nu  însă  toţi  cei  ce  se  află  în  Biserică  —  la  un  moment  dat  —  vor 
fi  mântuiţi  cu  siguranţă,  pentru  că  sfinţenia  este  o  stare  ce  ni  se  co¬ 
munică  continuu  în  Biserica  din  trupul  lui  Hristos  pnevmatizat,  prin 
Duhul  Sfânt,  în  măsura  înaintării  noastre  permanent  spre  o  viată  cu¬ 
rată,  temeluită  pe  iubire.  Orice  dereglare  a  acestei  mărşăluiri  pe  ca¬ 
lea  virtuţii  ne  scoate  de  pe  orbita  desăvârşirii  pla$ându-ne  într-o 
poziţie  externă,  însă  având  mereu  posibilitatea  reîntoarcerii,  chiar 
in  ultima  clipă  a  acestei  vieţi,  aşa  precum  şi  Sfântul  Părinte  subli¬ 
niază:  „Să  nu  ne  încurajăm  cu  faptul  că  deja  suntem  în  trup,  pentru- 
că  dacă  trupul  acesta  firesc  se  taie  în  anumite  împrejurări  ...  cu  atât 
mai  mult  cel  duhovnicesc.  Pentru  că,  cu  un  astfel  de  trup,  Hristos  nu 
suferă  a  intra  în  camera  de  nuntă1*.33 

Biserica  nu  este  o  comunitate  de  sfinţi,  pentru  că  în  ea  există 
mulţi  oameni  păcătoşi,  ci  un  „laborator  de  sfinţire  a  membrilor  ei . . . 
este  baia  care  curăţă  petele  oamenilor  fără  ca  ea  să  se  murdăreas¬ 
că.34  Nu  este  nici  „o  simplă  societate  omenească,  ci  o  casă  largă  şi 
cuprinzătoare  în  care  locuieşte  însuşi  Dumnezeu.  Ca  atare,  în  ea  să¬ 
lăşluieşte  adevărul,  iar  cei  care  se  rătăcesc  de  la  acest  adevăr  se  află 
departe  de  Biserica  cea  una  şi  sfântă11.35 

Sfântul  Ioan  Gură  de  Aur  acordă  o  atenţie  deosebită  deviatori- 
lor  de  la  dreapta  credinţă,  pe  care  îi  numeşte  arieni,  anomei,  mar- 
cioniţi,  valentinieni,  montanişti,  apolinarişti.36 

Pe  cât  de  mare  orator,  pe  atât  de  mare  psiholog,  Sfântul  Părinte 
nu-i  evită  pe  eretici  şi  nici  nu  recomandă  recurgerea  la  forţă  şi  pre¬ 
siune  în  combaterea  lor,  însă  condamnă  şi  anatematizează  şi  cea 
mai  mică  eroare  dogmatică,  convins  fiind  că  „acela  care  puţin  gre¬ 
şeşte  faţă  de  dreapta  credinţă  ...  se  strică  şi  cade  în  mai  mare  rău¬ 
tate  decât  înainte  de  a  cunoaşte  învăţătura  cea  adevărată".57 

Biserica  este  îndreptarul  nostru  divin,  umărul  pe  care  se  reaze¬ 
mă  sufletele  noastre  „este  Ierusalimul  cel  ceresc,  mama  noastră  care 
ne  cuprinde  pe  toţi  şi  ne  duce  la  mântuire  prin  purtarea  ei  faţă  de 
noi".  Nimic  nu  poate  să  o  atingă,  să  o  întineze,  pentru  că  ea  este 
Edenul  pe  pământ,  unde  cele  omeneşti  se  îmbracă  dumnezeieşte  în 
speranţa  dobândirii  veşniciei. 


32  Idem,  Omilia  2  la  Efeseni,  P.G.,  LXII,  col.  19. 

33  Idem,  Omilia  3  la  Efcseni,  P.G.,  LXII,  col.  28. 

34  Pr.  Prof.  D.  Staniloae,  Sinteza  ...  p.  282. 

35  Doctorand  Mihai  Enache,  art,  cit.,  p.  130. 

36  Magistrand  Vasilc  Hristov,  art.  cit.,  p.  85. 

37  Ibidem 

c)  Sobomicitatea  Bisericii 

r.nu  :  cn  v\lnx c  mivsir.  .  i  ua  fi*  . . 

Sobomicitatea  trupului  lui  Hristos  îşi  are  fundamentul  în  viaţa 
perihoretică  a  Sfintei  Treimi,  pentru  că  „ea  cuprinde  atât  unitatea 
cât  şi  pluralitatea  persoanelor  componente  ale  Bisericii,  după  mode¬ 
lul  vieţii  treimice".38 

Există  o  continuă  transparenţă  şi  dăruire  a  unui  mădular  la  Bi¬ 
sericii  către  altul,  şi  al  tuturor  către  Dumnezeu,  o  armonie  în  comu¬ 
niune,  reflex  al  comuniuni  şi  iubirii  intratreimice.  Sfântul  Duh  este 
cel  care  dă  „Bisericii  caracterul  sobornicesc  şi  sădeşte  în  fiecare-  creş¬ 
tin  conştiinţa  întregului  şi  a  comuniunii". 

Sfântul  Ioan  Gură  de  Aur  —  comentându-1  pe  Sfântul  Apostol 
Pavel  —  subliniază  sobomicitatea  Bisericii,  plecând  de  la  varietatea 
mădularelor  ei  şi  împreuna  lor  slujire:  „Corpul  se  compune  din 
membre  şi  are  nevoie  de  toate.  Aşa  şi  Hristos  are  trebuinţă  de  toţi 
credincioşii.  Căci  dacă  n-am  fi  mulţi  şi  n-am  fi  altul  mână,  altul  pi¬ 
cior,  altul  o  altă  parte,  nu  s-ar  împlini  integritatea  corpului.  Deci 
trupul  Lui  se  împlineşte  prin  toate".39  Este  limpede  că  unitatea  pluri- 
personală  dă  caracter  sobornicesc  Bisericii.  Sobomicitatea  de  altfel, 
este  caracteristica  esenţială  a  vieţii  în  Biserică.  Sensul  ei  major  re¬ 
zidă  în  interdependenţa  şi  solidaritatea  părţii  cu  întregul,  al  condi¬ 
ţionării  unora  de  alţii. 

Orice  acţiune  bună  sau  rea  a  unui  mebru  al  Bisericii  are  reper- 
cursiuni  asupra  întregului.  în  acest  sens,  Sfântul  Ioan  Hrisostomul 
spune:  „Cât  sunt  de  strălucitori  ochii,  obrajii  graţioşi,  buzele  rume¬ 
ne,  nasul  drept,  sprâncenele  frumos  arcuite;  ei  bine,  e  de  ajuns  ca  o 
singură  trăsătură  să  se  degradeze,  oricare  ar  fi  de  altfel,  toate  cele¬ 
lalte  îşi  pierd  strălucirea  lor,  toate  sunt  ofilite  deodată  din  frumoase 
ce  erau".40 

Comuniunea  duhovnicească  a  celor  ce  formează  un  organism 
unitar  şi  tainic  exprimă  armonia  cerească  „în  chipul  cel  mai  desăvâr¬ 
şit  armonia  cerească  a  sobornicităţii".41 

în  trupul  tainic  al  lui  Hristos  se  topesc  barierele  de  timp  şi  spa¬ 
ţiu  ce  separau  pe  iudeu  de  elin,  se  armonizează  conştiinţele  şi  se 
împacă  orgoliile. 

Sfântul  Părinte  —  în  perspectiva  acestui  fapt  —  spune:  „Cel  ce 
locuieşte  în  Roma  socoteşte  pe  indian  de  un  trup  cu  el,  pentru  că 
Hristos  este  corpul  nostru".42 

Biserica  este  una  după  putere  atât  a  celor  ce  au  fost,  cât  şi  a  ce¬ 
lor  ce  sunt  şi  a  celor  ce  vor  veni  după  noi,  întrucât  Fiul  lui  Dum¬ 
nezeu  întrupat  „nu  numai  împreună  cu  cei  de  atunci  (ucenici,  apos- 


38  Doctorand  Mihai  Enache,  arc.  cit.,  p.  133. 

39  Ibidem ,  p.  135. 

40  Doctorand  Viorel  Mehedinţi,  Sobomicitatea  Bisericii  in  ecumenismul  contemporan , 
in  „Ortodoxia",  nr.  3,  1966,  p.  399. 

41  Ibidem. 

42  Prof.  N.  Chiţescu,  Sobomicitatea  Bisericii,  în  „Stadii  Teologice",  nr.  3 — 4,  1965, 
p.  165. 

toii)  a  zis  că  va  fi,  ci  şi  cu  toţi  acei  care  după  aceasta  au  crezut. 
Doar  nu  era  să  rămână  apostolii  până  la  sfârşitul  veacurilor".43  !  „ 

‘  Pentru  a  accentua,  încă  o  data,  această  însuşire  a  Bisericii,  uni¬ 
versitatea,  recunoscută  de  Simbolul  Niceo-Constantinopolitan,  Sfân¬ 
tul  Ioan  Hrisostomul  subliniază  temelia  solidă,  de  nezdruncinat  pe 
care  ea  se  sprijină,  faţă  de  orizontul  redus  şi  existenţa  efemeră  a  gru¬ 
părilor  eretice  sau  schismatice  ce  se  numesc  —  cu  emfază  —  Bise¬ 
rici,  credinţa  în  „Apostoli  (fie  direct,  fie  indirect)  prin  succesorii 
lor“44,  una  ne  fac  să  fim  şi  să  simţim  iar  întreruperea  acestor  legă¬ 
turi  peste  timp  creează  disarmonie  şi  conglomerate  nespecifice,  in¬ 
stituţiei  divino-umane  care  este  Biserica. 

însuşi  termenul  grecesc  (Catolichi)  ce  provine  din  (Ca/o/on)  şi 
care  s-a  tradus  în  slavă  prin  sobornicească  „înseamnă  un  întreg  ca¬ 
re  nu  se  schimbă  în  fiinţa  lui  prin  împărţire  ca  de  exemplu  focul  şi 
scânteia,  marea  şi  râul".45 

Biserica  este  corabia  ce  poartă  sufletele  noastre  peste  mările 
neputinţei  omeneşti,  este  puntea  de  legătură  a  umanului  cu  divinul. 

d)  Apostolicitatea  '  * 

Biserica  cea  adevărată  este  aceea  care  a  păstrat  peste  veacuri 
învăţătura  hristică  în  chip  nealterafl  este  cea  care,  deşi  temeluită  pe 
piatra  din  capul  unghiului,  se  face  cunoscută  în  lume  de  către  Apos¬ 
toli.  Ei  sunt  cei  care  ne  trimit  „în  mod  unitar  la  Hristos"  pentru  că 
ce  s-ar  fi  întâmplat  dacă  Fiul  lui  Dumnezeu  întrupat  s-ar  fi  adresat 
unei  „mulţimi  schimbătoare  şi  nu  unui  grup  de  „elită"  care  să-şi  fa¬ 
că  din  învăţătura  propovăduită  de  El  structura  intimă  a  finţei  fie¬ 
căruia."46  ‘ 

Biserica  există  în  măsura  în  care  este  unită  cu  El,  Capul  ei  ne¬ 
văzut.47 

Nu  există  o  altă  temelie  ci  doar  o  alta  manifestare  a  ei.  ; 

Sfântul  Ioan  Gură  de  Aur  comentându-1  pe  Sf.  Pavel,  arată  legătu¬ 
ra  indisolubilă  dintre  Hristos,  ca  temelie  ultimă  a  Bisericii,  şi  Apos¬ 
tolii  şi  proorocii  săi,  care  nu  sunt  altceva  decât  prelungirile  în  timp 
ale  acestei  temelii.48  „Ei  au  răspândit  cuvântul  lui  Dumnezeu  şi  acti¬ 
vitatea  lor  nu  este  cu  nimic  mai  prejos  dacât  a  profeţilor  Vechiului 
Testament".49 

Biserica  stă  pe  temelia  Apostolilor,  adică  păzeşte  nu  numai  în¬ 
văţătura  din  Sfânta  Scriptură,  ci  şi  cea  pe  care  ei  au  predat-o  oral 
—  potrivit  poruncii  învăţătorului  —  învăţătură  care  se  transmite 
prin  succesiunea  apostolică  în  şirul  neîntrerupt  al  ierarhilor  orto¬ 
docşi. 

43  Sfântul  Ioan  Gură  dc  Aur,  Omilia  65,  î  la  foan ,  P.  G.,  LIX,  col.  361 — 362. 

•  44  Magistrand  Vasile  Hristov,  art.  cit.,  p.  86. 

45  Ibidem . 

*  46  Pr.  Prof.  D.  Staniloae,  Sinteza...,  p.  J283. 

47  Sfântul  Ioan  Gura  dc  Aur,  Omilia  8>  4  la  1  Cor.,  P.G.,  LXI,  col.  72. 

48  Pr.  Prof.  Dr.  D.  Staniloae,  Teologia  .  .  p.  293 — 294. 

49  Ier  om.  Dr.  Modest  Zamfir,  art.  cit.,  p.  499. 

Sfântul  Ioan  Hrisostomul  subliniază  apostolicitatea  Bisericii,  toc¬ 
mai  în  misterul  transmiterii  harului  episcopilor,  peste  timp,  de  la 
Apostoli,  transmitere  ce  luminează  prezenţa  izvorului  ei  (Hristos)  aşa 
cum  s-a  întâmplat  prin  pogorârea  Duhului  Sfânt  la  Cincizecime.  Ro¬ 
lul  lor  în  răspândirea  şi  organizarea  Bisericii  este  de  netăgăduit,  de 
aceea  Sfântul  Părinte  spune  că:  „aceia  sunt  temelia,  că  totul  este  o 
singură  zidire  şi  că  una  este  baza  (Hristosul)"50,  zidire  care  s-a  clă¬ 
dit  tocmai  pe  credinţa  lor,  mărturisită  în  dumnezeirea  Cuvântului 
întrupat,  Iisus  Fiul  lui  Dumnezeu,  întărit  decisiv  prin  faptul  că  l-au 
văzut  personal  înviat. 

Pr.  drd.  Nicu  Dumitraşcu 


TEMATICA  PREDICILOR  EPISCOPULUI  ASTERIE 

AL  AMASIEI* 

Actualitatea  predicilor  lui  Asterie  al  Amasiei  şi  tematica  variată 
pe  care  acestea  o  cuprind,  fac  ca  opera  sa  să  constituie  un  bogat  iz¬ 
vor  omiletic  al  Bisericii  noastre  ortodoxe.  Pentru  predicatorul  creştin, 
cercetarea  fondului  şi  a  formei  de  exprimare  pe  care  episcopul  Aste¬ 
rie  al  Amasiei  a  reuşit  s-o  realizeze  într-un  mod  captivant,  formează 
un  valoros  ghid  în  activitatea  de  propovăduire  a  Evangheliei  lui  Iisus 
Hristos.  înainte  de  a  trece  la  conţinutul  predicilor  lui  Asterie  al  Ama¬ 
siei,  vom  prezenta  câteva  date  despre  viaţa  şi  opera  marelui  orator. 

Viaţa  şi  opera  episcopului  Asterie  al  Amasiei 

In  ceea  ce  priveşte  viaţa  şi  activitatea  episcopului  Amasiei  avem 
puţine  date  de  la  contemporanii  săi,  ele  putând  fi  găsite  într-o  măsură 
mai  mare  în  opera  sa,  din  care  ne-a  rămas  doar  o  parte  până  în  zi¬ 
lele  noastre. 

Numele  lui  Asterie  este  amintit  pentru  prima  dată  la  Sinodul  al 
VH-lea  ecumenic  din  anul  787  de  către  monahul  Toma  de  la  mănăs¬ 
tirea  Hinolacos  de  lângă  Constantinopol.  Acesta,  la  o  şedinţă  a  sino¬ 
dului,  aduce  ca  argument  pentru  vechimea  cultului  icoanelor  cuvân¬ 
tarea  lui  Asterie  intitulată:  „Ecfrasă  la  mucenicia  prea  slăvitei  muce- 
niţe  Eufimia“!.  Tot  aici,  şi  cu  acelaşi  scop,  mai  este  citat  şi  un  frag¬ 
ment  din  omilia  „Despre  bogatul  nemilostiv  şi  săracul  Lazăr“.* 1 2 

Părinţii  care  au  participat  la  acest  sinod  îi  cinstesc  numele  folo¬ 
sind  epitete  ca:  părinte,  fericit,  învăţător3,  fără  să  precizeze  timpul  în 

50  Sfântul  Ioan  Gură  de  Aur,  Omilia  61  la  Efeseni,  P.G.,  LXII,  col.  43. 

•  Lucrare  de  Seminar,  susţinuta  la  catedra  de  Omiletică  şi  cateheică;  sub  îndrumarea 
Pr.  Prof.  Dr.  Sebastian  Sebu,  care  a  dat  şi  avizul  pentru  tipărire. 

1  Asterie  al  Amasiei,  Omilii  ţi  predici ,  (traducere  de  Pr.  D.  Fecioru),  Bucureşti,  1946 
p.  18—19. 

2  Ibidem,  p.  19. 

3  Ibidem,  p.  19. 

care  a  trăit.  Faptul  că  este  considerat  părinte  al  Bisericii,  fiind  invo¬ 
cat  ca  mărturie  veche  a  cultului  sfintelor  icoane,  ne  întăreşte  convin¬ 
gerea  că  Asterie  a  trăit  cu  mult  înainte  de  anul  în  care  s-a  ţinut  al 
şaptelea  sinod  ecumenic. 

Asterie  al  Amasiei  va  fi  amintit  apoi  de  scriitori  creştini,  care  au 

scris  în  legătură  cu  cultul  sfintelor  icoane  ca  papa  Adrian  I  (772 — 

795),  Nichifor  al  Constantinopolului  (  +  829)  şi  Teodor  Studitul 
(  +  826). 4 

Mărturiile  cele  mai  preţioase,  nu  numai  despre  opera  lui  Asterie 
ci  şi  despre  viaţa  sa  ni  le  dă  Fotie,  patriarhul  Constantinopolului 
(+  897  sau  898),  în  monumentala  sa  lucrare  „Ta  Amfilohia*  şi  „Mi- 

riobiblon"  fără  a  preciza  însă  timpul  în  care  a  trăit  Asterie.5 

Majoritatea  istoricilor  şi  a  cercetătorilor  care  s-au  ocupat  cu  ope¬ 
ra  lui  Asterie,  converg  spre  aceiaşi  concluzie  că  talentatul  orator  s-a 
născut  în  prima  jumătate  a  secolului  al  IV-lea.6 

Pe  cât  de  imprecise  sunt  informaţiile  cu  privire  la  anul  naşterii 
lui  Asterie,  tot  atât  de  incerte  sunt  şi  cu  privire  la  locul  unde  s-a  năs¬ 
cut  şi  educaţia  pe  care  a  primit-o. 

Informaţii  în  legătură  cu  educaţia  lui  Asterie  le  primim  tot  de  la 
Fotie,  în  lucrarea  sa  „Miriobiblon",  în  care  găsim  mărturisirea  lui 
Asterie  că  a  fost  discipolul  unui  sclav  scit,  nespecificând  însă  locali¬ 
tatea  şi  nici  ce  studii  a  făcut  cu  acest  sclav,  care  mai  târziu  a  ajuns 
profesor  de  drept,  renumit  printre  greci  şi  romani.7  Fiind  profesor  de 
drept,  este  logic  să  deducem  că  şi  discipolul  său  a  urmat  aceleaşi  stu¬ 
dii. 

Unele  texte  din  opera  Iui  Asterie  ne  dau  putinţa  să  deducem  că 
a  desfăşurat  şi  o  activitate  juridică.  Un  astfel  de  text  este  cel  din  cu¬ 
vântarea  sa  „Despre  bogatul  nemilostiv  şi  săracul  Lazăr"  unde  ne 
mărturiseşte:  „Pe  vremea  când  mă  duceam  la  tribunal,  vedeam  pe 
hoţi,  pe  negustorii  de  sclavi,  ba  şi  pe  pungaşi  şi  pe  furi  şi  chiar  pe 
ucigaşi  şi  pe  toţi  îi  vedeam  săraci,  necunoscuţi,  fără  casă,  fără  masă".8 
Această  relatare,  alăturată  altor  texte  în  care  Asterie  pune  în  para¬ 
lel  concepţia  creştină  cu  concepţia  dreptului  roman,  ne  Îndreptăţeşte 
să  credem  că  înainte  de  a  intra  în  cler,  el  a  profesat  avocatura. 

Prin  ce  împrejurare  şi  în  ce  timp  a  ajuns  episcop,  izvoarele  nu 
spun  nimic.  Se  ştie  doar  că  el  a  fost  hirotonit  episcop  înainte  de  anul 
390,  într-un  oraş  numit  Amasia,  care  se  găsea  în  Pont.9 

Ca  şi  data  naşterii,  data  morţii  sale  rămâne  o  problemă  încă  nee¬ 
lucidată,  Se  poate  afirma  însă  cu  toată  certitudinea  că  Asterie  a  mu¬ 
rit  după  anul  400,  dar  nu  depăşeşte  anul  431,  deoarece  la  Sinodul  III 


4  Ibidem,  p.  20. 

5  Ibidem,  p.  21. 

6  Mic  Kal  Bauer  stabileşte  anul  310  ca  an  al  naşterii  Iui  Asterie  (Asterios  Bischof  von 
Amasea.  Sein  Leben  und  seine  Werke,  Wlirzburg,  1911,  p.  24)  după  Pr.  D.  Fecioru,  Asterie 
*1  Amasiei ,  Viaţa  ţi  opera ,  Bucureşti,  1938,  p.  3. 

7  Asterie  al  Amasiei,  Omilii  fi  predici ,  p.  29. 

8  Ibidem,  p.  31. 

9  I.  Gh.  Coman,  Patroloţia,  Bucureşti,  1956,  p.  188. 

ecumenic  de  la  Efes  (43,1  )r  in  actele  acestui  sinod  nu  apare  semnătu¬ 
ra  lui  Asterie  ca  episcop  al  Amasieir  ci  a  lui  Paladie.10 

De  la  Fotie  aflăm  o  informaţie  cu  privire  la  ultimii  ani  din  viaţa 
lui  Asterie  în  „Ta  Amfilohia"* 11,  care  se  referă  la  unele  din  lucrările 
pierdute  ale  acestuia,  relatând  mărturisirea  lui  Asterie  însuşi  că  a 
ajuns  la  adânci  bătrâneţe.  >?.,  -  :  - 

Unii  cercetători  ca  M.  Schmid  sau  M.  Bauer12  fără  a  avea  la  baza 
afirmaţiilor  lor  un  alt  text  în  afară  de  cel  al  lui  Fotie,  fixează  ca  an 
al  morţii  lui  Asterie  anul  410.  .  .  • 

In  ceea  ce  priveşte  opera  lui  Asterie  al  Amasiei,  aceasta  nu  a 
ajuns  la  noi  în  întregime.  Unele  cuvântări  pe  care  le-a  cunoscut  Fo¬ 
tie,  azi  nu  mai  există. 

De  la  Asterie  ne-au  rămas  1G  cuvântări,  considerate  autentice. 
Ele  se  pot  clasifica  după  caracterul  lor  în  patru  grupe: 

I.  Omilii:  „Omilie  la  pericopa  Evangheliei  după  Luca:  Despre 
bogatul  nemilostiv  şi  săracul  Lazăr";  „Omilie  la  pericopa  Evanghe¬ 
liei  după  Luca:  Despre  economul  cel  nedrept**;  „Omilie  la  parabola 
ţiului  risipitor";  „Cuvânt  la  duminica  vameşului  şi  fariseului". 

II.  Predici  tematice:  „Cuvânt  împotriva  lăcomiei";  „Cuvânt  îm¬ 
potriva  sărbătoririi  calendelor**;  „Predică  la  textul  din  Evanghelia 
după  Matei  „Dacă  este  îngăduit  omului  să-şi  lase  femeia  pentru  orice 
pricină";  „Predică  la  profetul  Daniil  şi  Susana";  „Predică  la  orbul 
din  naştere";  „îndemn  la  pocăinţă";  ,, Cuvânt  la  începutul  postului". 

III.  Panegirice:  „Cuvânt  de  laudă  la  Sfântul  Mucenic  Foca";  „Cu¬ 

vânt  de  laudă  la  Sfinţii  mucenici";  „Cuvânt  de  laudă  la  Sfinţii  ver- 
novnici  Apostoli  Petru  şi  Pavel";  „Cuvânt  de  laudă  la  Sfântul  Ştefan, 
cel  dintâi  mucenic**.  ,  f  t  *  »  .*  .  * 

IV.  O  conferinţă  religioasă  intitulată  „Ecfrasă  la  mucenicia  prea 

slăvitei  muceniţe  Eufimia".  : 

Ultima  sa  cuvântare  intitulată  „ecfrasă"  nu  se  încadrează  în  nici 
unul  din  cele  3  genuri  de  cuvântări  bisericeşti:  omilie,  predică  tema¬ 
tică  şi  panegiric,  ea  fiind  un  gen  de  cuvântare  pe  care  nu  l-a  cultivat 
nici  un  alt  mare  predicator  creştin.  Această  cuvântare  n-a  fost  ţinută 
de  Asterie  în  biserică  ci  într-o  sală  de  conferinţă  înaintea  bărbaţilor. 
Aceasta  reiese  şi  din  formula  de  adresare  „bărbaţilor"  motiv  pentru 
care  poartă  titltil  special  de  ecfrasă.13 

2)  Tematica  predicilor  lai  Asterie  al  Amasiei 

Din  cele  15  predici  ale  lui  Asterie,  opt  au  la  bază  pericope  evan¬ 
ghelice,  una  din  Vechiul  Testament  (Istoria  Susanei),  patru  sunt  cu¬ 
vântări  de  laudă  ale  sfinţlor,  iar  două  sunt  cuvântări  a  căror  temă  iz- 


13  Asterie  al  Amasiei,  Omilii  şi  predici ,  p.  33.  '  ■ 

1 1  Ibidem,  p.  24, 

12  O.  Bardenherwer,  Geschichte  dcr  Altkirchlichen  Literatur,  Dritter  Bând  Freiburg 
im  Breisgau,  1923,  p.  229,  după  drd.  Ion  I.  Popa,  Asterie  al  Amasiei  ca  predicator ,  in  rev. 
„Studii  Teologice*  nr.  5 — 6/1971,  p.  365. 

13  Ibidem,  p.  365.  q 

vorăşte  din  împrejurări  legate  de  viaţa  oamenilor  („Cuvânt  împotriva 
sărbătoririi  calendelor“  şi  „Cuvânt  împotriva  lăcomiei*'). 

Făcând  o  analiză  atentă  a  predicilor  lui  Asterie;  observăm  că 
majoritatea  temelor  sale  au  ca  izvor  Sfânta  Scriptură.  De  preferinţă 
el  îşi  alege  temele  din  Evanghelia  după  Luca  şi  din  Evanghelia  după 
loan.  Pentru  a  susţine  învăţăturile  prezentate,  Asterie  aduce  argu¬ 
mentele  cele  mai  puternice  tot  din  Sfânta  Scriptură. 

Modul  în  care  el  concepea  şi  rostea  predicile  sale  ne  dovedeşte 
că  Asterie  era  un  bun  cunoscător  al  textului  sfânt.14  El  nu  se  mulţu¬ 
meşte  numai  cu  explicarea  Sfintei  Scripturi,  ci  sfătuieşte  şi  pe  ascul¬ 
tătorii  săi  să  o  citească,  fiindu-le  o  călăuză  în  desăvârşirea  lor  mo¬ 
rală:  „Să  citim  în  Evanghelie  şi  ca  dintr-o  oglindă  să  învăţăm  de  acolo 
ideea  de  îngrijire  şi  de  bunătate iJ.15 

înainte  de  a  predica,  el  medita  îndelung  asupra  temei  pe  care 
urma  s-o  trateze  în  cuvântarea  sa.  Acest  fapt  este  recunoscut  de  el 
însuşi  în  „Omilia  despre  economul  nedrept":  „Ceea  ce  mi-a  venit  în 
minte  după  lungi  meditaţii  . .  .V6 

In  tratarea  temelor,  Asterie  urmărea  să  redea  întotdeauna  ceea 
ce  era  esenţial  pentru  edificarea  ascultătorilor  săi,  lăsând  la  o  parte 
ceea  ce  ar  putea  împovăra  înţelegerea  adevărurilor  şi  atingerea  sco¬ 
pului  propus  în  predică.  Aceasta  reiese  clar  din  mărturisirea  făcută 
m  una  din  cuvântările  sale:  „Şi  ca  să  spun  pe  scurt.,,  voi  lăsa  însă 
ia  o  parte,  dacă  se  pare  potrivit  acest  lucru,  cuvintele  de  laudă  ce 
te  are  comune  cu  ceilalţi  mucenici  şi  vă  voi  povesti  vouă,  creştini  iu¬ 
bitori  de  mucenici,  numai  ceea  ce  este  specific  Sfântului  Foca".17 

3.  Teme  cu  caracter  social 

Ca  un  adevărat  propovăduitor  al  Evangheliei  lui  Hristos,  Asterie 
a  combătut  vehement  păcatele  şi  viciile  ce  caracterizau  viaţa  socială 
a  timpului  său. 

.  ^înainte  de  a  demonstra  că  bogăţia  constituie  o  piedică  în  calea 
mântuirii,  Asterie  face  distincţie  între  cele  două  alternative:  bogăţia 
sau  sărăcia,  arătând  că  ambele  pot  contribui  la  mântuirea  sau  osânda 
omului:  „Nu  orice  sărac  este  drept,  ci  acela  care  a  fost  ca  Lazăr;  nici 
orice  bogat  nu  este  osândit,  ci  numai  acela  care  trăieşte  cu  acelaşi 
fel  de  a  gândi  şi  a  lucra  ca  şi  contemporanul  lui  Lazăr". w 

Asterie  mustră  pe  bogaţii  care  iroseau  sume  enorme  pentru  hai¬ 
ne  luxoase,  făcând  abuz  de  bunurile  de  care  dispuneau,  împotrivin- 
du-se  astfel  voii  lui  Dumnezeu,  îndemnându-i  să  dea  săracilor  surplu- 


14  Diaconul  Ene  Branişte,  învăţăminte  din  predica  patristica  pentru  predica  de  azi , 
m  rev.  „Biserica  OrtoJoxă  Româna"  nr.  L — 3/1947,  p.  54. 

15  Asterie  al  Amasiei,  Omilii  fi predici,  (arad.  de  .  Pr.  D.  Eecioru),  îndemn  la  pocă¬ 
inţă,  p.  246. 

16  Idem,  Omilie  la  pericopa  Evangheliei  după  Luca,  .  Despre  economul  nedrept ,  p.  69. 

17  Idem,  Cuvânt  de  laudă  la  Sfântul  Mucenic  Foca ,  p.  188. 

18  Idem,  Omilie  la  pericopa  Evangheliei  după  Luca :  Despre  bogut  şt  Lazăr,  p..  52. 

sul  lor.19  Unii  mai  evlavioşi  poartă  pe  veşmintele  lor  semne  din  isto¬ 
ria  Noului  Testament,  dar  nici  pe  aceştia  Asterie  nu-i  cruţă,  ci-i  în¬ 
deamnă  să  îmbrace  hainele  unui  adevărat  creştin  spunându-le:  ,fNu-mi 
purta  pe  Hristos!  Ii  este  de  ajuns  numai  smerenia  întrupării  primite 
de  bună  voie  pentru  noi.  Poartă  în  sufletul  tău  pe  Cuvântul  fără  de 
trup,  păstrându-1  în  chip  spiritual  în  tine.  Să  n-ai  pe  hainele  tale  pic¬ 
tat  pe  paralitic  ci  cercetează  pe  bolnavul  care  zace  în  pat!  Nu  zugră¬ 
vi  necontenit  pe  femeia  cu  scurgere  de  sânge,  ci  miluieşte  pe  văduva 
necăjită!  Nu  desena  cu  grijă  pe  hainele  tale  pe  femeia  păcătoasă  ce 
a  căzut  în  genunchi  la  picioarele  Domnului,  ci  zdrobit  de  propriile 
tale  păcate,  varsă  lacrimi  multe.20  Setea  după  lux  a  celui  bogat  nu  se 
opreşte  aici.  Ca  să-şi  sporească  bogăţia  vor  fi  nedreptăţiţi  mulţi  să¬ 
raci,  orfanii  vor  fi  loviţi  peste  faţă,  văduvele  vor  vărsa  lacrimi  şi 
mulţi  vor  sfârşi  sub  povara  averilor.21  Un  asemenea  om  care  iubeşte 
plăcerile  este  cu  neputinţă  să  iubească  şi  pe  Dumnezeu:  „Cel  care 
iubeşte  trupul,  va  iubi  vrând-nevrând  şi  bogăţiile,  iar  cel  care  iubeşte 
bogăţiile  este  un  om  nedrept;  iar  cel  ce  va  fi  nedrept  va  trece  cu  uşu¬ 
rinţă  şi  peste  poruncile  credinţei  şi  va  călca  legile  înţelepţilor,-  cu 
uşurinţă  va  săvârşi  faptele  ce-i  sunt  oprite,  iar  prin  aceasta  îşi  va 
aduna  în  jurul  său  toate  bogăţiile  ce  pot  să-i  îngăduie  orice  desfăta¬ 
re  şi  va  dărui  plăcerii,  ca  unei  stăpâne,  toate  jafurile  făcute  cu  ne¬ 
dreptate".22  Ca  o  concluzie,  Asterie  spune  că  din  această  cauză,  pe 
mulţi  bogăţia  nu-i  lasă  să  ajungă  niciodată  sfinţi  sau  părtaşi  ai  împă¬ 
răţiei  cerurilor23,  fiindcă  bogăţia  este  rodul  lăcomiei,  iar  „lăcomia 
este  mama  inegalităţii,  este  fără  milă,  neumană,  crudă.  Din  pricina  ei 
viaţa  oamenilor  este  plină  de  inegalităţi:  unii  oameni  din  pricina  prea 
multei  recolte,  aruncă  în  mare  prisosul,  iar  alţii  sunt  în  primejdie  de 
moarte,  constrânşi  de  foame  şi  lipsă.  Unii  dorm  sub  acoperişuri  de 
aur  ...  iar  alţii  n-au  două  bârne  să-şi  facă  un  acoperiş  ...  Şi  omul, 
fiinţă  înzestrată  cu  egală  cinstire,  are  o  purtare  atât  de  deosebită  fa¬ 
ţă  de  semenul  său“.24 

Asterie  consideră  lăcomia  ca  fiind  boala  cea  mai  cumplită,  care 
asemenea  iederei,  copleşeşte  pe  cel  ce-i  stă  în  preajmă  şi  nu  poate  fi 
îndepărtată  decât  dacă  este  tăiată  cu  cuţitul.25  Dacă  cineva  ar  tăia 
această  patimă  din  oameni,  nimic  n-ar  împiedica  să  domnească  pace 
adâncă  în  lume,  să  pună  pe  fugă  războaiele  şi  tulburările  dintre  oa¬ 
meni  şi  să  întoarcă  pe  toţi  la  dragostea  şi  prietenia  firească."26 

Atâta  timp  cât  oamenii  nu  vor  urma  sfatul  Mântuitorului  „Nu  pu¬ 
teţi  sluji  lui  Dumnezeu  şi  lui  mamona“  şi  nu  vor  scoate  din  inimile 
lor  această  patimă  a  lăcomiei,  viaţa  lor  va  fi  plină  de  necazuri,  de- 


19  Ibidem,  p.  42. 

20  Ibidem,  p.  43 — 44. 

21  Ibidem,  p.  45. 

22  Asterie  al  Amasiei,  „Cuvânt  la  începutul  postului*,  p.  270. 

23  Ibidem,  260—261. 

24  Asterie  al  Amasiei,  Omilie  contra  lăcomiei,  p.  86. 

25  Ibidem,  p.  76. 

26  Ibidem,  p.  88. 

oarece  ,,Din  pricina  lăcomiei  oamenii  au  pierdut  dragostea  firească 
a  unora  faţă  de  alţii,  îşi  ascut  săbiile,  strâng  trupe  de  luptă  şi  se  mă¬ 
nâncă  intre  ei  ca  fiarele  cu  multă  cruzime.  Cum  ar  putea  cineva  să 
explice  toate  relele  ce  decurg  de  aici?  Ziduri  puternice  sunt  dărâmate 
cu  maşini  de  război,  oraşe  subjugate,  femeile  luate  şi  copii  duşi  în 
robie . . .  este  în  floare,  râurile  de  sânge  duc  la  vale  nenorocite  tru¬ 
puri  iar  bogăţia  celor  învinşi  este  recompensă  pentru  învingători.  Pe 
lângă  acestea,  plângerile  văduvelor,  lacrimile  orfanilor  care-şi  plâng 
in  acelaşi  timp  şi  pe  părinţi  şi  libertatea “.a 

Pentru  a  demonstra  cât  de  nesigure  sunt  bunurile  celor  bogaţi, 
el  pune  pe  ascultător  să  chibzuiască  singur  asupra  acestui  adevăr: 
„Eşti  stăpânul  unei  ţarine . . .  Gândeşte-te  şi  numără  cu  mintea  dacă 
poţi,  pe  cei  ce  au  stăpânit-o  înaintea  ta?  apoi  la  timpul  ce  va  veni  Şi 
câţi  o  vor  moşteni  după  tine.  Spune-mi  cine-i  stăpânul  ei?  Cui  apar¬ 
ţine?  “28 

Pentru  a  combate  acest  păcat  al  goanei  după  îmbogăţire  ce  îm¬ 
piedică  pe  oameni  să  se  îngrijească  de  mântuirea  sufletului,  Asterie 
se  foloseşte  de  orice  împrejurare  pentru  a-şi  convinge  ascultătorii. 
Iată  ce  spune  el  într-o  zi  de  târg  când  toată  lumea  e  preocupată  să 
acumuleze  cât  mai  mult  câştig;  „Dar  mutaţi-vă  dorul  vostru  din  pia¬ 
ţă  în  biserică.  Părăsiţi  iubirea  de  argint,  piaţa,  furia  după  câştig!  . .  * 
îndrăgiţi  biserica,  îmbrăcaţi-vă  dumnezeieşte,  înţelept  şi  cu  modestie, 
care  se  uită  cu  privire  curată  şi  fără  mândrie11,29 

O  altă  temă  socială  pe  care  Asterie  o  tratează  este  milostenia. 
Arătând  importanţa  ei  în  lucrarea  de  mântuire  subiectivă,  el  o  reco¬ 
mandă  tuturor  astfel:  „Dă  celui  sărac,  îmbracă  pe  cel  gol,  îngrijeşte 
pe  cel  bolnav,  nu  trece  cu  vederea  pe  cel  lipsit,  pe  cel  aruncat  la 
răscrucea  drumurilor.  Nu  avea  grijă  de  tine  însuţi,  nu  te  îngriji  cum 
vei  trăi  a  doua  zi!  Dacă  vei  face  acestea,  spune  Scriptura,  vei  fi 
cinstit  de  legiuitor*  dar  dacă  nu  vei  asculta  de  poruncă,  amar  vei 
fi  osândit".30 

Cel  ce  va  urma  această  cale  a  binefacerilor  îşi  va  uşura  povara 
păcatelor,  iar  la  judecată,  toţi  care  s-au  bucurat  de  mila  sa  vor  de¬ 
pune  mărturie  despre  bunătatea  lui,  pe  baza  căreia  i  se  pregăteşte 
un  loc  de  odihnă.31 

Cei  ce  ascultă  aceste  îndemnuri  sunt  interesaţi  să  le  aprecieze  la 
justa  lor  valoare,  deoarece  acestă  problemă  contribuie  la  mântuirea 
ior  însăşi:  „Ascultaţi  şi  fiţi  judecători  drepţi  ai  adevărului.  Pentru 
că  nu  judecaţi  un  proces  al  altora,  ci  mântuirea  voastră".32 

Din  cele  prezentate  mai  sus,  deducem  că  Asterie  caută  să  arate 
credincioşilor  atitudinea  pe  care  trebuie  s-a  aibă  faţă  de  bogăţie:  da- 


27  Ibidem,  p.  87 — 88. 

28  Asterie  al  Amasiei,  Omilie  despre  economul  nedrept ,  p.  58. 

29  Idem,  Omilie  contra  lăcomiei ,  p.  72. 

30  Idem,  Despre  economul  nedrept,  p.  63 — 64. 

31  Ibidem,  p.  70. 

32  Asterie  al  Amasiei,  Omilie  contra  lăcomiei,  p.  73. 


5  —  Revista  Teologici 


66 


REVISTA  TEOLOGICA 


că  sunt  bogaţi,  să  facă  părtaşi  şi  pe  cei  săraci  la  bunurile  lor,  fiindcă 
toţi  suntem  fiii  aceluiaşi  Părinte  iubitor. 

4)  Teme  morale 

r 

In  opera  lui  Asterie  teoria  ocupă  un  loc  secundar  iar  ideile  sofis¬ 
ticate  sunt  aproape  inexistente.  Dimpotrivă,  fiecare  cuvântare  caută 
să  fie  un  îndemn  practic,  clar  şi  precis  pentru  viaţă.  El  va  apela  frec¬ 
vent  la  exemple  luate  din  viaţă,  bine  cunoscute  de  ascultători,  punân- 
du-le  în  paralel  cu  idealul  creştin  de  viaţă.  Acest  principiu  l-a  învă¬ 
ţat  de  la  Mântuitorul  însuşi,  Care,  după  cum  afirmă  Asterie  „dove¬ 
deşte  cuvintele  sale  prin  exemple  practice . . .  pentru  a  întări  şi  mai 
mult  sfaturile  date  pentru  săvârşirea  faptei  bune".33 

El  combate  toate  păcatele  vremii,  prezentându-le  în  culori  sum¬ 
bre,  arătând  totodată  consecinţele  nefaste  pe  care  le  produc  în  viaţa 
omului.  Singura  modalitate  de  a  lupta  împotriva  lor  este  practicarea 
virtuţii.  Aceasta  a  fost  ţinta  predicilor  lui  Asterie:  îndreptarea  vieţii 
credincioşilor  prin  practicarea  virtuţii.  Temeiul  invocat  pentru  aceas¬ 
tă  acţiune  îl  găseşte  în  însăşi  menirea  omului  pe  pământ:  „Dacă  spu¬ 
neţi  că  aveţi  râvnă  pentru  Dumnezeu,  imitaţi  pe  Dumnezeu,  origina¬ 
lul  chipului  vostru,  căci  sunteţi  făcuţi  după  chipul  Lui!".34  De  aceea 
creştinii  trebuie  să  îndepărteze  toate  păcatele  de  la  ei,  trăind  în  iu¬ 
bire  unii  cu  alţii,  aşa  cum  i-a  învăţat  Iisus  Hristos:  „O,  creşnini,  nu¬ 
me  ce  exprimă  iubirea  de  oameni,  imitaţi  dragostea  lui  Hristos!  Uita- 
ţi-vă  la  bogăţia  iubirii  Sale  de  oameni! “3S 

Pentru  a  determina  pe  ascultători  la  fapte  mântuitoare,  Asterie  le 
oteră  în  câteva  cuvântări  modele  de  trăire  şi  luptă  împotriva  păca¬ 
tului,  evocând  numele  Sf.  Apostoli  Petru  şi  Pavel,  a  Sf.  Mucenic  Şte¬ 
fan,  a  Sf.  Mucenic  Foca  şi  a  sfinţilor  mucenici.  El  îi  consideră  că  sunt 
dascălii  cei  mai  buni  deoarece:  „Pomenirea  sfinţilor  este  bună  şi  fo¬ 
lositoare  celor  care  se  străduiesc  să  pună  în  practică  virtutea".  In¬ 
struieşte  nu  numai  prin  cuvânt  pe  cei  care  doresc  virtutea  şi  evlavia, 
ci  şi  prin  faptele  celor  drepţi  deoarece  „instrucţia  prin  cuvânt  este  un 
dascăl  mai  neputincios  şi  mai  slab  decât  instrucţia  prin  faptă.  Cu  cât 
vederea  este  mai  exactă  decât  auzul,  pe  atât  fapta  trebuie  să  depă¬ 
şească  instrucţia".3"  De  aceea,  în  cuvântările  sale,  faptele  sunt  lăsate 
să  vorbească  fiind  urmate  apoi  de  îndemnuri  pentru  săvârşirea  lor. 

Asterie  arată  că  pentru  a  deveni  buni,  trebuie  să  recunoaştem 
că  suntem  răi,  căindu-ne  pentru  păcatele  săvârşite,  trecând  apoi  la 
săvârşirea  faptelor  bune:  „înţelepteşte-te  odată;  cunoaşte-te  pe  tine 
însuţi!  Ai  supărat  pe  Dumnezeu;  ai  mâniat  pe  Creatorul  tău  ce  are 
stăpânire  peste  această  viaţă,  iar  în  cealaltă  este  Domn  şi  Judecător. 
Ai  păcătuit  îmbuibându-te  cu  tot  felul  de  bunătăţi?  Vindecă-ţi  desfă- 


33  Idem,  Omilie  despre  bogat  şi  Lazar,  p.  39. 

34  Idem,  Îndemn  la  pocăinţa,  p.  239.  v 

35  Ibidem,  p.  239. 

36  Asterie  al  Amasici,  Cuvânt  de  lauda  la  Sf .  Mucenic  Foca,  p.  185. 

tarea  ta  prin  post!  Desfrâul  ţi-a  vătămat  sufletul?  Castitatea  să-ţi  fie 
leacul  boalei!  Lăcomia  cea  doritoare  de  multe  bogăţii  îţi  aprinde  su¬ 
fletul?  Milostenia  să-ţi  golească  îmbuibarea,  căci  milostenia  şi  datul 
este  mijlocul  de  curăţire  al  celor  lacomi.  r  jhv.v.  • 

Răpirea  averilor  străine  ne-a  vătămat?  Să  se  întoarcă  cele  răpite 
ia  propriul  lor  stăpân!  Minciuna  ne-a  adus  până  aproape  de  pierza¬ 
nie?  Mărturisirea  adevărului  să  oprească  primejdia  ...  A  fost  cineva 
rob  în  chip  necredincios  unor  învăţături  eretice?  Să  pună  pe  fugă 
rătăcirea  prin  o  gândire  ortodoxă.  Aceasta  este  pocăinţa:  Iertarea  şi 
nimicirea  păcatelor  săvârşite  fie  cu  fapta,  fie  cu  gândul  potrivit  unei 
dispoziţii  sufleteşti.37 

O  temă  pe  care  Asterie  o  tratează  cu  minuţiozitate  este  postul  pe 
care  îl  consideră  „tovarăşul  sfinţilor"  şi  „începutul  oricărei  fapte  bu¬ 
ne".  El  înfăţişează  efectele  binefăcătoare  ale  postului  ce  se  răsfrâng 
nu  numai  asupra  sufletului  ci  şi  asupra  trupului:  „Prin  post  capul  se 
bucură  de  o  stare  paşnică  şi  liniştită,  nu  i  se  zbate  arterele  şi  nici 
creierul  nu  se  întunecă  prin  ridicarea  în  sus  a  aburilor  . .  .  ochii  văd 
limpede  şi  neîntunecaţi . . .  Gândirea  celui  ce  posteşte  este  clară  şi 
desluşită,  mintea  curată . . .  sufletul  are  chipul  lui  Dumnezeu  când  îşi 
îndeplineşte  nesupărat  şi  netulburat  propriile  sale  funcţiuni,  ca  şi 
cum  n-ar  fi  în  trup,  deşi  este  în  trup".38 

Celui  ce  i  se  pare  postul  o  povară  este  îmbărbătat  cu  cuvinte 
convingătoare:  „Amar  este  postul,  dar  dulce  este  raiul!  Împovărătoa¬ 
re  este  setea  de  vin,  dar  aproape  este  izvorul  din  care  cel  care  va  bea 
nu  va  înseta  în  veci".39 

Pentru  a  combate  pe  cei  care  nu  posteau  pe  motiv  că  postul  afec¬ 
tează  frumuseţea  chipului,  Asterie  le  prezintă  exemplul  celor  trei  ti¬ 
neri  din  Vechiul  Testament,  care,  fiind  hrăniţi  cu  seminţe  erau  mai 
trumoşi  la  chip  decât  cei  care  se  ospătau  cu  mâncăruri  alese  şi  gus* 
toase.40  ' 

Pentru  a  dovedi  roadele  postului  el  prezintă  12  exemple  din  Ve¬ 
chiul  Testament,  6  pozitive  şi  6  negative,  prin  care  arată  rezultatele 
Dune  ia  care  duce  postul  şi  respectiv  consecinţele  neglijării  lui  şi  ale 
îmbuibării:  „Prin  post  Elisei  a  înviat  un  mort,  Moise  a  văzut  pe  Dum¬ 
nezeu?  Daniel  a  biruit?  ninivitenii  au  îndepărtat  ameninţarea  cu  moar¬ 
tea?  cei  trei  tineri  s-au  arătat  mai  frumoşi  decât  toţi?  Samson  a  fost 
vestit  pentru  puterea  sa.41  Ca  exemple  negative  sunt  aduse  următoa¬ 
rele  fapte:  beţia  lui  Noe?  obrăznicia  lui  Ham?  lipsa  de  stăpânire  a 
fiilor  lui  Eli,  pofta  pântecului  lui  Isav,  îmbuibarea  Poporului  ales  sub 
Moise  şi  neascultarea  lui  Ionatan,  fiul  lui  Saul.42 

O  temă  pe  care  Asterie  o  tratează  cu  aceeiaşi  atenţie  acordată 
postului  este  rugăciunea,  pe  care  o  consideră  dovada  cea  mai  con- 


37  Idem,  Îndemn  la  pocăinţa,  p.  253 — 254. 

3S.  Idem,  Cuvânt  la  începutul  postului ,  p.  259. 

39  Ibidem,  p.  271.  •' 

40  Ibidem,  p.  272—273. 

41  Ibidem,  p.  265  şi  273. 

42  IbiJern,  p.  262 — 264. 

vingătoare  a  credinţei  noastre  în  existenţa  lui  Dumnezeu:  „N-ar  pu¬ 
tea  cineva  să  se  roage,  nici  să  ceară  din  cer  cele  ce-i  sunt  de  folos 
dacă  mai  întâi  n-ar  fi  încredinţat  prin  mintea  sa  că  este  Dumnezeu 
care  ascultă  rugăciunea  şi-I  puternic  să  împlinească  cererea,  că  este 
stăpânul  tuturor  celor  din  lume  şi  chiverniseşte  totdeauna,  conduce 
şi  duce  viaţa  noastră  la  un  bun  sfârşit".43 

In  lupta  noastră  contra  păcatelor  şi  săvârşirea  virtuţilor,  rugă¬ 
ciunea  este  un  „ajutor  necesar  vieţii**  fiind  „armă  împotriva  diavolu¬ 
lui,  legătura  cu  Dumnezeu,  vorbire  a  fiinţei  cuvântătoare  cu  Cuvân¬ 
tul  cel  adevărat,  depărtare  şi  uitare  a  lucrurilor  pământeşti,  suire  la 
cer,  dispreţ  al  lucrurilor  prezente,  prietenie  cu  cele  viitoare".44 

Vorbind  despre  familie,  .Asterie  atrage  atenţia  ascultătorilor  să 
fie  cu  luare  aminte  la  cuvintele  sale;  femeile  pentru  a  se  instrui  în 
cele  ce  le  sunt  proprii,  iar  bărbaţii  să  pună  în  valoare  îndatoririle 
lor  speciale.45 

Bărbatul  şi  femeia  sunt  egali  în  drepturi  şi  au  menirea  de  a  duce 
o  viaţă  comună  în  pace  şi  linişte.  La  baza  căsătoriei  se 
află  respectul  reciproc.  Bărbatul  trebuie  să  fie  asemenea  unui 
tutore  pentru  femeia  sa,  zice  Asterie,  pentru  că  Dumnezeu  a  dat 
lui  Adam  pe  femeie  fără  tată  şi  fără  mamă.  Bărbatul  nu  poate  să-şi 
dispreţuiască  soţia,  pentru  că  este  legat  de  ea,  cu  vechile  legi  dumne¬ 
zeieşti  şi  prin  legile  noi  omeneşti.  El  să  recunoască  folosul  pe  care 
i-1  dă  femeia  în  viaţă:  „Este  un  mădular  al  tău,  un  ajutor  al  tău,  îm¬ 
preună  lucrător  în  petrecerea  vieţii,  pentru  naşterea  de  copii,  ajutor 
in  timpul  boalei,  mângâiere  în  necazuri,  păzitoarea  căminului,  viste- 
ria  averilor  tale'1.46 

Pentru  a  combate  pe  cei  ce-şi  învinovăţesc  femeile  pentru  nesta¬ 
tornicia  lor,  Asterie  aduce  contraargumente  propriilor  lor  fapte:  „Nu 
pricinuieşti  dureri  femeii  tale  prin  felul  de  a  te  purta?  Eşti  lipsit  de 
orice  greşală  şi  păstrezi  nepătat  legământul  căsătoriei?  O,  cât  de  mult 
a  suferit  femeia  din  pricina  beţiei  tale.  Câte  insulte  nesăbuite  şi  cu¬ 
vinte  necuviincioase  n-a  răbdat  ea!  Câte  cusururi  de-ale  tale  nu  le-a 
trecut  sub  tăcere,  pentru  că  femeia  nu  le-a  dat  în  vileag!  Te-a  suferit 
şi  când  te  supărai  în  zadar  şi  când  fierbeai  peste  măsură  de  mânie... 
Faţă  de  toate  acestea,  tu  colinzi  cartierele  oraşului,  îţi  bârfeşti  ne¬ 
vasta,  aducându-i  acuzaţii  neînsemnate,  ca  să-ţi  pregăteşti  o  scuză 
pentru  divorţul  ce  intenţionezi  să-l  dai".47 

Făcând  un  amplu  elogiu  femeii  —  soţii,  Asterie  va  enumera  toa¬ 
te  meritele  acesteia,  arătând  că  femeia  adevărată  este  cel  mai  apro¬ 
piat  prieten  al  bărbatului  şi  la  bine  şi  la  greu,  ea  nemăsurând  prie¬ 
tenia  cu  timpul  fericirii:  „Dacă  cumva  greutăţile  vieţii  te-ar  copleşi, 
doborât  te  pierzi;  aşa  numiţii  prieteni,  care  măsoară  prietenia  cu 


43  Ibidem,  p.  294. 

44  Ibidem,  p.  295. 

45  Asterie  al  Amasiei,  *  Predică,  la  textul  din  Evanghelia  după  Matei:  Dacă  este  în¬ 
găduit  omului  să-şi  lase  femeia  pentru  orice  pricină ",  p.  108. 

46  Ibidem,  p.  111. 

47  Ibidem,  p.  115. 

timpul  fericirii  tale,  se  dau  îndărăt  în  vremea  necazurilor  tale?  servi¬ 
torii  evită  şi  pe  stăpâni  şi  nenorocirile.  Dar  rămâne  femeia,  mădu¬ 
larul  părţii  bolnave,  roaba  greutăţilor  şi  a  îngrijirii  bărbatului.  Ea 
şterge  lacrimile  şi  tămăduieşte  rana  dacă  a  fost  bătut;  întovărăşeşte 
pe  cel  dus  la  temniţă*  dacă  i  se  îngăduie  să  intre  împreună  cu  el, 
tace  cu  plăcere  cu  el  împreună  închisoare?  iar  dacă-i  împiedică  ră¬ 
mâne  la  porţile  închisorii,  ca  un  căţeluş  drag  al  stăpânului".4* 

Toate  acestea  sunt  virtuţile  unei  femei-soţii  devotate,  ele  consti¬ 
tuind  şi  motivele  pentru  care  un  bărbat  trebuie  să-şi  iubească  soţia 
şi  s-o  ocrotească, 

Asterie  se  adresa  şi  femeilor,  îndemnându-le  să-şi  păstreze  dem¬ 
nitatea  de  femeie  creştină  in  faţa  ispitelor,  luând  ca  model  de  casti¬ 
tate  pe  Susana  din  Vechiul  Testament:  „Femei,  imitaţi  pe  Susana!  Păs- 
traţi-vă  castitatea  pentru  bărbaţii  voştrii  cum  şi-a  păstrat-o  şi  ea  pen¬ 
tru  al  ei.  Mai  degrabă  să  suferiţi,  să  vă  primejduiţi  decât  să  mâniaţi 
pe  Dumnezeu  prin  adulter,  să  faceţi  de  ruşine  pe  bărbat,  să  distrugeţi 
casele  şi  căminele  şi  să  daţi  naştere  la  copii  dubioşi".49 

Analizând  toate  problemele  legate  de  familie,  Asterie  abordează 
şi  tema  divorţului  mustrând  aspru  pe  cei  ce  se  căsătoresc  din  motive 
de  interes  material,  intenţionând  apoi  să  se  despartă,  atrăgându-li-se 
atenţia  că  numai  moartea  şi  adulterul  poate  desface  căsătoria?  alt 
motiv  nu  există  pentru  a  rupe  această  unire  realizată  prin  căsătorie.50 

Asterie  al  Amasiei  concluzionează  în  legătură  cu  familia,  că  a- 
colo  unde  castitatea  este  respectată,  toate  neînţelegerile  care  apar 
trebuiesc  îndepărtate  şi  înlocuite  cu  dragoste  şi  înţelegere.51  Soţii  care 
vor  păzi  castitatea  unirii  lor  trăind  în  dragoste  şi  înţelegere  unul  cu 
altul,  vor  deveni:  „dascăli  model  ai  căsniciei"  şi  „exemplu  bun  pen¬ 
tru  cămin".52 

i 

Tema  morală  frecvent  întâlnită  în  predica  lui  Asterie  este  iubi¬ 
rea  tuturor  oamenilor,  nu  numai  a  celor  buni  ci  şi  a  celor  păcătoşi. 
Dacă  Dumnezeu  iartă  pe  cel  păcătos  şi  se  bucură  de  căinţa  lui,  cu 
atât  mai  mult  trebuie  să  ne  bucurăm  noi  de  întoarcerea  acestuia  fiind 
şi  el  chipul  lui  Dumnezeu  şi  fratele  nostru:  „Niciodată  să  nu  huleşti 
pe  fratele  tău  când  se  întoarce  de  la  o  viaţă  stricată,  nici  să  sfâşii  ra- 
nele  lui  cu  insulte,  nici  să-l  faci  de  ruşine  în  faţa  prietenilor  poves¬ 
tind  trecutul  lui,  ci  să  suferi  împreună  cu  el  pentru  faptele  lui  trecute 
şi  să  te  bucuri  de  cele  prezente,  pentru  că  părăsind  fărădelegea,  râv¬ 
neşte  dreptatea  şi  recunoscându-şi  greşelile  se  întoarce  la  virtute".5* 

48  Ibidem,  p.  112. 

49  Asterie  al  Amasiei  „Predica  la  profetul  Danul  şi  Susana ,  p.  131. 

50  Idem,  „ Dacă  este  îngăduit  omului  $ă-şi  lase  femeia  pentru  orice  pricina ,  p.  116. 

51  Ibidem,  p.  118—119. 

52  Ibidem,  p.  121. 

53  Asterie  al  Amasiei,  Omilie  la  Duminica  fiului  risipitor ,  p.  291. 

5)  Teme  dogmative 

Preocupat  intens  de  problemele  morale,  Asterie  al  Amasiei  tra¬ 
tează  doar  tangenţial  chestiunile  de  doctrină  creştină,  pentru  a  sus¬ 
ţine  învăţăturile  cuprinse  în  predicile  sale. 

In  cele  15  cuvântări,  temele  pe  care  le  tratează  sunt  fundamen¬ 
tate  pe  autoritatea  Sf.  Scripturi  a  Noului  şi  Vechiului  Testament.  Pen¬ 
tru  transmiterea  învăţăturii  Bisericii,  Asterie  utilizează  frecvent  din 
Noul  Testament  „Faptele  Apostolilor",  „Epistolele  pauline“  şi  în  mod 
deosebit  Sfintele  Evanghelii. 

Atunci  când  în  tratarea  temei  propuse  utiliza  o  învăţătură  de  cre¬ 
dinţă,  Asterie  nu  o  lăsa  neexplicată,  ci  expunea  sumar  învăţătura  Bi¬ 
sericii,  ferind  astfel  pe  ascultători  de  erezie. 

Despre  dogma  Sfintei  Treimi,  Asterie  vorbeşte  în  panegiricul  în¬ 
chinat  Sf.  Ştefan,  precizând  că  persoanele  Sf.  Treimi  nu  trebuie  con¬ 
fundate  între  ele,  deşi  în  realitate  există  un  singur  Dumnezeu.  Exem¬ 
plul  cel  mai  convingător  este  vedenia  Sfântului  Arhidiacon  Ştefan 
când  a  fost  ucis  cu  pietre.  El  vede  pe  Tatăl  şezând  pe  tronul  slavei  şi 
pe  Fiul  şezând  de-a  dreapta  Lui,  iar  Duhul  Sfânt  l-a  pregătit  pentru 
primirea  muceniciei  şi  l-a  inspirat,  învăţându-1  ca  să  mărturisească  în 
acel  sens.54  j-  ■  v  »  .  f 

Combătând  erezia  ariană  care  nega  că  Fiul  este  de  o  fiinţă  cu 
Tatăl,  el  atrage  atenţia  păstoriţilor  săi  că  însuşi  Domnul  ne-a  învă¬ 
ţat  cu  multe  dovezi  şi  cu  propria  Sa  existenţă  că  Fiul  „există  mai  îna¬ 
inte  de  veci,  unit  din  veşnicie  cu  Tatăl"55,  şi  de  asemenea,  că  Fiul  a 
existat  „înaintea  lui  Avraam“  şi  că  a  luat  parte  la  toate  actele  mân¬ 
tuirii  din  Vechiul  Testament,  fiind  prezent  chiar  şi  în  rugul  care  n-a 
ars.50  Cel  ce  există  veşnic  din  Dumnezeu,  a  coborât  pe  pământ  îmbră¬ 
când  trup  omenesc  deşi  era  fără  de  trup.57 

Asterie  explică  modul  întrupării  Cuvântului  pornind  de  la  afir¬ 
maţia  făcută  de  Sf.  Apostol  Petru:  „Tu  eşti  Hristos,  Fiul  lui  Dumne¬ 
zeu  celui  viu“. 

După  Asterie,  aceste  cuvinte  arată  iconomia  întrupării,  tălmăcesc 
arătarea  lui  Dumnezeu  în  trup.  Termenul  „Hristos"  nu  este  numele 
Lui  mai  înainte  de  veci,  ci  indică  harul  celor  unşi.  Pentru  aceea  şi 
Domnul  nostru  primind  ca  să  fie  viu  în  întregime  „a  fost  zămislit  în 
chip  minunat  şi  extraordinar  în  pântecele  Fecioarei.  Dar,  după  ce  Pe¬ 
tru  a  mărturisit  că  Iisus  S-a  făcut  om  pentru  noi,  nu  şi-a  oprit  aici 
cuvântul  ci  urcând  pe  scara  cea  spirituală  a  lui  Iacov  spre  cer  şi  a- 
jungând  la  contemplarea  Cuvântului  lui  Dumnezeu  dintru  început,  i-a 
adăugat  lui  Hristos  vrednicia  specifică  şi  reală  numindu-L  Fiu  al  Dum¬ 
nezeului  celui  viu".58 


54  Idem,  Cuvânt  de  laudă  la  Sfântul  Ştefan,  cel  dintâi  mucenic,  p.  229 — 233. 

55  Idem,  Predică  la  orbul  din  naştere,  p.  132.  , 

56  Ibidem,  p.  135. 

57  Asterie  al  Amasiei  Cuvânt  de  laudă  la  Sfântul  Ştefan,  cel  dintâi  mucenic ,  p.  221. 

58  Idem,  Cuvânt  de  laudă  la  Sfinţii  Verhovnici  Apostoli  Petru  şi  Pavel,  p.  164. 

Asterie  reia  tema  întrupării  Cuvântului  în  aceeaşi  cuvântare,  în¬ 
chinată  Sf.  Apostoli  Petru  şi  Pavel,  când  explică  cuvintele  „Eu  sunt 
Iisus  pe  care-1  prigoneşti*  auzite  de  Apostolul  Pavel  pe  drumul  Da¬ 
mascului:  „Iisus  este  numele  pogorârii  Sale,  A  spus  aceste  cuvinte  ca 
să-L  întărească  în  credinţa  întrupării  de  care  se  scandalizau  iudeii",59 

Cauza  arătării  în  trup  a  Fiului  lui  Dumnezeu  pentru  cei  ce  cred 
în  întruparea  Lui,  şi  afară  de  trup  în  chip  de  lumină,  pentru  cei  ce 
nu  sunt  convinşi  de  aceasta,  Asterie  o  explică  astfel:  „Pentru  ce  Hris- 
tos  nu  i  s-a  arătat  lui  Pavel  în  chip  de  om,  cum  i  S-a  arătat  lui  Şte- 
tqn  din  cer,  ci  în  chip  de  foc  sau  de  lumină?  Bine  a  fost  că  i  s-a  ară¬ 
tat  lui  Ştefan  aşa  cum  S-a  şi  înălţat  la  cer,  pentru  că  el  cunoştea  tai¬ 
na  întrupării  şi  nu-1  vătăma  întru  nimic  faptul  că  Mântuitorul  a  luat 
firea  noastră  cea  proastă?  lui  Pavel  însă,  care  nu  accepta  să-L  nu¬ 
mească  pe  Iisus  Dumnezeu,  pentru  că  s-a  pogorât  în  trup  nu  i  S-a 
arătat  în  chip  de  om,  ca  să  nu  întărească  încă  şi  mai  mult  necredin¬ 
ciosului  obiecţia,  ci  mai  degrabă  în  chip  de  fulger  de  foc  ca  să-l 
atragă  pe  el  prin  apariţiile  din  Lege  şi  Moise"/* 

Scopul  întrupării  Cuvântului  s-a  împlinit,  neamul  omenesc  fiind 
eliberat  din  robia  păcatului,  Mântuitorul  a  nimicit  planul  diavolului 
de  a  omorî  pe  al  doilea  Adam,  biruind  puterea  iadului,61 

Vorbind  despre  Biserică,  Asterie  arată  că  ea  este  întemeiată  pe 
mărturisirea  lui  Petru:  „Tu  eşti  Hristos  Fiul  lui  Dumnezeu  cel  viu", 
mărturisire  prin  care  se  păstrează  nezdruncinată  şi  neclintită  temelia 
Bisericii.62  întemeierea  văzută  a  Bisericii  s-a  făcut  după  pogorârea 
Sfântului  Duh  în  Ierusalim  când  s-au  botezat  „trei  mii  de  bărbaţi,  o 
pliromă  a  Bisericii".63  In  Biserică  sunt  cuprinşi  şi  cei  sfinţi  şi  cei  pă¬ 
cătoşi  deoarece:  „Biserica  este  ca  o  casă  părintească  ce  primeşte  cu 
dragoste  pe  toţi  oamenii",64  ibiMÎ 

în  ceea  ce  priveşte  cinstirea  sfinţilor,  al  căror  cult  Asterie  îl  apă¬ 
ră  în  faţa  ereticilor,  dovedind  superioritatea  cultului  martirilor,  arată 
că  aceştia  „au  multă  putere  chiar  dacă  mor,  iar  după  ce  au  plecat 
din  viaţa  aceasta  fac  bine  oamenilor".65  Ei  mijlocesc  pentru  creştini, 
iar  la  a  doua  venire  a  Domnului  nostru  Iisus  Hristos  vor  fi  de  faţă 
şi  vor  deschide  cu  îndrăzneală  gura  pentru  apărarea  noastră,66 

In  câteva  cuvântări  ale  sale,  Asterie  tratează  problema  antropo¬ 
logică  arătând  că  omul  este  alcătuit  din  trup  văzut  şi  din  suflet  ra¬ 
ţional  şi  imaterial.  Trupul  a  fost  creat  să  slujească  sufletului,  iar  su¬ 
netul  ca  să  conducă,  deoarece  este  superior  trupului.  Sufletul  năzu¬ 
ieşte  spre  Dumnezeu  şi  caută  să-şi  improprieze  virtutea67,  în  timp  ce 


59  Ibidem,  p.  172. 

60  Ibidem,  p.  171 — 172. 

•  ;<j-  61  Asterie  al  Amasiei  Cuvânt  de  lauda  la  Sfinţii  Mucenici ,  p.  203 — 204. 

62  Idem,  Cuvânt  de  lauda  la  Sfinţii  V erhovnici  Apostoli  Petru  şi  Pavel >  p.  152. 

63  Ibidem,  p.  154. 

64  Asterie  ai  Amasiei,  Îndemn  la  pocăinţa ,  p.  250. 

65  Idem,  Cuvânt  de  laudă  la  Sfinţii  Mucenici ,  p.  208. 

66  Ibidem,  p.  207. 

67  Asterie  al  Amasiei*  Îndemn  lă  pocăinţăt  p.  257 — 258. 

trupul  tinde  mai  mult  spre  cele  materiale.68 

Sufletul  este  nemuritor,  de  aceea,  după  despărţirea  lui  de  trup 
merge  să-şi  ia  răsplata  pentru  cele  săvârşite  pe  când  era  împreună 
cu  trupul.  El  poate  ajunge  fie  în  rai,  fie  în  iad.  Raiul  este  descris  de 
Asterie  ca  „un  liman  liniştit  şi  un  loc  de  odihnă  nebătut  de  valuri 
pentru  drepţi",69  iar  iadul  ca  un  loc  de  chin  şi  suferinţă.  între  rai  şi 
iad  este  o  mare  prăpastie  făcând  ca  şi  unii  şi  alţii  să  trăiască  deose¬ 
biţi  şi  să  guste  neamestecaţi  unii  binele  şi  alţii  răul.70 

Asterie  interpretează  mistic  textul  biblic  referitor  la  prăpastia 
dintre  rai  şi  iad,  arătând  că:  „nu  înţelegem  că  ar  fi  acolo  un  şanţ  pe 
care  l-ar  fi  săpat  îngerii  ca  un  fel  de  spaţiu  care  se  lasă  între  duş¬ 
mani  pe  câmpul  de  luptă.  Evanghelistul  Luca  a  întrebuinţat  imaginea 
prâpastiei  pentru  a  ne  descrie  despărţirea  prin  care  sunt  separaţi  cei 
ce  au  trăit  virtuos  de  cei  ce  au  trăit  în  alt  chip".71 

Episcopul  Amasiei  atenţionează  pe  credincioşi  că  în  Hristos  este 
mântuirea  noastră  a  tuturor  şi  aşteptarea  veacului  ce  va  să  fie.72  A- 
tunci,  la  judecata  cea  de  obşte,  trupurile  vor  învia,73  luându-şi  plata 
împreună  cu  sufletele  lor.  Cei  păcătoşi  vor  primi  osânda  veşnică,  iar 
cei  drepţi  vor  auzi  glasul  adevăratului  judecător  şi  răsplătitor  al  vir¬ 
tuţii  spunându-le:  „Veniţi  binecuvântaţii  Părintelui  Meu  de  moşteniţi 
împărăţia  care  este  gătită  vouăV4 

C  o  n  c  Lu  z  i  i 

Cuvântările  lui  Asterie  al  Amasiei  se  remarcă  prin  tematica  va¬ 
riată  ce  poate  fi  împărţită  în  trei  mari  categorii:  1)  teme  cu  caracter 
social;  2)  teme  morale;  3)  teme  dogmatice. 

Temele  tratate  în  cuvântările  sale  prezintă  un  interes  general  şi 
vital,  ele  tratând  probleme  legate  de  viaţa  morală  a  credincioşilor, 
de  viaţa  de  familie  şi  problemele  de  viaţă  în  general,  fapt  pentru  care 
predicile  lui  Asterie  al  Amasiei  se  bucură  de  o  mare  actualitate. 

Predica  se  va  evidenţia  prin  căldura  spiritului  biblic  şi  prin  fru¬ 
museţea  stilului  literar  ce  se  împletesc  armonios  pe  întreg  cuprinsul 
operei  sale,  captivând  cugetul  şi  inima  ascultătorilor.  Acest  sentiment 
este  caracteristic  nu  numai  credinciosului  de  rând,  ci  şi  predicatoru¬ 
lui  care  obişnuit  fiind  cu  predica,  o  apreciază  la  justa  ei  valoare  a- 
tunci  când  aceasta  îndeplineşte  toate  principiile  omiletice. 

Deducem  deci  că  predica  lui  Asterie  este  actuală  atât  pentru  cre¬ 
dincios,  în  ceea  ce  priveşte  fondul  ei,  cât  şi  pentru  predicatorul  de 
azi,  în  ceea  ce  priveşte  forma  ei,  ea  constituind  un  izvor  nesecat  şi 
un  model  de  imitat  pentru  predicatorul  creştin  ortodox  de  totdeauna. 

Pr.  drd.  Erdei  Miron 


68  Idem,  m  Despre  bogatul  nemilostiv  fi  săracul  Lazăr* ,  p.  53. 

69  Ibidem,  p.  50.  72  Ibidem,  p.  50. 

70  Ibidem,  p.  55.  73  Ibidem,  p.  50. 

71  Ibidem,  p.  55.  74  Ibidem,  p.  51. 

SCURTA  DESCRIERE  A  VIEŢII  SFÂNTULUI* 

SERAFIM  DE  SAROV 

Cuviosul  Serafim  de  Sarov  s-a  născut  la  19  iulie  1759  (după  alte  date  — 
1754)  în  vechiul  oraş  rusesc  Kursk,  în  renumita  familie  de  negustori  ruşi 
Ezidor  şi  Agafia  Moşnin.  La  Sfântul  Botez  i  s-a  pus  numele  de  Prohor, 
după  numele  celor  7  diaconi  ai  Bisericii  lui  Hristos. 

Părinţii  săi  se  ocupau  cu  construirea  clădirilor  de  piatră  şi  a  biserici¬ 
lor,  duceau  o  viaţă  bineplăcută  lui  Dumnezeu,  însemnată  prin  milostenie 
şi  dragoste  de  muncă. 

înainte  de  moartea  sa  (+  1762)  Izidor  Moşnin  a  început  construcţia 
marii  biserci  în  cinstea  Maicii  Domnului  din  Cazan  şi  a  cuviosului  Ser- 
giu  de  Radonej .  Construcţia  a  fost  continuată  şi  terminată  prin  grija  ma¬ 
mei  lui. 

Pilda  vieţii  ei  a  contribuit  la  educaţia  fiului  în  duhul  evlaviei  şi  dra¬ 
gostei  faţă  de  Dumnezeu.  De  altfel  Dumnezeu  a  vegheat  asupra  lui  din 
frageda  copilărie.  Astfel  a  scăpat  nevătămat  când  a  căzut  din  clopotniţa 
bisericii  aflate  în  construcţie.  în  mod  minunat  a  fost  vindecat  de  boală  ca 
urmare  a  rugăciunilor  sale  în  faţa  icoanei.  In  timpul  bolii,  lui  Prohor  i  s-a 
arătat  Maica  Domnului  care  i-a  promis  că  la  timpul  potrivit  o  să-l  viziteze 
şi  să-l  tămăduiască. 

De  atunci,  preamărirea  Maicii  Domnului  a  fost  permanentă  în  viaţa 
cuviosului. 

După  însănătoşirea  sa,  Prohor  continua  învăţătura,  se  consacra  stu¬ 
diilor  teologice.  în  fiecare  zi  citea  Sfânta  Scriptură,  cărţile  religioase, 
acestea  luminându-i  mintea  şi  îmbogăţindu-i  memoria,  înfrumuseţându-se 
totodată  cu  harul  blândeţei  şi  al  smereniei. 

Cu  timpul,  a  început  a-şi  însuşi  tainele  negustoriei,  lucru  de  care  se 
ocupa  fratele  său  Alexei.  Munca  aceasta  nu-1  atrăgea  pe  Prohor  dar  înde¬ 
plinea  poruncile  cu  supunere. 

Cel  mai  bine  se  simţea  în  biserică,  în  rugăciunea  inimii  şi  gândul  la 
Dumnezeu,  retragerea  în  singurătate.  Creştea  dorinţa  spre  viaţa  isihastă. 
Credincioasa  sa  mamă  nu  s-a  împotrivit  şi  l-a  binecuvântat,  i-a  făcut 
semnul  Sf.  Cruci  cu  crucea  pe  care  a  purtat-o  până  la  moarte  Prohor  (o 
cruce  de  aramă).  Până  a  fi  tuns  în  monahism,  Prohor  a  luat  drumul  Kie¬ 
vului,  împreună  cu  alţi  cinci  băieţi  (din  care  patru  s-au  consacrat  slu¬ 
jirii  lui  Dumnezeu),  s-au  închinat  cuvioşilor  Părinţi  de  la  Lavra  Pecerska 
şi  au  primit  îndrumări  de  la  stareţii  Lavrei. 


*  Traducere  după  calendarul  B.O.  Ruse;  Moscova  1993.  Tipărir  cu  avizul  P.  C.  Ar* 
hîd.  Prof.  Dr.  C-tin  Voicu. 

In  apropierea  Lavrei  Prohor  l-a  vizitat  pe  stareţul  întemniţat  Dosof- 
tei  de  la  care  a  primit  binecuvântarea  de  a  se  tunde  în  monahism.  Dosoftei 
i-a  indicat  şi  un  loc  pustiu,  numit  Sarov,  după  numele  unui  râuleţ  din 
apropiere,  şi  i-a  spus:  ,, Mergi,  fiu  al  lui  Dumnezeu  şi  stai  acolo.  Locul 
acela  îţi  va  da  ţie  mântuire.  Cu  ajutorul  Domnului,  acolo  îţi  vei  termina 
călătoria  pământească.  Sfântul  Duh,  bogăţia  celor  blânzi  o  să-ţi  cârmuias¬ 
că  viaţa  în  sfinţenie". 

La  20  noiembrie  1778,  în  ajunul  sărbătorii  Intrării  în  Biserică  a  Sfin¬ 
tei  Născătoare  de  Dumnezeu,  Prohor  a  sosit  în  Sarov  unde  a  fost  întâmpi¬ 
nat  cu  dragoste  ca  novice  de  către  Stareţul  de  atunci,  ieromonahul  Pa- 
homie  (Leonov  +  1794)  şi  dat  în  primire  unui  călugăr  bătrân,  ieromona¬ 
hul  Iosif  (+  1785),  trezorier. 

Luând  pilda  de  la  bătrânul  călugăr  Serafim,  venea  devreme  în  Bise¬ 
rică,  stând  nemişcat  şi  cu  ochii  închişi  până  la  sfârşitul  slujbei  şi  pleca 
ultimul  regretând  faptul  că  omul  nu  poate,  la  fel  ca  şi  îngerii,  să-i  slu¬ 
jească  continuu  lui  Dumnezeu.  Prohor  îndeplinea  cu  smerenie  toate  mun¬ 
cile  încredinţate  în  mănăstire:  la  brutărie,  la  copt  prescuri  şi  la  atelierul 
de  tâmplărie,  era  paracliser.  Cu  ajutorul  muncii  caută  să  se  păzească  de 
plictiseală  şi  tânguire,  socotindu-le  pe  acestea  drept  cele  mai  mari  ispite 
pentru  un  începător  şi  care  se  lecuiesc  prin  rugăciune,  paza  de  vorba  de¬ 
şartă,  munca  după  putere,  citirea  cuvântului  lui  Dumnezeu  şi  răbdarea, 
deoarece  ispitele  se  nasc  din  laşitate  şi  lipsa  de  curaj.  După  pilda  unor 
monahi  din  pustie,  Prohor,  cerând  binecuvântarea  îndrumătorului  său  — 
Iosif,  pleca  în  timpul  liber  în  pădure  pentru  a  fi  în  singurătate,  a  se  ruga 
în  rugăciunea  lui  Iisus,  a  cugeta  în  cele  duhovniceşti.  Pustnicia  şi  evlavia 
sa  atrăgea  pe  fraţi  şi  pe  bătrânii  călugări.  Astfel,  în  timpul  unei  boli  aceş¬ 
tia  se  aflau  neîntrerupt  lângă  el  (Prohor)  purtându-i  de  grijă.  A  suferit 
dureri  mari  aproape  trei  ani  respingând  ajutorul  medical  fiind  încre¬ 
dinţat  că  „Adevăratul  doctor  al  sufletului  şi  trupului  —  Domnul  nostru 
Iisus  Hristos  şi  Maica  Domnului"  îl  vor  ajuta.  Când  a  ajuns  în  stare  foarte 
gravă,  s-a  săvârşit  pentru  el  Sfânta  Liturghie.  După  împărtăşirea  cu  Sfin¬ 
tele  Taine  ale  lui  Hristos,  a  primit  vizita  Născătoarei  de  Dumnezeu,  care 
i-a  pus  mâna  pe  cap  şi  i-a  dăruit  grabnică  vindecare  —  adx*esându-se 
Sfinţilor  Apostoli  Petru  şi  Ioan,  care  o  însoţeau:  „Acesta  este  de  neamul 
nostru".  j  , 

Pe  locul  arătării  Maicii  Domnului,  după  voia  lui  Dumnezeu,  a  fost  con¬ 
struită  o  biserică  cu  rol  de  bolniţă.  Ca  o  nouă  formă  de  ascultare,  Prohor 
a  luat  asupra  sa  greutatea  adunării  banilor  pentru  această  construcţie.  El 
a  făcut  o  Sfântă  Masă  pentru  altarul  suplimentar,  în  amintirea  cuvioşi- 
lor  Zosima  şi  Savatie  din  insulele  Solovetsk,  unde  pentru  mila  lui  Dum¬ 
nezeu  avută  pentru  el,  şi-a  propus  să  se  împărtăşească  cu  Sfintele  Taine 
până  la  sfârşitul  vieţii. 

La  18  august  1786,  Prohor  a  fost  tuns  în  monahism  de  către  egume¬ 
nul  şi  ieromonahul  Pahomie,  cu  numele  de  Serafim,  nume  care  se  tra¬ 
duce  din  greacă  „inf lactat".  Având  o  dragoste  fierbinte  de  Dumnezeu  şi  o 
râvnă  deosebită,  după  un  an  a  fost  hirotonit  ca  ierodiacon  de  către  episco¬ 
pul  de  Vladimir  şirMurom  —  Viktor  (+  1817).  Timp  de  6  ani,  Serafim  i-a 
petrecut  în  biserică.  Dumnezeu  îl  întărea,  îi  apăreau  în  faţă  Sfinţii  Îngeri 

care  slujeau  în  papalei  cu  fraţii  săi  în  Sfântul  Locaş.  Odată,  în  timpul 
Sfintei  Liturghii,  i  s-a  arătat  Domnul  nostru  Iisus  Hristos  înconjurat 
de  cetele  cereşti.  Aceasta  arătare  i-a  sporit  râvna:  ziua  muncea  în  mănăs¬ 
tire  iar  noaptea  pleca  în  pustie,  unde  în  chilie  îşi  petrecea  timpul  în  ru¬ 
găciune  şi  meditaţie. 

La  2  sept.  1793  (la  intervenţia  bătrânilor  călugări  din  mănăstire),  Se¬ 
rafim  a  fost  hirotonit  ieromonah  de  către  episcopul  Teofil  de  Tambov  şi 
Perza  (  +  1811).  Serafim  slujea  zilnic,  împărtăşindu-se  cu  Sfintele  Taine. 
„Harul  dăruit  nouă  la  Împărtăşanie  —  spunea  preotului  Vasile  Sadovski 
(+  1884)  din  mănăstirea  Vorcedeev  —  este  atât  de  mare,  încât  oricât  de 
nevrednic  şi  de  păcătos  ar  fi  omul,  numai  dacă  ar  merge  în  faţa  Iui  Dum¬ 
nezeu  cu  conştiinţa  smerită  a  recunoaşterii  păcătoşeniei  din  cap  până-n 
picioare,  se  va  curăţi  cu  Harul  lui  Hristos,  câte  puţin  va  începe  a  se  lu¬ 
mina,  se  va  curăţi  şi  se  va  mântui".  Cel  care  se  împărtăşeşte  cu  Trupul 
lui  Hristos  (după  cuvintele  Sf.  Serafim,  cu  cât  mai  des  cu  atât  mai  bine), 
acela  se  va  mântui. 

Anul  1794  este  un  an  îndurerat  pentru  mănăstire:  pleacă  la  cele  veş¬ 
nice  stareţul  pustiei  —  ieromonahul  Pahomie.  La  cererea  stareţului,  îna¬ 
inte  de  a  muri,  cuviosul  Serafim  de  Sarov  preia  îndatorirea  de  a  purta  de 
grija  maicilor  de  la  Vovodeevo,  nelipskidu-le  de  hrana  spirituală  şi  ma¬ 
terială. 

La  20  noiembre  1794,  cuviosul  cere  binecuvântarea  stareţului  mănăs¬ 
tirii  Isaia  (Zubkov)  pentru  a  se  retrage  în  pustie  la  o  distanţă  de  câţiva 
km  de  mănăstire.  După  un  obicei  vechi,  el  da  denumiri  tuturor  împrejuri¬ 
milor  de  lângă  căsuţa  sa  de  lemn,  denumiri  inspirate  din  evenimentele 
petrecute  de  Mântuitor  în  viaţa  pământească:  peştera  din  Betleem,  Ieru¬ 
salim,  râul  Iordan,  Golgota,  ...In  „pustioara  îndepărtată",  aşa  îi  plăcea 
să-şi  numească  locuinţa  izolată,  Sfântul  Părinte  îşi  făcea  pravila  de  rugă¬ 
ciune  după  regula  întocmită  de  el  însuşi,  care  se  va  numi  „Regula  chilii- 
nică  a  părintelui  Serafim",  la  care  adăuga  şi  o  mie  de  metanii.  Citeşte  cu 
osârdie  cărţile  Sfinţilor  Părinţi,  Sfânta  Scriptură,  recita  odată  pe  săptă¬ 
mână  întreg  Noul  Testament  (luni  —  Evanghelia  după  Matei,  marţi  — 
Evanghelia  lui  Marcu,  miercuri  —  Evanghelia  după  Luca,  joi  —  Evanghe¬ 
lia  lui  ioan,  vineri  —  Faptele  Apostolilor,  sâmbăta  —  Epistolele  pauline  şi 
cele  soborniceşti,  duminică  - —  Apocalips  a)  —  lucrări  pe  care  le  nu¬ 
mea  „mâncarea  sufletului  după  alcătuirea  căreia  trebuie  să  se  conducă 
viaţa".  în  orele  de  muncă,  călugărul  taie  lemne  din  pădure,  munceşte  la 
prisa-că  şi  lucrează  grădina  din  apropierea  chiliei  sale.  Regimul  de  viaţă 
al  cuviosului  este  extrem  de  sever;  chiar  în  cele  mai  geroase  zile  nu-şi 
încălzeşte  locuinţa.  Doarme  pe  podea  sprijinit  cu  spinarea  de  perete  iar 
sub  cap  îşi  pune  o  piatră  sau  o  buturugă  —  toate  acestea  pentru  „omorâ¬ 
rea  ispitelor".  Hrana  şi-o  procura  singur  şi  totodată  respecta  un  post  sever 
mâncând  odată  pe  zi,  legume,  pâine  uscată  —  pe  care  o  împărţea  cu  păsă¬ 
rile  şi  cu  fiarele  sălbatice.  De  multe  ori  a  fost  văzut  cum  hrănea  un  urs  din 
mâna  sa.  Nemâncând  nimic  miercurea  şi  vinerea  precum  şi  în  prima  săp¬ 
tămână  a  postului  Paştilor,  cuviosul  Serafim  a  refuzat  ajutorul  oferit  de 
mănăstire,  a  înăspirt  postul,  hrănindu-se  cu  un  soi  de  iarbă' pe  care  o  usca 
pentru  iarnă.  ma 

Năzuind  spre  tăcere,  bătrânul  se  ferea  de  vizitatori  dar  îi  primea  căl¬ 
duros  pe  acei  călugări  care  aveau  intenţia  de  a  se  retrage  în  singurătate. 
Cuviosul  Serafim  îi  sfătuia  dar  binecuvântarea  la  această  nevoinţă  nu  le 
da  deoarece  ştia  ce  ispite  mari  trebuiau  să  biruie  în  singurătate  din  par¬ 
tea  diavolului.  Şi  într-adevăr,  vrăjmaşul  neamului  omenesc  îl  îndemna 
pe  Serafim  la  ,, războiul  gândurilor14,  îl  îndemna  să  se  lepede  de  dorinţa 
mântuirii,  să  nu  mai  îndure  o  viaţă  atât  de  grea.  Cu  ajutorul  lui  Dumne¬ 
zeu,  cu  rugăciune  şi  Sf.  Cruce,  bătrânul  îl  biruia  pe  diavol. 

Urcând  pe  treptele  nevoinţelor,  care  deveneau  tot  mai  grele  şi  severe, 
cuviosul  şi-a  luat  asupra  sa  nevoinţa  Stâlpniciei.  Zilnic,  la  apusul  soarelui, 
se  urca  pe  o  piatră  mare,  aflată  la  jumătatea  distanţei  dintre  chilia  sa  şi 
mănăstire,  şi,  până  la  răsăritul  soarelui,  cu  mâinile  ridicate,  pronunţa  ru¬ 
găciunea:  „Dumnezeule,  milostiv  fii  mie  păcătosului44.  Dimineaţa,  în  chi¬ 
lia  sa,  continua  rugăciunea  de  noapte,  pe  o  piatră  mică,  sta  în  genunchi  şi 
îţi  întrerupea  ruga  doar  pentru  puţin  timp  în  care  se  hrănea  foarte  puţin 
şi  se  odihnea.  în  felul  acesta  şi-a  continuat  rugăciunea  o  mie  de  zile.  Dia¬ 
volul  ruşinat,  s-a  dovedit  a  fi  neputincios  în  a-1  birui,  de  aceea  şi-a  pus  în 
gând  să-l  omoare.  Pentru  aceasta  a  trimis  la  el  pe  doi  tâlhari  să-i  ceară 
bani  ameninţându-1  cu  violenţa.  Neîmpotrivindu-se,  i-au  spart  capul  cu 
toporul  şi  i-au  rupt  câteva  coaste  în  bătaie.  Apoi,  negăsind  nimic  preţios 
în  chilia  sa,  în  afară  de  o  icoană,  şi  câteva  cărţi,  au  fugit,  fiind  ruşinaţi 
de  fapta  lor.  în  dimineaţa  următoare,  cuviosul  a  ajuns  la  mănăstire.  A  su¬ 
ferit  8  zile  dureri  insuportable  dar  a  refuzat  şi  de  astă  dată  ajutorul 
medical,  îneredinţându-şi  viaţa  întru  totul  voinţei  lui  Dumnezeu  şi  Sfin¬ 
tei  Fecioare  Maria.  Şi  pe  când  se  părea  că  nu  mai  este  nici-o  speranţă  de 
a  se  însănătoşi,  Născătoarea  de  Dumnezeu  împreună  cu  Sfinţii  Apostoli 
Petru  şi  Ioan  i  s-au  arătat  în  somn  adresându-i  cuvintele:  „  —  Acesta  din 
neamul  meu  este44.  în  aceeaşi  zi  cuviosul  s-a  ridicat  din  pat  dar  a  mai 
stat  în  mănăstire  până  la  însănătoşire  deplină.  în  urma  acestei  întâmplări 
nefericite,  bătrânul  a  rămas  pentru  totdeauna  gârbovit  şi  umbla  spriji- 
nindu-se  într-un  toporaş  ori  într-o  cârje.  Cei  care  l-au  bătut  au  fost 
prinşi  dar  el  i-a  iertat  şi  chiar  a  cerut  să  nu  fie  pedepsiţi. 

Reîntors  în  vechiul  său  loc  din  pustie,  cuviosul  Serafim  nu  şi-a  schim¬ 
bat  regimul  de  viaţă. 

La  moartea  stareţului  şi  a  duhovnicului  său  Isaia,  el  a  luat  asupra 
sa  votul  tăcerii  pe  care  îl  compara  cu  Crucea  „pe  care  omul  trebuie  să-şi 
răstignească  toate  poftele  şi  ispitele44.  Viaţa  lui  devine  tot  mai  închisă;  tace 
nu  numai  pustia,  tac  şi  buzele  bătrânului  care  s-a  lepădat  de  toate  grijile  şi 
gândurile  lumeşti.  „înainte  de  toate  trebuie  să  te  înfrumuseţezi  cu  tăcerea, 

—  aşa  îi  plăcea  să  spună  mai  târziu  în  îndrumările  sale  către  alţi  preoţi, 

—  căci  prin  tăcere  pe  mulţi  i-am  văzut  mântuiţi,  dar  prin  vorba  deşartă 
pe  nici  unul . . .  Tăcerea  este  taina  veacului  ce  va  să  vină44,  ea  „îl  apropie 
pe  om  de  Dumnezeu  şi  îl  face  un  înger  pământesc,  dar  cuvintele  —  sunt 
uneltele  judecăţii  lumii  acesteia41. 

Serafim  nu  se  mai  arăta  acum  vizitatorilor  iar  dacă  întâlnea  pe  cineva 
în  cale,  cădea  cu  faţa  la  pământ  şi  nu  se  ridica  până  ce  persoana  respec¬ 
tivă  nu  pleca  mai  departe. 

Din  pricina  picioarelor  sale  bolnave,  el  nu  mai  putea  merge  la  mănăs¬ 
tire  şi  hrana  îi  era  adusă  în  chilie  de  către  un  frate  de  acolo.  Bătrânul  îl 
primea  eu  mâinile  încrucişate  la  piept,  fără  să  pronunţe  nici  un  cuvânt 
şi  apoi  le  slobozea  fără  să  privească  măcar  la  el.  Numai  în  unele  cazuri 
Serafim  punea  pe  tavă  o  bucăţică  de  pâine  sau  puţină  varză  pentru  a  in¬ 
dica  ce  să-i  aducă  în  duminica  următoare. 

In  această  tăcere  deplină  a  petrecut  cuviosul  timp  de  trei  ani.  El  a 
fost  învrednicit  să  aibă  parte  de  „pacea  Sufletului",  pe  care  o  socotea 
drept  dar  de  la  Dumnezeu,  lucrul  principal  în  viaţa  creştinului.  Postul, 
rugăciunea,  privegherea  şi  alte  nevoinţe  creştineşti  —  le  zicea  el  călugă¬ 
rilor  care  i  se  adresau,  —  cât  nu  sunt  de  bune  în  sine,  dar  nu  în  ele  consta 
ţelul  vieţii  noastre  creştine  ci  atunci  când  ele  slujesc  ca  mijloace  de  do¬ 
bândire  a  păcii.  Adevăratul  ţel  al  vieţii  creştineşti  este  de  a  dobândi  Du¬ 
hul  Sfânt  al  lui  Dumnezeu.  „Bucuria  mea,  —  le  zicea  el  — ,  este  să  mă 
rog  Duhului  Păcii  care  să-i  cuprindă  pe  toţi,  şi  atunci  mii  de  suflete  se 
vor  mântui  lângă  Acesta". 

Fiind  îngrijoraţi,  fraţii  împreună  cu  noul  egumen  Nifor  de  Cernit  au 
(+  1842),  de  lipsa  îndelungată  a  cuviosului,  i-.au  propus  să  vină  în  zilele 
de  duminică  la  mănăstire  pentru  a  se  împărtăşi  cu  Sfintele  Taine,  ori  să  se 
reîntoarcă  definitiv  în  mănăstire. 

Bătrânul,  nefiind  în  puteri  să  parcurgă  distanţe  mari,  a  ales  ultima 
variantă.  Astfel,  în  chilia  părăsită  timp  de  15  ani  a  continuat  votul  tăcerii, 
continuând  să  nu  iasă  şi  să  nu  primească  pe  nimeni  în  afară  de  un  frate 
de  la  bolniţă  şi  pe  preotul  care  îi  aducea  Sfintele  Taine.  Şi-a  început  viaţa 
zăvorâtă  în  faţa  icoanei  Maicii  Domnului,  pe  care  cuviosul  a  numit-o 
„Bucuria  tuturor  bucuriilor".  Sicriul  de  stejar  instalat  în  cameră  îi  aducea 
aminte  permanent  de  ceaisul  morţii.  Necunoscute  sunt  nevoinţele  stareţu¬ 
lui  în  timpul  zăvorârii,  dar  este  cunoscut  faptul  că  în  acea  perioadă  a 
fost  răpit  în  locaşurile  cereşti. 

Aducându-şi  aminte  de  evenimentul  răpirii,  Serafim  îşi  îndruma 
astfel  fratele  care  se  afla  în  ascultarea  lui:  „Dacă  ai  şti  ce  dulceaţă  găsesc 
sufletele  drepţilor  în  ceruri,  te-ai  hotărî,  cu  mulţumire,  ea  în  timpul  vieţii 
vremelnice  pe  acest  pământ  să  suferi  defăimări,  supărări  sau  prigoniri. 
Chiar  dacă  în  acestă  chilie  ne-ar  mânca  viermii  trupul  toată  viaţa  trebuie 
să  suferim,  numai  să  nu  fim  lipsiţi  de  acea  dorinţă  —  Bucuria  cerească  — 
pe  care  a  pregătit-o  Dumnezeu  celor  ce-1  iubesc  pe  El.  Acolo  nu  este 
nici  boală,  nici  întristare;  este  o  bucurie  şi  o  dulceaţă  pe  care  n-o  poţi 
expune  prin  cuvinte;  acolo  drepţii  vor  lumina  ca  soarele.  Dar  dacă  acea 
bucurie  a  slavei  cereşti  n-a  putut-o  explica  Sf.  Apostol  Pavel  (II  Cor.  12, 
2 — 4),  atunci  care  altă  limbă  poate  explica  frumuseţea  Locaşului  Ceresc 
în  care  vor  intra  sufletele  drepţilor.  Despre  bucuria  ceea  şi  dulceaţa  Ce¬ 
rească  pe  care  am  gustat-o  nu-ţi  pot  explica".  După  această  mărturisire, 
la  sfârşitul  convorbirii,  stareţul  s-a  schimbat  intr-atât  încât  parcă  nu  mai 
era  din  lutmea  aceasta,  asemănându-se  cu  un  înger  pământesc  şi  om 
ceresc. 

Ultimii  cinci  ani  ai  vieţii  izolate  au  fost  marcaţi,  datorită  revelaţiei 
descoperite,  de  o  schimbare:  Uşa  chiliei  sale  a  fost  deschisă  pentru  toţi 
cei  care  căutau  îndrumare  duhovnicească,  dar  nu  s-a  încheiat  concomi- 

tent  şi  votul  tăcerii.  Curând  a  început  a  se  pregăti  pentru  slujba  oamenilor. 

La  25  mai  1825,  Preasfânta  Născătoare  de  Dumnezeu,  însoţită  de  Sfin¬ 
ţii  Părinţi  Clement  Romanul  şi  Petre  Alexandrinul  i  s-au  arătat  cuvio¬ 
sului  Serafim  pe  când  dormea  şi  i-a  poruncit  să  iasă  din  izolare  pentru 
mare,  înaltă  treaptă  a  monahismului  —  stăreţia.  în  acea  perioadă  Sera¬ 
fim  se  ocupa  de  curăţia  sufletului  omenesc  şi  a  primit  darul  lui  Dum¬ 
nezeu  de  a  face  minuni  şi  de  a  cunoaşte  gândurile.  El  cunoştea  trecutul 
şi  viitorul,  da  îndrumări  pline  de  înţelepciune  şi  bunătate.  La  întrebarea 
interlocutorului  său,  în  ce  mod  el  cunoştea  nevoia  lui,  fără  a  spune  ceva, 
îi  vedea  inima,  stareţul  răspundea:  „Precum  s-a  predat  fierul  fierarului, 
aşa  şi  eu  m-am  predat  pe  mine  şi  voinţa  mea  lui  Dumnezeu;  cum  îi  este 
Lui  bineplăcut,  aşa  acţionez  eu;  voinţă  proprie  eu  nu  am  iar  ceea  ce  este 
ştiutorul  plăcut  Domnului,  aceea  transmit".  „Inima  omului  îi  este  cu¬ 
noscută  numai  lui  Dumnezeu  şi  numai  El  este  ştiutorul  inimilor . . .  Iar 
eu,  păcătosul  Serafim,  primul  gând  apărut  în  suflet  vine  de  la  Dumne¬ 
zeu  şi-l  spun  neştiind  ce  are  pe  suflet  interlocutorul  meu  şi  cred  că  aşa 
voieşte  Domnul  pentru  folosul  lui"  Datorită  rugăciunii  făcute  de  cuviosul 
Serafim  şi-au  putut  vindeca  mulţi  neputinţele. 

Primul  pentru  care  s-a  descoperit  minunata  lucrare  a  fost  Mihail 
Manturov,  care  datorită  unei  boli  grele  a  fost  nevoit  să-şi  lase  slujba  din 
armată.  Amănuntele  acestei  întâmplări  au  fost  păstrate  de  martorii  ocu¬ 
lari.  Această  vindecare  miraculoasă  s-a  petrecut  cam  la  2  ani  de  la  ieşi¬ 
rea  lui  Serafim  din  tăcere.  După  ce  a  primit  de  la  Manturov  mărturisirea 
de  credinţă  în  Dumnezeu,  cuviosul  i  s-a  adresat  cu  cuvintele:  „Bucuria 
mea!  Dacă  aşa  tare  crezi,  atunci  tot  aşa  de  tare  crezi  şi  că  totul  vine  de 
la  Dumnezeu.  Aşadar,  trebuie  să  crezi  şi  că  Dumnezeu  te  va  vindeca  şi  pe 
tine.  Eu  mă  voi  ruga  pentru  tine".  însemnându-1  pe  Mihail  cu  mir,  stare¬ 
ţul  a  pronunţat:  „Cu  harul  dat  mie  de  Dumnezeu,  pe  tine  primul  te  vin¬ 
dec".  Vindecat  fiind,  Manturov  s-a  aruncat  la  picioarele  cuviosului  dar 
imediat  a  fost  ridicat  cu  vorbe  aspre:  „Oare  îi  este  dat  lui  Serafim  de  a 
învia  sau  de  a  lua  viaţa,  de  a  cufunda  în  iad  şi  de  a  scoate?  Acesta  este 
numai  lucrul  lui  Dumnezeu,  care  împlineşte  cererea  celor  ce  se  tem  de 
El.  Atotputernicului  Dumnezeu  şi  Preacuratei  Sale  Maici  îi  vei  da  mul¬ 
ţumire!"  Ca  semn  de  mulţumire  lui  Dumnezeu  „Mişulieă"  (aşa  îl  numea 
cu  dragoste  cuviosul)  Manturov  a  luat  asupra  sa  însărcinarea  şi  toată 
viaţa  şi-a  dedicat-o  amenajării  locaşului  de  maici  din  Divcevo,  îndepli¬ 
nind  toate  poruncile  stareţului.  Printre  cei  sculaţi  din  patul  neputinţei 
a  fost  şi  „sluga"  moşierului  din  Simbirsk,  Nicolae  Motovilov,  care  apoi  şi-a 
petrecut  tot  timpul  sub  oblăduirea  cuviosului,  şi  ca  rezultat  aii  convorbi¬ 
rilor  cu  acesta,  ne-a  lăsat  minunatele  învăţături  despre  ţelul  vieţii  creş¬ 
tine. 

După  obişnuinţă,  cuviosul  a  inceput  din  nou  să  se  depărteze  în  „pus¬ 
tia  apropiată",  situată  lângă  mănăstire,  în  pădure,  unde  se  găsea  izvorul 
„Cuvântător  de  Dumnezeu",  apă  care  datorită  rugăciunii  cuviosului  Sera¬ 
fim  săvârşeşte  minuni  şi  vindecări  miraculoase  până  în  zilele  noastre. 
Petrecând  aici  ziua  în  munca  trupească  şi  duhovnicească,  spre  seară,  bă¬ 
trânul  se  reîntorcea  la  mănăstire,  sprijinindu-se  de  un  toiag,  purtând  în 
mână  un  toporaş,  iar  în  spate  purta  o  desagă  plină  cu  nisip  şi  pietre,  dea- 

supra  cărora  era  Evanghelia,  Când  era  întrebat  din  ce  cauză  poartă  a- 
ceste  greutăţi,  stareţul  răspundea  cu  cuvintele  lui  Efrem  Şirul  (  +  373 — 
379):  „îl  istovesc  pe  cel  ce  mă  istoveşte  pe  mine". 

Din  toate  colţurile  Rusiei  s-au  îndreptat  spre  mănăstirea  din  Sarov 
oameni  care  doreau  să  primească  binecuvântarea  cuviosului.  De  dimineaţa 
până  seara  târziu,  uşa  chiliei  din  ,, pustia  apropiată"  era  deschisă  pentru 
toţi  fără  deosebire.  în  fiecare  dintre  aceştia  el,  vedea  chipul  lui  Dum¬ 
nezeu  şi  se  adresa  cu  dragoste;  pe  toţi  îi  întâmpina  cu  închinăciuni  până  la 
pământ,  cu  sărutul  păcii  şi  cu  neschimbata  salutare  pascală  „Bucuria  mea, 
Hristos  a  înviat".  Pentru  fiecare,  cuviosul  Serafim  găsea  un  cuvânt  deose¬ 
bit  care-i  încălzea  inima,  îi  lumna  mintea,  producea  o  puternică  impresie  şi 
asupra  celor  mai  puţin  credincioşi,  îndreptându-i  pe  calea  mântuitoare  a 
pocăinţei. 

în  ultimii  ani  ai  vieţii,  cuviosul  a  fost  preocupat  de  obştea  maicilor 
de  la  moară.  Mănăstirea  Diveevo,  construită  după  voinţa  Născătoarei  de 
Dumnezeu,  este  al  patrulea  Sfânt  Locaş  de  pe  pământ  sortit  împărăţiei 
Cereşti,  asupra  căreia  veghează  Aceasta.  După  mărturia  stareţului  Sera¬ 
fim,  Maica  Domnului  a  înconjurat-o  cu  o  aură,  promiţând  să  fie  Ea  egu¬ 
mena  mănăstirii  pentru  totdeauna.  Mai  târziu,  împrejurul  acestui  lăcaş 
a  fost  săpat  un  şănţuleţ,  început  de  însuşi  cuviosul.  „Şănţuleţul  acesta  — 
zicea  el  —  pe  care  a  trecut  Maica  Domnului,  se  înălţa  până  la  cer.  Dacă 
va  veni  Anticristul,  peste  toate  va  trece  dar  peste  acest  şănţuleţ  nu  va  pu¬ 
tea  să  sară",  Neţinând  cont  de  vârstă,  bătrânul  muncea  cuviincios  la  con¬ 
strucţiile  mănăstireşti  —  moară,  chilii  şi  la  biserica  Naşterii  Domnului.  Sf. 
Serafim  a  alcătuit  regulamentul  mănăstirii,  regulament  care  educa  mai¬ 
cile  în  spiritul  dragostei,  al  ascultării  şi  rugăciunii  neîntrerupte.  Din 
cauza  grijii  pe  care  o  purta  „orfanelor  din  Diveevo"  (aşa  erau  numite 
maicile  de  acolo),  stareţul  Serafim  a  răbdat  înjosirile  şi  clevetirile  din 
partea  altor  persoane  şi  răspundea  astfel  călugărilor  eare-1  judecau:  „Măr¬ 
turisesc  în  faţa  lui  Dumnezeu  că  nici-o  pietricică  n-am  aranjat  după  pro- 
pria-mi  voinţă,  nici-un  cuvânt  de  la  mine  n-am  spus  şi  pe  nici  una  din 
ele  nu  le-am  primit  după  dorinţa  mea  împotriva  voinţei  Maicii  Domnului". 
Letopiseţul  acestei  mănăstirii  „Serafim  de  Sarov"  păstrează  proorocirile 
cuvosului  despre  viitorul  acestui  Sfânt  Locaş,  şi  toate  s-au  împlinit. 

La  sfârşitul  anilor,  a  fost  vizitat  pentru  a  12-a  oară  şi  ultima,  de 
către  Preasfânta  Născătoare  de  Dumnezeu,  vizita  care  a  avut  loc  ta  25 
martie  a  anului  1832,  de  sărbătoarea  Bunei  Vestiri,  în  cursul  căreia  i-a 
prevestit  lui  Serafim  strămutarea  la  cele  veşnice.  Promiţându-i  bătrânu¬ 
lui  ajutorul  Său  şi  protejarea  tuturor  înfăptuirilor  lui  pământeşti,  îm¬ 
părăteasa  Cerească  i-a  zis:  „Degrabă  iubitul  meu,  vei  fi  cu  noi". 

Primind  mesajul  acesta,  cuviosul  începe  sârguincios  să  se  pregătească, 
puterile  îi  slăbeau,  nu  mai  putea  să  meargă  în  fiecare  zi  în  pustie  pentru 
a  primi  pe  vizitarori.  „Noi  n-o  să  ne  mai  vedem  —  le  spunea  fiilor  duhov¬ 
niceşti  —  Viaţa  mea  se  sfârşeşte;  Duhul  meu  acum  este  acum  de  parcă  ar 
fi  al  unui  nou-născut,  dar  cu  trupul  sunt  mort."  Serafim  se  retrăgea  în 
locuri  singuratice  pentru  a  medita,  se  gândea  la  nedesăvârşirea  acestei 
vieţi  pământeşti  trecătoare,  stând  lângă  sicriul  pregătit  pentru  el.  Dar  şi 
în  zilele  acestea  stareţul  era  îngrijorat  de  mântuirea  sufletelor  omeneşti 

şi  îndrumând  preoţii  de  aici,  le  zicea:  „ Seamănă  pe  pământ  bun,  seamănă 
pe  piatră,  seamănă  pe  nisip,  seamănă  lângă  drum,  seamănă  în  spini,  totuşi 
undeva  va  răsări  chiar  dacă  nu  imediat,  totuşi  va  aduce  roade44. 

Cu  o  zi  înainte  de  moarte,  cuviosul  Serafim  a  venit  după  obicei  în 
bisericuţa  care  purta  numele  sfinţilor  Zosima  şi  Sawatie,  la  Dumnezeiasca 
Liturghie,  s-a  împărtăşit  cu  Sfintele  Taine,  în  faţa  icoanei  Mântuitorului 
şi  a  Născătoarei  de  Dumnezeu,  a  făcut  închinăciuni,  a  pus  lumânări  şi  a 
sărutat  restul  icoanelor,  şi-a  luat  iertăciune  de  la  fraţi  şi  ta  zis:  „Lucra- 
ţi-vă  mântuirea,  nu  vă  întristaţi,  privegheaţi,  sus  ni  se  pregătesc  cunu¬ 
nile4*.  In  acea  zi  s-a  apropiat  de  câteva  ori  de  biserica  la  locul  pe  care 
şi  l-a  ales  pentru  înmormântare  unde  se  ruga  îndelung. 

Seara,  din  chilia  lui  s-au  auzit  cântări  pascale,  iar  în  dimineaţa  zilei 
de  2  ianuarie  a  anului  1833,  stareţul  ieromonah  Serafim  a  fost  găsit  înge- 
nunchiat,  cu  mâinile  încrucişate  la  piept  în  faţa  icoanei  Maicii  Domnu¬ 
lui  „Umilinţa44  —  sufletul  curat  a  fost  luat  în  timpul  rugăciunii  la  altarul 
Domnului  Atotţiitor. 

Trupul  cuviosului  a  fost  pus  în  sicriul  de  stejar  făcut  de  el  perso¬ 
nal  şi  a  fost  îngropat  în  partea  de  miazăzi  de  lângă  altarul  bisericii  „Ador¬ 
mirea  Maicii  Domnului44. 

Timp  de  70  de  ani  după  moartea  cuviosului  Serafim,  mulţi  oameni 
s-au  perindat  prin  faţa  mormântului  şi  îşi  revărsau  toate  nevoile  şi  neca¬ 
zurile.  Aşteptarea  preamăririi  şi  încrederea  lor  era  atât  de  mare,  încât 
cu  mult  timp  înainte  de  canonizarea  făcătorului  de  minuni  din  Sarov,  se 
pregăteau  altare,  se  pictau  icoane  şi  se  descria  viaţa  cuviosului  Serafim. 
Poporul  vedea  în  el  cele  mai  preţioase  calităţi  ale  isihasmului  ortodox  şi 
l-au  ales  ca  duhovnic  al  pământului  rus  la  fel  cu  un  alt  mare  sfânt  rus- 
egumenul  Sergiu  de  Radonej. 

La  26  ianuarie  a  anului  1903,  cu  aprobarea  Sfântului  Sinod,  stareţul 
ieromonah  Serafim  de  Sarov  a  fost  canonizat  şi  trecut  în  rândul  sfinţilor. 

La  19  iulie,  ziua  de  naştere  a  cuviosului,  în  prezenţa  familiei  ţarului  şi 
a  mii  de  oameni,  au  fost  dezgropate  preacinstitele  moaşte.  Acest  eveni¬ 
ment  a  fost  prevăzut  de  Sfântul  Serafim  înaintea  morţii  sale,  precum  şi 
soarta  grea  a  Rusiei  prevenind  de  prigoana  care  avea  să  fie  asupra  cre¬ 
dincioşilor:  „La  noi  (în  Sarov)  ce  bucurie  o  să  fie!  în  mijlocul  verii  o  să 
cânte  Paştile!  Dar  lume,  lume  din  toate  părţile!44  Şi  după  o  pauză  a  adău¬ 
gat:  „Dar  bucuria  aceasta  va  dura  puţin;  ce  va  fi  mai  departe . . .  aşa  o 
scârbă  . .  .  care  de  la  începutul  lumii  n-a  fost!  îngerii  nu  vor  dovedi  să 
primească  sufletele44.  Pe  când  spunea  acestea,  lacrimile  îi  curgeau  din 
ochi. 

După  revoluţie  au  fost  închise  mănăstirile  din  Sarov  şi  Diveevo,  au 
dispărut  şi  moaştele  Sf.  Serafim.  Dreptcredineiosul  popor  trăia  cu  nă¬ 
dejdea  că  această  sfinţenie  va  fi  regăsită  şi  Dumnezeu  ne-a  învrednicit 
de  această  bucurie  sufletească. 

Pe  data  de  11  ianuarie  a  anului  1991,  în  oraşul  Sankt  Petersburg,  după 
mulţi  ani,  au  fost  regăsite  sfintele  moaşte  ale  cuviosului  Serafim  de  Sarov 
şi  au  fost  transmise  preafericitului  patriarh  al  Moscovei  şi  al  tuturor  ru- 

şilor,  Alexei  al  II-lea,  iar  la  7  febr.  au  fost  transmutate  la  Moscova,  în 
soborul  patriarhal  pentru  închinarea  credincioşilor  şi  la  23  iulie,  cu  „Dru¬ 
mul  Crucii“  au  fost  transportate  la  mănăstirea  Serafim-Diveevo,  la  locul 
vieţii  pământeşti  a  cuviosului.  Aşa  le  spunea  el  ucenicilor  înainte  de  a 
trece  la  cele  veşnice:  „Când  eu  n-o  să  mai  fiu,  voi  veniţi  la  mormântul 
meu!  Veniţi,  şi  cu  cât  mai  des,  cu  atât  mai  bine.  Toate  greutăţile  pe  care 
le  aveţi,  aduceţi-le  la  mormântul  meu!  Cădeţi  la  pământ  şi  precum  aş  fi 
viu,  povestiţi-mi  totul,  şi  eu  o  să  vă  aud,  şi  toată  scârba  o  să  se  depărteze 
de  la  voi!  Precum  cu  unii  vorbiţi,  aşa  vorbiţi  şi  aici!  Pentru  voi  eu  sunt 
viu  şi  voi  fi  în  vecii  vecilor!" 

Ostap  Roman 

predica  la  duminica  a  ii-a  după  paşti 

-ţ  /  ,  #  € 

Pericopa  evanghelică  din  Ev.  după  Ioan  20,  19 — 31  rânduită  a  se  citi, 
la  Sf.  Liturghie,  în  a  Il-a  duminică  după  Paşti,  ne  relatează  evenimentul 
ce  s-a  petrecut  la  opt  zile  după  înviere,  când  Domnul  s-a  arătat  din  nou 
ucenicilor  Săi,  care  se  aflau  ascunşi  într-o  casă  din  Ierusalim,  cu  uşile  în¬ 
cuiate,  de  frica  iudeilor.  Stând  în  mijlocul  lor,  li  s-a  adresat  cu  salutul 
obişnuit  la  evrei:  „Şalom  la  hem“  („Pace  vouă!**).  Apoi,  adresându-se  lui 
Toma,  care  nu  fusese  de  fată  când  Domnul  s-a  arătat  prima  dată  uceni¬ 
cilor  şi  care  la  aflarea  veştii  cum  că  Domnul  a  înviat,  a  reacţionat  spu¬ 
nând:  „Dacă  nu  voi  vedea  în  mâinile  Lui  semnul  cuielor,  şi  dacă  nu  voi 
pune  degetul  meu  în  semnul  cuielor,  şi  dacă  nu  voi  pune  mâna  mea  în 
coasta  Lui,  nu  voi  crede**  (In.  20,  25),  adresându-se  deci  lui  Toma  i-a  zis: 
„Adu  degetul  tău  încoace  şi  vezi  mâinile  Mele  şi  adu  mâna  Ta  şi  o  pune 
în  coasta  Mea  şi  nu  fii  necredincios,  ci  credincios**  (In.  20,  27). 

Pentru  că  Toma  este  prezentat  aici  oarecum  în  culpabilitate,  este  cu 
dreptate  să  spunem  că  nu  numai  el  s-a  îndoit  de  învierea  Mântuitorului  ci  şi 
ceilalţi  Apostoli  au  reacţionat  în  acelaşi  fel,  atunci  când  unele  dintre  fe¬ 
meile  mironosiţe  au  venit  să-i  anunţe  că  L-au  văzut  pe  Domnul  înviat 
(Mc.  16,  11).  N-au  crezut  că  a  înviat  nici  cei  doi  ucenici  care  călătoreau 
spre  Emaus  şi  iarăşi  nici  pe  aceştia  doi  nu  i-au  crezut  Apostolii,  când  au 
venit  degrabă  la  ei  să  le  vestească  bucuria  de  a-L  fi  întâlnit  pe  Iisus  în 
faptul  serii  (Mc.  16,  12 — 13). 

Sf.  Ev.  Luca  relatează  că  însuşi  Domnul  i-a  mustrat  pe  cei  unspre¬ 
zece  „pentru  necredinţa  şi  împietrirea  inimii  lor,  căci  n-au  crezut  pe  cei 
ce-L  văzuseră  înviat**  (Mc.  16,  14). 

într-adevăr,  este  greu  de  înţeles  cum  au  putut  fi  Apsotolii  atât  de  ză- 
bavnici  în  a  primii  vestea  învierii  şi  apoi  de  a  percepe  ca  reală  minunea 
ce  li  s-a  descoperit,  când  L-au  văzut  viu.  Numai  cu  o  săptămână  în  urmă, 
ei  au  fost  martori  ai  unei  minuni  care  a  tulburat  tot  Ierusalimul  şi  anume: 
învierea  lui  Lazăr  din  Betania,  după  ce  trupul  acestuia  zăcuse  în  mor-  ■ 
mânt  timp  de  patru  zile  şi  începuse  deja  procesul  de  descompunere  biolo¬ 
gică.  Dar  şi  altă  dată  au  fost  martori  la  săvârşirea  de  către  Domnul  a  unor 
minuni  similare:  în  Capernaum,  Domnul  a  înviat  pe  fiica  lui  Iair,  mai 
marele  sinagogii,  iar  în  Nain,  l-a  înviat  pe  unicul  fiu  al  unei  văduve. 
Dacă  despre  aceste  minuni  s-au  convins  ei  înşişi,  cum  de  au  manifestat 
această  neîncredere  când  a  fost  vorba  de  învierea  învăţătorului  lor? 

Răspunzând  la  o  astfel  de  întrebare  ar  trebui  să  arătăm  că  noi,  care 
privim  faptele  dintr-o  perspectivă  atât  de  îndepărtată,  nu  suntem  îndrep¬ 
tăţiţi  să-i  judecăm  prea  aspru  pe  Apostoli. 

în  primul  rând,  ei  erau  atât  de  înfricoşaţi  de  toate  cele  ce  s-au  în** 
tâmplat  cu  câteva  zile  în  urmă  încât  sufletele  lor  nu  mai  puteau  tre¬ 
ce  cu  uşurinţă  de  la  deznădejde  la  speranţă,  de  la  tristeţe  şi  durere,  la  bu¬ 
curie  şi  fericire.  Ei  erau  în  situaţia  celui  care  este  trezit  brusc,  în  întune¬ 
ricul  nopţii  într-o  lumină  orbitoare.  Primul  gest  al  acestuia  este  să-şi  apere 
ochii  copleşiţi  de  lumină.  Aşa  s-au  comportat  şi  Apostolii  în  faţa  veştii 
cum  că  ar  fi  înviat  Domnul.  Prima  lor  reacţie  a  fost  omeneasca  neîn¬ 
credere. 

Mai  este  apoi  şi  faptul  că  pentru  prima  dată  se  aflau  în  faţa  unei 
minuni  cu  adevărat  unică.  Am  pomenit  mai  înainte  de  învierile  din  morţi 
la  care  Apostolii  au  asistat.  Dar  trebuie  ştiut  că  acestea  au  fost  cu  totul 
altceva  decât  a  fost  învierea  Mântuitorului.  în  toate  cazurile  amintite, 
Domnul  a  biruit  rânduiala  firii  sau  mai  bine  zis  a  reînnodat  cele  două 
capete  ale  firului  vieţii,  care  s-a  întrerupt.  Cei  înviaţi  şi-au  reluat  viaţa 
pământească,  fără  să  se  fi  petrecut  o  transformare  sau  transfigurare  a 
fiinţei  lor.  Ei  s-au  trezit  ca  dintr-un  somn  profund,  înviind,  dar  nu  spre 
viaţă  veşnică  ci  spre  a  mri  din  nou,  la  un  alt  soroc.  Li  s-a  acordat  prin 
această  înviere  o  prelungire  a  răstimpului  de  petrecere  în  această  lume, 

învierea  Mântuitorului  a  fost  cu  totul  altceva.  A  constituit  cu  adevă¬ 
rat  un  eveniment  unic,  cu  mult  mai  greu  de  perceput  pentru  Apostoli  şi 
pentru  orice  muritor  din  această  lume.  I  se  spune  acestei  învieri  şi  ,,pârga 
învierii  noastre14.  Dacă  a  fost  o  pârgă,  înseamnă  că  a  fost  prima  şi  câ 
înainte  de  ea  nu  s-a  mai  petrecut  ceva  similar.  Nici  nu  putea  să  se  pe¬ 
treacă.  Aşa  cum  am  spus,  învierile  anterioare  au  fost  doar  o  reluare  a 
ciclului  vital,  a  vieţuirii  în  trup  şi  în  această  lume,  pe  când  învierea  lui 
Hristos  a  fost  o  transformare,  o  spiritualizare  a  materiei,  o  biruinţă  asu¬ 
pra  morţii  şi  păcatului,  căci  Trupul  Domnului  înviat  a  ieşit  de  sub  inci¬ 
denţa  legilor  firii  şi  era  mai  presus  de  puterea  morţii.  Cu  acest  trup  a  in¬ 
trat  El  prin  uşile  încuiate,  la  Sfinţii  Săi  Apostoli  şi  tot  cu  acest  Trup  s-a 
înălţat  la  cer  şi  şade  de-a  dreapta  Tatălui,  până  ce  va  veni  să  judece 


viii  şi  morţii. 

Iată  deci  că  Apostolii  aveau  motive  să  se  teamă  şi  să  fie  neîncreză¬ 
tori.  Nu  asistaseră  niciodată  la  o  asemenea  minune.  Când  această 'minune 
s-a  produs,  soldaţii  care  păzeau  mormântul  au  căzut  în  nesimţire.  Cum 
puteau  atunci  Apostolii  să  o  înţeleagă  cu  uşurinţă? 

N-au  înţeles-o  la  început,  dar  când  s-au  convins  de  adevărul  ei  au 
devenit  fermi  în  credinţă,  învierea  devenind  tema  centrală  a  propovă- 


duirii  lor.  "Sr  -.s  *:;•  iU'ub 

Dar  să  ne  întoarcem  la  cazul  lui  Toma.  De  ce  va  fi  fost  el  singulari¬ 
zat,  devreme  ce  şi  ceilalţi  Apostoli  s-au  arătat  tot  atât  de  neîncrezători 
în  înviere? 

Credem  că  Domnul  a  voit  să-l  reîncadreze  pe  Toma  în  colegiul  Apos¬ 
tolilor,  de  care  el  se  răzleţise.  Voia  să-l  facă  şi  pe  el  martor  al  învierii, 
cu  atât  mai  mult  cu  cât  Domnul  ştia  marea  iubire  pe  care  a  avut-o  Toma 
faţă  de  El.  Toma  dăduse  expresie  iubirii  faţă  de  învăţătorul  său  atunci 
când,  în  ultimul  drum  spre  Ierusalim,  Domnul  le-a  descoeprit  ucenicilor 
că  va  fi  dat  în  mâinile  fariseilor  şi  cărturarilor  şi  aceştia  11  vor  omorî. 
Petru  a  intervenit  insistând  ca  Domnul  să-şi  schimbe  planul  de  a.  merge 

în  Ierusalim,  pe  când  Toma  i-a  îndemnat  pe  ceilalţi  la  solidaritate  cu  în¬ 
văţătorul  lor  spunând:  „să  mergem  şi  să  murim  şi  noi  cu  El“  (In  11,  16). 

Incredinţăndu-se  de  adevărul  învierii,  Sf.  Ap.  Toma  a  devenit  un  fer¬ 
vent  mărturisitor  al  ei.  Sf.  Tradiţie  ne  spune  că  lui  i  s-a  rânduit  ca  arie 
misionară  părţile  Răsăritului.  Creştinii  din  India  îl  socotesc  pe  Sf.  Toma 
ca  întemeietor  al  Bisericii  lor. 

După  ce  Domnul  l-a  reintegrat  pe  Toma  în  colegiul  apostolesc,  i  s-a 
adresat  cu  cuvintele:  „Pentru  că  m-ai  văzut,  ai  crezut.  Fericiţi  cei  ce  n-au 
văzut,  dar  au  crezut!"  (In.  20,  29).  In  categoria  celor  din  urmă  se  înca¬ 
drează  toate  generaţiile  de  creştini  de  după  epoca  apostolică.  Unora  ca 
acestora,  Mântuitorul  le  hărăzeşte  o  fericire  mai  mare  chiar  decât  a  A- 
postolilor.  Este  firesc  să  fie  aşa,  întrucât  convingerea  fundamentată  pe 
credinţă  este  de  mai  mare  preţ  decât  experienţa  dobândită  pe  calea  sim¬ 
ţurilor. 

Dar  se  cuvine  să  ştim  că  singură  credinţa  în  înviere  nu  este  suficien¬ 
tă  pentru  a  dobândi  ca  răsplată  acea  fericire  pe  care  o  făgăduieşte  Mân¬ 
tuitorul,  ci  este  de  absolută  trebuinţă  o  trăire  în  acord  cu  această  cre¬ 
dinţă,  adică  punerea  în  practică  a  iubirii,  singurul  criteriu,  după  care, 
aşa  cum  tot  Domnul  ne  încredinţează,  vor  cunoaşte  toţi  că  suntem  ucenicii 
Săi  şi  martori  credibili  ai  învierii. 

Pr.  prof.  Dumitru  Abrudan 


PREDICA  DE  FLORII 

Fraţi  creştini , 

Cu  mângâieri  şi  cu  bucurii  sfinte  prăznuim  astăzi  duminica  Floriilor. 
Este  ziua  când  ne  aducem  aminte  de  intrarea  în  Ierusalim  a  Domnului 
Hristos,  înaintea  înfricoşatelor  Sale  patimi. 

Sfinţii  evanghelişti  ne  istorisesc  In  amănunţime  faptele  petrecute  în 
cetatea  lui  Da  vid. 

Fiul  lui  Dumnezeu  şi  fiul  Fecioarei  Maria  îşi  încheia  lucrarea  Sa  de 
izbăvire  a  neamului  omenesc.  Peste  trei  ani  de  zile  Iisus  vestise  cuvân¬ 
tul  Său  prin  sate  şi  cetăţi,  vindecase  prin  minuni  bolnavii,  ajutase  şi  mân- 
gâiase  cu  milă  pe  cei  în  suferinţă  şi  nevoi.  Cea  din  urmă  minune  pe  care 
o  făcuse,  fu  învierea  lui  Lazăr  din  Vitania,  pe  care  îl  readuse  la  viaţă, 
după  ce  prietenul  Său  stătuse  fără  viaţă  patru  zile  în  mormânt. 

Acum  Fiul  Omului  se  îndrepta  spre  cetatea  sfântă  ca  să  pecetlu¬ 
iască  prin  jertfa  propriei  Sale  vieţi  răscumpărarea  lumii  din  robia  celui 
rău.  '  ' 

Poporul  îl  primi  cu  entuziasm.  Unii  îl  iubeau  mult  pe  blândul  în¬ 
văţător  galilean  şi  credeau  în  El.  Alţii  erau  entuziasmaţi  de  minunea 
învierii  lui  Lazăr  întâmplată  cu  o  zi  înainte.  Mulţi  iudei  vedeau  în  per¬ 
soana  lui  Iisus  pe  Moise,  pe  eliberatorul  care  să-i  scoată  din  jugul  ro¬ 
manilor.  Destul  că  mulţime  mare  de  oameni  se  strânse  în  preajma  Dom¬ 
nului  Iisus,  care,  blând  şi  smerit,  urca  din  satul  Betfaghi  spre  Ierusalim, 
călare  pe  un  mânz  de  asină- 

Evanghelistul  Matei  ne  spune  că  bucuria  poporului  era  mare:  „Cei 
mai  mulţi  din  mulţime  îşi  aştemeau  hainele  pe  cale,  iar  alţii  tăiau  ra¬ 
muri  de  copaci  şi  le  aştemeau  pe  cale*  Iar  mulţimile  strigau  zicând:  „Osa¬ 
na,  fiul  lui  DavkT  (Matei  21,  8—9). 

Dar  care  era  starea  sufletească  a  Mântuitorului  în  mijlocul  acelei 
însufleţiri  populare?  Una  de  linişte  şi  pace.  Iisus  primea  acea  slăvire 
*  izvorâtă  din  credinţă  şi  din  inimi  nevinovate,  căci  doar  El  era  Mesia  şi 
venea  trimis  de  Tatăl  ca  să  fie  un  împărat  al  sufeltelor  curate.  De  a- 
ceea  unora  din  farisei  care  îi  cerură  să  pună  capăt  acelei  manifestări 
zgomotoase,  El  le-a  răspuns  să  lase  pe  oameni  să-l  aclame,  căci  „ dacă 
mulţimile  vor  tăcea ,  pietrele  vor  striga 44  (Luca  19, 40). 

însă  în  curând  liniştea  inimii  lui  Iisus  avea  să  fie  tulburată  de  o  în¬ 
tristare  din  cele  mai  adânci. 

Când  a  ajuns  pe  culmea  muntelui  Măslinilor,  Fiul  Omului  a  văzut  în 
vale  cetatea  strămoşului  său  David,  cu  templul  măreţ  în  mijloc,  cu  clădiri  şi 
ziduri  puternice.  Era  cetatea  în  care  mulţi  prooroci  predicară  în  zadar, 
ba  unii  dintre  ei  ooolo  au  fost  omorâţi.  Acelaşi  sfârşit  I  se  pregătea  Lui. 

Iisus  cunoştea  ura  ce  i-o  purtau  mai-marii  sinagogii  şi  căpeteniile 
poporului.  Ca  Dumnezeu,  El  prevedea  cum  aceia  vor  unelti  minciuni  îm¬ 
potriva  Lui,  cum  îl  vor  prinde,  îl  vor  judeca  şi  osândi.  Domnul  vedea 
dinainte  Golgota  şi  Crucea  şi  pe  El  însuşi  spânzurat  pe  ea,  între  doi  fă¬ 
cători  de  rele,  lepădat  de  toţi,  părăsit,  scuipat,  huiduit  de  toţi. 

Şi  mai  prevedea  ceva  Fiul  lui  Dumnezeu:  pedeapsa  care  avea  să 
vină  peste  cetatea  care  pentru  necredinţă,  n-a  primit  pe  Mesia.  Să  ascul¬ 
tăm  cuvântul  evanghelistului:  „Şi  când  s-a  apropiat  văzând  cetatea , 
Iisus  a  plâns  pentru  ea  zicând:  „O,  de-ai  fi  cunoscut  astăzi  cele  ce  sunt 
spre  pacea  ta .  .  .  Căci  veni-vor  zile  peste  tine  când  duşmanii  te  vor  îm¬ 
presura  şi  strâmtora  din  toate  părţile  şi  te  vor  face  una  cu  pământul  şi 
pe  fiii  care  sunt  în  tine  şi  nu  vor  lăsa  piatră  pe  piatră ,  pentru  că  n-ai 
cunoscut  vremea  cercetării  tale“  (Luca  19, 41—44). 

Ceea  ce  Domnul  a  prevăzut  şi  proorocit,  s-a  întâmplat  curând.  După 
40  de  ani,  romanii,  sub  comanda  generalului  Titus,  au  înconjurat  Ierusa¬ 
limul,  au  dat  foc  cetăţii,  dărâmat-au  templul  şi  casele  iudeilor.  Locuitorii 
cetăţii  care  n-au  pierit  atunci  de  sabie  şji  de  foc,  au  fost  duşi  în  robie  şi 
spulberaţi  de  pe  faţa  întregii  lumi,  ca  praful  ia  suflarea  vântului. 

Fraţi  creştinit 

Când  se  citeşte  Sfânta  Evanghelie  sau  când  se  prăznuieşte  o  sărbă¬ 
toare  bisericească,  creştinii  noştri  de  obicei  fac  două  mari  greşeli.  Uneori 
ei  le  privesc  drept  fapte  ale  trecutului  îndepărtat,  care  nu  au  nici  o  le¬ 
gătură  cu  viaţa  lor.  Cuvintele  „în  vremea  aceea14  valorează  in  mintea 
multora  tot  una  cu  „a  fost  odată  ca  niciodată44,  cum  încep  basmele  de 
adormit  copiii. 

Alteori  credincioşii  noştri  participă  la  faptele  istorisite  de  Biserică 
întocmai  cum  privesc  un  film  sau  o  piesă  de  teatru:  câteva  momente  sunt 
mişcaţi,  poate  că  varsă  câteva  lacrimi  şi  când  „piesa"  s-a  sfârşit,  oame- 


REVISTA  TEOLOGICA 


V,6 

nii  rămân  neschimbaţi,  indiferenţi,  şi-şi  văd  de  treburi  ca  după  înche¬ 
ierea  unui  spectacol. 

Să  nu  fie  aşa,  iubiţii  mei!  Lucrurile  lui  Dumnezeu,  faptele  din  istoria 
mântuirii  noastre,  trebuie  crezute,  înscrise  în  inimă,  actualizate,  puse  în 
cea  mai  strânsă  legătură  cu  viaţa  personală,  a  mea  şi  a  ta,  iubit  frate  în 
Hristos.  Căci  înaintea  noastră,  stă,  cum  zicea  Moise  către  israeliteni,  „bine¬ 
cuvântarea  sau  blestemul".  Binecuvântarea,  dacă  vom  primi  cu  inimi  cu-* 
rate  cuvântul  lui  Dumnezeu,  blestemul  şi  osânda  dacă  nu  vom  pune  la 
inimă  chemările  cele  pline  de  iubire  care  ni  le  adresează  sărbătoarea  pe 
care  o  prăznuim.  % 

Să  vedem  acum,  practic,  ce  folos  putem  scoate  din  praznicul  Florii¬ 
lor,  sau  ce  doreşte  sfânta  noastră  Biserică  să  ne  înveţe  din  faptul  intrării 
Domnului  în  Ierusalim  şi  din  istoria  patimilor  Mântuitorului,  care  m  se 
va  înfăţişa  în  zilele  săptămânii  ce  vine. 

Mai  întâi  Maica  noastră  duhovnicească,  Biserica,  vrea  ca  prin  pome¬ 
nirea  întâmplărilor  de  care  ne  aduce  aminte  să  ne  sporească  dragostea 
noastră  faţă  de  dumnezeiescul  Pătimitor. 

Când  rostim  Crezul  şi  când  mărturisim  pătimirea  Fiului  lui  Dum¬ 
nezeu  în  vremea  lui  Ponţiu  Pilat,  spunem  că  toate  s-au  făcut  „pentru  noi 
şi  pentru  a  noastră  mântuire".  Acesta  e  adevărul!  Noi  toţi  împreună,  şi 
fiecare  în  parte,  eram  răzvrătiţi  împotriva  lui  Dumnezeu,  păcătoşi,  vino¬ 
vaţi  de  o  osândă  veşnică. 

Dar  Dumnezeu-Tatăl  ne-a  iubit  în  aşa  măsură,  încât  L-a  trimis 
pe  unicul  Său  Fiu,  pe  Cuvântul  cel  veşnic,  să  se  facă  om,  să  sufere  pen¬ 
tru  noi,  să-şi  dea  viaţa,  să-şi  verse  tot  sângele,  pentru  ca,  prin  acea  jert¬ 
fă  înfricoşată,  să  ne  răscumpere  din  moarte  şi  blestem. 

Iar  Iisus  a  împlinit  voia  Părintelui,  s-a  lăsat  răstignit  pe  lemn,  ca 
un  miel  nevinovat,  în  locul  nostru.  Marele  prooroc  Isaia,  văzând  cu  vea¬ 
curi  înainte  pe  Mesia,  omul  dureilor,  ne  vorbeşte  aşa:  „ Dispreţuit  era  şi 
cel  din  urmă  dintre  oameni.  Dar  El  a  fost  străpuns  pentru  păcatele  noas¬ 
tre,  zdrobit  pentru  fărădelegile  noastre ...  şi  prin  rănile  Lui  noi  toţi 
ne-am  vindecat “  (Isaia  53,  3 — 5). 

O,  adâncul  iubirii  Ziditorului! ...  Cu  mintea  mea  mărginită  nu  voi 
putea  pătrunde  deplin  multe  din  tainele  credinţei:  viaţa  sfintei  Treimi, 
fecioria  şi  naşterea  în  persoana  Maicii  Domnului,  nu  voi  înţelege  cum 
pâinea  şi  vinul  din  taina  sf.  Cuminecături  se  prefac  în  trupul  şi  sângele 
Mântuitorului ...  şi  multe  altele. 

Dar  cu  inima  voi  cunoaşte  cât  valorez  eu  în  ochii  lui  Dumnezeu 
deoarece  El  a  murit  pentru  mine,  în  locul  meu,  a  plătit  vina  mea. 

Şi  iată  Hristos  este  lăsat  pradă  scuipărilor,  palmelor,  cununii  de 
spini,  crucii,  iar  noi  întocmai  ca  tâlharul  Varava,  suntem  eliberaţi. 

Al  doilea  scop  urmărit  de  sfânta  Biserică  în  această  dumnică  este  să 
urâm  păcatul  şi  să  venim  la  pocăinţă. 

Am  citit  undeva  că  un  nobil  a  fost  omorât  de  un  vrăjmaş  al  său.  So¬ 
ţia,  văduva  care-1  iubise  foarte  mult  în  zilele  vieţii  lor,  păstra  într-un 
dulap  cu  grijă  haina  însângerată  a  răposatului.  Avea  ea  trei  copii,  cărora 
din  când  în  când  le  deschidea  dulapul  şi  le  grăia:  „Vedeţi,  dragii  mei, 
aici  ţin  haina  celui  ce  v-a  dat  viaţă.  Cutare  om  l-a  ucis.  Să  nu  uitaţi  acea 

crimă  şi  să  vă  răzbunaţi  pe  asasinul  ce  v-a  lăsat  orfani.  Altfel  nu  veţi  fi 
vrednici  de  numele  părintelui  vostru44. . . 

Nu  lăudăm  pe  femeia  aceea  pentru  îndemnul  de  răzbunare  dar  ea  ne 
serveşte  ca  pildă  să  nu  uităm  pe  marele  vinovat  al  morţii  sângeroase  de 
pe  Golgota.  Şi  cine  este  acest  vinovat,  iubiţilor?  Păcatul  în  toate  chipu¬ 
rile  lui.  Sfânta  Biserică  în  aceste  zile  pare  că  vrea  să  ne  spună:  „Fiilor 
mei!  Iată,  Mirele  Meu  lisus  a  fost  ucis  cu  cruzime  în  Ierusalim.  Eu  păs¬ 
trez  ca  pe  o  comoară  de  mare  preţ  crucea  răstignirii  Lui.  M-am  îmbrăcat 
în  doliu,  rostesc  cântări  de  jeluire  şi  prohod.  în  fiecare  an  vă  amintesc 
înfricoşatele  Patimi  ale  Mirelui  ceresc,  ca  să  luptaţi  împotriva  celui  mai 
mare  duşman,  păcatul. 

în  adevăr,  de  judecăm  bine,  de  moartea  Domnului  Hristos  nu  e  vi¬ 
novat  atât  de  mult  Pilat  sau  Irod  sau  fariseii  din  sinagoga  evreiască.  Ci 
vina  au  purtat-o  primii  părinţi  ai  neamlui  omenesc  şi  urmaşii  lor,  adică 
noi  toţi  care,  ca  şi  aceia,  nu  ascultăm  de  poruncile  lui  Dumnezeu. 

Căci  lisus  pătimeşte  şi  astăzi  nu  numai  în  vremea  A  ui  Caiafa.  Ce 
este  mai  dureros  e  faptul  că  El  e  răstignit  a  doua  oară  de  către  acei  ce  au 
fost  răscumpăraţi,  cum  zice  apostolul  Pavel! . . . 

lisus  are  mâinile  legate  în  lanţuri  pentru  că  mâinile  multora  ră¬ 
pesc  lucrul  străin  şi  umblă  după  câştiguri  necinstite.  lisus  are  picioarele 
ţintuite  în  cuie  pentru  că  picioarele  multor  „creştini*4  aleargă  pe  căile 
des f râului  şi  se  clatină  de  beţie.  Iiev.3  stă  gol  pe  cruce  pentru  faptul  că 
mulţi  nu  se  mai  satură  de  avere. 

lisus  îşi  varsă  sângele  până  la  ultimul  strop,  pentru  că  mulţi  din 
aşa-zişii  Lui  ucenici  se  urăsc  între  ei  şi  se  judecă  prin  tribunale  . .  . 

Se  zice  că  Iuliu  Cezar,  viteazul  conducător  al  Romei,  când  a  văzut 
că  între  conspiratorii  care  au  năvălit  în  senat  ca  să-l  ucidă,  era  şi  Brutus, 
pe  care-1  iubea  ca  pe  un  copil,  şi-a  acoperit  faţa  cu  mantia  şi  a  zis:  „Şi 
tu,  fiul  meu?4<  în  clipa  aceea  mai  mult  îl  durea  pe  marele  roman  nerecu¬ 
noştinţa,  iubirea  călcată  în  picioare  decât  moartea  sa. 

O  astfel  de  amărăciune  trebuie  să-i  pricinuiască  Mântuitorului  pur¬ 
tarea  creştinilor,  care  în  loc  să-I  fie  recunoscători,  îl  ucid  pe  împăratul 
lumii  cu  păcatele  lor. 

Fraţilor , 

Poposirea  noastră  astăzi,  de  Florii,  în  lăcaşul  sfânt,  trebuie  să  reac¬ 
tiveze  şi  să  întărească  în  inimile  noastre  darurile  Duhului  dumnezeiesc 
care  sălăşluieşte  între  noi. 

Duhul  credinţei:  să  credem  neabătuţi  în  adevărurile  care  le  predică 
sfânta  noastră  Biserică  ortodoxă,  aşa  cum  au  crezut  moşii  şi  părinţii 
noştri. 

Să  ne  umplem  de  dragoste  curată  faţă  de  Omul  durerilor  care  s-a 
jertfit  pentru  noi  şi  în  loc  de  ramuri  şi  haine,  să-i  aşternem  inimi  recu¬ 
noscătoare.  Odinioară  El  a  intrat  în  Ierusalimul  evreiesc,  ca  să  moară. 
Acum  lisus  vrea  să  intre  în  cetatea  sufletelor  noastre  şi  să  rămână  cu  noi, 
ca  într-un  lăcaş  sfânt  şi  curat. 

Un  duh  de  pocăinţă  trebuie  să  cuprindă  astăzi  inimile  noastre,  ca  să 
ne  căim  profund  pentru  păcatele  de  care  ne^am  făcut  vinovaţi.  Apoi  să 

îngenunchem  cu  lacrimi  la  picioarele  duhovnicilor,  cu  mărturisire  deplină 
a  greşelilor  trecute,  şi  să  promitem  sincer  şi  cu  hotărâre  sfântă  de  a  nu  le 
mai  repeta. 

Primindu-1  astfel  pe  Domnul  Iisus  de  ziua  Floriilor,  ascultându-L  cu 
dragoste  şi  recunoştinţă  şi  făcând  roade  de  înnoire  a  vieţii,  vom  ajunge 
să  prăznuim  cu  folos  strălucita  sărbătoare  a  sărbătorilor,  sfintele  Paşti. 

Binecuvântarea  Domnului  Dumnezeu  să  fie  cu  voi  cu  toţi! 

AMIN! 

Preot  Dr.  Şt.  Slevoacă 


predica  la  duminica  a  v-a  după  paşti 

(SAMARINENCEI) 

„Atunci  femeia  şi-a  lăsat  găleata  şi  s-a 
dus  în  oraş  şi  a  zis  oamenilor: 

Veniţi  de  vedeţi  un  om,  care  mi-a 
spus  toate  câte  am  făcut!  Nu  cumva  aces¬ 
ta  este  Hristos?u  (Ioan  4,  28 — 29). 

Această  duminică,  a  cincea  după  Paşti,  este  numită  Duminica  Sa- 
marinencei,  pentru  că  în  centrul  atenţiei  pericopei  evanghelice  stă  o  fe¬ 
meie  din  Samaria  din  oraşul  Sihar,  care  intră  în  dialog  cu  Mântuitorul,  la 
fântâna  lui  Iacob,  unde  sunt  rostite  cuvinte  nemaiauzite  până  atunci  în 
legătură  cu  mântuirea. 

Convorbirea  începe,  precum  aţi  auzit  din  Evanghelia  citită  la  Sf. 
Liturghie  de  la  cererea  lui  Iisus  adresată  femeii  samarinence  să-i  dea 
apă  să  bea.  Femeia  întreabă  mirată:  „Cum  tu,  care  eşti  iudeu,  ceri  să 
bei  apă  de  la  mine,  care  sunt  samarineancă?44  Pentru  că  iudeii  nu  au 
amestec  cu  samarinenii,  care  erau  acuzaţi  că  s-au  amestecat  cu  alte  nea¬ 
muri.  Iisus  a  răspuns  şi  i-a  zis:  „Dacă  ai  fi  ştiut  darul  lui  Dumnezeu  şi 
Cine  este  Cel  ce-ţi  zice:  „Dă-mi  să  beau,  tu  ai  fi  cerut  de  la  El  şi  ţi-ar 
fi  dat  apă  vie44. 

Dialogul  continuă,  Iisus  vorbindu-i  despre  „apa  cea  vie,  din  care 
dacă  bea  cineva  nu  va  înseta  în  veac44.  Până  acum  ea  nu  ştia  decât  apa 
după  care  a  venit  la  fântână,  apa  de  care  are  lipsă  trupul.  Acum  află  des¬ 
pre  „apa  cea  vie44  care  adapă  sufletul. 

Acum  în  sufletul  ei  se  petrece  o  transformare  şi-l  roagă  pe  Iisus  să-I 
dea  această  „apă  vie44  (Ioan  4,  15). 

Dar  Iisus  i-a  zis  să  cheme  pe  bărbatul  ei,  iar  ea  a  răspuns  că  nu  are 
bărbat.  Atunci  Iisus  îi  răspunde:  „Bine  ai  zis  că  nu  ai  bărbat.  Căci  cinci 
bărbaţi  ai  avut  şi  cel  pe  care  îl  ai  acum  nu-ţi  este  bărbat.  Aceasta  ade¬ 
vărat  ai  spus  (Ioan  4,  16 — 18). 

Mai  departe  aflăm  despre  samarineancă  că  ea  cunoaşte  despre  Dum¬ 
nezeu  aceea  că  samarinenii  ziceau  că  se  cuvine  să  se  închine  lui  în  mun¬ 
tele  Garizim,  iar  iudei  în  Ierusalim.  Acum  află  că  „Dumnezeu  este  duh 


Îndrumări  omiletice 


89 


şi  cei  oe  I  se  închină  trebuie  să  I  se  închine  în  duh  şi  în  adevăr"  (Ioan  4, 
24). 

Auzind  aceste  cuvinte  şi  cunoscând  că  ele  sunt  cuvinte  cu  adevărat 
dumnezeieşti,  samarineanca  şi-a  adus  aminte  de  credinţa  în  venirea  Mân- 
titorului  şi  i-a  zis:  „Ştim  că  vine  Mesia  care  se  cheamă  Hristos;  când  va 
veni,  Acela  ne  va  vesti  nouă  toate"  (Ioan  4,  25). 

Pentru  râvna  şi  osârdia  pe  care  o  vedea  Domnul  în  inima  ei,  samari- 
neanca,  s-a  învrednicit  de  marele  har  să  audă  aceste  cuvinte  minunate: 
„Eu  sunt  Mesia  care  se  cheamă  Hristos".  Atunci  femeia  emoţionată  şi-a 
lăsat  găleata  şi  s-a  dus  în  oraş.  Uitase  pentru  ce  venise.  Altceva  o  inte¬ 
resa  acum.  Femeia  samarimeancă,  mişcată  adânc  de  convorbirea  sa  cu 
Mântuitorul,  L-^a  vestit  celor  din  Sihar  m  felul  următor:  „Veniţi  de  ve¬ 
deţi  un  om  care  mi-a  spus  toate  câte  am  făcut!  Nu  cumva  acesta  este 
Hristos"  (Ioan  4,  28—29). 

Acest  dialog  de  o  mare  frumuseţe  şi  a  adâncă  înţelepciune  ridică  pe 
această  femeie  până  la  vrednicia  de  întâiul  apostol,  de  întâia  vestitoare  a 
dumnezeirii  lui  Iisus  printre  samarineni. 

Aceasta  ne  dă  azi  prilejul  să  vorbim  despre  rolul  mirenilor,  laicilor 
în  biserică  şi  apostolatul  lor,  misionarismul  lor. 

* 

Noul  Testament  relatează  şi  alte  situaţii  în  care  oameni  cuprinşi  de 
entuziasm,  când  au  simţit  şi  au  descoperit  adevărul  au  făcut  acelaşi  lu¬ 
cru  ca  şi  femeia  samarineancă.  Şi  anume: 

1.  Cei  doi  orbi  vindecaţi  de  Mântuitorul  deşi  El  „Le-a  poruncit  să 
nu  spună  nimănui  nimic"  „ed  L-au  vestit  în  tot  pământul  acela"  (Matei 
9,  31). 

2.  Demonizatul  din  ţinutul  Gada renilor,  vindecat  de  Mântuitorul  şi 
trimis  de  el  la  misiune  în  cercul  familiei  sale,  a  ascultat  porunca  divină  şi 
a  depăşit  chiar  sfera  fixată  de  Domnul:  „Şi  s-a  dus  şi  a  început  să  vestească 
în  Decapole  câte  i^a  făcut  lui,  Iisus  şi  toţi  se  minunau"  (Marcu  5,  20). 

3.  Mulţi  din  cei  ce  au  asistat  la  minunea  vindecării  unui  surdo-mut 
din  preajma  mării  Galii eii  s-au  comportat  în  aşa  fel,  încât  Sf.  Scriptură 
mărturiseşte  despre  ei:  „Şi  le-a  poruncit  să  nu  spună  nimănui,  dar  cu 
cât  el  îi  oprea,  cu  atât  mai  vârtos  vesteau"  (Marou  7,  36). 

4.  Slăbănogul  de  la  Vitezda  vesteşte  iudeilor  că  Iisus  l-a  vindecat: 
„Atunci  s-a  dus  omul  şi  a  vestit  iudeilor  jcă  Iisus  este  cel  ce  l-a  făcut 
sănătos"  (Ioan  5,  15). 

5.  Orbul  din  naştere  vindecat  de  Mântuitorul  vesteşte  pe  Iisus  cu 
stăruinţă  şi  curaj  (Ioan  9,  11). 

6.  Maria  Magdalena  vesteşte  ucenicilor  pe  Hristos  cel  înviat  din 
morţi:  „Venit-na  Maria  Magdalena  şi  a  vestit  ucenicilor  că  a  văzut  pd 
Domnul  şi  acesta  i-a  zis"  (Ioan  20,  18). 

Este  foarte  adevărat  că  la  propovăduirea  Cuvântului  au  fost  trimişi 
în  special  apostolii  şi  prin  ei  ierarhia  dar  n-au  fost  lipsiţi  de  trimiterea  la 
această  slujire,  de  a  face  apostolat  şi  misionarism,  nici  mirenii  sau  laicii. 

După  înviere  Mântuitorul  le-a  zis  Apostolilor:  „Precum  M-a  trimis 
pe  Mine  Tatăl  vă  trimit  şi  eu  pe  voi"  (Ioan  20,  21)  şi  le-a  poruncit  zicând: 

„Mergând  învăţaţi  toate  neamurile,  botezându-le  în  numele  Tatălui  şi  al 
Fiului  şi  al  Sfântului  Duh,  învăţându-le  să  păzească  toate  câte  v-am  po¬ 
runcit  Eu  vouă"  (Matei  28,  19 — 20). 

După  Cincizecime,  prin  pogorârea  Sf.  Duh,  Sf.  Apostoli  „se  îmbracă 
cu  putere  de  sus  şi  din  fricoşi  ei  au  devenit  curajoşi,  aşa  încât  „în  tot  pă¬ 
mântul  a  ieşit  vestirea  lor  şi  până  la  marginile  lumii  cuvintele  lor"  (Fap¬ 
tele  Apostolilor  1,8). 

E  adevărat  că  Hristos  cere  expres  apostolilor  să  propovăduiască:  „Şi 
umblând  propovăduiţi  zicând:  „s-a  apropiat  împărăţia  cerurilor"  (Matei 
10,  7)  şi  „Ceea  ce  grăiesc  vouă  la  întuneric,  să  spuneţi  la  lumină;  şi  ceea 
ce  auziţi  la  ureche  să  propovăduiţi  deasupra  caselor"  dar  tot  apostolilor 
le  zice  trimiţându-i  în  lume:  „Oricine  Mă  va  mărturisi  pe  Mine  înainte 
oamenilor,  îl  voi  mărturisi  şi  Eu  pe  el  înaintea  Tatălui  Meu  care  este  în 
ceruri.  Iar  cine  se  va  lepăda  de  Mine  înaintea  oamenilor,  Mă  voi  lepăda 
şi  Eu  de  el  înaintea  Tatălui  meu  care  este  în  ceruri"  (Matei  10,  32 — 33) 

Această  obligaţie  de  a  mărturisi  pe  Hristos  înaintea  oamenilor,  aici 
nu  se  referă  numai  la  apostoli  ci  la  toţi  creştinii. 

Sfinţilor  Apostoli  Mântuitorul  le-a  dat  puterea  de  a  învăţa,  de  a 
sfinţi  şi  de  a  conduce  pe  creştini  la  mântuire,  după  cum  şi  Mântuitorul  a 
fost  învăţător,  Arhiereu  şi  împărat. 

Aceste  trei  chemări,  puteri,  demnităţi,  Mântuitorul  le-a  lăsat  apos¬ 
tolilor  şi  aceştia  episcopilor,  preoţilor  şi  diaconilor,  adică  ierarhiei  bise¬ 
riceşti. 

Dar  Biserica,  „ca  stâlpul  şi  temelia  adevărului":  „este  trupul  tainic  al 
lui  Hristos"  şi  este  alcătuită  nu  numai  din  clerici,  care  formează  ierar¬ 
hia  bisericească,  ci  şi  din  laici  sau  mireni. 

Clericii  care  formează  ierarhia  bisericească  şi  mirenii  sau  laicii  sunt 
cele  două  elemente  constitutive  ale  bisericii  care  luptă  împreună  prin  co¬ 
laborare  cu  harul  divin  pentru  dobândirea  mântuirii  şi  împreună  parti¬ 
cipă  la  exercitarea  întreitei  puteri  bisericeşti:  puterea  învăţătorească,  pu¬ 
terea  sfinţi toare  sau  sacramentală  şi  puterea  conducătoare  sau  jurisdic- 
ţională. 

I.  Participarea  mirenilor  sau  laicilor  la  exercitarea  puterii  învăţă- 
toreşti.  Un  mare  teolog  spunea:  „Creştinii  prin  botez  primesc  nu  numai 
obligaţia  de  a-şi  păstra  credinţa  întru  care  s-au  botezat,  dar  şi  s-o  mărtu¬ 
risească  şi  s-o  apere  de  duşmani  şi  să  lumineze  pe  fraţii  lor  rătăciţi".  Iar 
cei  ce  au  primit  botezul  şi  au  fost  întăriţi  prin  ungerea  cu  Sf.  Mir  devin 
mădulare,  membre  ale  Trupului  tainic  al  lui  Hristos.  în  acest  sens  spune 
Sf.  Ap.  Petru:  „Iar  voi  sunteţi  seminţie  aleasă,  preoţie  împărătească,  neam 
sfânt,  popor  agonisit  de  Dumnezeu  ca  să  vestiţi  în  lume  bunătăţile  celui 
ce  v-a  chemat  din  întuneric  la  lumina  Sa  cea  minunată". 

Toţi  mirenii  sau  laicii  sunt  chemaţi  să  mărturisească  pe  Hristos  îna¬ 
intea  oamenilor;  „dacă  nu  sunt  în  stare  să  predice  prin  cuvânt  credinţa 
lor  să  o  facă  aceasta  prin  fapte"  (T.  Popescu)  pentru  că  cu  toţi  suntem 
chemaţi  să  fim  „sarea  pământului  şi  lumina  lumii". 

Sf.  Scriptură  recomandă  insistent  să  ne  învăţăm  unii  pe  alţii;  ară- 
tându-ne  câteva  metode: 


îndrumări  omiletice 

a)  Mustrarea  frăţească:  „De-ţi  va  greşi  ţie  fratele  tău,  mergi,  mus- 
tră-1  pe  el  între  tine  şi  el  singur*  Şi  de  te  va  asculta,  ai  câştigat  pe  fra¬ 
tele  tău.  Iar  de  nu  te  va  asulta  ia  cu  tine  încă  unul  -sau  doi,  ca  din  gura 
a  doi  sau  trei  martori  să  se  statornicească  tot  adevărul.  Şi  de  nu-i  va 
asculta  nici  pe  ei,  spune-1  Bisericii;  iar  de  nu  va  asculta  nici  de  Biserică, 
să-ţi  fie  ţie  ca  un  păgân  şi  vameş"  (Matei  18,  15 — 17). 

b)  îndreptarea  frăţească:  Sf.  Apostol  Pavel  spune:  „Fraţilor,  de  va 
cădea  vreun  om  în  vreo  greşeală,  voi  cei  duhovniceşti  îndreptaţi-1  pe  unul 
ca  acela  cu  duhul  blândeţii,  luând  seamă  la  tine  însuţi  ea  să  nu  cazi  şi  tu 
in  ispită"  (Galateni  6,  1)  iar  Sf.  Ap.  laeob  precizează:  „Fraţii  mei,  de  va  ră¬ 
tăci  cineva  din  voi  de  la  adevăr  şi-l  va  întoarce  cineva,  să  ştie  că,  cel  ce 
a  întors  pe  păcătos  de  la  rătăcirea  căii  lui,  îşi  va  mântui  sufletul  din 
moarte  şi  va  acoperi  mulţime  de  păcate"  (5,  19 — 20). 

c)  Povăţuirea  frăţească:  „Iar  de  nu  ascultă  cineva  de  cuvântul  nos¬ 
tru  prin  scrisoare  —  scrie  Sf.  Ap.  Pavel  tesalonicenilor  —  pe  acela  să-l 
însemnaţi  şi  să  nu  aveţi  nici  un  amestec  cu  el,  ca  să  se  ruşineze,  şi  să 
nu-1  socotiţi  ca  vrăjmaş,  ci  să-l  povăţuiţi  ca  pe  un  frate"  (I  Tes.  3). 

d)  întărirea  frăţească  în  credinţă:  „Privegheaţi,  staţi  tari  în  Credinţa, 
îmbărbătaţi-vă,  întăriţi-vă"  (I  Cor  14,  13). 

Pentru  a  pune  în  practică  aceste  metode,  mirenii  laici  trebuie  mai 
întâi  să  fie  şi  învăţaţi. 

în  Evanghelia  de  astăzi,  Mântuitorul  vorbeşte  de  seceriş  — desigur  la 
modul  alegoric  pentru  a  câştiga  mulţi  cetăţeni  pentru  împărăţia  ceru¬ 
rilor.  Aşa  va  zice:  „Iată  secerişul  este  mult  iar  lucrătorii  puţini,  dar  rugaţi 
pe  Domnul  secerişului,  ca  să  scoată  lucrătorii  la  secerişul  său"  (Matei  10, 
2),  referindu-se  la  datoria  tuturor  creştinilor  de  a  face  misiune. 

în  această  slujbă  misionară  apostolii  au  fost  secondaţi  de  alţi  învă¬ 
ţăcei,  diaconi  şi  laici,  iar  istoria  ne  aduce  dovezi  de  laici  care  au  apărat 
cu  devotament  dreapta  credinţă. 

II.  Laicii  şi  puterea  sfinţitoare  (sacramentală).  Laicii,  mireni  ca  mem¬ 
brii  ai  trupului  mistic  al  lui  Hristos  se  bucură  de  o  preoţie  generală  pri¬ 
mită  prin  botez  şi  mirungere  devenind  harismatici  „numiţi"  seminţie  a- 
leasă,  preoţie  împărătească,  neam  sfânt"  (II  Petru,  2,  9),  sunt  chemaţi  să 
aducă  „jertfe  duhovniceşti  prin  Iisus  Hristos"  (I  Petru,  2,  5). 

Puterea  sfinţitoare  se  exercită  prin  preoţia  propriu-zisă,  primită  prin 
hirotone,  care  deschide  porţile  de  azur  ale  mântuirii,  prin  săvârşirea  celor 
şapte  taine  şi  slujbe  sfinte,  prin  care  se  sfinţeşte  viaţa  credincioşilor. 
Preoţia  generală  pe  care  o  deţin  mirenii  îi  face  apţi  de  o  anumită  colabo¬ 
rare  cu  preoţia  specială,  primită  prin  hirotonie,  în  exercitarea  puterii 
sfinţitoare. 

Câteva  exemple  ne  vor  edifica. 

1.  La  Sf.  Liturghie,  actul  cel  mai  important  din  viaţa  bisericii  în 
care  se  aduce  jertfa  cea  fără  de  sânge  ca  izvor  al  vieţii  harice,  preoţii 
instituiţi  de  Mântuitorul  sunt  chemaţi  la  continuarea  mijlocirii  mântuirii 
prin  această  jertfă. 

Mântuitorul  însuşi  a  adus  jertfa  supremă,  ca  preot  mijlocitor  al  iz¬ 
băvirii  noastre. 


f 4  k 

Preoţii  mijlocesc  mântuirea  prin  jertfă  dar  nu  printr-o  jertfă  a  lor 
personală  ci  prin  jertfa  adusă  prin  ei  de  întreaga  biserică.  Preotul  este 
numai  instrumentul  lui  Hristos,  el  ajută  în  chip  văzut  pe  credincioşi,  să 
se  unească  cu  cel  care  se  jertfeşte  (Hristos). 

a)  De  aceea  nu  se  permite  săvârşirea  jertfei  euharistice  la  altarul 
liturgic  decât  în  prezenţa  credincioşilor. 

b)  Ca  membrii  ai  trupului  lui  Hristos  toţi  laicii,  mirenii,  formează  o 
preoţie,  ei  jertfesc  împreună  cu  preoţii  propriu-zişi  şi  oficiază,  slujesc  Dom¬ 
nului  împreună  cu  aceştia. 

c)  De  aceea  prezenţa  lor  la  Sf.  Liturghie  trebuie  să  fie  o  prezenţă 
activă,  iar  atitudinea  lor  trebuie  să  fie  atitudine  de  celebranţi,  iar  nu  de 
spectatori.  Ei  trebue  să  se  roage  împreună  cu  preoţii  în  timpul  Sf.  Li¬ 
turghii. 

„Numai  cine  înţelege  Liturghia  acela  înţelege  Biserica44  (A.  S.  Ho- 
miacov). 

2.  Mirenii  colaborează  prin  rugăciuni  la  toate  celelalte  acte  ale  cul¬ 
tului.  Ex.  la  botez,  naşa  zice  Crezul. 

3.  Tradiţia  bisericii  arată  că  mirenilor  li  s-a  permis,  în  mod  excepţio¬ 
nal,  chiar  să  săvârşească  una  dintre  Sfintele  Taine:  botezul;  cu  condiţia 
ca  el  să  fie  continuat  de  preot  dacă  cel  botezat  trăieşte;  iar  dacă  moare 
botezul  este  valid. 

4.  Mirenii  participă  la  exercitarea  puterii  sfinţitoare  şi  prin  cânta¬ 
rea  în  comun,  care  ca  şi  rugăciunea  e  un  mijloc  de  participare  activă  la 
cult  şi  „cântând  —  cum  spune  can.  2,  VII  ec.  —  ne  împreunăm  cu  Dum¬ 
nezeu44. 

III.  Participarea  mirenilor  la  exercitarea  puterii  jurisdicţionale  sau 
conducătoare.  Biserica  acordă  mirenilor  o  largă  participare  la  conducere 
prin  care  se  realizează  principiul  reprezentativ,  electiv  şi  constituţional, 
în  conducerea  Bisericii  laicii  au  o  răspundere  şi  o  îndatorire  de  a  o  spri¬ 
jini,  dar  întotdeauna  în  colaborare  cu  ierarhia,  aşa  cum  s-a  procedat  încă 
pe  vremea  Sf.  Apostoli  şi  cum  se  practică  până  în  zilele  noastre. 

Exemple  edificatoare  sunt  legiuirile  şi  regulamentele  după  care  se 
conduce  biserica  care  reglementează  drepturile  şi  îndatoririle  credincio¬ 
şilor  în  permanenta  împreună  lucrare  cu  ierarhia  pentru  propăşirea  şi 
binele  Bisericii. 


* 

Apostolatul  laic,  misionarismul  despre  care  am  vorbit  ne  învaţă  să 
fim  elemente  vii  şi  active  ale  bisericii  şi  să  devenim  creştini  buni  auten¬ 
tici  şi  conştienţi. 

A  fi  bun  creştin  înseamnă  a  fi  un  mic  apostol  al  Evangheliei;  în¬ 
seamnă  a  crede,  a  nădăjdui,  a  iubi,  a  urma  lui  Hristos;  a-L  descoperi 
şi  a-L  vesti  şi  altora  cu  hotărâre. 

Fiecare  creştin  este  chemat  să  fie  un  apostol,  un  misionar  care  să 
câştige  pentru  impărăţia  lui  Dumnezeu  cel  puţin  un  suflet,  care  şi  el  la 
rândul  lui  va  câştiga  altul. 

Să  ne  gândim  la  femeia  samarineancă  care  la  întâlnirea  cu  Hristos 
şi-a  schimbat  total  viaţa.  Tradiţia  ne  spune  că  a  devenit  mamă,  creştină. 

cu  şapte  copii  şi  a  practicat  până  la  sfârşitul  vieţii  misionarismul  despre 
care  am  vorbit  astăzi.  în  timpul  persecuţiilor  împăratului  Nero  a  primit 
moarte  de  -martir  şi  e  pomenită  în  calendar  sub  numele  de:  Martiri 
Fotimi. 

Să  punem  la  inimă  îndemnul  Mântuitorului:  „Aşa  să  lumineze  lu¬ 
mina  voastră  înaintea  oamenilor  ca  văzând  ei  faptele  voastre  cele  bune 
să  preamărească  pe  Tatăl  vostru  care  este  în  ceruri".  AMIN. 


Pr.  Gheorghe  Streza 


Mărturie  de  conştiinţă  ortodoxă 

ALEKSANDR  ISA1EVICI  SOLJENIŢAN 
UITAREA  LUI  DUMNEZEU:  UITAREA  FATALA 

RĂSPUNS  LA  PRIMIREA  PREMIULUI  TEMPLETON* 

Buckingam  Palace,  10  mai  1983 

Pentru  prima  dată  acest  premiu  este  decernat  unui  orator.  Recu¬ 
noscător  pentru  faptul  că  în  acest  fel  şi  creştinătatea  noastră  a  fost 
distinsă  la  un  nivel  mondial,  mă  simt  însă  cu  totul  nevrednic  de  a 
primi  o  astfel  de  recompensă  atunci  când,  privind  înapoia  mea,  văd 
nobilul  şir  al  atâtor  remarcabili  ierarhi  ai  Bisericii  noastre  şi  al  nu 
mai  puţin  remarcabililor  gânditori  ortodocşi  de  la  Aleksei  Homiakov 
ia  Serghei  Bulgakov.  Sunt  foarte  conştient  că,  în  cursul  celor  65  de 
ani  de  comunism,  Ortodoxia  slavilor  răsâriteni,  a  suferit  persecuţii 
mai  feroce  şi  mai  masive  decât  cele  din  primele  veacuri  creştine,  a 
numărat  şi  numără  mâini  mai  vrednice  decât  de  ale  mele:  de  la  mi¬ 
tropolitul  Kievului  Vladimir  Bogoiavlenski,  ucis  încă  din  primele  zile 
ale  regimului  leninist  sub  zidurile  Lavrei  Peşterilor  din  Kiev  şi  până 
io  curajosul  părinte  Gleb  Iakunin  martirizat  până  astăzi,  sub  Andro- 
pov,  privat  de  toate  semnele  exterioare  ale  preoţiei,  până  şi  de  drep¬ 
tul  de  a  poseda  o  Evanghelie,  şi  ţinut  luni  de  zile  fără  haine,  fără  pat, 
fără  hrană  într-un  sicriu  îngheţat  de  beton. 

Se  întâmplă  ca  acest  secol  de  persecuţii  să  fi  marcat  cea  dintâi 
amintire  a  vieţii  mele:  cekişti  cu  bonete  ascuţite  intrând  în  biserica 
Sfântului  Pantelimon  din  Kislovodsk,  întrerupând  slujba  şi  îndrep- 
tându-se  zgomotoşi  spre  sanctuar  spre  a-1  prăda  şi  profana.  Mai  apoi, 
ia  şcoala  din  Rostov  pe  Don,  la  care  ajungeam  mergând  un  kilometru 
de-a  lungul  edificiului  pătrat  al  G.P.U.-ului,  trecând  pe  lângă  firma 
strălucitoare  a  Ligii  bezbojnicilor  (a  Uniunii  ateilor),  şcolari  incitaţi 
de  comsomolişti  mă  persecutau  pentru  că  frecventam  împreună  cu 
mama  mea  ultima  biserică  deschisă  din  Rostov  —  pe  —  Don  şi  în¬ 
cercau  să-mi  smulgă  crucea  pe  care  o  purtam  la  piept. 

Din  1922  încoace,  după  planurile  lui  Lenin  şi  Troţki,  bisericile  or¬ 
todoxe  au  fost  prădate,  apoi,  sub  Stalin  şi  Hruşciov,  zeci  de  mii  au 
îost  distruse  sau  lăsate  pe  seama  vitregiilor  intemperiilor,  astfel  că, 
transformată  într-un  deşert  spiritual  monstruos,  Rusia  nu  mai  seamă¬ 
nă  cu  ceea  ce  a  fost  vreme  de  secole.  în  regiuni  întregi,  ca  şi  în  ora- 


*  Premiu  fondat  în  1972  dc  John  Templeton  şi  decernat  în  fiecare  an  unei  personali¬ 
tăţi  care  s-a  distins  in  extinderea  credinţei  creştine. 

Traducere  după  versiunea  franceză  din  „Le  Messager  Orthodoxe",  nr.  93/11,  1983, 
p.  3—12. 

şe  de  peste  o  jumătate  de  milion  de  locuitori,  n-a  mai  rămas  deschisă 
mei  măcar  o  singură  biserică.  Condamnat  să  trăiască  zeci  de  ani  în 
acest  pustiu  mohorât  şi  fără  glas,  poporul  nostru  caută  pe  dibuite  ca¬ 
lea  spre  Dumnezeu  încercând  să  se  tină  de  ea  bâjbâind. 

Am  trăit  şi  trăim  în  continuare  strânşi  într-o  astfel  de  menghină 
încât  convingerile  noastre  religioase  s-au  exprimat  şi  se  exprimă  pe 
mai  departe  nu  intr-un  elan  liber  şi  generos,  ci  într-o  apărare  a  cre¬ 
dinţei  la  limita  morţii  sau  la  limitele  friabile  ale  flecărelilor  marxiste 
de  care  s-au  sfărâmat  atâtea  suflete. 

Formulele  comitetului  Templeton  pe  care  le-am  auzit  arată  că 
de  acum  se  înţelege  faptul  că,  în  ciuda  unui  ateism  inoculat  sistema¬ 
tic,  tradiţia  spirituală  ortodoxă  rămâne  în  ţara  mea  o  forţă  vie.  Tre¬ 
când  prin  hăţişul  bruiajului,  câteva  frânturi  din  aceste  formule  vor 
atinge  şi  ţara  mea  mângâind  pe  credincioşi:  vor  afla  că  nu  sunt  ui¬ 
taţi  şt  că  rezistenta  lor  inspiră  şi  aici  curajul. 

Ateismul  centralizat  ce  înfricoşează  lumea  prin  supraînarmarea 
lui,  urăşte  această  credinţă  dezarmată  la  fel  ca  şi  acum.  şaizeci  de 
ani.  Dar  violentele  persecuţii  pe.  care  le-a  impus  poporului  nostru  un 
Stat  călău,  torentele  lui  de  minciuni,  avalanşa  propagandei  lui  îndo- 
bicitoare  s-au  dovedit  neputincioase  în  faţa  credinţei  milenare  a  na¬ 
ţiunii:  ea  n-a  fost  distrusă,  ea  este  binele  suprem  pe  care-1  păstrăm 
in  vârful  sufletului  şi  conştiinţei  noastre. 

9 

DISCURSUL  LA  PRIMIREA  PREMIULUI  TEMPLETON 

Londra,  Guildhall,  10  mai  1983 

Acum  mai  mult  de  o  jumătate  de  veac,  copil  încă,  am  auzit  multe 
persoane  în  vârstă  care,  explicând  marile  zguduiri  ce  cutremuraseră 
Rusia,  spuneau:  „Oamenii  L-au  uitat  pe  Dumnezeu,  totul  vine  de  aici!" 

De  atunci  mi-am  petrecut  aproape  o  jmătate  de  secol  cu  studiul 
revoluţiei  noastre,  am  citit  sute  de  cărţi,  am  strâns  sute  de  mărturii 
personale,  am  alcătuit  eu  însumi  opt  volume  pentru  a  degaja  locul 
de  dărâmături;  ori,  dacă  mi  s-ar  cere  acum  să  formulez  cât  mai  pe 
suert  posibil  cauza  majoră  a  acestei  revoluţii  devastatoare  care  ne-a 
devorat  aproape  60  de  milioane  de  oameni,  n-aşi  putea  să  fac  altceva 
mai  bun  decât  să  repet  şi  eu:  „Oamenii  L-au  uitat  pe  Dumnezeu,  totul 
vine  de  aici!" 

Dar  mai  e  ceva:  evenimentele  revoluţiei  ruse  nu  pot  fi  înţelese 
decât  în  zilele  noastre,  în  acest  sfârşit  de  secol,  pe  fundalul  a  ceea 
ce  s-a  petrecut  şi  în  celelalte  ţări.  Atunci  însă  se  profilează  un  proces 
universal.  Dacă  mi  s-ar  cere  să  desemnez  pe  scurt  trăsătura  princi¬ 
pală  a  acestui  întreg  secol,  încă  o  dată  n-aşi  putea  găsi  nimic  mai 
precis  şi  mai  substanţial  decât  aceea  că:  „Oamenii  L-au  uitat  pe  Dum¬ 
nezeu/ "  Lipsită  de.  vârful  ei  divin,  conştiinţa  umana  se  perverteşte  iar 
această  pervertire  a  determinat  crimele  majore  ale  acestui  secol,  în¬ 
cepând  cu  prima  dintre  ele:  primul  război  mondial,  din  care  decurge 
în  bună  parte  ceea  ce  trăim  astăzi.  Acest  război  care  a  văzut  o  Eu¬ 
ropă  plină  de  sevă,  prosperă  şi  înfloritoare  precipitându-se  în  nebu- 

nia  de  a  se  devora  pe  sine  însăşi  compromiţând  astfel  viitorul  ei  pen¬ 
tru  mai  mult  de  un  secol,  ba  chiar  pentru  totdeauna  acest  război  e  pe 
cale  de  a  fi  uitat.  Ori  acest  război  nu  poate  fi  explicat  decât  printr-o 
întunecare  generală  a  raţiunii  în  conducătorii  de  atunci  care  pierdu¬ 
seră  noţiunea  unei  Puteri  supreme  mai  presus  de  ei.  Doar  această  tur¬ 
bare  furioasă  care  a  uitat  de  Dumnezeu  a  putut  conduce  state  în  apa¬ 
renţă  creştine  să  utilizeze  gaze  chimice  într-un  mod  atât  de  barbar. 

O  perversiune  identică  a  conştiinţei  umane  lipsite  de  vârful  ei 
divin,  a  permis  după  cel  de-al  doilea  război  mondial  să  se  sucombe 
în  ispita  diabolică  a  „umbrelei  nucleare".  Astfel  spus:  să  ne  debara¬ 
săm  de  orice  grijă,  să  debarasăm  tineretul  de  orice  datorie  şi  obliga¬ 
ţie,  să  nu  facem  nici  un  efort  de  a  ne  apăra,  şi  cu  atât  mai  puţin  pen¬ 
tru  a-i  apăra  pe  alţii,  să  ne  astupăm  urechile  ca  ele  să  nu  audă  geme¬ 

tele  venite  din  Est,  să  ne  instalăm  în  cursa  nebunească  după  fericire 
şi,  dacă  ameninţarea  izbucneşte  deasupra  capetelor  noastre,  atunci 

ne  va  proteja  bomba  nucleară  —  iar  dacă  nu,  lumea  întreagă  să  se 

ducă  dracului!  Jalnica  slăbiciune  la  care  s-a  înjosit  Occidentul  astăzi 
vine  mai  cu  seamă  din  această  eroare  fatală:  din  credinţa  că  apăra¬ 
rea  lumii  ţine  nu  de  tăria  inimilor,  nici  de  vitejia  oamenilor,  ci  exclu¬ 
siv  de  armamentul  nuclear. 

A  trebuit  ca  Occidentul  să-şi  piardă  mai  întâi  sensul  suprem  al 
Divinului  pentru  a  putea  asista,  fără  să  se  emoţioneze,  după  primul 
război  mondial  la  lenta  agonie  a  Rusiei  ruptă  în  bucăţi  de  o  bandă 
de  canibali,  iar,  după  cel  de-al  doilea  război  mondial,  la  prăbuşirea 
Europei  de  Est.  Şi  totuşi,  aici  a  început  lungul  proces  de  ruinare  a  lu¬ 
mii  întregi:  Occidentul  nu  şi-a  dat  seama  de  el,  ba  chiar  a  contribuit 
la  aceasta.  O  singură  dată  în  cursul  acestui  secol  şi-a  adunat  Occi¬ 
dentul  forţele  sale:  ca  să-l  combată  pe  Hitler.  Dar  roadele  acestei  vic¬ 
torii  sunt  de  mult  risipite.  In  lupta  cu  antropofagii,  acest  secol  lipsit 
de  evlavie  a  imaginat  un  procedeu  anesteziant:  comerţul!  Iată,  până 
la  ce  înălţime  se  ridică  azi  înţelepciunea  noastră! 

Dacă  am  fi  putut  arăta  secolelor  ce  ne-au  precedat,  pragul  pe 
care-1  va  atinge  lumea  zilelor  noastre,  ar  fi  răsunat  un  strigăt  una¬ 
nim:  „E  Apocalipsa!*. 

Dar  noi  ne-am  obişnuit  cu  ea,  ne-am  aranjat  chiar  cu  ea. 

Dostoievski  a  avertizat:  „ Pot  surveni  evenimente  importante  care 
vor  surprinde  nepregătite  forţele  noastre  intelectuale “.  Faptul  s-a  şi 
întâmplat.  Şi  tot  el  a  prezis:  „ Lumea  va  fi  salvată  numai  după  ce  va 
fi  fost  vizitată  de  spiritul  răului “.  Că  ea  va  fi  salvată  rămâne  încă  de 
văzut.  Salvarea  va  depinde  de  conştiinţa  noastră,  de  progresul  nostru 
în  luciditate,  de  eforturile  individuale  şi  conjugate  în  faţa  unei  situa¬ 
ţii  catastrofale. 

Un  lucru  s-a  întâmplat  deja  însă:  spiritul  răului  se  mişcă  birui¬ 
tor  în  vârtejuri  ample  deasupra  celor  cinci  continente  ale  lumii  noas¬ 
tre.  >  i 

Suntem  martorii  ruinei  lumii:  în  unele  ţări  această  ruină  e  sufe¬ 
rită,  în  altele  e  liber  consimţită.  întreg  secolul  XX  se  prăvăleşte  în 
pâlnia  vârtejului  ateismului  şi  autodistrugerii.  Această  cădere  in  abis 

îmbracă  trăsături  globale  ce  nU  depind  nici  de  sistemele  politice,  nici 
de  nivelul  economiei,  nici  de  particularităţile  naţionale.  Atât  de  pu¬ 
ţin  asemănătoare  în  aparenţă  cu  Rusia  anului  1913,  Europa  se  află 
pe  marginea  aceluiaşi  abis,  dar  ea  a  ajuns  aici  pe  un  alt  drum.  Dife¬ 
ritele  părţi  ale  lumii  au  urmat  căi  diferite,  dar  toate  ajung  în  pragul 
unei  prăbuşiri  comune. 

Odinioară,  Rusia  a  cunoscut  şi  ea  epoci  istorice  în  care  societa¬ 
tea  nu  avea  drept  ideal  nici  bogăţia,  nici  reuşita  materială,  ci  sfinţe¬ 
nia  vieţii.  Rusia  de  atunci  se  adapă  din  Ortodoxia  rămasă  fidelă  Bise¬ 
ricii  primare  a  primelor  veacuri.  Această  venerabilă  Ortodoxie  a 
ştiut  să  păstreze  poporul  în  ciuda  a  două  sau  trei  secole  de  jug  străin 
şi  să  respingă  în  acelaşi  timp  atacurile  josnice  ale  cruciaţilor  purtă¬ 
tori  de  spadă  ai  Occidentului.  în  acele  timpuri,  credinţa  ortodoxă  im¬ 
pregna  mentalitatea,  caracterul  şi  comportamentul  oamenilor,  struc¬ 
turile  familiale,  viaţa  cotidiană,  calendarul,  succesiunea  lucrărilor  la 
scara  săptămânii  sau  anului.  Credinţa  făcea  unirea  naţiunii  şi  cimenta 
torţele  ei. 

în  secolul  al  XVII-lea,  însă,  Ortodoxia  noastră  a  fost  săpată  de 
o  nefericită  schismă  internă.  Iar  în  secolul  al  XVIII-lea,  Rusia  întrea¬ 
gă  a  fost  zguduită  de  reformele  tiranice  ale  lui  Petru  cel  Mare  care 
au  sufocat  spiritul  religios  şi  viaţa  naţională  în  folosul  economiei, 
statului  şi  războiului.  Cu  instrucţiunea  intr-un  unic  sens  impusă  de 
Petru  cel  Mare  am  fost  atinşi  la  rândul  nostru  de  briza  subtil  veni¬ 
noasă  a  secularismului  care  în  secolul  al  XlX-lea  a  pătruns  în  pătu¬ 
rile  cultivate  şi  a  deschis  larg  calea  trecerii  la  marxism.  In  ajunul  re¬ 
voluţiei,  credinţa  dispăruse  din  mediile  instruite.  Iar  la  cei  mai  puţin 
instruiţi  ea  era  atinsă  şi  ştirbită. 

Dostoievski,  tot  el,  care  judeca  după  înverşunarea  duşmănoasă 
a  revoluţiei  franceze  faţă  de  Biserică,  conchisese:  „Revoluţia  trebuie 
să  înceapă  în  mod  necesar  cu  ateismul  “  Lucrurile  stau  chiar  aşa.  Dar 
un  ateism  organizat,  înverşunat,  ca  cel  al  marxismului,  lumea  nu  mai 
cunoscuse  încă  niciodată.  In  sistemul  filosofic  şi  din  inima  psiholo¬ 
giei  lui  Marx  şi  a  lui  Lenin,  ura  contra  lui  Dumnezeu  constituie  impul¬ 
sul  originar  ce  premerge  tuturor  proiectelor  lor  politice  şi  econo¬ 
mice.  Ateismul  militant  nu  e  un  detaliu,  nici  un  element  periferic, 
nici  o  consecinţă  accesorie  a  politicii  comuniste,  e  axa  ei  centrală. 
Spre  a-şi  atinge  scopurile  diabolice,  acesta  trebuie  să  dispună  de  o 
populaţie  fără  religie,  ca  şi  fără  patrie,  trebuie  mai  întâi  să  doboare 
atât  religia  cât  şi  naţiunea?  de  altfel,  această  dublă  politică  comu¬ 
niştii  o  proclamă  şi  o  practică  deschis  pretutindeni.  Pânza  de  păian¬ 
jen  a  atentatelor  ţesute  recent  în  jurul  papei  arată  până  la  ce  punct 
lumea  atee  simte  nevoia  să  dinamiteze  religia,  până  în  ce  punct  re¬ 
ligia  îi  stă  acesteia  efectiv  în  gât. 

Anii  '20  în  Rusia  sunt  o  lungă  procesiune  de  martiri:  aproape  în¬ 
treg  clerul  ortodox.  Doi  mitropoliţi  împuşcaţi?  cel  de  Petrograd,  Ve- 
mamin,  fusese  ales  de  întregul  popor.  Patriarhul  Tihon  însuşi,  după 
ce  trecuse  prin  mâinile  Cekăi  şi  G.P.U.-ului,  moare  în  împrejurări 
misterioase.  Zeci  de  arhiepiscopi  şi  episcopi  ucişi.  Zeci  de  mii  de  pre- 

oti,  monahi  şi  monahii  pe  care  cekiştii  au  vrut  să-i  facă  să  abjure, 
sunt  torturaţi,  împuşcaţi  în  beciuri,  trimişi  în  lagăre,  exilaţi  în  tun¬ 
dra  pustie  a  Marelui  Nord  unde,  bătrâni  înfometaţi  şi  fără  adăpost, 
sunt  lăsaţi  pradă  sorţii.  Toţi  aceşti  martiri  creştini  au  înfruntat  cu  cu¬ 
raj  moartea  pentru  credinţă,  doar  câteva  rare  excepţii  au  şovăit  şi  au 
renegat.  Zeci  de  milioane  de  oameni  şi-au  văzut  interzise  accesul  în 
biserici,  dreptul  de  a-şi  educa  copiii  în  religie:  sunt  închişi  părinţii 
pentru  a  putea  smulge  mai  uşor  pe  copii  din  braţele  credinţei  prin 
ameninţări  şi  minciuni.  Absurdă  distrugere  a  agriculturii  ruse  în  ju¬ 
rul  anilor  '30  numită  dekulakizare  şi  colectivizare  şi  care  a  făcut  să 
piară  15  milioane  de  ţărani,  a  fost  dusă  în  mod  implacabil,  se  poate 
afirma  astăzi,  cu  scopul  unic  de  a  distruge  modul  de  viaţă  tradiţional 
şi  naţional  şi  de  a  stârpi  religia  la  ţară.  Pervertirea  sufletelor  s-a  în¬ 
tins  şi  asupra  atrocelui  Arhipelag  în  care  oamenii  erau  trimişi  să  su¬ 
pravieţuiască  pe  seama  altora.  Şi  numai  nişte  atei  pe  jumătate  nebuni 
au  putut  să  se  hotărască  să  subscrie  la  recentul  proiect  ce  urmăreşte 
masacrarea  naturii  ruse  însăşi:  acoperirea  Nordului  sub  ape,  inver¬ 
sarea  cursului  fluvilor,  perturbarea  vieţii  Oceanului  artic,  devierea 
apelor  spre  ţinuturile  sudice  pe  care  alte  mari  şantiere  ale  comunis¬ 
mului,  nu  mai  puţin  absurde,  le  aruncaseră  deja  în  abis. 

Presat  de  nevoia  de  a  reuni  toate  forţele  împotriva  lui  Hitler, 
Stalin  a  început  un  joc  cinic  cu  Biserica,  şi  acest  joc  înşelător,  pre¬ 
lungit  de  punerile  în  scenă  şi  zgomotoasa  propagandă  brejnevistă, 
Occidentul  l-a  luat  drept  monedă  bună  şi  nu  l-a  reţinut  decât  pe  el. 
Dar  până  la  ce  punct  ura  faţă  de  religie  e  agăţată  de  comunism,  pu¬ 
teţi  judeca  după  exemplul  celui  mai  liberal  dintre  liderii  lui,  Hruş- 
ciov:  hotărându-se  să  facă  câţiva  paşi  substanţiali  spre  liberalizare, 
ei  a  regăsit  întreg  zelul  furibund  al  lui  Lenin  în  anihilarea  religiei. 

Dar,  contrar  aşteptărilor,  în  această  ţară  curăţată  de  bisericile  ei, 
in  care  ateismul  triumfă  şi  se  dezlănţuie  de  două  treimi  de  secol,  în 
care  episcopii  sunt  umiliţi  până  la  a  rămâne  lipsiţi  de  orice  voinţă,  în 
care  vestigiile  vizibile  ale  Bisericii  nu  sunt  tolerate  decât  în  scopuri 
de  propagandă  faţă  de  Occident,  în  care  şi  astăzi  credinţa  e  un  delict 
posibil  de  lagăr,  în  care  chiar  şi  în  lagăr  sunt  aruncaţi  în  carcere  cei 
ce  se  adună  să  se  roage  în  ziua  de  Paşti  ...  —  tradiţia  creştină  a  re¬ 
zistat  nivelării  ei  în  laminorul  comunist. 

Da,  impus  de  putere,  ateismul  a  făcut  la  noi  ravagii  pervertind 
milioane  de  suflete,  dar  avem  şi  milioane  de  credincioşi  reduşi  încă 
la  tăcere,  şi,  aşa  cum  se  întâmplă  adesea  în  caz  de  persecuţii,  şi  su¬ 
ferinţă,  simţirea  lui  Dumnezeu  a  atins  în  patria  mea  o  profunzime  pă¬ 
trunzătoare. 

în  aceasta  vedem  primele  licăriri  de  speranţă:  zadarnic  se  zbâr¬ 
leşte  comunismul  cu  rachete  şi  tancuri,  zadarnic  repurtează  încă 
succese  în  cucerirea  planetei,  el  este  condamnat  să  nu  triumfe  nici¬ 
odată  asupra  creştinismului. 

Occidentul  n-a  suferit  încă  invazia,  comunistă,  religia  e  aici  libe¬ 
ră.  Dar  itinerarul  lui  istoric  ajunge  astăzi  la  secarea  sentimentului  re¬ 
ligios.  A  cunoscut  şi  el  schisme  deşirante,  războaie  religioase  sânge- 

roase,  înfruntări.  Şi  începând  cu  Evul  Mediu  târziu,  el  a  fost  progre¬ 
siv  câştigat,  faptul  e  incontestabil,  de  secularism:  pentru  credinţă  în¬ 
să,  nu  ameninţarea  unei  exterminări  din  exterior,  ci  a  unei  anemii  in¬ 
terne  ar  putea  fi  încă  şi  mai  gravă. 

Imperceptibil,  în  Occident  noţiunea  sensului  vieţii  s-a  erodat 
de-alungul  deceniilor,  spre  a  se  reduce  la  singura  „cucerire"  a  feri¬ 
cirii  pe  care  statele  s-au  grăbit  să  o  înscrie  în  constituţiile  lor.  Nu 
numai  începând  cu  acest  secol,  noţiunile  de  Bine  şi  de  Rău  sunt  luate 
In  derâdere  fiind  abil  înlăturate  din  uzul  comun  în  favoarea  arguţii- 
ior  fără  viitor  despre  clase  sau  partide.  Astfel,  ne  este  ruşine  acum 
să  mai  facem  apel  la  concepte  imuabile,  ne  e  ruşine  să  admitem  că 
răul  sălăşluieşte  în  inima  omului  înainte  de  a  pătrunde  în  sistemele 
politice,  dar  nimănui  nu-i  e  ruşine  să  cedeze  zilnic  Răului  integral; 
şi,  pe  panta  acestor  concesii,  în  interval  de  o  generaţie,  Occidentul 
e  pe  cale  de  a  se  lăsa  să  alunece  în  mod  ireversibil  în  abis.  Societă¬ 
ţile  occidentale  îşi  pierd  din  ce  în  ce  mai  mult  substanţa  lor  religioa¬ 
să  şi-şi  abandonează  rapid  tineretul  ateismului.  Mai  trebuie  exemple 
de  impietate?  Priviţi  Statele  Unite,  care  trec  totuşi  drept  una  din  ţă¬ 
rile  cele  mai  religioase  din  lume,  dar  unde  se  difuzează  un  film  in¬ 
sultător  pentru  Hristos  sau  unde  un  ziar  de  audienţă  naţională  pu¬ 
blică  o  caricatură  neruşinată  a  Maicii  Domnului!  Când  toate  dreptu¬ 
rile  formale  îţi  sunt  larg  deschise,  de  ce  să  te  reţii  de  bunăvoie  de  la 
comiterea  unei  indecenţe? 

în  aceste  condiţii,  de  ce  să  se  micşoreze  focul  urii,  fie  ea  rasială, 
de  clasă  sau,  inexorabil,  ideologică?  Ea  devoră  astăzi  multe  suflete, 
învăţători  atei  educă  azi  tineretul  în  ura  faţă  de  societatea  lor.  In 
această  critică  se  pierde  însă  din  vedere  faptul  că  viciile  capitalis¬ 
mului  sunt  vicii  inerente  naturii  umane  dar  care  au  primit  curs  liber 
m  urma  celorlalte  drepturi  ale  omului;  că  sub  comunism  (care  tato¬ 
nează  îndeaproape  toate  formele  moderate  de  socialism  care  nu  sunt 
deloc  solide),  aceleaşi  vicii  nu  cunosc  nici  frâne  nici  control  la  toţi 
cei  ce  posedă  un  dram  de  putere  (în  ce  priveşte  restul  populaţiei,  ea 
a  ajuns  intr-adevăr  la  egalitate,  dar  în  sclavie  şi  mizerie).  Neîncetat 
aţâţată,  această  ură  câştigă  azi  teren  în  atmosfera  lumii  libere;  extin¬ 
derea  libertăţilor  individuale,  creşterea  câştigurilor  Ia  nivel  social  şi 
chiar  cea  a  confortului  nu  fac  în  mod  paradoxal  decât  să  sporească 
această  ură  oarbă.  Societăţile  dezvoltate  ale  Occidentului  dovedesc 
astăzi  că  salvarea  omului  nu  stă  în  abundenţa  materială  nici  în  succe¬ 
sul  afacerilor. 

Această  ură  neîncetat  aţâţată  se  întinde  asupra  a  tot  ce  e  viu,  ba 
chiar  asupra  vieţii  înseşi,  asupra  culorilor  şi  sunetelor  ei,  asupra  for¬ 
melor  ei,  a  trupului  omenesc,  iar  arta  exacerbată  a  secolului  XX  piere 
de  această  ură  monstruoasă,  căci  fără  iubire  arta  e  sterilă.  In  Est  arta 

a  căzut  pentru  că  a  fost  răsturnată  şi  călcată  în  picioare?  în  Occident, 
ea  a  căzut  de  la  sine  însăşi  vărsându-se  în  căutări  cerebrale  şi  pre¬ 
tenţioase  în  care  omul  urmăreşte  nu  sa  manifeste  pe  Dumnezeu,  ci 
să»I  ia  locul. 

încă  odată,  şi  aici  constatăm  rezultatul  comun  al  unui  proces  uni¬ 
versal,  convergenta  rezultatelor  obţinute  atât  în  Vest  cât  şi  în  Est. 
Şi  din  nou,  o  singură  cauză  pentru  aceasta:  oamenii  L-an  uitat  pe 
Dumnezeu. 

In  faţa  presiunii  ateismului  universal,  credincioşii  sunt  divizaţi, 
mulţi  dintre  ei  sunt  dezorientaţi.  Insă  lumea  creştină  sau  ceea  ce  a 
fost  lumea  creştină  ar  face  bine  să  nu  piardă  din  vedere  exemplul 
Extremului  Orient.  Am  avut  recent  ocazia  să  constat  că  în  Japonia 
sau  în  China  liberă,  deşi  concepţiile  religioase  sunt  mai  fluctuante, 
societatea  şi  tineretul,  cu  o  libertate  de  alegere  egală  celeia  din  Oc¬ 
cident,  sunt  mai  puţin  atinse  de  spiritul  distructiv  al  secularismului. 

Ce  să  mai  vorbim  de  separaţia  între  diferitele  religii,  când  creşti¬ 
nismul  însuşi  este  atât  de  îmbucătăţit!  în  ultimii  ani,  principalele  Bi¬ 
serici  creştine  au  făcut  câţiva  paşi  spre  o  reconciliere.  Dar  ei  sunt 
prea  lenţi,  lumea  aleargă  spre  abis  cu  o  viteză  de  o  sută  de  ori  mai 
mare.  Chiar  dacă  nu  se  aşteaptă  de  aici  o  fuziune  a  Bisericilor,  nici  o 
modificare  a  dogmei,  ci  o  simplă  rezistenţă  comună  în  faţa  ateismu¬ 
lui,  progresele  sunt  încă  mult,  mult  prea  lente. 

Există  desigur,  o  mişcare  organizată  pentru  reunificarea  Biserici¬ 
lor,  dar  bizară.  Aparent  mai  preocupat  de  succesul  mişcărilor  revo¬ 
luţionare  din  ţările  lumii  a  treia,  Consiliul  Ecumenic  al  Bisericilor  ră¬ 
mâne  surd  la  persecuţiile  religiei  acolo  unde  ele  sunt  cele  mai  siste¬ 
matice:  în  URSS.  E  imposibil  să  nu  le  vadă;  dar,  din  calcul  politic,  el 
alege  să  le  ignore  şi  să  nu  intervină.  Dar  atunci  ce  rămâne  din  creş¬ 
tinism? 

Cu  adâncă  amărăciune  trebuie  să  spun  aici  (nu  pot  tăcea)  că  pre¬ 
decesorul  meu,  titularul  de  anul  trecut  al  acestui  premiu  (predicato¬ 
rul  baptist  Billy  Graham,  n.  tr.)  a  susţinut  public  minciuna  comunistă 
în  lunile  primirii  premiului,  declarând  în  contra  evidenţelor  că  n-a 
remarcat  persecuţii  religioase  în  URSS.  Cerul  să-l  judece  în  faţa  tu¬ 
turor  victimelor  ucise  sau  strivite! 

La  o  scară  mai  largă  vedem  astăzi,  că,  în  ciuda  manevrelor  po¬ 
litice  cele  mai  subtile,  laţul  se  strânge  în  jurul  gâtului  umanităţii,  cu 
fiecare  deceniu  mai  inexorabil,  şi  că  nu  există  ieşire  pentru  nimeni, 
nicăieri,  nici  atomică,  nici  politică,  nici  economică,  nici  ecologică. 
Lucrurile  par  cel  puţin  să  stea  aşa. 

Faţă  de  munţii  şi  prăpăstiile  evenimentelor  mondiale  poate  pă¬ 
rea  derizoriu  şi  deplasat  a  reaminti  faptul  că  cheia  fundamentală  a 
existenţei  sau  neantului  nostru  se  găseşte  în  inima  fiecăruia  dintre 
noi,  în  preferinţa  acordată  de  fiecare  în  parte  Binelui  şi  Răului  con¬ 
cret.  Insă,  astăzi  ca  şi  ieri,  această  cheie  rămâne  cea  mai  sigură.  Te¬ 
oriile  sociale  promiţătoare  au  dat  faliment  şi  ne-au  lăsat  în  impas. 
Oamenii  liberi  din  Occident  ar  trebui  fireşte  să  înţeleagă  că  în  jurul 
lor  s-a  acumulat  multă  minciună  liber  întreţinută,  şi  să  refuze  să  o 
suporte  atât  de  pasiv.  E  zadarnic  să  căutăm  o  ieşire  pentru  situaţia 
lumii  fără  a  ne  întoarce  conştiinţa  în  căinţă  spre  Creatorul  a  toate; 
nici  o  altă  ieşire  nu  va  licări  pentru  noi  şi  nu  vom  putea  găsi.  Prea 
nenorocite  sunt  însă  mijloacele  pe  care  ni  le-am  rezervat  pentru  a- 

ceasta.  Înainte  de  toate  trebuie  văzut  răul  îngrozitor  —  nu  cel  ce  ar 
putea  fi  comis  de  duşmanii  ţării,  sau  ai  clasei  noastre,  ci  cel  aflat  în 
fiecare  din  noi,  în  sânul  fiecărei  societăţi,  inclusiv  şi  mai  cu  seamă, 
in  sânul  societăţilor  celor  mai  libere  şi  mai  dezvoltate,  căci  acolo 
l-am  comis  noi  înşine,  de  bună  voie.  Dacă  laţul  se  strânge  cu  fiecare 
zi  e  din  pricina  egoismului  şi  nepăsării  noastre. 

Să  ne  întrebăm:  nu  sunt  oare  mincinoase  idealurile  epocii  noas¬ 
tre?  Sau  terminologia  la  modă  şi  atât  de  plină  de  siguranţă?  De  la  ea 
emană  aceste  soluţii  superficiale  pentru  redresarea  situaţiei.  înainte 
de  a  fi  prea  târziu  ele  trebuie  reconsiderate,  în  fiecare  domeniu  în 
parte,  cu  o  privire  purificată.  Soluţia  crizei  nu  se  află  pe  căile  bătute 
ale  concepţiilor  despre  care  se  vorbeşte  în  fiecare  zi. 

Viaţa  noastră  constă  nu  din  căutarea  succesului  material  ci  în- 
tr-un  progres  spiritual  demn  de  acest  nume.  Toată  existenţa  noastră 
nu  e  decât  o  etapă  intermediară  spre  o  viaţă  mai  înaltă:  e  vorba  de  a 
nu  ne  prăbuşi  din  acest  stadiu  şi  de  a  nu  stagna  steril  în  el.  Legile 
fizice  şi  fiziologice  nu  ne  vor  descoperi  niciodată  adevărul  neîndoiel¬ 
nic  că  Creatorul  participă,  în  chip  constant  şi  cotidian,  la  viaţa  fiecă¬ 
ruia  din  noi,  că  El  ne  oferă  cu  credincioşie  energia  de  a  fi,  şi  atunci 
când  acest  ajutor  ni  se  retrage,  murim.  Participarea  lui  la  viaţa  între¬ 
gii  planete  e  numai  puţin  mică  şi  trebuie  ca  noi  să  ne  impregnăm  de 
ea  în  această  epocă  sumbră  şi  ameninţătoare. 

Speranţele  nesăbuite  ale  ultimelor  două  secole  ne-au  adus  la  ne¬ 
ant,  pe  marginea  morţii  atomice  sau  a  unei  alteia:  hu  le  putem  opune 
decât  căutarea  încăpăţânată  a  Mâinii  blânde  a  lui  Dumnezeu  pe  care 
in  nepăsarea  noastră  am  depărtat-o  de  la  noi.  Abia  atunci  ochii  noş¬ 
tri!  se  vor  deschide  asupra  acestui  nefericit  secol  XX  şi  mâinile  noas¬ 
tre  se  vor  întinde  să-i  repare  erorile.  Nimic  altceva  nu  ne  va  putea 
reţine  în  prăvălirea  noastră  în  jos  şi  pe  mai  departe:  nu  ne-a  rămas 
mai  mult  de  la  toţi  gânditorii  Luminilor. 

Cele  cinci  continente  ale  noastre  sunt  prinse  în  acest  ciclon.  Dar 
astfel  de  încercări  dezvăluie  şi  cele  mai  înalte  virtuţi  ale  sufletului 
omenesc.  Dacă  e  să  pierim,  dacă  e  să  facem  să  piară  această  lume, 
va  fi  numai  din  vina  noastră. 

In  româneşte 
de 

Diac .  asist.  Ioan  î.  Ică  Jr. 

•j 

CE  ESTE  VIAŢA? 

Eseu  de  pr.  decan  Joachim  Vobbe 
(Offenbach  am  Main) 

La  ultima  mea  vizită  în  România,  am  fost  rugat  să  scriu  un  articol 
asupra  temei:  Ce  este  viaţa?  Precipitat  şi  bine  dispus,  datorită  unui  bun 
tratament  în  mănăstirea  Sâmbăta,  am  acceptat.  Dar  după  ce  m-am  re¬ 
întors  acasă,  în  oraşul  industrial  Offenbach,  şezând  în  faţa  maşinii  de 
scris,  mi-am  zis  descurajat:  Cum  ai  putut  să  te  angajezi  la  aceasta?  Ce 
temă  grea! 

Ca  preot,  eu  predic  doar  în  fiecare  Duminică  asupra  lucrurilor  care 
sunt  importante  pentru  viaţă.  Dar  când  m-am  privit  în  oglindă  ica  om 
şi  m-am  întrebat:  Ce  este  viaţa?,  atunci,  independent  de  credinţa  mea  şi  a 
a  Bisericii  mele,  a  trebuit  să-mi  replic  conştiincios  şi  cinstit:  Eu  abia  am 
împlinit  46  de  ani.  Oare  pot  eu  să  ştiu  deja  ce  este  viaţa?  De  aceea  m-am 
consultat  asupra  acestei  dificile  teme  cu  un  prieten  de  70  de  ani,  spe¬ 
rând  că  un  om  mai  în  vârstă,  cu  mai  multă  experienţă  de  viaţă,  ar  fi 
mai  în  măsură  să-mi  răspundă  la  această  grea  întrebare.  Acesta  mi-a 
replicat  glumeţ:  Atunci  probabil  trebuie  să  întrebaţi  pe  un  om  de  80  de 
ani,  acela  poate  să  vă  spună  mai  curând  ce  este  viaţa,  sau  maii  bine  zis: 
ce  a  fost.  -i>  t  / 

Mă  tem  totuşi  că  dacă  aş  întreba  pe  un  om  de  80  de  ani  şi  chiar 
unul  de  90  de  ani,  aş  primi  acelaş  răspuns  evaziv,  care  mi-ar  indica  că 
cei  întrebaţi  nu  sunt  la  sfârşitul  vieţii  şi  deci  nu  li  se  pare  a  fi  ajuns 
la  sfârşitul  experienţelor  şi  cunoştinţelor  vieţii. 

Sună  paradoxal,  dar  se  pare  că  aşa  este! 

Ce  este  viaţa,  sau  mai  bine  spus,  ce  a  fost  propria  viaţă,  se  poate 
spune  cu  siguranţă  abia  atunci  când  această  viaţă  va  fi  ajuns  la  sfârşit, 
la  moarte,  după  moarte. 

Acest  hotărâtor  punct  dificil  la  abordarea  temei:  Ce  este  viaţa?  tre¬ 
buie  să-l  recunoască  toţi  oamenii,  fie  ei  creştini  sau  necreştini,  fie  că  cred 
în  Dumnezeu  sau  sunt  ateişti:  Ce  este  viaţa,  ee  a  fost  în  realitate  sau  nu  a 
fost,  vom  şti  definitiv  cel  mai  curând  la  moarte. 

Totuşi  experimentează  fiecare  om  —  credincios  sau  necredincios  — 
în  unele  clipe  ale  existeneţi  sale  anumite  momente  în  care  trăieşte  intens 
sau  trăieşte  ceva  deosebit. 

In  mod  evident,  folosim  cuvântul  viaţă  în  două  sensuri:  în  primul 
îl  înţelegem  ca  simplă  sumă  a  împlinirilor  biologice  palpabile  ale  vieţii, 
de  la  concepere  sau  cel  mai  târziu  de  la  naştere  până  la  moarte.  în  al 
doilea  sens,  folosim  cuvântul  viaţă  într-un  mod  mai  deosebit,  mai  accen¬ 
tuat,  dacă  poetizăm  viaţa  ca  *, vrednică  de  a  o  trăi"  în  care  experimentăm 

clipe  deosebite,  de  neuitat  şi  veşnic  de  frumoase.  Un  om  care,  după  ani 
de  muncă  neplăcută,  poate  să-şi  urmeze  propriile  chemări  şi  dorinţe, 
despre  acela  se  poate  spune:  Acum  începe  să  trăiască.  Un  om  care,  după 
o  lungă  singurătate,  află  deodată  că  este  iubit,  acela  începe  din  nou  să 
trăiască.  ,,Tu  eşti  viaţa  mea“,  aşa  sună  multe  cântece  populare  şi  şlagăre 
pentru  oamenii  îndrăgostiţi.  Altfel  descriem  lungile  momente  de  frustare 
ale  existenţei  noastre:  „aceasta  mă  nimiceşte",  „aceasta  mă  omoară", 
„sunt  plictisit  de  moarte";  în  loc  de  „eu  trăiesc"  spun:  „Eu  vegetez 
mereu". 

Deci,  folosim  expresia  „viaţă"  pentru  acele  situaţii  în  oare  ne  sim¬ 
ţim  bine,  apăraţi,  acceptaţi  şi  iubiţi,  şi  vedem  în  faţa  noastră  un  viitor  fe¬ 
ricit.  Speranţa  în  prezent  şi  în  viitor  face  viaţa  vrednică  de  trăit.  Dim¬ 
potrivă,  deznădejdea,  lipsa  de  perspectivă  şi  teama  omoară  încă  înainte 
de  a  surveni  moartea  trupească.  Aici  se  află,  în  treacăt  spus,  un  motiv 
de  ce  şi  în  societăţile  bogate  ale  lumii  „apusene"  atât  de  mulţi  oameni 
suferă  de  depresii  sau  se  sinucid,  deşi  au  nu  numai  cele  necesare  pentru 
trai,  ci  şi  multe  lucruri  de  lux.  Abundă  şi  chiar  supraabundă  mâncarea, 
băutura,  îmbrăcămintea,  locuinţele,  maşinile  ş.a-  Totuşi  singurătatea  ma¬ 
rilor  oraşe,  cu  lipsa  legăturilor  de  vecinătate,  solidaritate,  într-ajuto- 
rare  şi  milostenie,  activitatea  producătoare  de  imagini  a  televiziunii  ce 
influenţează  teama  de  lume,  duc  la  faptul  că,  în  ciuda  asigurărilor  exte¬ 
rioare,  să  crească  în  suflet  o  lipsă  a  sensului  vieţii,  neîncredere  şi  singu¬ 
rătate,  şi  chiar  o  lipsă  a  perspectivelor  vieţii  (pentru  că  împotriva  aces¬ 
tui  sens  al  vieţii  şi  al  lipsei  de  iubire  nu  există  nici  o  siguranţă!).  (După 
statisticile  recente,  apusenii  privesc  la  televizor  5  ore  pe  zi.  Abia  acum 
psihologii  şi  sociologii  încep  să  studieze  consecinţele  psihice  nefaste  a 
acestei  permanente  infiltraţii,  mai  ales  la  copii). 

Ca  urmare,  în  ţările  cu  bogat  nivel  economic  creşte  numărul  oa¬ 
menilor  necredincioşi,  bisericile  devin  goale  şi  rugăciunea  este  absentă 
în  familie.  In  acelaşi  timp  se  încuibează  peste  măsură  ceea  ce  produce  ne¬ 
plăcere:  bolnavi,  handicapaţi,  flămânzi.  Pentru  toţi  aceştia  există  o  teh¬ 
nică  socială  bine  dezvoltată,  medici  şi  cămine  foarte  bine  dotate,  dar  to¬ 
tuşi  prea  puţină  compasiune  şi  inimă  din  toate  părţile,  şi  de  la  aceiai 
care  ar  fi  îndatoraţi  cu  grija  pentru  aceşti  oameni. 

Cine  nu  mai  are  nici  o  dorinţă  de  viaţă  personală,  în  acela  se  îneacă 
şi  dorinţa  după  Dumnezeu  şi,  nemijlocit,  şi  angajamentul  faţă  de  ajuto¬ 
rarea  aproapelui. 

De  la  Roger  Schultz,  întemeietorul  şi  conducătorul  comunităţii  ecu-j 
menice  de  la  Taize  există  o  rugăciune  care  sună  astfel: 

Dumnezeule,  Tu  eşti  totdeauna  între  noi. 

Tu  nu  vrei  strâmtoare  şi  necazuri,  ci  bucurie  nemărginită. 

Tu  suferi  cu  fiecare  care  suferă  pe  pământ, 

Tu  îl  primeşti  pe  fiecare,  care  îţi  Încredinţează  toate  poverile  sale,, 
ca  şi  când  Tu  eşti  pretutindenea. 

în  orice  loc  —  în  casa  unui  frate  primit. 

Cine  se  lasă  primit  de  Tine 

Cunoaşte  cu  ochii  sufleteşti 

dincolo  de  propriile  rătăciri  .b 

o  strălucire  a  slavei  lui  Hristos  cel  înviat. 

Dacă  încrederea  în  Iisus  Hristos 

luminează  în  el, 

trăieşte  omul  de  fiecare  dată  din  nou.  (Taize-Gebetsheft  I,  Freiburg, 
1983,  p.  24). 

în  această  rugăciune  se  exprimă  într-un  limbaj  modern  încrederea 
în  care  omul  poate  să  trăiască  „adevărata  viaţă".  Mai  ales  aceia  care 
suferă,  care  sunt  sărmani,  sau  cel  puţin  aceia  care  sunt  conştienţi  dq 
rătăciri  personale,  pe  scurt,  toţi  aceia  care  se  ştiu  destul  de  slabi  ca 
să-şi  recunoască  starea  de  a  fi  ajutoraţi  şi  să  o  mărturisească.  Ei  au  însă 
şansa  să  trăiască  în  apropierea  Unuia  mai  puternic,  anume,  a  Tatălui 
ceresc. 

Marele  iniţiator  german  al  arheologiei,  Franz  Josef  Dolger,  a  dovedit 
că  primii  creştini  chiar  în  acest  sens  de  „trăitori"  s-au  simţit  şi  s-au  exte¬ 
riorizat.  „Creştinii,  cu  speranţa  lor  sfântă,  sunt  Zontes  (trăitori),  ceilalţi, 
dimpotrivă,  care  n-au  nici  o  credinţă  chiar  dacă  altfel  pot  să  stăpânească 
lumea,  sunt  morţi"  (F.  J.  Dolger,  ICHTHYS?  Munster  192$,  p.  168/169). 

Dolger  a  citat  o  inscripţie  funerară  din  vechea  Romă,  care  vorbeşte 
despre  ICHTHYS  ZONTON  „Peştele  vieţii",  şi  el  o  datează  la  mijlocul 
secolului  al  II-lea. 

ICHTHYS  ZONTON  primeşte  sens  numai  atunci  când  recunoaştem 
în  cuvântul  ICHTHYS  criptograma  creştină:  Iesus  Christus  Theon  Hyios 
Soter  (Zontan),  Iisus  Hristos  Mântuitorul  (vieţii). 

Aşa  după  cum  dovedeşte  aşa-numita  Epistolă  a  doua  a  lui  Clement 
(Romanul),  primii  creştini  s-au  denumit  după  înţelesul  celor  care  trăiesc. 
Ei  s-au  simţit  aceia  care  au  venit  la  adevărata  viaţă  abia  prin  Mântui¬ 
torul  Iisus  Hristos. 

în  Păstorul  lui  Hermes,  la  explicarea  clădirii  simbolice  a  turnului, 
citim  despre  botezul  drepţilor  V.  Testament:  Mai  înainte  ca  omul  săi 
poarte  numele  de  (fiu)  al  lui  Dumnezeu,  el  era  mort:  dar  când  primeşte 
pecetea,  el  leapădă  caracterul  muritor  şi  primeşte  viaţă.  Pecetea  este 
acum  a  apei  (Botezul).  Prin  apă  coboară  în  moarte  şi  se  ridică  viu  din 
nou".  In  adevăratul  înţeles,  omul  devine  viu  abia  după  Botez.  Este  toc¬ 
mai  ideea  renaşterii  afirmată  de  Sf.  Ap.  Pavel  şi  ea  reiese  cu  pregnanţă 
şi  din  Evanghelia  Sf.  Ioan. 

Desigur  că  azi  aproape  toate  Bisericile  trebuie  să  admită  că  cel  pu-* 
ţin  în  conştiinţa  multora  dintre  creştini  Botezul  nu  mai  reprezintă  un  aşa 
de  fundamental  început  al  vieţii  creştine.  Asupra  cauzelor  sociale  ale 
acestei  realităţi  nu  vreau  să  mă  ocup  aici. 

Dar  este  sigur  că  credinţa  în  Unul  şi  Bunul  Dumnezeu,  Tatăl  lui 
Iisus  Hristos,  dacă  îl  primesc,  matur  spiritual,  după  primirea  Botezu¬ 
lui  începe  pentru  mine  o  viaţă  nouă,  de  o  nouă  calitate,  faţă  de  care 
cele  crezute  înainte  mi  se  pot  părea  lipsite  de  sens.  Dacă  în  timpurile 
primare  ale  creştinismului,  când  erau  botezaţi  mai  ales  maturi,  exista 
un  examen  îninte  de  Botez,  ar  trebui  ca  acest  examen  să  fie  şi  azi  la 
oamenii  botezaţi  (chiar  şi  la  copii)  după  Botez. 

Dacă  vrem  ca  societatea  din  vest  şi  proaspăt  eliberatele  popoare 
din  Răsărit  să  nu  fie  aservite  depresiunilor  şi  neplăcerilor  de  masă  ale 

societăţii  industrializate,  este  necesar  să  aducem  în  discuţie  încrederea  în 
Dumnezeu  şi  situaţia  de  fii  ai  lui  Dumnzeu,  care  poate  să  facă  viaţa, 
viaţă.  Biserica  n-a  părăsit  această  nădejde  în  Dumnezeu  şi  ea  nu  poate 
fi  constrânsă  cu  putere  sau  cu  mijloace  politice.  Aceasta  îi  este  cea  mai 
veche  şi  mai  autentică  parte  a  propovăduirii.  Deci,  trebuie  să  aşezăm 
la  temelie  încrederea  în  Dumnezeu. 


Psihologic  privită,  încrederea  copilului  poate  fi  experimentată  în 
familiile  intacte,  iar  pentru  copiii  care  n-au  avut  fericirea  unui  cămin  fa¬ 
milial,  în  instituţiile  caritabile  în  care  ei  trăiesc.  Aici  îi  revine  Bisericii 
o  actvitate  educatoare  şi  slujitoare,  mai  ales  în  ţările  fost  comuniste. 

Biserica  este  chemată  ca  intr-o  societate  unde  lipsesc  taţii  şi  mamele 
să  predice  nu  numai  virtuţi  ca  iubirea,  atenţia,  încrederea,  ci  să  le  şi 
aplice  în  căminele  de  copii,  în  şcoli,  în  organizaţiile  tinerilor,  ca  astfel 
încrederea  în  oameni  şi  încrederea  în  Dumnezeu  să  se  facă  vizibilă,  şi  ast¬ 
fel  să  se  ajungă  de  la  o  societate  ahtiată  de  bogăţie  la  o  economie  liberă  în 
care  viaţa  rămâne  vrednică  de  a  fi  trăită. 

In  concluzie,  nu  numai  omul  care  primeşte  încrederea  are  valoare 
ci  şi  cel  care  o  transmite  altora.  Aşa  se  pot  considera  vii  şi  cu  o  viaţă 
deplină. 

Şi  noi  cunoaştem  în  Apus,  în  Biserica  catolică  şi  evanghelică,  ima¬ 
gini  religioase  reprezentând  pe  Mântuitorul  şi  pe  sfinţi.  Dar  aceste  ta¬ 
blouri  au  la  noi  altă  semnificaţie  şi  un  alt  caracter.  La  noi  ele  vor  să  re¬ 
amintească,  în  mod  dramatic  scene  din  viaţa  lui  Iisus.  Uneori  vor  să  pro¬ 
voace,  să  îndemne  la  reflecţie  sau  să  actualizeze  un  cuvânt  biblic  sau 
viaţa  unui  sfânt. 

Dar  cu  totul  altfel  este  actualizată  creştinilor  ortodocşi  lumea  creş¬ 
tină  a  icoanelor.  Sunt  foarte  mulţumitor  că  în  vizita  mea  în  România  am 
putut  să  trăiesc  întreaga  adâncime  a  evlaviei  româneşti  privind  icoa¬ 
nele.  Ea  mi-a  dat  mie  şi  spiritualităţii  parohiei  mele  multe  impulsuri. 
Fiecare  icoană  este  într-adevăr  o  bucată  din  cer. 


Intr-un  fel,  imaginea  icoanei  este  şi  un  simbol  real  pentru  ceea  ce 
se  ascunde  în  fiecare  om:  Aşa  cum  icoana  este  o  imagine  a  Dumnezeirii 
aşa  este  şi  încrederea  ce  sunt  în  stare  să  o  dau  altui  om  —  o  parte  din 
Dumnezeu  care  este  în  mine.  Este  ca  şi  cum  am  avea  în  noi  culorile  din 
care  Dumnezeu  ar  avea  să  modeleze  în  noi  icoane  ale  lui  Hristos.  Această 


icoană  poate  fi  terminată  numai  când  s-a  sfârşit  viaţa  noastră  şi  când 
cu  viaţă  şi  cu  suficientă  lumină  poate  fi  pictat  chipul  deplinei  desăvârşiri 
creştine. 

Creştinii  din  Siria,  probabil  de  timpuriu,  pornind  de  la  cuvintele  Sf. 
Evanghelist  Ioan  că  în  Hristos  este  lumină  şi  viaţă  (In.  1,  4)  şi-au  com¬ 
pus  un  semn  în  formă  de  cruce. 

Ei  au  putut  să  reziste  în  timpul  persecuţiilor  încurajaţi  de  acest  de¬ 
sen.  Linia  verticală  arată  încrederea  care  luminează  viaţa,  iar  cea  ori¬ 
zontală  că  numai  aşa  va  fi  deplină.  Viaţa  rămâne  vrednică  de  trăit  şi  lu¬ 
minoasă  dacă  o  îndreptăm  îij  sus  spre  izvorul  nesecat  al  luminii  şi  al 
vieţii,  dar  în  acelaşi  timp  să  o  dăruiesc  şi  să  o  predau  urmaşilor. 

După  mulţi  ani  de  asuprire  şi  desconsideraţii  simţim  că  viaţa  biseri¬ 
cească  este  liberă  în  multe  părţi  ale  Europei.  Şi  totuşi  ne  aflăm  sub  o 

nouă,  probabil  durabilă,  primejdie  din  partea  oamenilor  care  au  tot  pen¬ 
tru  ei,  a  căror  legătură  cu  verticalul  sau  orizontalul  este  ameninţat  să 
dispară.  Ne  aflăm  intr-o  nouă  primejdie  prin  indiferenţa  religioasă  şi  ca- 
ritativă  a  omului  modern  bogat  şi  progresist  care  ştie  mereu  ce  are, 
dar  nu  mai  ştie  pentru  ce  trăieşte.  Ne  aflăm  sub  o  nouă  primejdie  dato¬ 
rită  unui  hedonism  personal  masiv,  sub  o  imensă  societate  a  distracţiilor 
şi  plăcerilor  care,  la  sfârşit,  ca  după  o  grea  beţie,  rămâne  numai  cu  dureri 
de  cap  şi  ameţeală,  fapte  vrednice  de  condamnat. 

Desigur  că  România  se  află  acum  numai  la  începutul  unui  proces 
care  există  de  mult  timp  în  Germania,  Franţa,  Anglia  şi  chiar  în  Scandi- 
navia  şi  Spania.  însă  ritmul  în  care  mijloacele  de  informaţie  —  mai  ales 
televiziunea  —  şi  o  anumită  bunăstare  pot  să  atragă  şi  România  în  be¬ 
ţia  unei  societăţi  egoiste  şi  parvenite. 

Desigur  că  nu  doresc  să  anunţ,  din  perspectiva  sigură  a  bunăstării 
unei  ţâri,  un  total  pesimism  tehnic  şi  ştiinţific,  aceasta  ar  fi  faţă  de  si¬ 
tuaţia  României  un  curat  cinism.  însă  doresc  să  atrag  atenţia  faţă  de  ilu¬ 
zia  că  bunăstarea  materială  ar  face  pe  oameni  şi  sufleteşte  mai  bogaţi  şi 
mai  mulţumiţi. 

Dimpotrivă! 

în  timpul  unei  asemenea  evoluţii  vom  ajunge  să  ungem  din  nou 
uşile  „cu  sângele  mielului"  şi  să  apreciem  în  viaţa  noastră  semnele  de 
lumină  şi  de  viaţă  divină,  aşa  cum  au  strălucit  în  Hristos.  Atunci  ne  va 
da  Dumnezeu  puterea  să  le  împărtăşim  şi  acelora  care,  în  ciuda  avuţiei 
lor,  a  supraplăcerilor  şi  cunoştinţelor  lor,  trăiesc  în  întuneric.  Ar  trebui 
să  le  arătăm  că  Dumnezeu  ne  va  picta  icoana  vieţii  din  culorile  faptelor 
noastre. 

în  ultimii  trei  ani  am  reuşit  să  stabilim  contacte  între  mănăstirea 
Pasărea  de  lângă  Bucureşti  şi  mănăstirea  Sf.  Hildegard  de  la  Rudesheim 
(Rhein)  în  Germania.  Aceste  contacte  mi  se  par  importante  atât  pe  teren 
spiritual  cât  şi  economic,  deci  pe  plan  vpertical  şi  orizontal.  în  timp  ce 
călugăriţele  de  la  mănăstirea  Hildegard  sunt  foarte  doritoare  să  cunoască 
şi  să  înveţe  spiritualitatea  ortodoxă  mai  ales  în  privinţa  cinstirii  icoane¬ 
lor,  mi  se  pare  tradiţia  mănăstirii  Sf.  Hildegard  o  continuare  spirituală 
a  prototipului  şi  imaginii  cugetării. 

întemeietoarea  şi  patroana  cu  numele  acestei  mănăstiri,  Hildegard 
de  Bingen  (1098 — 1179),  o  mare  mistică  a  evului  mediu,  o  vizionară  puţin 
cunoscută  în  Răsărit,  a  avut  darul  să  vadă  pe  Dumnezeu  în  toate  lucrurile 
vii  sau  „moarte"  şi  pe  Hristos  prin  care  toate  s-au  făcut.  „Acelora  care 
strigă:  Unde  este  Dumnezeu  pe  care  Eu,  focul  vieţii,  întrec  în  strălucire 
frumuseţea  fildeşului,  luminez  peste  ape,  ard  în  soare  şi  luminez  în  lună 
şi  stele,  prin  mine  se  încălzeşte  şi  arde  totul,  căci  Eu  sunt  viaţa"  (Hilde¬ 
gard  von  Bingen,  Gott  sehen  (A  vedea  pe  Dumnezeu)  Olten  1958,  p.  36). 

Lumea  întreagă  devine  în  viziunea  lui  Hildegard  o  măreaţă  icoană 
care  se  poate  descoperi  numai  ochiului  unui  mistic.  La  fel  vedeau  şi 
misticii  evului  mediu,  Meister  Eckart  şi  Johannes  Tauler,  în  fiecare  om 
„o  scânteie  divină",  o  asemănare  a  veşnicei  lumini  divine  care  se  desco¬ 
peră  abia  în  dorinţa  arzătoare  a  marelui  foc  divin  spre  desăvârşire.  Aici 
se  întâlneşte  spiritualitatea  răsăriteană  cu  cea  apuseană  şi  aici  îşi  găseşte 

înţelesul  ideea  privind  valoarea  vieţii,  ce  este  de  fapt  viaţa  dacă  vrem  să 
înţelegem  prin  ea  mai  mult  decât  formule  chimice. 

în  mod  concret,  m-am  străduit  mereu  să  reţin  din  viaţa  mea  clipele  în 
oare  viaţa  mi  s-a  părut  vrednică  de  trăit  în  mod  deplin.  între  acestea  so¬ 
cotesc  orele  în  care  pot  să  trăiesc  în  armonie  cu  familia,  încrederea  pe 
care  o  pun  alţi  oameni  în  mine,  înţelegerea  şi  iertarea  pe  care  o  trăiesc 
dacă  am  greşit  sau  am  jignit  pe  cineva,  ajutorul  oare  mi  se  dă  când  sunt 
bolnav  sau  în  necazuri,  uimirea  în  care  mă  transpun  minunile  Creatoru¬ 
lui,  şi  timpul  când  uneori,  pentru  câteva  ore,  pot  să  evadez  din  uscăciu¬ 
nea  marelui  oraş  industrializat  în  care  trăiesc. 

Personal  socotesc  între  aceste  lumini  divine  şi  călătoria  mea  în  Ro¬ 
mânia.  Noi  vehi-catolicii,  enoriaşii  şi  eu,  am  putut  să  ajutăm,  ici  şi  colo, 
în  lipsuri  materiale.  Pentru  aceste  ajutoare  mi  s-au  adus  mulţumiri  exa¬ 
gerate.  Poate  vi  s-ar  părea  paradoxal,  dar  eu  am  experimentat  mai  mult 
ajutor  în  România  decât  am  putut  eu  oferi.  Adânca  evlavie  pe  care  am 
trăit-o,  ospitalitatea  cordială  ce  am  avut  şi  prietenia  ce  o  am  simţit  în 
acele  puţine  zile,  toate  acestea  au  fost  pentru  noi  europenii  Mreci“  ai  in¬ 
dustriei  vestice,  mai  mult  decât  un  dar,  o  scânteie  divină,  pe  care  nu  o 
putem  preţui  material. 

în  genelar,  acestea  simt  pentru  mine  raze,  lumini  divine,  care  pot  fi 
experimentate  de  oricare  om,  chiar  dacă  nu  este  creştin,  dacă  ar  fi  sensi¬ 
bilizat  în  această  drecţie. 

în  general,  acestea  sunt  pentru  mine  raze,  lumini  divine,  care  pot  fi 
experimentate  de  oricare  om,  chiar  dacă  nu  este  creştin,  dacă  ar  fi  sensi¬ 
bilizat  în  această  direcţie. 

în  aceste  dlipe  luminoase  „trăiesc".  Aceste  lumini  divine,  acest  spec¬ 
tru,  aceste  culori  (culorile  sunt  fizice,  fenomene  ale  luminii)  sunt  imate¬ 
rialul  din  care  Dumnezeu  pictează  icoana  oricărui  om  în  contrastul  dintre 
plan  şi  realizare,  dintre  proiect  şi  asemănare. 

Sarcina  noastră  viitoare  este  să  rămânem  sau  să  fim  treji  pentru 
acest  semn  'divin  în  viaţa  noastră  de  fiecare  zi.  Desigur  că  pentru  noi 
creştinii  culminează  acest  semn  mai  ales  Tainele  Bisericii. 

Dacă  îmi  va  reuşi  mie  şi  societăţii  mele  din  ce  în  ce  mai  ateiste,  să 
sensibilizăm  aceste  semne  divine,  atunci  ele  vor  face  din  existenţa  noas¬ 
tră  nu  numai  o  simplă  scurgere  a  anilor,  o  suferinţă  neplăcută  sau  o  plă¬ 
cere,  ci  viaţă. 

Ca  preot,  întâlnesc  mereu  oameni  în  mare  deznădejde.  Moartea  unui 
om,  o  boală  incurabilă  sau  o  criză  familială  poate  «să  ducă  pe  oameni  în 
situaţia  de  a  socoti  viaţa  fără  sens,  făcând  imposibilă  şi  activitatea  pasto¬ 
rală  de  a-i  mijloci  o  mângâiere  oare  nu  este  goală  şi  nici  lipsită  de  sens. 
Nici  eu  n-am  putut  afla  o  explicaţie  raţională  pentru  o  mamă  din  comuni¬ 
tatea  noastră  care  a  pierdut  doi  copii  într-un  accident.  Eu  am  vorbit  întot¬ 
deauna  cu  mama  acestora  asupra  întâmplărilor  frumoase  pe  care  le-au 
avut  copiii  săi.  Şi  am  făcut-o  să  înţeleagă  că  aceste  frumoase  clipe  au 
fost  oa  Schimbarea  La  faţă  a  Mântuitorului  nostru.  Şi  aceşti  copii  nu 
s-au  putut  sustrage,  oricât  ar  fi  voit,  acestui  fenomen  al  schimbării  la 
faţă.  Lor  li  s-a  putut  părea  ca  insuportabil  faptul  că  Domnul  şi  Mântui- 

torul  lor  a  fost  crucificat.  Dar  crucea,  ca  momentul  celei  mai  urâte  întu¬ 
necimi,  a  dus  la  o  schimbare  totală. 

Fără  credinţa  că  scurta  noastră  viaţă  este  o  clipă  din  eterna  viaţă 
a  lui  Dumnezeu  ar  fi  o  viaţă  fără  sens.  Dar  pentru  aceia  care  se  ataşează 
Fiului,  Dumnezeului  care  întrupându-se  este  solidar  cu  suferinţele  noas¬ 
tre,  viaţa  este  o  oglindă  din  care  se  reflectă  mereu  lumină  divină. 

Dorinţa  de  a  veda  izvorul  nesecat  al  acestei  lumini  poate  să  ne  că¬ 
lăuzească  pe  cărările  întunecate  ale  vieţii. 

Traducător:  Pr.  prof.  Dr.  Sebastian  Şebu 


SESIUNE  DE  COMUNICĂRI  ŞTIINŢIFICE 
ÎN  DOMENIUL  ASISTENŢEI  SOCIALE  LA  SIBIU 

In  zilele  de  13  şi  14  mai  a.c.,  sub  auspiciile  Facultăţii  de  Teologie 
„Andrei  Şaguna44  din  Sibiu,  secţia  de  Teologie-Asistenţă  Socială  şi  a  sec¬ 
ţiei  pedagogice  a  ASTREI,  în  aula  Facultăţii  de  Teologie,  a  avut  loc  prima 
sesiune  de  comuncări  ştiinţifice  organizată  în  învăţământul  teologic  de 
acest  profil  din  ţară,  intitulată  „ Statutul  profesional  al  asistentului  so¬ 
cial “. 

Sesiunea  a  cuprins  35  de  referate  susţinute  de  lucrători  în  institu¬ 
ţiile  locale  de  asistenţă  socială,  cadre  didactice  şi  studenţi  din  Sibiu, 
Alba-Iulia,  Timişoara,  Cluj  şi  Bucureşti. 

La  deschidere  a  fost  prezent  din  partea  autorităţilor  locale  dl.  vice- 
primar  Aurel  Maxim  care  a  adresat  un  cuvânt  de  salut.  De  asemenea,  au 
salutat  numeroasa  asistenţă  reprezentanţii  organizatorilor:  conf.  Elena 
Macavei  —  adevăratul  iniţiator  şi  animator  al  evenimentului  —  din 
partea  Facultăţii,  şi  prof.  Victor  V.  Grecu  din  partea  ASTREI. 

în  continuare,  referatele  prezentate  au  abordat  o  arie  mult  mai  largă 
de  probleme  decât  lăsa  să  se  înţeleagă  titlul  sesiunii  —  de  rolul  Bisericii 
Ortodoxe  Române  în  crearea  şi  dezvoltarea  primelor  forme  de  asistenţă 
socială  în  Ţările  Române  (pr.  prof.  Mircea  Păcurariu,  Sibiu),  la  situaţia 
actuală,  între  intenţie  şi  realitate,  a  asistenţei  sociale  din  ţara  noastră 
(pr.  prof.  V.  Leb,  Cluj)  şi  de  la  perspectiva  teologică  ortodoxă  asupra 
semnificaţiei  şi  implicaţiilor  asistenţei  sociale  (pr.  prof.  I.  Moldovan,  Si¬ 
biu),  la  cea  ştiinţifică  referitoare  la  raportul  dintre  tradiţie  şi  inovaţie  în 
teoria  şi  practica  domeniului  în  zilele  noastre  (conf.  Elena  Macavei,  Sibiu). 

Modul  în  care  asistenţa  socială  este  privită  ca  obiect  de  reformă  la 
nivel  naţional  şi  local,  în  contextul  reaşezării  generale  a  societăţii  româ¬ 
neşti,  a  fost  expus  de  reprezentanţii  autorităţii  publice,  I.  Cîndea,  di¬ 
rectorul  Direcţiei  Muncii  şi  Protecţiei  Sociale  Sibiu,  respectiv  A.  Polefka, 
preşedintele  Comisiei  de  Ocrotire  a  Minorilor  din  cadrul  Consiliului  Ju¬ 
deţean  Sibiu,  Dr.  E.  Băcilă,  directorul  Direcţiei  Sanitare  Sibiu,  a  prezen¬ 
tat  situaţia  asistenţei  sociale  în  unităţile  sanitare. 

Din  câmpul  asistenţei  sociale  aplicate,  pe  „teren44,  au  fost  prezentate 
problemele  ridicate  de  către  şcolile  speciale  (prof.  C.  Dietrich,  Şcoala  de 
surdo-muţi  Sibiu),  casele  de  copii  (psiholog  L.  Roman,  Leagănul  de  copii 

Sibiu),  şi  de  către  un  caz  aparte  prin  tragedia  umană  extrem  de  reală  şi 
dureroasă  pe  care  o  prezintă  —  cel  al  copiilor  străzii  (prof.  Angela  Pop, 
Bucureşti), 

La  dimensiunea  psiho-pedagogică  şi  etică  a  profesiunii  s-au  referit 
prof,  I.  Drăgan,  Timişoara  şi  lector  M.  Ludoşan,  Alba-Iulia. 

A  doua  zi  a  sesiunii  a  fost  rezervată  comunicărilor  studenţilor,  23  la 
număr,  grupate  în  jurul  următoarelor  teme:  problematica  definirii  profi¬ 
lului  şi  rolului  profesional  al  asistentului  social;  dimensiunea  spirituală 
şi  duhovnicească  a  activităţii  filantropice  şi  calitative;  probleme  specifice 
ale  diverselor  grupuri  defavorizate:  copii  de  creşă,  copii  de  leagăn,  copii 
adoptivi,  minori  părăsiţi,  persoane  dependente  de  alcool,  bolnavi  de  can¬ 
cer,  vârstnici  din  azile. 

întreaga  manifestare  s-a  dovedit  foarte  utilă  —  deşi,  din  păcate,  din 
lipsa  unei  publicaţii  adecvate,  nu  s-a  bucurat  de  audienţa  meritată,  mai 
ales  în  rândul  studenţilor  —  întâlnirea  celor  ce  pregătesc  viitoarele  cadre 
ale  asistenţei  sociale,  a  celor  pregătiţi  şi  a  reprezentanţilor  instituţiilor 
oe  vor  beneficia  de  aceste  cadre,  putând  oferi  fiecăreia  dintre  părţi  oca¬ 
zia  unei  aprecieri  obiective  asupra  situaţiei  în  care  se  -află  învăţământul  şi 
realitatea  asistenţei  sociale  la  noi  în  ţară,  precum  şi  modul  de  influen¬ 
ţare  reciprocă.  Prezenţa  unor  factori  de  răspundere  în  domeniu  dovedeşte 
interesul  existent  pentru  încurajarea  unei  specializări  universitare  capa¬ 
bile  să  facă  faţă  unei  problematici  din  ce  în  ce  mai  complexe  intr-un  do¬ 
meniu  cu  o  pondere  din  ce  în  ce  mai  mare  în  societatea  contemporană. 

Dacă  problema  vocaţiei  ca  factor  esenţial  al  competenţei  profesionale 
şi  cea  a  recunoaşterii  faptului  că  asistenţa  socială  este  chemată  să  desco¬ 
pere  omul,  şi  pe  acesta  ca  chip  al  lui  Dumnezeu,  nu  doar  să  asiste 
handicapatul,  vor  fi  luate  în  serios,  aşa  cum  au  cerut  mulţi  dintre  refe¬ 
renţii  acestei  sesiuni,  se  poate  spera  că,  într-un  viitor  nu  prea  îndepărtat 
profesiunea  de  asistent  social  îşi  va  dobândi,  în  societatea  românească, 
statutul  pe  care  îl  merită. 


Observator:  drd.  Scbcistian  Moldovan 

REPERE  ORTODOXE  LA  TEOLOGIA  UNEI  TRADUCERI 

A  SF.  SCRIPTURI’ 

Prof.  Dr.  Georgios  Galitis 
Atena 

1.  Omul,  ca  fiinţă  raţională,  comunică  cu  aproapele  său  prin  interme¬ 
diul  cuvântului .  Cuvântul  se  transmite  spre  celălalt  ca  mesaj.  Un  mesaj 
poate  fi  dat  printr-un  gest,  printr-o  înfăţişare  anume  a  feţei  prin  dispo¬ 
ziţia  sufletească  întipărită  în  trăsăturile  caracteristice  ale  feţei  şi  chiar 
prin  tăcere.  De  asemenea,  poate  să  fie  transmis  prin  sunetele  unui  instru¬ 
ment  muzical,  prin  lumini,  simboluri  şi  semne,  în  mod  conştient  sau  in¬ 
conştient,  voluntar  sau  involuntar.  însă  de  obicei,  se  transmite  prin  cu¬ 
vinte,  care  pot  fi  însoţite  de  unul  sau  altul  din  cele  de  mai  sus.  Cuvintele 
sunt  alcătuite  din  sunete  şi  silabe  care  se  leagă  între  ele,  au  o  relaţie 
lăuntrcă  şi  o  construcţie  logică,  formând  fraze.  Fraza  conţine  un  mesaj 
şi  este  vehiculul  purtător  al  acestuia.  Atunci  când  dintr-un  motiv  oarecare 
fraza  nu  poate  să-şi  îndeplinească  menirea  de  a  fi  forma-purtătoare  a 
conţinutului  unui  mesaj,  atunci  trebuie  schimbată  forma,  cu  alte  cuvinte 
mutăm  conţinutul  de  la  o  formă  la  alta,  mai  expresivă,  mai  potrivită, 
transportăm  (metă-fâromen)  mesajul  de  la  o  formă  de  rostire  la  alta, 
care  să-l  exprime  mai  potrivit.  Adică,  traducem  (metâ-frâzomen).  în  felul 
acesta  transmitem  mesajul  pe  care  îl  dorim.  Acest  lucru  îl  gândeau  şi 
ucenicii  lui  Hristos  când  ziceau:  „Lămureşte-ne  parabola  aceasta4*  (Matei 
13,  36),  pentru  că,  în  sine,  parabola  nu  le  transmitea  vreun  mesaj.  Să  re¬ 
citim  acum  teologic.  Omul  se  află  în  koinonie  cu  Dumnezeu  prin  Cuvân¬ 
tul  Său.  Dumnezeu  S-a  descoperit  omului  fie  „în  multe  feluri  şi  în  multe 
chipuri4*  „când  a  vorbit  „părinţilor  prin  prooroci**  (Evr.  1,  1  a),  fie  „prin 
cugetare,  din  făpturi**  (Rom.  1,  20).  „în  zilele  mai  de  pe  urmă,  ne-a  vorbit 
întru  Fiul**  (Evr.  1,  1).  Cuvântul  cu  care  a  vorbit  Dumnezeu  este  purtă¬ 
torul  prin  care  El  S-a  descoperit.  Ca  să  transmită  mesajul  descoperirii 
Sale,  Dumnezeu  S-a  folosit  mai  demult  de  prooroci.  Acum  ne  vorbeşte  „în 
Fiul",  schimbând  pe  purtătorul  mesajului,  traducând.  Dmnezeu  Se  tra¬ 
duce,  deci  „ Cuvântul  S-a  făcut  trup "  (Ioan  1,  14).  Se  mută  din  ceea  ce  este 
desăvârşită  neapropiere  în  raport  cu  posibilităţile  omului  de  a-L  putea 
concepe,  spre  ceea  ce  este  comun  şi  apropiat  omului.  Dumnezeu  S-a  tra¬ 
dus  pe  Sine  însuşi  prin  întruparea  Cuvântului,  iar  omul  a  putut  să  pri¬ 
mească  mesajul  Lui  şi  să  devină  în  felul  acesta  părtaş  descoperirii  Lui. 


*  Extras  clin  studiul  „Teologia  traducerii* ,  publicat  în  voi.  *' Traducerea  Sf.  Scripturi 
tn  Biserica  Ortodoxa' ,  Tessalonic,  19S6.  Aranjarea  materialului  extras  precum  şi  titlul  în 

româneşte  aparţin  traci. 

Cu  alte  cuvinte,  descoperirea  lui  Dumnezeu  care  s-a  făcut  prin  întruparea 
Cuvântului  este  „ traducerea “  lui  Dumnezeu  Cuvântul,  kenoza,  smerirea 
şi  potrivirea  Lui  la  măsura  omului,  prin  asumarea  unui  chip  cum  este 
cel  omenesc.  Astfel  Cuvântul,  fără  să  piardă  nimic  din  dumnezeiasca  Sa 
fiinţă,  fără  să  se  îndepărteze  din  sânul  Tatălui,  „pe  pământ  ca  un  om 
S-a  arătat  nouă“,  pentru  „ca  să  cheme  intr-un  mod  asemenea,  pe  cel  ase¬ 
menea",  ca  în  numele  lui  Dumnezeu  să  vorbească  oamenilor  în  limba 
omenească  şi  să  le  aducă  mesajul  Lui.  Cuvântul  lui  Dumnezeu  şi-a  asu¬ 
mat  firea  omenească,  fiind  singura  exprimare  pe  oare  o  putea  omul  în¬ 
ţelege. 

2.  Locul  în  care  omul  devine  părtaş  (koinonbs)  descoperirii  lui 
Dumnezeu  este  Biserica.  Aici  i  se  oferă  omului  Cuvântul  lui  Dumnezeu, 
pe  care  acesta  şi-L  însuşeşte  sub  două  forme:  pe  de  o  parte  ca  predică , 
iar  pe  de  alta  ca  dumnezeiască  Euharistie.  însă  în  amândouă  cazurile,  este 
vorba  de  acelaşi  Cuvânt  neajuns  şi  desăvârşit,  care  prin  întruparea  Sa, 
prin  intrarea  Sa  în  lume,  în  istorie,  în  materialitate,  se  face  accesibil 
omului  prin  auzire  şi  prin  mâncarea  şi  băutura  euharistică.  Biserica  este 
deci  cea  care  oferă  Cuvântul  întrupat ,  adică  tradus ,  în  predică  şi  în  Tru¬ 
pul  şi  Sângele  euharistie.  Această  unire  a  omului,  ca  existenţă  cu  trup 
material,  cu  Cuvântul  lui  Dumnezeu  Cel  euharistie,  înseamnă  primirea 
mesajului  lui  Dumnezeu  în  cea  mai  desăvârşită  formă  şi  astfel,  repre¬ 
zintă  scopul,  împlinirea  şi  capătul  traducerii  lui  Dumnezeu  care  s-a  făcut 
prin  întruparea  Cuvântului  Său.  O  astfel  de  traducere  dobândeşte  valoare 
existenţială  pentru  om  şi  legitimează  orice  altă  traducere. 

3.  în  context  biblic,  expresia  „ orice  altă  traducere “  se  limitează 
la  traducerea  Sf.  Scripturi.  Dat  fiind  faptul  că  lucrarea  de  bază  a  teolo¬ 
gului  este  erminia,  socotim  potrivit  a  arăta  mai  întâi  relaţia  între  tra¬ 
ducere  şi  erminie .  Dacă  traducerea  este  actul  trans-portării  mesaju¬ 
lui  într-un  vehicul  purtător  care  să-l  poată  exprima  cât  mai  potrivit, 
erminia  nu  este  altceva  decât  celelalte  acte  care  ţin  de  această  trans¬ 
portare,  care  o  pregătesc  şi  o  uşurează.  în  felul  acesta  erminia  devine 
temei-condiţie  a  unei  traduceri.  Acest  fapt  arată  relaţia  strânsă,  indiso¬ 
lubilă  precum  şi  întrepătrunderea  care  există  între  erminie  şi  traducere. 

Nici  o  taducere  nu  este  desăvârşită.  înseamnă  că  totdeauna  în  timpul 
trans-portării,  al  mutării  mesajului  de  la  o  formă  la  alta,  ceva  se  pierde, 
mult  sau  puţin.  Strădania  traducerii  este  ca  să  se  piardă  cât  mai  puţin 
din  mesajul  iniţial.  Cu  cât  se  pierde  mai  puţin,  adică  cu  cât  această  trans¬ 
portare  se  va  face  mai  bine,  cu  atât  traducerea  va  fi  mai  bună.  Ideal 
ar  fi,  desigur,  să  nu  se  piardă  nimic.  Traducerea  desăvârşită  s-ar  face 
atunci  când  traducătorul  ar  putea  să  gândească  la  fel  ca  şi  autorul  sfânt, 
să  simtă  exact  ceea  ce  simţea  acela,  să  trăiască  exact  ceea  ce  trăia  acela 
în  momentul  când  scria,  cu  alte  cuvinte  să  se  identifice  întru  toate  cu  a- 
cela,  pentru  ca  apoi  să  poată  muta  toate  într-o  nouă  exprimare,  adică  să 
le  traducă.  Dar  acest  vârf  „întru  toateu  este  imposibil  de  atins.  De  aceea, 

putem  să  spunem  că,  cu  cât  erminia  şi  traducerea  sunt  cât  mai  aproape 
de  gândul  şi  de  viaţa  autorului  sfânt,  cu  atât  vor  fi  mai  adevărate.  De¬ 
sigur,  în  erminia  şi  traducerea  Sf.  Scripturi  mai  sunt  valabile  şi  alte 
norme. 

4.  Sf.  Scriptură  este  o  colecţie  de  fexte  care  s-au  scris  de  diferiţi 
autori,  de  cugetarea  cărora  trebuie  să  se  apropie  traducerea.  Faptul  că 
este  inspirată  de  Dumnezeu,  înseamnă  că  autorii  „au  grăit  purtaţi  fiind 
de  Duhul  Sfânt “  (2  Petru  1,  21).  In  spatele  gândirii  autorilor  este  Duhul 
Sfânt.  Dacă  cel  care  face  erminia  sau  traducerea  se  apropie  într-un  fel  de 
cugetarea  autorului,  dar  este  departe  de  harul  Duhului  Sfânt,  va  da  poate 
o  erminie,  sau  o  traducere,  corectă  istoric-gramatical,  dar  care  nu  va  avea 
„suflarea"  Duhului  Sfânt,  elementul  esenţial  care  dă  viaţă  textului,  fiind 
darul  lui  Dumnezeu,  care  numai  El  îl  dă:  „şi  a  suflat  Dumnezeu  suflare 
de  viaţă"  (Fac.  2,  7).  Un  ermineut  sau  un  traducător  fără  această  suflare 
nu  va  avea  reuşită.  Cel  care  se  ocupă  cu  traducerea,  cu  erminia,  cu  cerce¬ 
tarea  unui  text  al  Sf.  Scripturi  trebuie  să  aibă,  cum  zice  Sf.  Ap.  Pavel 
în  I  Cor.  2,  16  „gândul  lui  Hristos ",  să  gândească  precum  Hristos,  să  gân¬ 
dească  prin  şi  în  Hristos,  să  gândească  Hristos  în  şi  prin  el. 

Precum  pentru  înţelegerea  şi  transmiterea  unui  text  este  ideal,  aşa 
cum  am  spus,  o  apropiere  cât  mai  mare  de  autor,  tot  aşa  şi  pentru  er¬ 
minia  Sf.  Scripturi,  atât  cât  este  cu  putinţă,  o  apropiere  cât  mai  mare  de 
autorul  sfânt,  dar  şi  de  Dumnezeu  care  l-a  inspirat.  în  concret  este  vorba 
despre  drumul  spre  îndumnezeire.  Aşa  precum  în  mod  natural  nu  înţele¬ 
gem  îndumnezeirea  (theosis)  ca  fiind  identitate  cu  fiinţa  (ousia)  lui  Dum¬ 
nezeu,  nici  în  cazul  traducerii  nu  putem  vorbi  de  identitate  totală  cu  au¬ 
torul,  fapt  ce  este  imposibil.  Se  pune  întrebarea:  câţi  au  ajuns  la  îndum¬ 
nezeire?  câţi  au  ajuns  la  vederea  slavei  lui  Dumnezeu?  Desigur,  mult  mai 
puţini  decât  cei  care  s-au  ocupat  cu  traducerea  sau  cu  erminia  Sf.  Scrip¬ 
turi.  Dar  oare  din  cauza  aceasta  trebuie  să  înceteze  traducerea,  erminia, 
cercetarea  sau  chiar  citirea  Sf.  Scripturi?  Desigur  că  nu  putem  gândi  aşa 
ceva.  Datoria  creştinului  este  să  înainteze  spre  îndumnezeire,  la  fel  cum 
dator  este  să  cerceteze  şi  să  studieze  Scriptura.  Una  împlineşte  pe  cea¬ 
laltă,  şi  nici  una  nu  poate  să  existe  fără  alta.  Astfel,  cel  care  studiază 
Scriptura  trebuie  să  facă  roade  vrednice,  şi  invers,  cine  se  găseşte  pe  a- 
ceastă  cale,  poate  să  se  ocupe  cu  Scriptura  şi  poate  nădăjdui  o  apropiere 
de  mesajul  ei. 

5.  Am  amintit  mai  sus  că  Biserica  este  locul  unde  Cuvântul  cel  dum¬ 
nezeiesc  se  descoperă  omului.  Despre  această  descoperire  vorbeşte  Scrip¬ 
tura.  Scriptura  este  memoria  Bisericii,  adică  înscrierea  experienţei  aces¬ 
teia  cu  privire  la  naşterea  şi  fiinţa  ei  ca  Trup  al  lui  Hristos,  al  Cuvân¬ 
tului  lui  Dumnezeu  Cel  întrupat,  într-o  Carte  care,  tocmai  pentru  că  ex¬ 
primă  în  Duhul  Sfânt  experienţa  aceasta  a  Bisericii  este  inspirată  de 

Dumnezeii.  Prin  urmare,  cărţile  Sf.  Scripturi  sunt  inspirate  nu  în  ele 
însele,  ca  lucrare  omenească,  ci  întrucât  sunt  cărţi  ale  Bisericii  şi  numai 
prin  Biserică  le  recunoaştem  ca  atare.  De  aceea  intrând  în  trupul  ecclesial 
al  lui  Hristos,  în  Biserică,  prin  Botez,  noi  mărturisim  dumnezeiasca  inspi¬ 
raţie  a  Scripturii  atunci  când  rostim  simbolul  credinţei,  mărturisind  ere- 

dinţa  „după  Scripturi "  (kată  tas  Grafăs).  Biserica  fiind  Trupul  lui  Hristos, 
viază  prin  Duhul  Sfânt.  '  . 

'  6.  Astfel,  înţelegerea,  adâncirea,  erminia  şi  traducerea  Scripturii, 
este  evident  că  nu  pot  să  aibă  loc  în  afara  Bisericii,  care  a  înscris  expe¬ 
rienţa  ei  în  Scriptură.  întrucât  Duhul  Bisericii  este  Duhul  Sfânt,  iar  apro¬ 
pierea  de  Duhul  Sfânt  înseamnă  apropierea  de  Duhul  Bisericii,  rezultă  în 
mod  clar  că  erminia  şi  traducerea  în  afara  Duhului  Bisericii  este  în  afară 
de  Duhul  Sfânt  şi  deci,  în  afară  de  adevăr.  Dreapta  înţelegere  şi  erminie 
a  unui  text  inspirat  o  dă  însuşi  Duhul  care  a  inspirat  pe  autor.  Deci,  în 
Duhul  trebuie  căutată  această  înţelegere,  In  Duhul  care  ţine  toată  legă¬ 
tura  Bisericii.  Este  evident  faptul  că  Scriptura  este  Cartea  ta  cărei  va¬ 
loare  şi  sens  adânc,  existenţial  pentru  om,  nu  pot  fi  înţelese  decât  numai 
în  relaţie  cu  Biserica.  Tradiţia  transmite,  nu  ca  pe  un  obiect  de  muzeu,  ci 
ca  pe  ceva  viu,  această  Scriptură  şi  Tradiţia  formează  Împreună  „încre¬ 
dinţarea"  (I  Tim.  6,  20;  II  Tim.  1,  12.14)  care  cuprinde  „ învăţătura  cea  să¬ 
nătoasă"  (I  Tim.  1,  10;  II  Tim.  4,  3;  Tit.  1,  9;  2,  1),  „ cuvintele  cele  sănă¬ 
toase"  (I  Tim.  6,  3;  II  Tim.  1,  13),  „ regula  învăţăturii"  (Rom.  6,  17), 

predania "  sau  „ predaniileu  (II  Tes.  3,  6;  2,  15;  I  Cor.  11,  2),  „ mărturia ” 
şi  „ Evanghelia "  predicată  şi  păstrată  în  Biserică,  aceasta  (Biserica)  garan¬ 
tând  autenticitatea  Evangheliei. 

Scriptura  exprimă  ,,o  dată"  experienţa  Bisericii  cu  privire  la  per¬ 
soana  şi  lucrarea  întemeietorului  ei,  la  naşterea  şi  fiinţa  ei  ca  Trup  al  lui 
Hristos,  pe  când  Tradiţia  exprimă  continuu  întreaga  ei  viaţă,  tot  drumul 
ei  în  realitatea  istorică.  Dar  această  exprimare  continuă  a  experienţei  Bi¬ 
sericii,  nu  se  poate  face  în  afara  celor f  doi  „poli"  ai  vieţii  ei,  care  sunt 
Scriptura  şi  Euharistia.  în  relaţie  cu  Scriptura  se  poate  spune  că  această 
exprimare  a  experienţei  Bisericii  este  totodată  şi  exprimarea  autentică  a 
erminiei  Scripturii. 

7.  Erminia  autentică  dată  de  Biserică  este  îndrumătoarea  exegetului 
în  înţelegerea,  vederea  sensului  adânc  al  unui  text,  căci  este  o  erminie 
dată  prin  gura  Sf.  Părinţi.  Acest  sens  mai  adânc  al  textului,  ca  text  ce 
exprimă  experienţa  Bisericii,  numai  Biserica  îl  poate  da.  Numai  Biserica 
poate  să  spună  ce  credinţă  şi  ce  viaţă  se  ascunde,  se  cuprinde  în  cuvintele 
Scripturii.  întrucât  credem  „ după  Scripturi",  acestea  exprimă  credinţa 
Bisericii ,  iar  pe  de  alta,  numai  Biserica  poate  să  arate  credinţa  ei  din 
Scripturi.  Dar  ea,  Biserica,  vorbeşte  prin  gura  Sf.  Părinţi.  Nu  este  aici 
cazul  să  se  arate  pe  larg  cât  de  mari  tâlcuitori  ai  Scripturii  au  fost  Pă¬ 
rinţii  şi  cât  de  mult  au  pătruns  ei  sensul  Sf.  Scripturi  şi  nici  cât  de  pre^ 
ţuită  şi  de  neînlocuită  este  contribuţia  lor  în  domeniul  erminiei  biblice. 
Este  un  fapt  cunoscut  tuturor.  Poate  cea  mai  mare  parte  din  cuprinsul 
comentariilor  de  astăzi  (desigur  din  spaţiul  ortodox)  o  găsim  deja  la  Pă¬ 
rinţi,  iar  aproape  orice  soluţie  exegetică  propusă  de  vreo  erminie  de  azi, 
va  fi  fost  spusă  cândva  de  vreun  Sf.  părinte  al  Bisericii.  Caracteristic  este 
şi  faptul  că  marii  Părinţi  s-au  ocupat  cu  erminia,  deşi  de  fapt  niciunul  din 
Părinţi,  oricât  de  ascet  şi  trăitor  ar  fi  fost,  nu  a  încetat  să-şi  sprijine  învă¬ 
ţătura  şi  practica  pe  cuvintele  Sf .  Scripturi. 

8.  Trebuie  precizat  şi  faptul  că  lucrările  Sf.  Părinţi  nu  sunt  un  fel 
de  îngrădire  care  ar  limta  erminia  sau  redarea  acesteia,  la  anumite  struc- 

turi  prestabilite  sau  ar  introduce-o  în  nişte  tipare  obligatorii.  In  acest  sens 
scrierile  Sf.  Părinţi  ai  Bisericii  nu  trebuie  înţelese  ca  fiind  ceva  ce  ar 
constrânge,  ci  ca  o  piatră  de  referinţă ,  care  arată  dacă  şi  în  ce  măsură  o 
credinţă,  o  erminie  se  găsesc  în  Duhul  Bisericii.  Acest  consens  cu  Părin¬ 
ţii,  ca  unii  care  exprmă  Duhul  Bisericii,  înseamnă  un  consens  cu  duhul 
lor  care  exprimă  credinţa  Bisericii,  iar  nu  un  consens  referitor  la  o  anume 
temă  gramaticală,  de  traducere,  de  apreciere  istorică,  despre  sensul  unor 
termeni.  Astfel  că  Părinţii  devin  pentru  un  exeget  sau  pentru  un  tradu¬ 
cător  un  ajutor  de  mare  preţ,  necesar,  în  găsirea  sensului  autentic  al  tex¬ 
telor  Scripturii  şi,  în  felul  acesta,  în  împlinirea  erminiei  şi  a  traducerii. 

9.  In  rezumat  pot  fi  consemnate  următoarele  aspecte  care  privesc  din 
punct  de  vedere  ortodox  o  aşa  numită  teologie  a  traducerii  Sf.  Scripturi: 

a)  traducerea  şi  erminia  tiu  au  un  scop  în  ele  însele,  ci  sunt  acte 
care  duc  spre  un  scop  anume,  iar  valoarea  lor  este  dată  de  conţinutul  pe 
care  îl  poartă,  şi  care  este  cuvântul  lui  Dumnezeu; 

b)  îndreptăţirea,  temeiul  unei  traduceri  stă  în  evenimentul  întrupării 
Cuvântului,  prin  care  Dumnezeu  ne-a  vorbit  „ întru  Fiul “  în  limba  cea  mai 
potrivită  pentru  om; 

c)  Biserica,  în  predică  şi  Euharistie,  continuă  ,, traducerea “  aceasta, 
ofernd  oamenilor  Cuvântul; 

d)  o  dreaptă  traducere  este  cea  care  se  face  cu  ,, gândul  lui  Hristos" 
în  Duhul  Sfânt  şi  nu  poate  fi  izolată  de  Tradiţia  Bisericii  exprimată  prin 
Părinţi  şi  care  constituie  pentru  tradeere  un  ajutor  preţios. 

încheierea  nu  ar  fi  deplină  dacă  nu  ar  cuprinde  ca  principiu  general, 
ca  temei,  ca  bază  a  oricărei  acţiuni  de  traducere  şi  erminie  faptul  că: 
traducerea  (şi  erminia ,  ca  temei  al  ei)  sunt  o  slujire ,  o  funcţie  şi  o  haris - 
mă  în  Biserică. 

Traducerea:  Diac.  Eugen  Mcraru 


BIBLIOGRAFIA  TRINITARIA  I,  II,  în  ESTUDIOS 
TRINITARIOS,  Salamanca,  voi.  XI,  num.  2 — 3/1977,  pp. 

131 — 522;  voi.  XXV,  num.  1 — 3/1990,  pp.  1 — 628 

Cele  două  numere  speciale  ale  revistei  editate  de  institutul  catolic 
Secretariado  Trinitario  din  Salamanca  conţin  cea  mai  bogată  panoramă 
bibliografică  asupra  triadologiei  postbelce  existentă  în  limbile  engleză, 
franceză,  germană,  spaniolă  şi  italiană.  Literatura  cuprinsă  —  peste  690 
de  titulari  în  primul  volum  (până  în  1976)  şi  4463  în  cel  de-al  doilea  (între 
1976  şi  1990)  —  este  împărţită  în  mai  multe  secţiuni  tematice  elaborate 
de  autori  diferiţi.  Dintre  acestea,  secţiunile  dedicate  Noului  Testament, 
patristicii  şi  teologiei  ortodoxe  se  regăsesc  ca  atare  în  ambele  volume,  pe 
când  cele  dedicate  teologiei  catolice  şi  celei  protestante,  separate  în  voi.  1, 
au  fost  unite  în  voi.  II,  acesta  conţinând  însă  în  plus  o  secţiune  despre 
perspectiva  filosofică  asupra  subiectului. 

Diferenţa  mare  de  titluri  între  volume  se  poate  explica  prin  creşterea 
substanţială  a  literaturii  teologice  în  ultimii  ani,  rezultat  direct  al  creş- 

terii  numerice  a  comunităţii  teologilor,  concomitent  cu  o  anumită  depla¬ 
sare  de  pondere  a  cercetării  teologice  dinspre  Europa  spre  S.U.A.,  ceea  ce 
are  ca  urmare  o  structurare  a  acestei  comunităţi  şi  a  activităţii  ei  după 
modelul  şi  criteriile  comunităţii  ştiinţifice  propriu-zise,  pentru  care  elabo¬ 
rarea  de  „papers"  este  o  activitate  fundamentală.  Altă  explicaţie  stă  în 
modul  de  alcătuire  a  bibliografiei.  Dacă  în  primul  volum  practic  fiecare 
lucrare  dispune  de  un  comentariu  minimal,  extins  uneori  la  o  micro- 
recenzie,  în  volumul  al  diolea  comentariile  sunt  mult  mai  sumare  şi,  cu 
excepţia  ultimei  secţiuni,  se  referă  la  ansamblul  fiecărei  teme  dezbătute  în 
literatură,  fiind  concentrate  la  începutul  sau  sfârşitul  unor  subsecţiuni. 
Prima  metodă  are  avantajul  de  a  oferi  o  apreciere  a  conţinutului  lucră¬ 
rilor,  însă  pe  seama  unei  selecţii  mult  mai  riguroase  decât  a  permits  a 
doua  metodă,  prin  care  se  face  o  inventariere  aproape  exhaustivă  dar  care 
se  rezumă,  în  general,  la  indicarea  titlurilor  şi  a  datelor  editoriale. 

Problema  majoră  a  oricărei  bibliografii  este  delimitarea  domeniului 
propriu.  în  cazul  teologiei,  respectiv  al  triadologiei,  problema  este  intere¬ 
santă  în  sine.  Există  o  graniţă  reală  între  triadologie  şi  celelalte  capitole 
ale  teologiei,  dincolo  de  convenţia  scolastică?  Faptul  că  Revelaţia,  şi  deci 
Scriptura,  nu  oferă  o  tratare  analitică,  de  genul  celor  ce  s-au  impus  cu 
timpul  în  teologia  de  şcoală,  pare  să  fi  fost  uneori  uitat.  Deşi  precizarea 
doctrinară  a  fost  de  cele  mai  multe  ori  rezultatul  unor  raţiuni  apologetice, 
catehetice  sau  didactice,  care  pretind  împărţirea,  mesajul  creştin  păstrează 
o  imitate  de  conţinut  pe  care  i-1  conferă  tocmai  Treimea,  atât  ca  subiect 
divin  al  Revelaţiei,  cât  şi  ca  obiect  al  teologiei. 

Această  unitate  constituie  şi  presupoziţia  pe  care  X.  Pikaza  (Sala- 
manca)  alcătuieşte  secţiunea  Bibliografia  trinitarâ  a  Noului  Testament  cu 
care  se  deschid  ambele  volume.  Definind  Treimea  ca  ,,mod  de  a  fi  al  lui 
Dumnezeu  în  intimitatea  Sa  şi  în  prezenţa  Sa  în  istoria  noastră"  (I,  p. 
138),  autorul  caută  să  ofere  nu  o  simplă  bibliografie  ci,  mai  ales  în  voi. 
II,  „o  introducere  în  studiul  Treimii  plecând  de  la  Noul  Testament"  (II, 
p.  12).  Pentru  aceasta  structurează  materialul  pe  teme  şi  capitole  care  co¬ 
respund  direcţiilor  mari  în  care  este  înfăţişată  Treimea  în  diversele  unităţi 
redacţionale  ale  Noului  Testament.  Sunt  puse  în  evidenţă,  mai  întâi  fie¬ 
care  Persoană  a  Treimii  în  contextul  ei  trinitar  (Dumnezeu  şi  Treime; 
Hristologie  şi  Treime;  Duh  al  lui  Dumnezeu  şi  Treime  —  voi.  I;  Mesajul 
lui  Hristos:  Dumnezeu  ca  Tată;  Iisus  Hristos:  Fiul  lui  Dumnezeu;  Cincizs - 
cimea:  Duhul  lui  Dumnezeu  —  voi.  II),  apoi  Treimea  ca  obiect  direct  de 
studiu  biblic  ( Treimea .  Vedere  de  ansamblu  —  voi.  I),  respectiv  expresiile 
neotestamentare  trinitare  (Formulările  Noului  Testament  —  voi.  II).  „Noul 
Testament"  este  o  expresie  generică  pentru  că  sunt  luate  în  considerare  şi 
studiile  asupra  fondului  veterotestamentar,  şi  a  unor  presupuse  influenţe 
din  păgânismul  oriental,  cât  şi  cele  asupra  Bisericii  primare,  asupra  re¬ 
laţiei  cu  cele  două  monoteisme  antitrintare,  iudaismul  şi  islamismul,  cu 
gnoza  şi  helenismul.  # 

Secţiunii  nu-i  lipseşte  aportul  sistemaţicii  şi  al  hermeneuticii.  Sunt 
reprezentativi  pentru  felul  în  care  dogmatica  apuseană  contemporană  în¬ 
ţelege  triadologia  biblică  Schmaus,  Hodgson,  Pannemberg,  Brunner  şi  mai 

ales  Barth  (Treimea  în  Biblie.  Viziunea  dogmaticienilor .  voi.  I).  Dar  con¬ 
tribuţia  cea  mai  importantă  a  lui  Barth  în  domeniu  este  aceea  v  crecrii 
unei  hermeneutici  teologice  având  în  centru  Treimea.  Pikaza  îl  opune  in 
analiza  sa  lui  Bultmann:  „Trebuie  recunoscut  că  realitatea  trinitară  a  lui 
Dumnezeu  are  la  Barth  aceeaşi  importanţă  pe  care  la  Builtmann  o  pre¬ 
zintă  demitolcgizarea  Noului  Testament.  A  demitologiza  este,  pentru 
Bultmann,  încercarea  de  a-L  înţelege  pe  Dumnezeu  ca  divin,  depăşind 
orice  obiectivizare  posibilă  a  fiinţei  Sale,  prezentându-L  doar  ca  funda¬ 
ment  al  existenţei.  A  interpreta  pe  Dumnezeu  în  formă  trinitară  înseamnă, 
pentru  Barth,’  a  salvgarda  personalitatea  şi  autonomia  Dumnezeului  Reve¬ 
laţiei  . .  .“  (Interpretarea  lui  Dumnezeu  şi  Treimea,  voi.  I,  p.  168):  Din 
linia  ieşită  din  Bultmann  care  sfârşeşte  în  „teologia  morţii  lui  Dumnezeu4* 
autorul  nu  reţine  decât  pe  J.A.T.  Robinson.  In  schimb,  se  opreşte  asupra 
a  patru  mari  încercări  —  Rahner,  Moltmann,  Miihlen,  Mayr  —  de  a  depăşi 
impasul  alternativei  teism  metafizic  tradiţional-ateism  umanist  prin  rein- 
terpretări  ale  misterului  trinitar  (Spre  o  nouă  formulare  dogmatică  a  Trei¬ 
mii ,  voi.  I).  r  :  •  i.  *  1 .  < 

Două  orientări  sunt,  după  Pikaza,  caracteristice  ultimilor  ani,  cu¬ 
prinşi  în  voi.  II.  în  continuarea  celei  de  mai  sus,  Treimea  este  studiată  tot 
mai  mult  ca  principiu  hermeneutic  global,  al  Noului  Testament  şi  al  cre¬ 
ştinismului.  Pe  de  altă  parte,  în  înţelegerea  Treimii  biblice  devine  tot  mai 
important  accesul  hermeneutic,  adică  o  lectură  orientată  în  mod  explicit 
să  întâlnească  o  problematică  specifică  omului  de  azi,  deci  predeterminată 
în  raport  cu  lectura.  De  aici  o  hermeneutică  socială  corespunzătoare  teolo¬ 
giei  eliberării,  o  hermeneutică  antropologică  pentru  o  teologie  feministă, 
o  hermeneutică  sacrală  pentru  o  teologie  a  dialogului  religos  ( Hermeneu¬ 
tica ,  voi.  II). 

Completată,  în  voi.  I  cu  un  apendice  despre  hermeneutica  psihologică 
a  Bibliei  (Freud,  Jung,  Ricoeur,  Pohier)  şi,  în  voi.  II,  de  un  capitol  cu  lu¬ 
crări  de  sistematică,  tratate  şi  manuale,  această  secţiune  este  cea  mai  ela¬ 
borată  în  ambele  volume.  Dintre  ortodocşi  sunt  citaţi  doar  Bulgakov  (voi. 
I)  şi  Bobriskoy  (voi.  II). 

Bibliografia  trinitară  patristică ,  autori  A.  Hamman  (Roma),  la  voi.  I, 
E.  Romero-Pose  (Santiago  de  Compostela),  la  voi.  II,  cuprinde  studii  asu¬ 
pra  triadologiei  patristice  —  mai  ales  din  primele  patru  secole  —  exclu¬ 
zând  in  primul  volum,  apoi  incluzând  în  al  doilea,  hristologia,  pnevmatolo- 
gia  şi  soteriologia.  Hamann  aranjază  lucrările  în  ordine  cronologică,  selec- 
tându-le  pe  cele  mai  semnificative  (58  de  titluri),  adăugând  la  fiecare  o 
scurtă  prezentare  a  conţinutului.  în  voi.  II  apar  662  de  titluri,  numai  câ¬ 
teva  comentate  sumar,  cu  indicarea  eventuală  a  unor  recenzii.  Printre  au¬ 
torii  ortodocşi  incluşi,  in  voi.  II,  se  află  şi  N.  Chiţescu  şi  D.  Stăniloae, 
ambii  cu  câte  două  articole. 

Perspectivei  ortodoxe  îi  este  dedicată  secţiunea  Bibliografia  asupra 
Treimii  în  teologia  ortodoxă  (1945 — 77),  reintitulată  pentru  voi.  II  Biblio¬ 
grafia  Ortodoxă  asupra  Treimii  şi  pnevmatologia ,  alcătuită  de  M.  Ma. 
Garijo-Guembe  (Salamanca,  Munster),  cunoscut  la  noi  şi  prinţ r-o  confe¬ 
rinţă  ţinută  la  Institutul  Teologic  din  Bucureşti  în  1980.  Pe  lângă  lucrări 

ale  teologilor  ortodocşi  accesibile  în  limbile  occidentale;  sunt  cuprinse  şi 
acorduri  şi  ccnfrinţe  ecumenice,  studii  catolice  şi  protestante  cu  referire 
la  triadologia  ortodoxă  sau  la  probleme  în  discuţie  în  dialogul  ecumenic,  în 
special  Filioque.  MaterialuLortodocşi:  124  de  titluri,  voi.  I;  59,  voi.  II; 
neortodccşi:  21  de  titluri,  voi.  I;  necomentat  în  voi.  II,  are  la  sfârşit  câte 
o  sinteză  a  elementelor  princpale  ale  teologiei  ortodoxe  şi  ale  confruntării 
ei  cu  cea  occidentală:  apofatismul,  monarhia  Tatălui,  personalismul,  dis- 
tineţiile  teclogie-iconomie  şi  esenţă-energie,  aspectul  canonic  şi  cel  doc¬ 
trinar  al  lui  Filioque,  relaţia  Duhului  cu  Fiul,  tema  pnevmatologică  a  în- 
dumnezeirii.  Autorul  scoate  în  evidenţă  două  lucruri.  întâi,  ,, teologia  orto¬ 
doxă  este  paristică  şi  caută  să  gândească  actualizând  elementele  metodo¬ 
logice  şi  viziunile  părinţilor  asupra  problemei  aşa  cum  au  gândit-o  în  si¬ 
noadele  ecumenice"  (II,  p.  229).  Al  doilea  este  diversitatea,  uneori  diver¬ 
genţa,  în  care  teologii  ortodocşi  tratează  problemele  deşi  toţi  ţin  să  ră¬ 
mână  fideli  tradiţiei.  Un  caz  tipic  este  aprecierea  lui  Filioque.  „Conser¬ 
vatorii"  —  Lo9sky,  Nissiotis,  Meyendorff,  Radovic,  Jevtid,  Palachkovski, 
Hilarion,  Deseille,  Stăniloae,  Zizioulas  —  îl  considera,  mai  mult  sau  mai 
puţin,  o  erezie.  Pentru  „liberali"  —  Bolotov,  Buîgakov,  Rpdzianko,  Evdo- 
kimov,  Zernov,  Voronov,  Stylianos,  Cldment  —  este  mai  degrabă,  ca  şi 
moncpatrismul,  o  teleogumenă  unilaterală  într-o  problemă  pe  care  teo¬ 
logia  patristică  nu  a  rezolvat-o. 

Lectorul  român  are  surpriza  plăcută  să  descopere  în  această  secţiune 
contribuţiile  câtorva  români  (la  care  autorul  a  avut  acces,  din  păcate 
doar  pentru  voi.  I,  prin  pr.  S.  Pufulete,  doctorand  în  acea  perioadă  la 
Salamanca):  în  primul  rând  D.  Stăniloae,  dar  şi  N.  Fer,  P.  V.  Ion,  I. 
Moldovan,  D.  Pogan,  D.  Popescu,  P.  Rezuş,  I.  Seraficeanu. 

Domeniul  teologiei  occidentale  contemporane  este  explorat  de  J.  R. 
Garcia-Murga  (Madrid)  în  Biblografia  teologică-catolică  asupra  miste¬ 
rului  trinitar  (voi.  I),  de  A.  Joos  (Roma)  în  Linii  remarcabile  ale  itinera- 
riului  trinitar  în  teologia  „ protestantă “  a  ultimilor  decenii  (voi.  I)  şi  de  S. 
del  Cura-Elena  (Burgos  în  Discurs  asupra  lui  Dumnezeu  şi  mister  trini¬ 
tar:  repertoriu  bibliografic  al  teologiei  sistematice  catolice  si  protestante 
(1977—1990),  în  voi.  II. 

însăşi  prezentarea  acestor  secţiuni  spune  ceva  despre  felul  în  care 
evoluează  triadologia  apuseană.  Secţiunea  elaborată  de  Garcia-Murga  e 
„statică":  câteva  studii  generale,  un  capitol  cu  studii  despre  triadologia 
scolastică  între  secolele  XI — XIX,  teologia  trinitară  catolică  actuală  şi  de¬ 
cizii  ale  magisterului.  în  faţa  contestării  radicale  a  teismului  filosofic  cla¬ 
sic  bazat  pe  ousia  divină  şi  imunitatea  ei  de  către  diversele  teologii  pro¬ 
testante,  reacţia  catolică  surprinsă  în  voi.  I  se  reduce  practic  la  K.  Bah¬ 
nei*  —  cu  încercarea  de  a  scoate  Treimea,  prin  celebra  sa  Grundaxiom , 
din  izolarea  doctrinară  datorată  dihotomiei  „De  Deo  Uno-De  Beo  Trino"  — 
şi  la  H.  Miihlen  —  cu  încercarea  de  relativizare  a  pnevmatologiei. 

însă  tabloul  se  schimbă  dramatic  în  câmpul  protestantismului,  în¬ 
cât  A.  Joos  nu  mai  alcătuieşte  o  bibliografie  ci  un  adevărat  studiu  (62  p.), 
bogat  ilustrat  cu  citate  ample  din  cei  mai  însemnaţi  autori,  de  la  Barth, 
Brunner,  Gogarten  la  Tillich,  Robinson,  Vahanian,  Moltmann  sau  Pan- 
nemberg.  Valurile  teologiilor  care  s-au  succedat  ou  o  rapiditate  caracte- 

ristică  crizei  sunt  înfăţişate  de  Joos  în  mişcarea  lor  în  jurul  temelor 
majore:  discursul  despre  Dumnezeu,  orizontul  trinitar  mărturisirea  cre¬ 
dinţei  trinitare,  primordialitatea  Tatălui,  centralitatea  Fiului,  actualitatea 
Duhului.  Departe  de  a  fi  expresia  ruinării  credinţei  creştine,  apreciază 
Joos,  aceste  ,, teologii  ale  .  . urmăresc  o  ţintă  precisă:  ,,ca  Dumnezeu  să 
fie  mai  autentic  , .Dumnezeu44  în  exprimarea  credinţei  creştine  astăzi4*;  ele 
caută  o  „cheie44  pentru  afirmarea  teologică  a  unităţii  întregii  realităţi 
care  să  exprime  totodată  ..implicarea44  şi  „alteritatea44  lui  Dumnezeu  (I, 
p.  505).  O  apreciere  pozitivă  care  arată  că  teologia  catolică  se  alătură  a- 
cestei  căutări  —  ceea  ce  şi  explică  probabil  alăturarea,  în  voi.  II,  a  celor 
două  bibliografii  într-o  singură  secţiune. 

Cele  aproape  2  500  de  titluri  menţionate  aici  sugerează  cristalizarea 
unor  linii  de  convergenţă  dincolo  de  graniţele  confesionale.  S  del  Cura  — 
Elena  remarcă  în  centrul  acestui  proces  recuperarea  doctrinei  trinitare  ca 
dimensiune  internă  sau  ca  sintaxă  proprie  a  oricărui  discurs  teologic,  în 
aşa  fel  încât  diferitele  teologii  ,, regionale44  —  care,  după  Joos,  caută  fie¬ 
care  să  împingă  propria  investigaţie  până  la  epuizarea  orizontului  pe  care 
îl  evocă:  Dumnezeu,  omul,  existenţa,  istoria,  societatea,  creaţia,  crucea, 
speranţa  ...  —  să  se  poată  întâlni  în  interiorul  aceleiaşi  teologii  totodată 
a  totalităţii  şi  a  pluralismelor,  teologie  ce  caută  să  pună  împreună  credinţa 
creştină,  istoria  concretă  şi  necesităţile  umane. 

In  ce  mod  „renaşterea  treimicului44  caracteristică  ultimului  deceniu 
poate  contribui  la  depăşirea  separării  între  teologie  şi  filosofie,  aflată  la 
originea  schizofreniei  existenţiale  a  gândirii  modeme,  este  o  problemă  pe 
care  o  ilustrează  bibliografia  alcătuită  de  E.  Schadel  (Bamberg)  ca  ultimă 
secţiune  a  voi.  II.  Treimea  ca  problemă  filosofică  conţine  254  de  titluri, 
majoritatea  comentate.  Schadel  este  nu  numai  editorul  unei  alte  bibliogra¬ 
fii  de  proporţii  (Bibliotheca  Trinitariorum.  Internationale  trinitarischer 
Literatur,  I — II,  Saur  Miinehen,  1984,  1988)  ci  şi  promotorul  unui  proiect 
onto-teologic  ce  îşi  propune  să  dezvolte  tema  trinitară  ca  paradigmă  uni¬ 
versală  capabilă  să  soluţioneze  „cel  puţin  în  principiu,  aporiile  ce  se  în¬ 
tâlnesc  în  criza  autoînţelegerii  omului  de  azi  şi  a  înţelegerii  sale  a  lumii44 
(II,  p.  457). 

Ambele  volume  au  un  indice  onomastic,  iar  voi.  II  fiind  unul  aniver¬ 
sar  conţine  încă  două  indice  referitoare  la  cele  douăzecişicinei  de  volume 
ale  revistei. 

Dacă  întreprinderea  revistei  spaniole  era  necesară  sau  nu,  credem  că 
prezentarea  de  mai  sus  e  lămuritoare.  A  alcătui  o  bibliografie  este  o 
muncă  întotdeauna  dificilă.  Iar  a  alcătui  o  bibliografie  semnificativă ,  în 
condiţiile  în  care  semnificativul  este  ameninţat  de  supra-abundenţa  infor¬ 
maţională  actuală  —  este  cu  atât  mai  meritoriu.  Pentru  teologul  român, 
pe  care  deocamdată  nu  supra-abundenţa  literaturii  accesbile  îl  ameninţă. 
Bibliografia  Trinitară  oferă  totuşi  o  privire  de  ansamblu  utilă. 

Drd.  Sebastian  Moldovan 

S.  AGOUIÎIDIS,  G.  GALITIS,  I.  KAKA-VIDOPOULOS, 

P.  S.  EPISCOP  DAMASCHIN  CORAVU,  VASILE  MIHOC,  ş.  a.: 

Apocalipsa  lui  Ioan,  probleme  filologice,  istorice,  ermeneutice,  teolo¬ 
gice,  Salonic  —  şi  Leucosia  (Cipru  —  Grecia),  1993,  pp.  313. 

Intre  26  septembrie  şi  30  octombrie  1991,  a  avut  loc  în  Cipru,  Con¬ 
gresul  bibliciştilor  ortodocşi.  Au  participat  profesorii  de  la  facultăţile  de 
teologie  din  Atena,  Salonic,  Sofia,  Petrograd,  New- York.  Din  România  au 
luat  parte  pr.  dr.  Vasile  Mihoc,  de  la  Facultatea  de  teologie  din  Sibiu, 
eruditul  dr.  Stan  de  la  Bucureşti,  şi  P.  S.  Episcop-vicar  Damaschin  Co- 
ravu,  de  la  Craiova. 

Tema  Congresului  biblic,  a  fost  Apocalipsa  Sf.  Ioan,  din  punct  de 
vedere  filosofic,  istoric,  ermineutic  şi  teologic. 

Aceste  probleme  s-au  încadrat  în  următoarele  studii  şi  comunicări: 
Duhul  şi  mărturiile  profeţilor  in  Apocalipsă,  de  prof.  univ.  S.  Agouridis 
din  Atena,  un  paralelism  între  V.T.  şi  Apocalipsa;  Alfa  şi  Omega  de  G. 
Galitis  prof.  univ.  Atena.  Autorul  se  referă  la  trei  locuri  din  Apocalipsă, 
unde  se  întâlnesc  cuvintele  alfa  şi  omega.  El  ajunge  la  concluzia  că  fra¬ 
zele  introduse  cu  Omega  au  un  caracter  eshatologic.  Ele  indică  o  împli¬ 
nire. 

Prof.  Vasile  Mihoc  de  la  Facultatea  de  teologie  din  Sibiu,  descrie  fe¬ 
minitatea  Bisericii  în  relaţia  cu  Hristos.  In  Apocalipsă  Biserica  se  asea¬ 
mănă  cu  o  mireasă  prin  excelenţă,  precum  Hristos  este  un  om  prin  exce¬ 
lenţă,  un  om  desăvârşit.  Tot  aşa  şi  femeia  se  v-a  desăvârşi  prin  victoria 
desăvârşită  a  lui  Hristos  şi  a  Bisericii  sale. 

Prof.  univ.  din  Strasbourg,  St.  Avgirios,  descrie  metoda  de  interpre¬ 
tare  a  Apocalipsei,  în  epoca  stăpânirii  turceşti  (1453 — 1821),  Ivan  Dimi- 
trov  din  Sofia,  tratează  ideea  apocaliptică  la  poporul  bulgar  în  ultimul 
deceniu. 

Arhim.  I.  S.  Ivliev,  profesor  univ.  la  Academia  teologică  din  Petro¬ 
grad:  Apocalipsa  în  opera  teologilor  ruşi;  Hr.  Z.  Konomos,  prof.  univ.  în 
Salonic:  Influenţa  Apocalipsei  asupra  apocrifei  la  Apocalipsă;  Vasile 
Strognov:  Revelaţia  şi  cel  de  al  IV-lea  evanghelist;  D.  Caioakis,  prof. 
univ.  Salonic:  Precursori  ai  Apocalipsei  în  lumea  iudaică;  Apocalipsa  stă 
în  relaţie  cu  înţelepciunea  Bibliei  din  Israil.  Constantin  Vlahos,  prof.  univ. 
Salonic;  Mărturisiri  vechi-testamentare  la  textul  Apocalipsei;  St.  Kalamt- 
zakis,  prof.  univ.  Salonic:  Expresia:  Amin  şi  Dumnezeul  lui  Amin  din 
Isaia  65,  11  şi  Iisus  Aminul  din  Apocalipsă,  I.  Koravidopoulos,  prof.  univ. 
Salonic,  Făgăduinţi  şi  împliniri  în  Apocalipsă;  St.  Sakkos,  prof.  univ.  Sa¬ 
lonic.  Femeea  din  Apocalipsă  12  după  interpretarea  primelor  opt  veacuri. 

Femeia  din  apoc.  12 — 13  şi  17 — 18,  de  Dr.  Ev.  Adamitzilogos,  o  teorie 
feministă,  Numele  „nicoloiţi“  din  Apocalipsă,  de  P.  Kautlemanis,  lector 
univ.  Studii  artimitologice  în  Apocalipsă,  de  G.  Grateas,  prof.  univ. 
Atena,  în  sensul  că  Apocalipsa  pune  în  serviciul  teologiei  apocaliptice  ci¬ 
frele.  Limba  Apocalipsei,  de  Luca  Filis,  lector.  Aspectul  retoric  al  Apo- 
calipsei,  de  K.  Ni-cola  Kopoulos;  Apocalipsa  şi  Şcoala  din  Tubingen  dove¬ 
deşte  un  interes  special  faţă  de  Apocalipsă. 

I.  Breeck,  prof.  univ.  la  Academia  ,, Sfântul  Yladimir**  din  New-York: 
Aspectul  artistic  al  Apocalipsei;  Liturghia  şi  Apocalipsa,  de  P.  Vasiliadis, 
prof.  univ.  Salonic,  P.  S.  Damaschin  Coravu,  episeop-viear  din  Craiova: 
Biserica  din  Laodiceea  către  sfârşitul  secolului  X,  după  Apccalipsă; 

I.  Galanis,  prof.  univ.  Salonic.  Profeţii  şi  revelaţii  în  Apccalipsă;  Dr. 
Gh.  Papatzanokis,  Sensul  frazei ,, Slavă  lui  Dumnezeu*4  în  Apocalipsa; 

Politica  Apocalipsei  şi  aspectul  politic  social  al  Apocalipsei,  de  I.  Pe- 
tros,  prof.  univ.  Salonic,  Dim.  Passakos,  însemnări  sociologice  în  Apcca¬ 
lipsă. 

Iată  o  mică  enciclopedie  biblică  la  Apocalipsa  Sf.  Ioan,  cum  rezultă 
din  Congresul  de  la  Niceea  sintetizat  în  acest  prestigios  volum  şi  cum  re¬ 
zultă  şi  din  consideraţiile  lui  Iile  Iconomos  decanul  Facultăţii  de  teolo¬ 
gie  din  Atena,  Arh.  Popadoupulos,  decanul  Facultăţii  din  Salonic,  a  presti¬ 
gioşilor  prof.  univ.  G.  Galitis,  preşedintele  societăţii  biblice  greceşti,  a 
prof.  I.  Karabisopoulos  şi  a  î.  P.  S.  ITrisostom,  arhiepiscopul  Ciprului.  In¬ 
tr-adevăr  acestea  sunt  şi  sinteza  şi  consideraţiile  volumului  dedicat  Âpo- 
calipsei. 

Apocalipsa  are  particularităţi  în  ce  priveşte  stilul  şi  vocabularul  şi 
noutăţi  în  ce  priveşte  doctrina  creştină  sintetizată  de  Sf.  Ioan  în  Apoca- 
lipsa,  în  special  eshatologia,  cu  vestea  cea  bună  că  cei  ce  păzesc  porun¬ 
cile  lui  Dumnezeu  şi  credinţa  în  Iisus  vor  deveni  „pietre  preţioase**,  un 
stâlp  în  Biserica  lui  Dumnezeu  (Apoc.  3,  12).  Credinţa  în  nemurire,  rugă¬ 
ciunile  îngerilor  pentru  credincioşi  ca  şi  cele  ale  sfinţilor  şi  alte  din  cele 
esenţiale  se  încadrează  întocmai  în  învăţătura  lui  Iisus.  Numeroase  sunt 
vorbirile  în  simboluri.  Toată  Apocalipsa  este  o  normă  a  credinţei.  Nici 
o  screre  biblică  nu  vede  atât  de  profetic  cele  ce  se  vor  întâmpla  în  Viitor. 
Valoarea  Congresului  e  că  a  adus  preţioase  contribuţii  la  lămurirea  atâtor 
necunoscute.  Dovadă  cartea  de  faţă  care  până  şi  aritmetcciea  Sf.  Ioan  o 
pun  in  serviciul  teologiei  apocaliptice,  pentru  că  Sfântul  Ioan  dă  cifrelor 
utilizate,  o  nuanţă  teologică  şi  mai  ales  hristologică,  cu  alte  cuvinte  totul 
pentru  mântuire.  Iată  o  carte  care  pentru  complexul  de  idei  pe  care  ic 
conţine,  merită  să  fie  tradusă  într-o  limbă  pe  înţelesul  tuturor. 

Pr.  prof.  Dr.  Nicolae  Neaqa 


In  memoriam 

f  EPISCOPUL  VICAR  ROMAN  ILFOVEANUL 

In  dimineaţa  zilei  de  12  februarie  a.c.,  a  trecut  la  Domnul,  pe  ne¬ 
aşteptate  după  o  scurtă  suferinţă,  cel  ce  a  fost  episcopul  Roman  Ilfovca- 
nul,  vicar  al  Arhiepiscopiei  Bucureştilor.  A  închis  ochii  în  modesta 
sa  reşedinţă  episcopală  de  la  Mănăstirea  Radu  Vodă,  fiind  regretat  de 
toţi  cei  care  l-au  cunoscut,  ca  unul  care  a  întruchipat  în  viaţa  sa  atmo¬ 
sfera  duhovnicească  şi  valorile  spirituale  ale  curentului  şi  tradiţiei  ceimi- 
cane.  >  f , 

Adormitul  întru  Domnul  s-a  născut  la  3  martie  1921,  în  corn.  Axin- 
tele,  jud.  Ilfov  într-o  familie  de  ţărani  ortodocşi.  După  terminarea  cursu¬ 
rilor  primare  din  satul  natal  a  intrat  în  viaţa  monahală,  având  doar  11 
ani,  fiind  închinoviat  la  Mănăstirea  Cernica  unde  avea  un  unchi  Augus- 
tin  şi  care  s-a  preocupat  îndeobşte  de  educarea  şi  de  formarea  lui  reli- 
gios-morală. 

Ca  frate  de  mănăstire,  a  urmat  cursurile  Seminarului  monahal  de  la 
această  mănăstire,  între  anii  1940 — 1944.  în  acelaşi  an  1944,  s-a  înscris 
la  Facultatea  de  Teologie  din  Bucureşti  pe  care  a  absolvit-o  în  anul  1949, 
luându-şi  ca  subiect  de  licenţă:  „Tunderea  în  monahism  şi  efectele  tun¬ 
derii  în  monahism44. 

In  anul  1940,  este  tuns  în  monahism  primind  numele  de  Roman 
în  locul  celui  de  mirean,  Radu. 

După  terminarea  Facultăţii  de  Teologie,  urmează  şi  cursurile  Facul¬ 
tăţii  de  Farmacie  din  Bucureşti,  pe  care  o  absolvă  cu  rezultate  deosebite 
în  anul  1950.  A  urmat  apoi  şi  cursurile  Facultăţii  de  Geografie,  Bucu¬ 
reşti.  I  s-au  încredinţat  diferite  funcţii  administrative  în  slujba  Bisericii 
noastre:  şef  de  serviciu  tehnic  la  atelierele  Patriarhiei,  casier,  secretar  şi 
ajutor  de  stareţ  la  Căldăruşani,  iar  din  anul  1959  până  la  alegerea  sa  ca 
arhiereu  a  funcţionat  ca  stareţ  la  mănăstirea  sa  de  metanie  Cernica,  do- 
vedindu-se  un  bun  gospodar,  un  om  de  rugăciune  şi  evlavie,  un  bun  con¬ 
tinuator  al  spiritului  de  viaţă  curată  şi  duhovnicească  din  această  sfântă 
aşezare  monahală. 

4  ’  v 

La  5  iunie  1973,  la  propunerea  Sinodului  permanent,  Sf.  Snod  îl  alege 
ca  episcop  vicar  al  Arhiepiscopiei  Bucureştilor  cu  titluu  de  *  „Ialomiţea- 
nul“,  titlu  pe  care  îl  va  purta  până  cu  puţin  timp  înainte  de  trecerea  sa 
la  cele  veşnice,  când  în  urma  înfiinţării  noii  Episcopii  a  Sloboziei  şi  Că¬ 
lăraşilor,  i  se  acordă  noua  titulatură  de  „Ilfoveanul44. 

Este  hirotonit  ca  arhiereu  la  15  august  1973. 

Slujba  înmormântării  a  avut  loc  la  18  februarie  a.c.  în  biserica  mare 
a  Mănăstirii  Cernica,  cu  hramul  Sf.  Gheorghe,  fiind  oficată  de  un  im¬ 
presionant  sobor  de  arhierei,  preoţi  şi  diaconi  avându-1  în  frunte  pe  P. 

Părinte  Teoctist,  patriarhul  României,  care  în  alese  cuvinte  a  făcut  por¬ 
tretul  sufletesc  al  celui  ce  a  fost  episcopul  Roman,  coleg  şi  colaborator  a- 
propiat  al  Prea  Fericirii  Sale. 

Au  mai  rostit  cuvinte  de  mângâiere  şi  elogiu  I.  P.  S.  Bartolomeu, 
arhiepiscopul  Clujului,  precum  şi  alţi  vorbitori. 

Arhid.  Visarion  Bălţat 


t  ARHIEPISCOPUL  DR.  ANTIM  NICA 

In  prima  zi  de  Armindeni  a  acestui  an,  când  Biserica  Ortodoxă  prăz- 
nuia  Ziua  învierii  Domnului  nostru  Iisus  Hristos,  cel  care  a  călcat  cu 
moartea  pe  moarte  şi  a  dăruit  viaţă  celor  din  morminte,  a  trecut  la  Dom¬ 
nul,  încărcat  de  ani  şi  de  vrednicii,  după  o  grea  şi  lungă  suferinţă  cel  ce 
a  fost  arhiepiscopul  Dr.  Antim  Nica,  episcopul  Dunării  de  Jos. 

A  închis  ochii  la  vârsta  cărunteţilor  cinstite  sălăşluindu-se  întru  o- 
dihna  cea  fericită  a  aleşilor  lui  Dumnezeu,  în  al  86-lea  an  al  vieţii  sale 
pământeşti,  dintre  care  50  de  ani  i-a  închinat  slujirii  altarului  lui  Hris¬ 
tos  ca  arhiereu. 

Adormitul  întru  Domnul,  Arhiepiscopul  Antim  Nica  s-a  născut  la 
24  februarie  1908,  în  satul  Bogzeşti-Orhei  din  părinţi  moldoveni:  Ana- 
nia  şi  Anastasia  Nica,  primind  la  botez  numele  de  Alexandru. 

După  şcoala  primară  urmează  cursurile  Seminarului  Teologic  din 
Chişinău  pe  care  îl  absolvă  In  1927.  A  continuat  apoi  studiile  la  Faculta¬ 
tea  de  Teologie  din  Chişinău,  obţinând  în  anul  1931  titlul  de  licenţiat  cu 
tema  „Monografia  bisericii  din  lemn  din  Bogzeşti44. 

în  anul  1932  a  obţinut  prin  concurs  o  bursă  de  Stat  şi  a  studiat  în 
Franţa  la  centrele  universitare  din  Paris  şi  Strassburg  (1932 — 1934),  iar 
între  1934 — 1935  şi-a  continuat  studiile  teologice  în  Anglia  şi  la  Acade¬ 
mia  Misionară  „Near  East  School  of  Theology14  din  Beirut  (Liban). 

A  intrat  în  monahism  în  anul  1935,  primind  numele  de  Antkn,  fiind 
hirotonit  în  acelaşi  an  ierodiacon  iar  în  anul  1936  ieromonah. 

Trei  ani  mai  târziu  va  primi  rangul  de  protosinghel,  iar  în  anul  1940 
este  hirotesit  arhimandrit. 

Timp  de  un  an  (septembrie  1935  —  octombrie  1936)  îndeplineşte 
funcţia  de  misionar-eparhial  Chişinău,  apoi  un  an  va  fi  prefect  de  studii 
la  internatul  Facultăţii  de  Teologie  din  Chişinău  (1937 — 1940),  preot  la 
Mănăstirea  Antim  şi  la  Catedrala  patriarhală  din  Bucureşti. 

In  anul  1940  îşi  susţine  teza  de  doctorat  în  Teologie  intitulată  „Mi¬ 
sionarismul  creştn  între  mahomedani  în  Orientul  Apropiat*4,  fiind  decla¬ 
rat  doctor  in  Teologie  la  Universitatea  din  Iaşi. 

Este  numit  asistent  la  Facultatea  de  Teologie  din  Iaşi  în  anul  1940, 
iar  în  urma  fuzionării  acesteia  cu  Facultatea  de  Teologie  din  Bucureşti 
va  funcţiona  ca  asistent  al  acesteia  la  secţia  de  Teologie  practică. 

La  vârsta  de  36  de  ani,  Ia  23  ianuarie  1944  a  fost  hirotonit  ca  arhie¬ 
reu  pentru  Episcopia  de  Cetatea  Albă-Ismail. 

In  anul  1944,  după  7  luni  de  păstorire  , deodată  cu  retragerea  admi¬ 
nistraţiei  româneşti  din  Basarabia,  s-a  retras  şi  tânărul  episcop  Antim, 
fiind  deci  ultimul  episcop  ortodox  român  al  străvechiului  scaun  eparhial 
din  Sudul  Basarabiei,  scaun  episcopal  ce  a  fost  înfiinţat  de  Melchisedec 
Ştefănescu. 

In  perioada  1945 — 1947  a  îndeplinit  funcţia  de  director  al  iternatului 
teologic  din  Bucureşti  precum  şi  alte  însărcinări  din  încredinţarea  Sf. 
Sinod. 

La  11  septembrie  1947,  după  retragerea  la  pensie  a  episcopului  Cosma 
Petrovici  a  fost  numit  locotenent  al  Episcopiei  Dunării  de  Jos,  funcţio¬ 
nând  aşa  până  în  primăvara  anului  1950  când  a  fost  ales  episcop  vicar 
patriarhal  cu  titlul  de  „TârgovişteanuT4  îndeplinind  şi  funcţia  de  secre¬ 
tar  al  Sf .  Sinod. 

A  fost  colaborator  apropiat  al  patriarhului  de  pioasă  amintire  Jus- 
tinian  Marina. 

In  anul  1973,  a  fost  ales  episcop  titular  al  Eparhiei  Dunării  de  Jos 
iar  în  1975  este  ridicat  la  rangul  de  arhiepiscop. 

A  publicat  câteva  cărţi,  numeroase  articole  şi  predici,  a  fost  uin  bun 
liturghisitor,  un  bun  administrator,  un  om  al  rugăciunii,  un  ecumenist  în 
adevăratul  sens  al  cuvântului. 

Slujba  înmormântării  a  avut  loc  joi,  5  mai  ax:.,  pe  esplanada  din 
faţa  Catedralei  episcopale  din  Galaţi,  fiind  oficiată  de  un  impresionant 
sobor  de  arhierei,  preoţi  şi  diaconi  avându-1  în  frunte  pe  P.  F.  părinte 
Teoctist,  patriarhul  României. 

Au  luat  parte  reprezentanţi  ai  Guvernului  României,  ad  autorită¬ 
ţilor  civile  şi  militare  ale  Judeţului  Galaţi,  o  mulţime  imensă  de  credin¬ 
cioşi,  veniţi  să-şi  conducă  păstorul  lor  sufletesc  pe  ultimul  său  drum. 
Personalitatea  celui  trecut  la  Domnul  a  fost  omagiată  în  cuvinte  alese 
de  către  P.  F.  Teoctist,  patriarhul  României,  de  către  I.  P.  S.  Dr.  Antonie 
Plămădeală,  mitropolitul  Ardealului,  de  P.  S.  Petru  Păduraru,  episcop 
de  Bălţi  şi  locţiitor  de  mitropolit  al  Basarabiei  şi  de  către  P.  S.  Casian 
Gălăţeanul,  arhiereu  vicar  al  Episcopiei  Dunării  de  Jos,  colaborator  apro¬ 
piat  al  I.  P.  S.  Antim. 

A  rostit  cuvânt  de  elogiu  şi  dl.  Nicolae  Bourean  prefectul  judeţului 
Galaţi. 

în  sunetul  clopotelor  Catedralei  episcopale,  a  celorlalte  biserici  din 
oraş  şi  din  Eparhie,  sicriul  cu  trupul  neînsufleţit  al  adormitului  întru 
Domnul  a  fost  depus  spre  veşnică  odihnă  în  mormântul  dinainte  pregă¬ 
tit,  în  catedrala  episcopală. 

Fie  ca  Hristos  cel  înviat  din  morţi  să  aşeze  sufletul  său  ales  în  ceata 
sfinţilor  săi  şi  să-l  învrednicească  de  cununa  cea  neveştejită  a  slavei 
sale. 

Veşnică  să^i  fie  pomenirea! 

Arhid.  Dumitru  Bălţat 

